
DIN CICLUL «EVUL MEDIU» 


RĂSCUMPĂRARE 


Ce-a izbit-o 'ntâi a fost 
Capul ducelui în iarbă 
Și surâsul fără rost 

Din întunecata-i barbă. 


Buzele ei s'au plecat 
Pe-ale lui ca 'ntotdeauna 
In desișul ferecat 

Cu luceafărul si luna. 


A căzut atunci o stea 

Și-a tăiat în două cerul 

Și căderea-aceasta 'n еа 

A pătruns adânc ca fierul. 


Capul deslipit de trup 
Aştepta cu nepăsare 
Murmurul adânc de stup 
Din aprinsa-i sărutare. 


Sfântul Petru i-a primit 
Sufletul răcit în rouă 

Şi din el a plăsmuit 

Cale, prin văzduhuri, nouă, 

CĂRBUNE 


Șueră 'ntr'una vipera-afară 

Și 'n întuneric un cavaler 
Strâns în armură neagră de fier 
Trece, fantomă rece, prin ţară. 


Bufnița cască ochii sever 

La silueta lui grea de fiară 

Și vrăjitoarea scoate, bizară, 
Capul din puţul ei în spre cer. 


Duce °п galopul calului pe-a 
Ducelui fată cobză la sea 
Smulsă cu luptă din mănăstire. 


La o răscruce însă de drum 
Diavolul are sigură știre 
Că le sosește ceasul acum. 


CORT PE NISIPURI 


Pe tulpina trupului ei fin 
Capul i se leagănă în vânt 
Ca o floare fragedă de crin 
Izvoriîtă ?п taină din pământ. 


Ca o floare fragedă de crin 
Ісуогіїй 'n taină din pământ 
Chiamă din pustiu pe pelerin 
Cu parfumul risipit în vânt. 


Chiamă din pustiu pe pelerin 
Cu parfumul risipit în vânt 
Стае ei superbe din 

Al hlamidei strălucit vestmânt. 


Сга е ei superbe din 

Al hlamidei strălucit vestmânt 
Fac din vraja ei de aur vin 
Și din strălucirea ei mormânt. 


Fac din vraja ei de aur vin 
Și din strălucirea ei mormânt 
Focul trupului ei alb si fin 
Și ovalul feţei ei în vânt. 


LITANIE PĂGÂNĂ 


Stăpâne care-ai înflorit rodii în vară, 
Ingădue să văd frumuseţea ei rară. 


Stăpâne care-ai iscat în ramuri migdale, 
Ingădue să 'nnot în privirile sale. 


Stăpâne care-ai înflorit maci 'n câmpie, 
Ingădue să-mi surâdă °п treacăt şi mie. 


Stăpâne care-ai dat omului întâi mărul, 
Ingădue să-i ating cu buzele părul. 


Stăpâne care-ai dat inimii aspirații, 
Ingădue să înnoptez în ale ei graţii. 


Stăpâne care-ai dat apei fluiditate, 
Ingădue să-mi fie răpusă cetate. 


Stăpâne care-ai pus în vin zbor și căldură, 
Ingădue să-l beau dela ea, astăzi, din gură. 


Stăpâne care-ai dat insului să şi piară, 
Ingădue să cad rupt de ea ca de-o fiară. 


INVĂLMĂȘŞEALA 


О spadă-a fulgerat duşmană 'n vânt 
Și dreapta lui cu lancia înarmată 
S'a prăbuşit în luptă retezată 

Și sângele-a 'nflorit-o la pământ. 


S'a agitat atunci şi s'a zbătut 

In pulberea din drum această mână 
Ca să-și găsească braţul în țărână 
Cu care să lovească şi un scut, 


Stăpânul ei s'a prăbuşit și el 
Sub armăsarul poticnit din fugă 
Și buzele i s'au închis cu-o rugă 
Iar ochii cu-o privire spre drapel. 


ROMANȚĂ MAURĂ 


Timpul niciodată să nu-ţi vestejească 
'Tâmplele, de-mi spui 

Cui să cer să-mi facă rost s'o văd şi cui 

Să-mi redea iubirea ei împărătească. 


A ucis surâsul arzător şi ochii 
Ei mai mulţi creștini 
Decât toți sultanii noștri saladini 
Când plutea 'n mătasea albei sale rochii. 


Am pierdut-o însă pentru totdeauna 
Intr'o seară când 

Mai ni se-aprinsese visător în gând 

Și ne 'mbălsămase sufletele luna. 


S'a uitat cu lacrimi, în priviri, mărunte, 
Și mi-a spus apoi 

Că-o așteaptă 'n radă trei corăbii noi 

Cu sultanu 'n ele din Alger pe punte. 


A venit s'o ducă în harem la dânsul 
Și-a plecat cu ea 

Ca să-mi lase numai dorul de-a veghia 

La mormântul caldei amintiri cu plânsul. 


BARCA LUI PARSIFAL 


Am văzut o Багса?п zare — barcă 
Fără pânze şi catarguri 
Spintecând întinsa mare 
Către nordicele larguri. 


Rame mistice 'n furtună — гате 
Fluturau argint de parcă 
Descinseseră din lună 

Și ’n altar plimbau о arcă. 


Prora ei strălucitoare — prora 
Inflorită ca un ram e, 

Și e toată sărbătoare 

In dumnezeeşti marame. 


Merge veșnic înainte — merge 
Și vestește lumii ora, 

Și e mersul ei fierbinte 
Stelele si aurora. 


Pază Parsifal pe punte — pază 
Inger alb în mâini cu vergi e 
Și 'n azur înalta-i frunte 

Când apare, când se şterge. 


Și de-asupra Dumnezeu veghiază. 
Li 


CLIPĂ DE LUNĂ 


A văzut dansând o fată 
Intro arie 'n câmp nouă 


Ca un crin ţâşnit din rouă. 


Frumuseţea ei curată 
Avea graţiile-ascunse 
Ale crengilor în frunze. 


Avea fruntea luminată 
De-ale ochilor mărgele 
Ca de-o pulbere de stele 


Și-avea inima 'ncărcată 
Ca un uger greu de lapte 
De strălucitoarea noapte. 


Tâmplele-au pornit să-i bată 
Și-a simţit ceva că-l doare 
Intr'a gândului vâltoare. 


Arcu-atunci şi o săgeată 
Sprintenă 'n văzduh ca focul 
Au curmat în sânge jocul. 


N. DAVIDESCU 

Olenka Radovici 


către sotul ei Colonelulă St. Radovici 
Comandantulii intâiului Regiment de Lăncieri 
Focşani 
Principatele Române Unite 


Warsovia, 17 Decemvrie 1862. 
Dragule, 


Bóla tatălui meu s'a înrăutățit. E dureros nu numai së scriu, 
dar chiar şi së сирей, ceea ce sunt nevoită să-ți împărtășescii. 
Doctorii mi-au mărturisitii, că nu trebuesce să măi nădăjduescii 
în tămăduire. 

De altcumii dragă Stefan, încă de acum dece ani, doktorul 
Winkelmann, ne-a prevestită, ţii minte cred, că o nouă ivire a 
răului nu pâte vesti decât sfărșitul etc. 

Doktorul Markowsky socste însă, fie din pismă, fie din cugetü 
curată că acea călătorie la Wienna nu a ajutată cu nimica și că 
leacurile prafessorului i-au făcută mai multă rëu decât bine. 

Dacă as fi ştiutii acesta, pote era mai cuminte së nu fi plecată 
atunci din Warsovia. 

Mă gândesc dar, că atunci nu ne-am mai fi cunoscută, пісі 
îndrăgiti. E gădarnic së пе mai sbuciumăm simţirea, învinuin- 
du-ne singuri de ceea ce am făcută din ce se cădea së nu facem, 
sau de ceea ce n'am făcutii din ce se cădea se facem, căci, socotü 
eu, Dumnegleu cel bunii le orânduieşce tóte după а Sa voie, fără 
a ne întreba, nici asculta. 

Dar vedi tu, Stefan, dacă întorcându-mă cu gândulii la acea 
vreme, cu dece ani în urmă, ar fi în harul meu së mai potii hotărâ, 
ѕсііпай ce mar adesta în acea călătorie, mărturisescii și adi, că 
nu aş putea pregeta së iau drumulii Wiennei, șciind că acolo 
vieţele nâstre s'or întălni pentru vecie. Gânduli Ја voi şi grija 
de casă mă oprescii a mai închide ochii. 

Dar şi altfelii răgadi pentru odihnă amii așa de агаг, căci 
bietul tata se chinuieșce cumplită n6pte peste nâpte. Are vedenii. 
Vrea se se râdice din pată şi să-şi iee sabia din părete, căci dice 
el: « Ceasulii cel multi adestată al desrobirei se apropie». 

E adevărată, că aici la noi duhurile sunt tulburate fârte. Tinerii 
se sbuciumă. "Țăranii, la olaltă cu studenţii se adună plănuind 
tainic, chiar așa cumiă era si la voi, se împlinesc curândi trei ani, 
atunci de l-aţi alesii pe Măria Sa Alecsandru. Dar vei, Іа noi tâte 
sunt ţinute în mare taină, căci măria sa Alecsandru, celălaltă de 
aici veghieadă cu strășnicie. Di şi nópte polcurile de casaci cutreeră 
necontenitii ulițele câmpiele și codrii. 

Dragă Stefan, mi-e tare dorii de tine, de Puiu, de Casă, de 
clavir, dar nu sciu când m'oii putea întârce. Aș fi o socie şi o 
maică bună, dar o fiică rea urându-mi să pot fi iar lângă voi сай 
mai degrab. 

Vë sărutii şi vë dorescii dragilorii 

OLENKA 


Însemnările colonelului Stefan Radovici Focșani, Mai 1863. 


S'au împlinită adi trei luni dela scrisorea ei cea din urmă. 
Veştile din gagete mă neliniştescii cumplită. La Warsovia a curs 
multă sânge, dar lucrurile s'au or&nduitii iarăşi... 

Prietenulii Vaillant, pe care l-am avutü eri la cină mi-a deslu- 
şitii ce însemnedă acesta. La Consulatulă Franţiei s'au aflati 
mai multe lucruri decâtă cele ce catadicsescii a ne scrie domnii 
dela gadetă aprâpe toți plătiți cu galbeni impărăteșci. Nu mă 
încumetii së aşternii pe hârtie grogăviile care-mi înegrescii gân- 
durile. < 

Astă-di diminéță, ca şi ieri, ca şi în fiecare di de câte-va sëptë- 
mâni, întorcându-se acasă dela școală, Puiu m'a întrebatii iarăși 
când se întârce măicuţa. N'am șciutii ce să-i mai rëspundü, L-ami 

trimesii së se јбсе în grădină. După ce а plecatii, am deschisi 
ferestrele tâte. 

Bujorii cei albi au înfloritii de câte-va dile, Cei roși sunt de 
multii în toiii. Am ieșită în grădină. Am smulsă un mănunchiii și 
am intrată de am aşedată florile în vada ceea de cleștarii de Bo- 
hemia de sub cadra Olenkăi. M'am aședatii în jet şi am începută 
a scrie aceste rânduri. Bujorii miroseau atât de tare si de dulce 
că mi-au făcutii rău, amintindu-mi de mârtea mamei. M'am 
ridicată şi i-am aruncati pe ferestră. M'am apropiată de clavir. 
Caetulii ei de musică se află și acuma deschisă la fila Nocturnei 
pe саге o cântase în ultima nâstră seră. 


I 
ROSU, ALB SI NEGRU 


Trap, trap, trap, trap, trap !! 

Manivela frânei se opinti cu un scârţâit strident, apoi, scă- 
pată din pumnul vizitiului, se învârti de trei ori, ronțăind din 
oțele. Izbit cu cotul de taxatorul care-şi făcea loc prin mulțimea 
de pe platformă, Relu scăpase programul pe jos. Aplecându-se 
să-l ridice, se trezi fără șapcă. Niky i-o întinse, împreună си 
programul, pe care Relu îl consultă distrat: 

« Hipodromul Clubul Călăreţilor 
Mare Concurs Hipic 

I. Orele 3 d. a. foarte precis, Premiul General Mano 

— Prima cursă am pierdut-o sigur, Niky. E trei si cinci. 

Tramvaiul care-i ducea spre şosea, în trapul cadențat al cailor 
cu boneţele albe, își scoborise de mult tăblița «complet >, Mulţi 
pasageri citeau ziare, Alţii își comunicau, unii pe șoptite, cei 
mai mulți în gura mare,—cu fanfaronada atotștiutorului, — 
vești, zvonuri, bănuieli. Relu era numai urechi. 

Niky îşi consulta, din minut în minut, cadranul ceasornicu- 
lui brățară. Admirându-l cu priviri înduioșate (îl primise cadou 
în ajun), se gândea că Blanche avea un motiv mai mult să-i 
reproșeze întârzierea, La « Bufet * scoborîră. 

Pe Șosea trăsurile şi automobilele se succedau la intervale 
lungi, grăbind spre hipodrom. Era târziu. Fraţii Robescu înaintau 

braţ la braţ pe poteca prăfuită, de-a-lungul aleei călăreţilor. Pus 
în curent cu zvonurile care circulau și pe care Niky le socotea 
veridice, Relu căzuse pe gânduri. Isi simţea inima bătându-i mai 
tare, dar nu-şi putea da seama dacă de entuziasm sau de îngri- 
jorare. Nici nu-şi dădu seama când au putut parcurge atâta 
drum, căci poarta hipodromului se ivise în fața lor pe neaș- 
teptate. 


* 
* * 


Deși concursul hipic începuse de un sfert de oră, tribunele 
erau aproape pustii. Nici un ofițer. Fanfara Regimentului I jan- 
darmi, care cânta un vals, și cei câţiva soldaţi de cavalerie, ce 
alergau pedestru, zornăind din pinteni pe câmpul de curse, spre 
a ridica barele obstacolelor trântite în cursa precedentă, erau 
singurele elemente militare din toată incinta hipodromului. 

Rezemaţi de balustrada văruită ce le imprimase câte o lată 
fâșie albă pe pulpanele jachetelor, doi domni din comitet discutau 
cu aprindere, tamponându-și cu batista frunţile ridicate conge- 
stionat de gravitatea momentului ca şi a jobenelor. 

Soldaţii de pe câmp deschiseră poarta ultimului obstacol, 
spre a lăsa locul liber concurenţilor la 4 Premiul Zamora > Cursă 
1800 m. Mixt Doamne, Domni, civili şi ofiţeri, iepe si jugani 
14 sânge, Obstacole Cat. B., după cum citise cu atenţie Relu 
pe pagina a doua a «Programului Oficial ». 

Dar, spre surprinderea noilor veniți, concurenţii la cea de a 
doua probă a concursului se limitau la un singur călăreț, care, 
strâns într'o redingotă de catifea roșie, trecu în galop de vână- 
toare ре calu-i alb, agitându-şi spre public cascheta neagră, în 
aplauzele anemice ale doamnelor dela tribună. Privind spre locul 
de unde veneau aplauzele, Relu zări o fată — îmbrăcată în alb 
dela beretă până Іа pantofi şi mănuși — ce părea că-i zâmbeşte, 
însoțindu-și surâsul de o ușoară înclinare a capului. Dar, câteva 
clipe mai târziu, îşi dădu seama că zâmbetul fetei în alb nu era 
decât un răspuns la salutul fratelui său care se descoperise. 

Programul concursului continuă în același ritm jalnic. Două 
amazoane, cea dintâi în negru pe un cal alb, cea de a doua în 
alb pe un cal negru, galopau acum împreună. 

In mintea lui Relu se născu o întrebare bizară, de a cărei ab- 
surditate zâmbi singur: Cele două amazoane isi schimbaseră între 
ele caii sau costumele? 

Observă că între timp Niky isi părăsise locul de lângă el. 
Amazoanele galopau acum scară la scară, sărind în acelaşi timp 
obstacole înalte de câteva palme. 

Se auziră din nou aplauze, de astădată mai vioaie. Privind din 
nou spre tribuna doamnelor, îl zări pe Niky alături de fata în alb. 

Vorbeau tot timpul. El părea că-i povesteşte ceva foarte se- 
rios, căci ea îl asculta atentă, cu privirea gravă. La un moment 
dat, se ridicară amândoi în picioare, aplecându-se peste balustradă, 
cu privirile îndreptate spre cele două amazoane ce descălecau 
acum lângă pavilionul din stânga tribunelor, în timp ce redingota 
roşie şi cele două jachete negre alergau să le felicite. 

Amazoanele intraseră în pavilion, fără a părea să fi observat 
entuziasta fâlfâire a batistei, pe care vecina lui Niky o agitase 
си însuflețire. Relu urmărise cu interes toată scena, putând să 
vadă mai bine de astădată pe fata în alb. De abia acum îşi dădu 
seama de frumuseţea ei. 

— «Ea» e de sigur, își spuse Relu. 

Prin acest «Ea», identificase mintal pe «iubita lui Niky», 
căci cu o intuiţie și un spirit de observaţie destul de surprinză- 
toare pentru cei cincisprezece ani ai săi, Relu ghicise de mult, 
că Niky era «iarăși » îndrăgostit. Dar în atenţia cu care examina 
pe vecina lui Niky se citea o severitate dusă până la ostilitate. 
Căci aceeași precoce intuiţie îi spunea lui Relu că aceea cu care 
«astăzi» Niky părea atât de fericit, «mâine» putea deveni și 
izvorul unor viitoare suferințe pentru fratele său. Totuşi proba 
fu trecută cu deplin succes, cu toată severitatea examinatorului, 
căci zâmbetul mângâietor şi privirea luminoasă a fetei în alb sfâr- 
şiră prin a-i câștiga întreaga simpatie. Relu tresări. 

Niky îl zărise şi îl chema. 


* 
* * 


— Fratele meu, Vlad Robescu, — noi îi spunem însă Relu, — 
şi Domnişoara Blanche 'Troteanu, sora lui Radu (Radu Troteanu, 
elev în clasa а 8-a era şeful direct întru cercetăşie al lui Relu și 
prietenul lor comun). 

— Relu dela Vlad? Cum asta? 

— Vlad, Vladimir, Vladimirel, Rel, Relu, explică Niky. 

— Originea și rezultanta numelui sunt într'adevăr minunate: 
Vlad și Relu. Dar intermediarele Vladimir, Vladimirel... О!пи!! 
Sper că nu te supără această părere, domnule Vlad. 

După câteva clipe de ezitare, Relu, care până atunci nu rostise 
nici un cuvânt, găsi în sfârșit răspunsul formulându-l cu o grabă 
timidă, ca ре о dezvinovăţire: 

— Aveţi dreptate, domnişoară. De sigur nici mie nu-mi place 
Vladimir, dar nu mi-am ales eu acest nume. În schimb s'ar zice 
că pe al d-voastră vi l-aţi ales singură, spre a-l purta astăzi, о dată 
cu această rochie. Sunt amândouă atât de albe, domnişoară 
Blanche. 


După un sfert de ceas, « Domnul Vlad» redevenise « Relu», 
iar « Domnișoara Blanche» nu mai era «Domnișoara». 

Clopotul tribunei oficiale sunase din nou, anunțând marea 
probă a zilei, înscrişi 14 concurenţi pentru < Marele Premiu de 
5000 Lei n. 

Blanche citea cu glas tare numele partanţilor înscriși cu creta 
pe tabela de lângă tribuna oficială. Erau numai 5 din 14. Din 
lectura programului, Relu constată că cei 9 absenţi erau toți ofi- 
teri, între care și vărul lor, Locotenentul Mircea Radovici. Nici 
unchiul Alexandru nu venise, cu toate că făcea parte din Comitet. 
De altfel Alexe, ordonanța care le adusese biletele înainte de prânz, 
îi anunţase. «Don Colonel е dela 5 la Minister», apoi plecase 
el însuşi la Inspectorat, cu dejunul colonelului la sefertaș. 

Relu căzuse din nou pe gânduri. Până atunci nu se gândise 
niciodată prea serios la războiul care de astădată se anunţa apro- 
piat. In lecturile lui zilnice, trilogiile în câte zece volume ale lui 
Dumas Père sau Sienkiewicz, pe lângă alte nenumărate romane 
şi piese de teatru istorice, sentimentale sau polițiste, ocupau un 
loc cu mult prea însemnat, spre a-i mai lăsa timp liber și pentru 
cititul ziarelor. Sentimentele lui intime erau de sigur antantiste. . . 
In discuţiile contradictorii, pe care le auzea în timpul meselor 
între Domnul Robescu și Niky, opiniile celui dintâi — mare 

admirator a lui Petre Carp şi Alexandru Marghiloman —i se 
păreau de multe ori revoltătoare. Vizita la Bucureşti a Generalului 
Pau, la a cărui grandioasă primire asistase ca cercetaș în fruntea 
patrulei sale, îl emoţionase până la lacrimi. Intro Duminică, 
în timpul unei reprezentații cinematografice, asistase la un Pathé 
Journal, care oferise spectatorilor, printre alte viziuni războinice, 
şi plecarea trupelor franțuzești pentru bătălia dela Marna. Or- 
chestra intonase «La Marseillaise » iar în sală lumea aplaudase 
cu însufleţire, în frunte cu el, Relu, ce se simţise străbătut de 
fiorii unui entuziasm, la care de sigur că lecturile lui favorite 
nu contribuiseră cu puţin (căci, în eroii cu tunici albastre și căști 
de oţel, el recunoștea pe urmașii vitejilor cavaleri ai secolelor 
trecute, ale căror isprăvi miraculoase făceau să-i treacă orele 
ca clipele, în balconul după-amiezelor însorite de vară, sau pe 
scăunelul lungilor seri de iarnă, petrecute cu cartea pe genunchi 
la gura sobei). 

Totuși faptul pozitiv al intrării României în război nu și-l 
imaginase încă. Niky împlinea 20 de ani peste câteva luni. Deci 
până la anul viitor ar fi trebuit şi el să plece. La simţimântul 
firesc al dragostei de frate pe care îl purtase întotdeauna lui Niky, 
se mai adăoga şi un alt sentiment compus din două nuanţe su- 
fletești deosebite: admirație și recunoștință. Diferența de vârstă 
de aproape cinci ani dintre ei era suficientă pentru a impune 
fratelui mai mic respectul cuvenit celui mai mare, dar nu si pentru 
a da acestuia dreptul de a păstra o rezervă distantă față de cel 
« căruia nu trebue să i se dea prea mult nas». 

In definitiv, raporturile dintre ei erau destul de complexe. 
Niky îi era lui Relu meditator întru cele școlărești, duhovnic 
întru cele sufletești, dar și un adevărat camarad de joacă și di- 
stracţii, căci îi fusese maestru de bicicletă, patinaj, tenis, dans 
şi înnot, iar la reprezentații teatrale şi cinematografice, matchuri 
de foot-ball sau raiduri Яе aviaţie, erau întotdeauna пейеѕрӣг{ці. 


* 
* * 


După marea probă, în care un cal rămăsese la start, iar alti 
doi 151 trântiseră călăreţii, concursul continuă cu o probă de 
dresaj, urmând a fi încheiat cu o cursă de trap. Relu nu mai vă- 
zuse niciodată o astfel de cursă. Ghemuiţi în trăsuricile lor strâmte 

şi joase, trase de caii trăpaşi, cu siluete elefantine, suflând ca niste 
locomotive, « driverii >, în majoritate birjari scapeţi, îmbrăcaţi cum 
da Dumnezeu în cazace multicolore ieșite de soare, îşi crăcănau 
în unghi drept picioarele înfăşurate în moletiere destrămate, 
prinse cu ace de siguranţă. Singurul conducător normal din punctul 
de vedere anatomic și care îşi conducea «calul proprietate 2 în 
calitate de «gentleman driver» purta pantaloni lungi «fantaisie». 
Caii icneau, strănutau și nechezau, aruncând trufaș picioarele 
dinainte, iar cu cele dinapoi amenințând securitatea conducă- 
torilor. 

Іп fața 'Tribunei Oficiale, un cal sur «căzuse în galop» ridi- 
când cu copitele masive un nor gros de praf cu iz de băligar uscat, 
în a cărui ceață conducătorul dispăruse aproape cu bici cu tot. 
I se auzea numai vocea de contralto înjurând cu un pronunţat 
accent lipovan. Celelalte atelaje urmară la un scurt interval. Caii 
purtau pete albe de spumă pe negrul strălucitor al coapselor. 

Concursul Hipic se terminase. 


`` 

După се își luase rămas bun dela frații Robescu, Blanche 
se urcase într'un automobil, însoţită de amazoana neagră și de 
un domn în vârstă, foarte elegant, a cărui imensă barbă albă 
era celebră în toată capitala. Relu află dela fratele său, că proprie- 
tarul bărbei, bunicul Blanchei şi unchiul prin alianţă al amazoanei 
negre, era generalul în retragere Vasile 'Troteanu, care urmărise 
toate fazele concursului prin binoclu, din tribuna comisarilor, 
unde-şi avea locul rezervat, în calitatea sa oficială de vice-preșe- 
dinte al Asociaţiei Hipice Române. Așezat la mijloc, între cele 
două nepoate, Generalul 'Troteanu sau «Oncle Basile», cum її 
spunea aproape toată lumea (inclusiv Blanche, desi ei îi era bunic), 
purta joben, jachetă și mănuși gris, pentru a stabili parcă prin 
acest cenuşiu neutru al ţinutei sale, o tranziție necesară în con- 
trastul vestimentar dintre Blanche și amazoana neagră. Cureaua 
binoclului, strălucind ca un harnaşament de то Mai, traversa 
pieptul generalului dela umăr spre şold, prinzând şi un frag- 
ment din barbă. Partea superioară a galantului bunic şi unchi 
divizat diagonal în două de banduliera sportivă ce-i împrumuta 
un aer juvenil, părea astfel bustul despărțit de linia propriei sale 

dedublări al unei cărți de joc. In mintea lui Relu, în care încol- 
ţise această bizară comparaţie, se formulă rapid, declanșându-se 
instantaneu, inevitabila absurdă întrebare: 

— Pereche de Dame си Rigă sau pereche de Dame cu Fante? 


II 


CASTOR ET POLUX 


Relu si Niky se întorceau mai modest «per pedes ». Soarele 
apunea, sângerând între plopii aleei din dreapta lor. Stâlpii in- 
stalațiilor de telegrafie fără fir aveau scânteieri de soliți. 

La rondul al doilea, fură întâmpinați de un cârd de tigánusi 
vânzători de ziare, ce alergau cu sufletul la gură, strigându-și 
marfa « specială > cu răcnete stridente sau răgușite. 

— Aidivieirooooou | Iditi spiciailooooou ! 

In timp ce Niky își căuta în portofel gologanul, Relu smulse 
ziarul din mâna jurnalistului. 


« MOBILIZAREA GENERALĂ A FOST DECRETATĂ ». 


* 
* * 


Amănuntele Consiliului de Coroană dela Palatul Cotroceni 
le citise Niky cu voce tare, sprijinindu-și brațul de umărul lui 
Relu, 

Câţiva pietoni, dorind să citească ziarul economisind golo- 
ganul, îi înconjuraseră pe la spate în semicerc. După câteva mi- 
nute, un domn îl rugă pe Niky să-i cedeze ziarul contra cost, 
căci ediția fusese consumată complet, iar țigănușii care fuseseră 
asaltati de publicul ieșind dela concursul hipic se întorceau acum 
în fugă, cu mapele golite. 

De bucuria câștigului, doi dintre ei începuseră să joace în 
loc cu picioarele goale, o țigănească măruntă. 

La Bufet, lumea lua tramvaiele cu asalt. Drumul până la 
stația Marghiloman îl făcură pe scara vagonului. Scoboriră la 
Biserica Boteanu, îndreptându-se spre Palatul Regal. 


17° 

Pe Calea Victoriei ега îmbulzeală ca la то Mai. Amurgise, 
Se aprindeau luminile magazinelor. 

Câteva vitrine expuneau portretele regale, în cadre aurii, îm- 
podobite cu panglici tricolore. 

Relu observă că felinarele străzii erau voalate. Un grup de 
manifestanți, cu drapel și fanfară, care veneau cântând dinspre 
Teatrul Naţional, întâlni în fața Palatului Regal un al doilea grup, 
peste care fâlfâiau colorile tricolorului francez. 

Cele două drapele fraternizară. In faţa cafenelelor, grupuri 
compacte citeau ziarele, comentându-le cu însuflețire. Fraţii Ro- 
bescu grăbiră pasul spre casă. Cu tot întunericul, Relu recunoscu 
din stradă șalul de lână violetă al mamei sale, care şedea în balcon, 
pândindu-le sosirea, 


* *» 

Sub abajurul scoborit al lămpii din sufragerie, in astep- 
tarea supei care întârzia tot din cauza evenimentelor (bărbatul 
bucătăresei primise cu două ceasuri mai devreme ordinul de che- 
mare al regimentului său din Turnu Severin, iar trenul îi pleca 
la 10 şi un sfert), ziarele fură etalate pe fața de masă în toată în- 
tinderea lor, ca niște hărți de stat major. 

In tot timpul neutralității, domnul Robescu dezaprobase cu 
vehemenţă eventualitatea războiului. (Relu își aducea aminte per- 
fect de o Duminică din primăvara anului 1915, în care tatăl său 
făcuse aspre mustrări lui Niky, deoarece acesta, sub influenţa 
unui înflăcărat discurs al lui Nicu Filipescu, auzit de dimineață 
la Dacia, adusese în discuţia din timpul тези acuzațiuni de la- 
şitate şi trădare, politicei lui Ionel Brătianu.) Dar în faţa faptului 
consumat, domnul Robescu fusese şi el contaminat de entuziasmul 
băieţilor, Cina se prelungi până după ora zece, în discuţii şi co- 
mentarii interminabile. Numai doamna Robescu tăcea, absentă 
parcă dela tot ce se vorbea, 


* 
* * 


Târziu, după miezul nopţii, Niky și Relu iesirá împreună în 
balcon. Întunericul era complet, căci oblojitele ochiuri de lumină 
albăstrie ale felinarelor de pe bulevard fuseseră stinse înainte de 

ora zece. Când şi când, fâşiile luminoase ale câtorva reflectoare 
brăzdau orizontul orb. 

La un moment daf, balconul intrat pe neașteptate în conul 
proiectorului, fu inundat intens, de lumina crudă a fâșiei argintii, 
în timp ce Niky își aprindea a treia ţigară. După expresia figurii 
sale, Relu avu impresia că Niky îi ascunde un lucru ce-l frământă 
de mult, dar pe care ezita încă să i-l divulge. 

Se culcară aproape de ora trei. Paturile fraților Robescu erau 
alăturate. Relu, care nu putea să adoarmă, auzi pendula din salon 
bătând de trei ori. După un răstimp, în care, furat de gânduri, 
retrăi toate întâmplările zilei, începută atât de obișnuit, conti- 
nuată atât de încântător şi sfârşită atât de îngrijorător, auzi cu 
surprindere vibrația de clopot îndepărtat a aceleiași pendule, care 
bătea jumătatea după ora trei. 

Relu nu şi-ar fi închipuit să fi trecut mai mult de cinci minute 
de când se culcase. 

— Ai adormit Relu? (Niky vorbea pe întuneric.) 

— Nu mi-e somn. 

— Nici mie... Ascultă, Relule dragă. Am să-ți spun ceva 
foarte serios... Mă asculţi tu? 

— Spune. 

— M'am hotărît! Mâine mă înrolez. Nu mai pot sta... așa, 
cu braţele încrucișate... 

— Relu! Tu nu spui nimic? 

Răspunsul întârzie puţin, dar sosi, cu atât mai ferm si mai 
categoric: 

— Ce spun eu? Ar trebui într'adevăr să n'ai nici un pic de 
inimă, ca să роў face asta. . . Өш tu cât a plâns mami аѕійѕеагӣ?... 
Gândeşte-te măcar la ea... 

Prin acest «măcar», Relu devzăluia cu discreţie propriul lui 
simțimânt. Niky, care prinsese perfect acest «măcar», rămase 
pe gânduri. Mobilul care-l determinase în hotărîrea lui de a se 
înrola era destul de complex. Era îndemnat fără îndoială spre 
acest pas şi de înflăcărarea lui tinerească, manifestată până atunci 
în discuţiile politice cu tatăl său ori prin prezența lui regulată 
la demonstrațiile de stradă sau de sală în favoarea războiului, 
dar era împins spre acest pas mai cu seamă din sentimentul lui 

pentru Blanche. Simtea un indemn imperios de а арйгеа in ochii 
ei, într'o lumină cât mai strălucitoare, şi aureola eroismului îl 
ispitea chinuitor. Niky realizase deja mintal, surpriza și mândria 
admirativă din ochii Blanchei la viitoarea lui apariţie, în uniformă 
de campanie cu уіриѕса neagră și sabia grea sub braţ — căci 
151 alesese şi arma — preocupat în alegerea lui mai mult de mo- 
tive estetice şi decorative, decât de alte considerente tehnice sau 
utilitare. (Roşul infanteriei i se părea prea ţipător, — iremediabil 
lipsit de eleganță, — iar nuanțele de roz și bleu-ciel ale regimen- 
telor de cavalerie din București îi apăreau prin frivolitatea lor 
în incompatibilitate cu noțiunea de eroism. Idealul său ar fi fost 
aviația, căci numai ea se împerechea în mintea lui, identificân- 
du-se cu noțiunea de eroism, dar nu știa dacă la această armă 
se primeau voluntari. Avea să se intereseze. Pentru moment, Își 
alesese în mod provizoriu arma artileriei. Negrul tunarilor era 
sobru si elegant totdeodată. Și apoi, parcă auzise că din artilerie, 
«armă tehnică», provin cei mai mulți aviatori. Era deci un pas 
spre ideal.) 

Toate aceste planuri şi visuri şi le făurise până la ora cul- 
cării, şi voia să le împărtășească şi lui Relu. Răspunsul atât de 
spontan şi de categoric al acestuia îi turburase însă complet toate 
planurile si hotărîrile. De sigur, Relu o surprinsese ре mama lor 
plângând singură în iatac, atunci când intrase ca să o sărute 
înainte de culcare. O văzuse de altfel şi el pe doamna Robescu, 
ștergându-şi ochii pe furiș. 

Simţi nevoia să fumeze. Aprinse lampa de pe noptieră. Isi 
găsi îndată ţigările într'unul din buzunarele vestonului. Aprinse 
chiar de pachet ultimul chibrit ce-i mai rămăsese, dar chibritul 
se stinse îndată pocnind, înainte de a-și fi putut aprinde ţigara. 
Se ridică enervat şi începu să caute prin odaie. Isi aduse aminte 
că Relu îi ceruse de dimineaţă o cutie, pentru a deslega o pro- 
blemă din Tom-Tit. Intr'adevăr, găsi chibriturile chiar ре măsuţa 
de noapte a lui Relu. Isi aprinse ţigara cu înfrigurare. Pe când 
sorbea cu pasiune primul fum, zări capul buclat al lui Relu cu- 
fundat adânc în pernă. Se aplecă deasupra patului și începu să-i 
netezească părul. 

— Ce faci, Relu? Ai adormit? 

Relu nu răspunse nimic. Niky se aplecă mai tare: 


RĂZBOIUL MICULUI TRISTAN 263 


— Nu plânge, Relule. .. Poate că ai dreptate. Am să te ascult. 

In timp ce-l săruta, Niky se consolă singur în gând: — De 
altfel, războiul nu se termină el până la anul... 

— Hai, Relu. Acum fii cuminte si noapte bună. 

Relu scoase în sfârșit capul din fundul pernei și zâmbi fericit 
lui Niky printre lacrimi: 

— Noapte bună. 

Dar noaptea, bună sau rea, se terminase. 

Primul cântec de cocoş vestea începutul primei zile de război. 


III 
CEI TREI MUSCHETARI ERAU CINCI 


Relu adormi curând. Oboseala și emoţiile zilei și ale nopții 
îi biruiseră insomnia. 

Iată ce visa: 

Pe o şosea plină de soare zbura un automobil. Pe urmele 
lui trecură în galop cinci călăreți. Cel din fruntea tuturor purta 
costumul Vicontelui de Bragelonne; avea însă figura lui Niky. 
Ceilalți călăreţi, îmbrăcaţi la fel, nu erau decât cei patru musche- 
tari: Athos, Portos, Aramis şi d'Artagnan. Acesta din urmă 
avea figura lui Relu. 

(In această primă parte a visului său, Relu azista la desfăşu- 
rarea aventurilor, în care el însuși juca un rol, întocmai ca un 
actor de cinematograf, care s'ar duce la spectacol, spre a se vedea 
jucând el însuși pe ecran. Cu alte cuvinte, Relu «vedea > fără a 
«trăi» ceea ce visează, deși juca el însuși unul din rolurile ca- 
pitale ale dramei.) Ecranul visului său reda pasionant peripeţiile 
urmăririi, са $1 cum operatorul imaginar саге cinematografiase 
visul ar fi urmărit din mersul paralel al unui alt automobil sce- 
nariul dinamic al dramei. Intr'adevăr, poziția personajelor ră- 
mânea aproape neschimbată pe imaginarul ecran al visului, şi 
numai copacii de pe şosea se fugăreau vertiginos, în sens invers, 
ca niște stâlpi de telegraf văzuţi de pe fereastra deschisă a unui 
tren accelerat, 

In automobilul care fusese apropiat simţitor, Relu recunoscu 
încă trei personaje ale eroicei trilogii а lui Dumas-Păre: Regele- 

Soare, Domnisoara Louise-le Blanc (viitoarea Ducesă de Laval- 
lière, actuala logodnică a vicontelui urmăritor) şi, în sfârșit, Mi- 
lady, reînviată ca prin farmec din paginile primului roman al 
trilogiei. 

Regele-Soare şedea în fundul automobilului între celelalte două 
personaje feminine, întocmai ca Generalul 'Troteanu (Oncle Ba- 
sile) între cele două nepoate, la plecarea dela Concursul hipic. 
In cele din urmă, Relu își dădu seama că personajele romanului 
erau încarnate pe ecranul visului său, chiar de cele pe care el le 
văzuse real cu o zi înainte. Г 

De altfel Blanche și Amazoana Neagră, interpretând prima 
pe Louise le Blanc, iubita vicontelui, iar a doua pe redutabila 
si perfida Milady, își păstraseră chiar și costumele dela concursul 
hipic. In ce privește pe Generalul în retragere Basile Troteanu, — 
avansat pe neașteptate la rangul de Rege în activitate, — se vede 
că lui vântul îi furase jobenul sau coroana, nelăsându-i pe cap 
decât alba-i perucă inelată, care, împreună cu barba neschimbată 
şi cu tunica brodată cu fir de argint, ce-i înlocuise jacheta cenuşie, 
îi dădeau un aer bonom de Moș-Crăciun fără tichie. 

Blanche isi flutură cu disperare batista, implorând ajutorul 
urmăritorilor, de care n'o mai despărțeau acum decât vreo câţiva 
pași. 

Milady îndreptă spre primul cavaler ţeava unui pistol de ar- 
gint. Lovitura porni. Calul Vicontelui Niky de Bragelonne se 
prăbuși la pământ. 


* 
* * 


Visul lui Relu se frânse brusc, întocmai ca un film rupt în 
timpul unei reprezentații, când spectatorii, nerăbdători, încep să 
aplaude lemnos din strapontine, fluierând, în timp ce operatorul 
în cabina lui fumează în ciuda reglementului < direcțiunii », enervat 
de manifestările nemulțumirii generale, așteptând cicatrizarea lipi- 
turii, spre a pune capăt scandalului din sală. Totuși Relu de 
abia avu timpul să-și potrivească perna de sub cap, când filmul 
reîncepu în visul lui, scenariul dinamic al dramei. Relu d'Ar- 
tagnan şi Niky de Bragelonne se aflau acum găzduiți, mai mult 
prizonieri decât mosafiri, într'unul din palatele Regelui-Soare. 
Pe chipul Vicontelui, luminat de razele şovăitoare ale făcliei ce-i 

ardea la căpătâi, se citea o descurajare adâncă. Cei doi cavaleri 
erau prea obosiţi ca să mai poată ţine sfat și lua vre-o hotărîre. 
Relu d'Artagnan stinse făclia și se culcă adormind imediat. 
* 
ж ж 

Relu (cel adevărat) саге până atunci azistase numai са simplu 
spectator la desfășurarea propriilor lor aventuri, din clipa în care 
lumina fu stinsă, se contopi în ființa rolului, ре care până atunci 
numai îl jucase, iar conștiința sa de spectator în fața ecranului 
propriului său vis se nimici. Astfel Relu adormi în vis pentru o 
a doua oară. 

Iată се visă că visează: 

Relu d'Artagnan se sculase în zorii zilei și, traversând un coridor 
întunecos, deschise o ușă grea de bronz, rămânând apoi în prag 
surprins de ceea ce vedea. 

Se afla în galeria de portrete a favoritelor regale. După ce 
se convinse că nu se afla şi cel al Blanchei printre ele, deschise 
o nouă ușă. Se găsea acum în pragul unei încăperi rotunde, mo- 
bilată cu un singur fotoliu de catifea albă, brodată cu crini de 
argint, 

Inaintând câţiva paşi, tresări, ducând instinctiv mâna la sabie. 
Fusese înconjurat din toate părţile de nenumărați muschetari 
înarmaţi. 

Erau sute. Pătrunseseră o dată cu el prin nenumăratele firide 
ale odăii. Isi dădu seama că i se întinsese o cursă. Dar Regele 
se înșela, căci Relu d'Artagnan era hotărît să-și vândă scump 
viața. Isi smulse sabia din teacă. 

Cu o singură mişcare, cei ce-l înconjurau și le smulseră pe 
ale lor. Lupta începu. 

Relu se repezi cu sabia întinsă spre cel mai apropiat dușman, 
care ripostă fulgerător. 

Cele două săbii se întâlniră cu un zgomot ciudat, iar lamele 
de oțel se îndoiră în același timp întrun scrâșnet strident... 
Relu se luptase cu o armată de oglinzi. 

Una din firidele încăperii era acoperită cu o draperie de ca- 
Сеа albă, ре care Relu o trase în lături, cu o mișcare hotărîtă. 
Tresări din nou, rămânând împietrit. Se afla în fața Blanche: 
le Blanc, adică a portretului ei, în picioare, care-i zâmbea prie- 

tenos, ca si în ajun, când o cunoscuse pentru întâia oară, Prin 
ușile celorlalte oglinzi intraseră o dată cu ea sute și sute de Blan- 
che. Camera rotundă a oglinzilor părea acum o imensă sală 
de bal, însuflețită de sute si sute de muschetari şi fete în alb. 

Relu îşi dădu în sfârșit seama că Blanche le Blanc ега pier- 
dută pentru Viconte. E drept că din galeria de portrete a favori- 
telor regale Blanche lipsea. In schimb, în această cameră rotundă, 
portretul ei fermecător era reprodus de sute şi sute de ori, în ar- 
gintul nenumăratelor oglinzi din perete, spre desfătarea incestuoa- 
selor priviri ale regalului său bunic si amant. 

In aceeași clipă, auzi într'o odaie alăturată acordurile unei 
harpe intonând o nocturnă de Chopin. Relu acoperi portretul 
Blanchei cu faldurile draperiei, și nenumăratele fantome dispă- 
rură o dată cu ea, Nocturna încetă după câteva clipe. Deschizând 
o nouă ușă, se opri înmărmurit în prag, neîndrăznind să mai 
intre. In aceeaşi clipă, acordurile unui marş bizar, pentru coar- 
dele fragilului instrument răsunară straniu, turburând liniştea 
castelului. Relu era prea uimit de ceea ce vedea, ca să se mai 
poată mira si de ceea ce auzea: Răsturnat pe tronu-i de aur, şi 
cu coroana pe cap, Regele-Soare bătea tactul cu sceptrul său 
regal, în timp ce Blanche le Blanc cânta la harpă «La Mar- 
seillaise ». 

Ritmurile pline de avânt ale imnului revoluţionar păreau a 
constitui o adevărată delectare pentru urechile regale. Intr'adevăr, 
reacţionarul monarh, care se ridicase în picioare, fredona acum 
însoțind el însuși eroicele acorduri ale genialului locotenent de 
geniu: 


— «Contre nous de la tyrannie 
l'etendard sanglant est levé, 
L'etendard sanglant est Іеуё !!!...» 


Relu aştepta resemnat sfârşitul bizarului duo, spre a solicita 
o audiență particulară stăpânului său, si tocmai îşi frământa 
mintea, întrebându-se pe ce coardă trebuia la rândul lui să-i 
cânte, pentru a-l convinge să redea libertatea logodnicei Vicon- 
telui, când, fără a respecta atmosfera de reculegere a salonului 
de muzică, Milady intră val-vârtej înăuntru. Dela ușa pe care 
intrase, se îndreptă cu pași hotărîți spre fereastră, deschizând-o 

brusc. O clipă mai târziu, un zgomot neobişnuit de puternic şi 
supărător se produse. 

Cu o mișcare nervoasă, Milady ridicase storul... La acest 
zgomot, Relu d'Artagnan se deşteptă din ambele visuri, rede- 
venind Relu. 


IV 
CAVATINA DE RAFF 


Filmul se rupsese din nou. De astădată însă, în sală se făcuse 
definitiv lumină, căci, deschizând ochii, Relu recunoscu silueta 
doamnei Robescu, în faţa ferestrei prin care soarele inunda odaia. 

Ea fusese Milady. Un singur lucru nu înţelegea Relu. Harpa 
ce acompaniase vocea de bariton a Regelui-Soare nu încetase. 
Crezu un moment că nu se deşteptase încă bine, mai cu seamă 
că vocea bărbătească se auzea din nou: 

« Aux armes, citoyens ! 

Formez vos bataillons ! > 

Dar simțind pe frunte sărutarea matinală a mamei, se trezi 
definitiv, dându-și seama că muzica venea din direcția salonului, 
în care Niky mărturisea pianului ardoarea patriotică, ce-i fusese 
contrariată în noaptea precedentă. 

Relu se simți dator să-l secondeze, si tocmai se pregătea să 
se scoale, când doamna Robescu її întinse un plic: 

— Bună dimineața, Relu. Ai o scrisoare. A adus-o adineaori 
un cercetas: 


Dragă Relu, 

Primo: Mâine ora 3 precis, adunare generală la Sediu, pentru 
importante ordine strict confidenţiale. 

Secundo: Fiind solicitați a ne da concursul la Festivalul 
organizat de Crucea Roșie pentru ziua de 5 Septemvrie în sala 
Teatrului Comoedia, s'a luat hotărîrea ca prima repetiţie a pro- 
gramului artistic să aibă loc azi 15 August ora 4, în sala de gim- 
nastică a Liceului Lazăr. 

Te rog deci să fii precis la ora şi locul indicat, bine înţeles 
cu vioara. Sper că Niky te va însoţi, fiind convins că nu va ezita 
să пе dea preţiosul lui concurs la piano. 

La festival vor fi invitaţi toți atașaţii militari ai statelor aliate 
şi neutre. Salve ! 
Trăiască România Mare | 
Radu. 


P.S. Blanche mă însărcinează să transmit salutările ei d-lui 
4 Vladimirel ». 


+ 
* * 


Când intră Relu în salon, Niky își plimba mâinile distrat 
pe claviatura pianului, improvizând acorduri pline de melancolie. 

Alternanţa de alb şi negru а clapelor de fildeș și sunetele ar- 
pegiate ale pianului evocară în amintirea lui Relu cele mai neîn- 
semnate amănunte ale visului. Se gândi o clipă să povestească 
şi lui Niky ceea ce visase, dar se răzgândi imediat, 

Citise într'un roman, —nu de mult, — că orice îndrăgostit 
e mai mult sau mai puţin un superstiţios şi, cum peripeţiile vi- 
sului ar fi putut indispune pe Niky, renunţă să i-l mai istorisească. 
In schimb, se grăbi să-l pună în curent cu evenimentul dimineţii, 
arătându-i scrisoarea, pe care Niky o citi de mântuială, cu gândul 
aiurea, 

Lectura ultimului pasaj avu darul să-l mai însenineze, El 
însuşi unul din inițiatorii Cercetășiei în România, care luase 
fiinţă la Liceul Lazăr pe vremea când el era cam de aceeași vârstă 
cu Relu acum, Niky îşi mai dăduse de câteva ori concursul în 
asemenea ocazii, acompaniind la pian vioara fratelui său mai mic, 
răsfățatul de totdeauna al șezătorilor cercetășești sau școlare, Ci- 
tind ultimele cuvinte ale scrisorii, avusese o tresărire, urmată 
de о есере. Se bucurase degeaba. Cu toate astea, ceva îi spunea 
că salutările prietenești trimise de Blanche Domnului Vladimirel, 
în mod indirect îi erau adresate şi lui, Niky. Totuşi de ce Blanche 
lui personal nu binevoise a-i adresa nici un cuvânt? Din prea 
mult tact? Sau mai curând din prea multă cochetărie. Se deștep- 
tase trist, cu sufletul plin de amară dezamăgire, provocată de 
reacţiunea lui Relu din noaptea precedentă. Cântase la pian Noc- 
turna de Chopin (pe care Relu o auzise executată la harpă de 
mâinile albe ale Louisei-Blanche, în camera de muzică a Regelui- 
Soare), melodia favorită a Blanchei, deci şi a lui Niky, 

Talentul muzical al fraților Robescu era moștenit, se pare, 
dela o străbunică maternă de origine polonă, care fusese o pia- 
nistă vestită. Portretul ei, de o rară frumuseţe, se afla încă la loc 
de mare cinste, în hallul unchiului Alexandru. De altfel aceeaşi 
moştenire fusese transmisă şi Colonelului Alexandru Radovici, 
absolvent al conservatorului la pian si compoziţie. Colonelul cânta 
aproape din toate instrumentele. Cu timpul, această predispoziţie 
devenise la el o manie, de vreme се își transformase hallul casei 
într'un adevărat muzeu de instrumente muzicale vechi si mo- 
derne. Studiile de compoziţie și le completase paralel cu cele 
militare în capitala Germaniei, unde fusese trimis ca locotenent 
pentru stagiu la un regiment de artilerie prusiană. La Berlin, le- 
gase o prietenie strânsă cu ilustrul compozitor Richard Strauss, 
sub a cărui influenţă se gândise la un moment dat să demisioneze 
din oștire, pentru a se consacra numai muzicei, dar, în cele din 
urmă, vocaţia artistică fusese jertfită carierei militare, în urma 
stăruinței familiei și în special a părintelui său, tot militar, un 
veteran al războiului pentru independenţă. La muzică însă tot 
nu renunțase complet. Descoperind în fraţii Robescu aceleaşi 
predispoziţii colonelul insistase pe lângă părinţii lor, pentru са 
băieţii să primească o îngrijită educație muzicală, mângâind în 
taină un. gând scump, acela de a vedea cel puţin pe unul din ne- 
poti ajuns artist celebru, ceea ce lui nu-i fusese îngăduit. 

Slăbiciunea unchiului Alexandru era Relu, căruia el îi pusese 
vioara în mână, la vârsta de cinci ani. Copilul făcuse progrese 
repezi cu unchiul său. După doi ani, acesta cedase locul de pro- 
fesor unui violonist vienez, pripăşit în Bucureşti, membru în 
orchestra Ministerului Instrucțiunii. La vârsta de unsprezece ani, 
o dată cu intrarea în liceu, Relu reuşise primul la examenul de 
admitere în Conservator. Orariul liceului coincizând cu cel al 
Conservatorului, Relu fusese nevoit să renunțe la frecventarea 
academiei oficiale de muzică, dar continuase lecţiile cu profesorul 
austriac, care-i preda cursul de vioară după același program. 

Pentru festivalul Crucii Roşii, Relu și Niky isi stabiliră în- 
dată programul, după o scurtă consfătuire: Cavatina de Joachim 
Raff şi o Mazurcă de Wieniawsky. 


* 
* * 

Cu capul ușor culcat pe luciul blond al viorii, Relu începu 
să mângâie două câte două coardele instrumentului, o piesă 
rară, provenind din faimosul muzeu al unchiului Alexandru, ce 
fusese astfel descompletat, cu patru ani în urmă, la data intrării 
în conservator. 

— Incepem, Relu? 

Acordurile grave ale cavatinei umplură încăperea. Pianul era 
așezat lângă un perete de geamuri verzui, sub a căror lumină, 
salonul plin de verdele catifelat al plantelor, care umpleau acest 
colţ, avea parcă veleităţi de seră. 

Arcușul lui Relu se mișca grav, în toată lungimea lui uşor 
curbată. Melodia începuse fără vre-o introducere, lent, amplu şi 
liniştit. 

Prima coardă, de-a-lungul căreia mâna albă a lui Relu alu- 
песа în zvâcniri mângâietoare de porumbel ce se zbate, avea so- 
norități rotunde de violoncel. Vioara, care la început plânsese 
liniștit, vibra acum multiplicat parcă, părând o orchestră întreagă. 

Arcușul începu să mângâie celelalte coarde, iar melodia, gravă 
până atunci, deveni treptat senină, aproape voioasă, în frăgezimea 
ei înaltă, pentru a se cufunda apoi din nou, în tristeţea calmă 
şi gravă a accentelor dela început. 

Tema melodiei se repeta, când geamurile începură să vibreze 
ciudat. Un vuet străin de muzica din odaie turburase toată casa. 
Urechea atentă a lui Relu distinse în vuietul confuz al străzii 
un tropot frământat de copite, ce-i aminti cursa de trap din ajun. 
Lăsă vioara. 

— De ce te-ai oprit, Relu? Dar ce se-aude afară? 

Іеѕігӣ amândoi în balcon. O coloană de artilerie, care umpluse 
toată lungimea Căii Plevnei, întrerupea circulaţia bulevardului, 
oprind în loc un sir nesfârșit de tramvaie. Erau tunuri grele. 
Servanţii, așezați câte trei, pe băncile masive, îmbrăcaţi în uni- 
formele lor de un albastru verzui, de aceeași coloare cu tunurile, 
păreau în grava lor împietrire, turnaţi parcă din același fier. Ro- 
tile dela tunuri şi hamurile cailor erau împodobite cu flori și 
ramuri verzi. Vuietul de fier rostogolit şi ropotul de copite aco- 
pereau aproape cu totul glasurile de călușari ale tunarilor, care 
cântau un marș războinic. Coloana nu se mai sfârșea. Fraţii Ro- 
bescu priveau nemișcaţi şi muţi, cu bărbia în palmă si coatele 

rezemate pe balustrada balconului. Așa-i găsi doamna Robescu, 
deschizând ușa balconului, ca să-i cheme la masă. 


з 
# * 


Conform regulamentului casei Robescu, lectura în timpul 
mesei era strict interzisă, dar acest regulament era călcat cu re- 
gularitate de însuși autorul lui. Domnul Robescu își etalase deci 
pe masă ziarul, căruia sticla de apă aburită îi servea de suport. 
Sufrageria era mobilată demodat, dar armonios. Їп perete, de o 
parte si de alta a bufetului vast, se aflau fixate două tăvi de bronz 
rotunde, reprezentând scene de « Trinkstube » în baso-relief, — 
onorariul în natură, primit cu mulţi ani în urmă de domnul Robescu 
dela un prieten, căruia îi câștigase o moștenire încurcată. Sub 
tava din dreapta atârna un calendar de perete, al cărui cadru de 
nuc sculptat închipuia un chalet elveţian în miniatură. La fe- 
геаѕіга întredeschisă draperiile grele de catifea ruginie limitau 
micșorând peisajul însorit al străzii, ca pe al unei aquarele scân- 
teietoare de lumină, dar încadrate excesiv de o ramă mult prea 
somptuoasă, Atmosfera generală a odăii ar fi cadrat de minune 
cu o zi de iarnă aspră, în care un foc vioi ar fi pâlpâit în sobă, 
în timp ce fulgi de zăpadă înghețată ar fi izbit în fereastră. Pentru 
acea dogoritoare zi de August însă, totul părea prea întunecat 
în acest interior, 

Relu alese din pomieră un măr enorm, și ridicându-se de pe 
scaun, în disprețul unui important articol din regulament, sărută 
mamei sale nu mâna, ci amândoi obrajii. Convenţionala sărutare 
(verbală sau efectivă) a mânii materne, după masă, nu făcea parte 
pentru el din ceremonialul obişnuit al politeței filiale. Isi săruta 
însă regulat mama pe amândoi obrajii, dimineața, după masă 
și înainte de culcare, păstrându-și acum, în pragul adolescenţei, 
acest obicei care-şi avea originea în răsfățul primei copilării. 
Mama lui îi mângâia în schimb regulat părul mătăsos, pentru 
a cărui salvare dela maşina numărul unu sărmanul Relu avusese 
de susținut în nenumărate rânduri spinoase si nu totdeauna fruc- 
tuoase negocieri cu dirigintele clasei а 5-а moderne a liceului 
Lazăr. Cu mărul în buzunar, Relu părăsi odaia si traversând biroul 
tatălui său ieşi în balcon, unde-l aștepta, culcat în chaise-longue, 
un volum din Editura Nelson. Pe cămașa de hârtie velină ce-i 

îmbrăca scoartele albe, se afla zugrăvit un cavaler purtând pla- 
toșă de argint peste tunica de catifea violetă, iar la pălărie trei 
somptuoase репе de strut. Cavalerul se numea «Le Vicomte de 
Bragelonne > (Tom. V). 

Relu luă locul vicontelui, pe care-l așeză pe genunchi, și des- 
chizând tomul la pagina însemnată cu un bon de premii al fabricei 
de ciocolată Nestle, se cufundă în lectură. Tinea să-și verifice 
visul, a cărui amintire îl obseda. Pe când urmărea peripeţiile mi- 
raculoasei evadări din turnul Bastiliei a omului cu masca de 
fier, surghiunit de Regele Soare, și cursa înfrigurată pe şoselele 
prăfuite ale Burgoniei, a celor patru frați de cruce muschetari, 
se simți cuprins de un viu neastâmpăr, asemănător cu acel al 
fumătorului căruia îi lipseşte ţigara după dejun. Cu o mișcare 
subconștientă, scoase la iveală mărul luat dela masă și începu 
să muște rar şi mărunt, găsindu-se prin acest gest mai mult decât 
act echilibrul mintal și sufletesc indispensabil unei prelungite 
încordări de atenție. 

In balcon nu se auzea decât foșnetul filelor întoarse tot mai 
frecvent, însoţit de ronţăitul din ce în ce mai viguros al dinților 
lui Relu, care imprima acestui act material accelerarea și intensi- 
ficarea ritmului lecturii sale, devenite pasionantă. (Un fumător 
ar fi tras mai adânc fumul în piept.) Ronţăitul încetă. 

Relu își terminase capitolul o dată cu mărul. 


ү 
ZBORURI DE INCERCARE 


Relu si Niky iuțiră pasul, căci erau în întârziere. Noroc nu- 
mai că Liceul Lazăr era la doi pasi de casă. 

Auziră dela distanță, prin ferestrele întredeschise ale unei 
clase, accentele virile ale imnului la ordinea zilei, executat cu o 
aproximativă bărbăţie de corul imberbilor tenori, baritoni $1 basi, 
cu voci mai mult sau mai puţin în, schimbare: 


Aux armes, citoyens | 
Formez vos bataillons ! 


Întrară pe poarta cea mare a liceului. 

Aprinzându-și ţigara pe culoar, Niky resimti satisfacția, — în 
care intra şi o ușoară nuanță de melancolie, — a ofițerului proaspăt 
demisionat din armată, care apreciază pentru întâia oară avan- 
tajele hainei civile. Işi aduse aminte си înduioșare de podul li- 
ceului, căruia elevii îi schimbaseră destinațiunea, transformându-l 
în salon de tras la fit sau din ţigară. 

Intrară în sala de gimnastică. Era goală. 

Niky deschise pianul și îl încercă prin câteva arpegii fante- 
ziste, constatând cu o neplăcută surprindere, că era foarte deza- 
cordat. 

Relu își scoase şi el vioara, ре care și-o acorda îndelung, când 
ușa se deschise violent și Radu 'Troteanu făcu erupție în sală, 

— Salve, băieți! Trăiască România Mare! 

Radu imbrăţișă pe Niky cu însuflețirea unui câştigător la lo- 
terie care-și felicită tovarășul de loz şi şansă. Comentariile eveni- 
mentelor durară un sfert de ceas, Niky îl puse în curent pe Radu 
cu atmosfera din casă, care-l determina să-și amâne hotărîrea. 
Această noutate constituia pentru Radu o fericire nesperată, 

— Vom pleca la anul împreună. (Visul tânărului 'Troteanu 
era tot aviația.) 

Noul venit, care era cu mult mai înalt si mai spătos decât 
fraţii Robescu își scoase haina, rămânând într'o flanelă albă. In 
sala de gimnastică, Radu era în elementul lui. 

Paralelele trozniră vibrând, sub câteva flotări savante și precise, 

— Nicuşor, hai să zburăm | 

Niky își scoase la rândul lui haina. 

Cei doi prieteni se aninară împreună de funiile zburătorului 
din tavan, și prinseră a se fugări, mai întâi pedestru, într'o 
mişcare circulară, stârnind praful podelelor nemăturate de luni 
de zile, în timp ce Relu, îmbătat de acustica prodigioasă a sălii, 
şi pentru a acompania parcă mișcarea circulară a aparatului, ata- 
case primele măsuri ale valsului din Faust de Gounod. Niky si 
Radu, care-și luaseră vânt, cu o ultimă săritură părăsiră pământul 
51 zburară. Niky închise ochii imaginându-și senzația zborului 
real... 

Та timp ce zburătorul îşi accelerą mişcarea de carusel, iar cei 
doi aviatori improvizati se urmăreau vertiginos prin aer, vioara 
lui Relu trecuse dela variatiunile dantelate ale valsului de Gounod, 


18 

la drăceștile acrobatii ale unui Capriccio de Paganini, cu staccate 
velocitáti de mitralieră. Caruselul zburător isi încetini elanul și 
cei doi viitori camarazi de escadrilă atinseră în sfârșit pământul, 
în timp ce mâinile lor continuau să țină, încleștat, cele două funii, 
са pe nişte credincioase paraşute. 


* 
* * 


Cavatina de Raff nu era de cântat în sala de gimnastică. Pianul 
era nu numai dezacordat; câteva coarde îi lipseau cu totul și unele 
clape scoteau la atingere un sinistru bâzâit de cobză plesnită. 

— Pe această rablă de pian nu mai putem continua, decretă 
Niky. 

— Ştiţi ce, fraţilor? Haideţi la mine, propuse Radu. 

— Putem merge la noi. De ce să vă deranjăm? protestă Niky, 
cu ipocrizie, gândindu-se la Blanche. 

— Nici un deranj. Babacii sunt la Buzău. Nu se 'ntorc decât 
deseară. Allons ! 


* 
* * 


Jesirñ cu toții pe poarta secundară, ce răspundea în grădina 
Cişmigiu. Familia 'Troteanu locuia în Aleea Carmen Sylva. 

Parcul dormea toropit sub soarele ce continua să ardă ne- 
cruțător, făcând să se ridice valuri jucăușe la orizont de pe ni- 
sipul şi pietrişul răscopt al aleelor aproape pustii la acea oră. 

Pe podul de ciment, al cărui parapet imita înlănțuirea unor 
trunchiuri de copac, cu rudimentare asperități de mistrie, se 
opriră un moment, ca să privească lacul. Albastrul intens al ce- 
rului se reflecta în oglinda lui, încrețită mărunt și pripit, de о 
plăpândă adiere cu miros călduţ $1 jilav de fân cosit peste noapte. 
O melodie ciudată se strecură prin foșnetul de mătase al frun- 
zelor. Erau sunetele unei flașnete, ce intona cu melancolice ar- 
monii fâsâite, de clarinetă răgușită şi falsă, inevitabilul refren: 


Aux armes, citoyens ! 
Formez vos bataillons ! 


Acestui refren, îi urmară accentele pateticului duet final al 
primului act din Lucia de Lammermoor. Relu recunoscuse ime- 
diat melodia. Aceasta fusese prima « operă » cu саге ist inaugu- 

rase el repertoriul la vârsta de 7 ani. Intre timp, opera ambulantă 
se apropiase și trecea acum podul, împinsă de un bătrân, adus 
puţin de spate, purtând o pălărie de catifea verde, căreia pentru 
a fi de vânător, îi lipsea numai pana. 

Relu avu impresia că recunoaşte în trăsăturile bătrânului flaş- 
netar, figura lui Giuseppe Verdi, ce-i era familiară dintr'un număr 
vechi al revistei L'Illustration, răsfoită cu puţine zile înainte, în 
biroul unchiului Alexandru, care păstra cu sfinţenie întreaga colecţie. 

Pe capacul scorojit al orgei cu manivelă, ce se oprise scârțâind 
din roţi, alături de grupul celor trei adolescenţi (în care ochii 
şireți ai bătrânului recunoscuseră trei clienți posibili, pentru 
stocul lui de «planete de tânăr »), un papagal de aceeași coloare 
cu frunzișul ulmilor de pe alee făcea echilibristică, agăţat си 
ghiarele și ciocul de bara unui trapez minuscul. 

— Hai, fraților, să tragem și noi câte-o planetă. Fac cinste. 

Vorbise Radu. Cutia flașnetei avea trei sertare. Bătrânul trase 
pe cel din mijloc. Sertarul era despărțit în trei compartimente, 
în care biletele, în trei colori deosebite, — roșii, galbene și al- 


bastre, — aşteptau într'o disciplinată aliniere ciocul papagalului, 
ce avea să le ciugulească. 

— Vlad. Treci tu întâi la rând. Eşti cel mai tânăr. 

Ciocul exoticei zburătoare, al cărei zel divinator fusese 
stimulat de stăpânul ei, prin cuvintele «Va mio piccollo 
Giaccomo, va mio саго», culese succesiv trei bilete: cel dintâi 
roșu, pentru Relu, al doilea galben, pentru Radu și ultimul al- 
bastru, pentru Niky. 

In timp ce bătrânul închidea sertarul tricolor, Relu care-și 
despăturise focosul mesaj al destinului său citi următoarea: 


PLANETĂ DE TÂNĂR 
Racul — Jupiter 
Viaţa îţi va fi zbuciumată și bogată în întâmplări minunate. 
Fereşte-te de dușmanul ce vei întâlni în curând şi de care te 


va scăpa o femeie mai frumoasă ca zânele din basme. Cu ea 
vei petrece multe zile albe, dar si câteva ceasuri negre. Așteap- 


tă-ți în tihnă viitorul, căci norocul nu ќе va părăsi. 
Trăi-vei ani o sută, 
"Tovarășa vieţei tale se va numi Ileana. 


18* 

Cei trei proprietari de planete si le schimbară între ei, pentru 
a le citi cuprinsul. 

Conţinutul lor era aproape identic. Nu erau schimbate decât 
unele cuvinte, între саге și numele viitoarelor soții. Pe a lui Niky 
o chema Bălaşa. 

— Ia uite, domnule, ce excrocherie ! se revoltă Radu. Toate 
biletele sunt 1а fel. Ne trase clapa italianul си cinșpce bani. Mai 
bine luam trei prințese. 

— Prostii, răspunse Niky, oferind lui Radu o ţigară din pa- 
chetul său < Principele Carol >, în timp ce « Italianul » se depărta 
învârtind din manivelă « Adio del passato », iar pliscul micuţului 
Giaccomo însoțea cu triluri sinistre, accentele sfâșşietoarei me- 
lodii. .. 

Totuşi, Niky fu singurul care păstră biletul, căci se vede că 
romanul lui Relu nu minţise, afirmând că îndrăgostiţii sunt su- 
perstițioşi. 

Intr'adevăr, Niky făcuse o apropiere între cele două nume: 
Bălașa - Blanche. Iniţialele si colorile identice îi umpluseră inima 
de voioşie. 

Alunecând pe această pantă, constată că visurile lui de iubire 
şi eroism nu erau cu nimic contrazise de conţinutul planetei. 
Până si în coloarea biletului, Niky citi o fericită prevestire, făcând 
o apropiere între albastrul palid al hârtiei decolorate de soare si 
azurul nemărginit al cerului, în care se şi vedea plutind cu pasărea 
albă a avionului său viitor. 

Relu şi Radu isi aruncaseră planetele lor în lac. Pe luciul 
ușor ondulat al apei, galbenul și roșul celor două mesaje dis- 
preţuite ale destinului, pluteau, legănându-se ritmic, о dată cu 
nenumăratele petale în aceleași colori, pe care vântul le furase 
trandafirilor de pe maluri. 


VI 
ALEEA CU DOI CRINI 


Niky nu putea fi obiectiv în aprecierea lui, atunci când spuse 
lui Radu: 


— Strada voastră e cea mai frumoasă din București. 

(Sar fi putut susține, într'adevăr, că aprecierea sa față de 
Aleea Carmen Sylva era influenţată și deci falsificată de sen- 
timentul lui pentru fata ce locuia pe acea alee. Silogismul: 
« Blanche e cea mai frumoasă fată; Blanche locuește în Aleea 
Carmen Sylva; deci Aleea Carmen Sylva e cea mai frumoasă 
Alee », putea fi de sigur perfect fals.) 

Totuși, la răspunsul: — Exagerezi, mon cher! al lui Radu, 
riposta spontană a lui Relu: — Ba nu, Niky are dreptate, — nu 
putea fi, — cel puţin deocamdată, — bănuită de vre-o parţialitate 
oarecare. 

Mozaicul blond al aleei strălucea întocmai ca parchetul ceruit 
oglindă al unei săli de bal. 

Vilele armonizate fără uniformizare erau înconjurate de gră- 
dini și terase, în care razele soarelui pătrundeau diluate prin frun- 
zișul plopilor ce le străjuiau într'o simetrică aliniere. 

Pe partea stângă, ramurile câtorva castani rotunzi fraternizau 
cu cele ale pinilor ascuţiţi de ре laturea nordică a Cișmigiului, 
peste zidul despărțitor, în cărămidă aparentă, al cărui roșu de 
văpaie se îmbia odihnitor cu verdele complimentar al frunzișului 
de iederă și glicină, ce i se cățăra pe creastă. 

Două flori albe, desprinse dintr'un mănunchi de crini de pe 
bordura unei terase, căzuseră pe mozaicul auriu al aleei, —- mă- 
nuși rătăcite de o mână albă și parfumată pe parchetul strălucitor, 
în vâltoarea ameţitoare a balului. In mintea lui Relu, în care 
această idee se statornicise obsedantă, stăruia acum parcă în- 
demnul să le ridice, pentru a le înapoia celei ce le pierduse. 

Nu ajunse însă la realizarea acestui proiect himeric, căci Radu 
suna acum la ușa de sub terasa cu crini. Deasupra soneriei Relu 
citi numele gravat ре tăblița aurie: 


DOCTORUL RADU TROTEANU 
Docent Universitar 


* 
* * 


Pianul era așezat chiar in hallul vast în care intrară. 

— Faceţi ca la voi acasă, fraţilor. Scuzaţi-mă doar o clipă, 
zise Radu, apoi dispăru pe ușa dinspre terasa care domina spa- 
tele Cișmigiului. 


278 REVISTA FUNDATIILOR REGALE 


In timp ce Niky îşi potrivea cravata în fața unei oglinzi, re- 
constituindu-i nodul maltratat în timpul ședinței de zbor, Relu 
examină cu interes încăperea. Atmosfera de opulenţă a odăii se 
datora numai mulțimii și bogăției covoarelor care acopereau în 
întregime parchetul, cele două fotolii $1 divanul. De altfel, în 
afară de pian si de câteva etajere înțesate de cărţi și de reviste, 
odaia nu mai avea alte mobile. Pe pereţii albi, tablouri puţine. 
In dreapta uşii pe care ieșise Radu, Relu recunoscu surprins 
portretul în mărime naturală al Blanchei din camera cu oglinzi 
a visului său. 

In stânga aceleiași uşi, un alt portret mai mic, tot al Blanchei, 
când era si ea mai mică. 

— 901 cine е? întrebă Niky văzând interesul cu care Relu 
contempla portretul cel mic al Blanchei. 

— De sigur. Blanche. Cine să fie? răspunse Relu, apreciind 
cu o ridicare din umeri absurda inutilitate a întrebării. 

. — Те їп еН. E Liliana... Sora ei mai mică, preciză Niky, 
zâmbind. 
Pui 

Relu rămăsese mut şi nemișcat în fața celor două chipuri 
gemene. Nu ştia de ce trebue să se mire mai mult. De neaștep- 
tata surpriză de a recunoaște aici același portret, pe care-l vă- 
zuse atât de lămurit în visul lui din noaptea trecută, sau de nou- 
tatea noutății aflate dela portret şi dela Niky: că Blanche avea 
o soră mai mică. 

Intrând busna în odaie, cum îi era obiceiul, Radu era gata 
să-l răstoarne. 

— De ce nu începeţi? 

Deschise el însuşi pianul, apoi se răsturnă picior peste pi- 
cior, într'unul din fotolii. În atitudinea lui era ceva din entuzias- 
mul neofit al melomanului, care, din lipsă de talent, se mulțu- 
meste cu rolul de impresar-amator, pentru a-și da iluzia că ofi- 
ciază și el într'un chip oarecare, în templul divinei Euterpe. 

Niky cunoștea perfect calitatea pianului la care cântase de 
nenumărate ori. Incepură Cavatina. 

Relu cânta pe dinafară, încântat de acustica odăii. După ul- 
timul acord, tresări auzind glasul Blanchei care intrase pe пеѕіт- 
{Че pe ușa dinspre terasă: 


RĂZBOIUL MICULUI TRISTAN 279 


— Domnule Vlad, eşti un adevărat artist, 

Relu redevenise Domnul Vlad, dar altfel decât la concursul hipic. 
In vocea Blanchei era un accent de admiraţie aproape intimidată. 

— Cum se numeşte bucata? întrebă ea, strângându-i тапа. 

— Cavatina de Joachim Raff, răspunse Relu. 

Radu se apropie de pian și, analizând cu glas tare ortografia 
numelui teutonic al compozitorului: 

— Кай! Nu se poate să cântați bucata asta Іа festivalul Crucii 
Roşii. E de un Neamţ. Gândiţi-vă că vor azista și ofiţeri aliați. 
Au fost invitați toți atașaţii militari, | 

— Absurd, zise Blanche. 

— Cred totuși că Radu are dreptate, recunoscu Niky. 

— Care-i bucata a doua pe care aţi ales-o? întrebă Radu. 

— Mazurka de Wieniawsky. 

— Wieniawsky ? Rus... Perfect! 

— Ba pardon, Polonez, rectifică Niky. 

— Polonez? Hm... merge. S'o auzim! 


* 
* * 


Mazurka începuse năvalnic, cu impetuoase sonorități de or- 
chestră. Arcusul lui Relu zbura avântat pe toate coardele viorii, 
care vibra intens în timp ce degetele mânii stângi redau cu o 
nervoasă înfrigurare accentele energice, aproape brutale și totuși 
fine ale partiturii. Era ca un duel de floretă, aruncând scântei, 
într'un tempo de șarjă călare, Melodia caracteristică era redată 
dialogat de cele două instrumente, care galopau scară la scară. 
La un moment dat, dela accentele de avânt războinic, ritmul 
devenise cu mult mai potolit, iar melodia căpătase accente de 
о sfâșietoare tristeţe. 

Blanche asculta nemișcată, cu privirea uşor încruntată, 


€ 
* * 


Relu care-si asezase vioara ре pian nu se simtea in largul 
lui. Desi își adora vioara, avea câteodată un ciudat resentiment 
împotriva ei. 

De nenumărate ori fusese invitat de colegi de ai săi, chiar și 
din acei cu care nu era prieten, la diferite petreceri, la dânșii acasă 
«cu vioara p, 

Relu simţea prea bine că, în aceste ocazii, nu el era cel invitat, 
ci instrumentul. Aceasta îl făcea parcă să se simtă inferior lui 
însuşi. 

Totuşi Blanche nu se purtase cu dânsul ca toți ceilalți, care-l 
copleșeau cu nesfârșite complimente pentru talentul său, făcân- 
du-l să-și simtă aproape anihilată individualitatea lui extramu- 
zicală, Ea se mulțumise să se apropie de pian si să rămână câteva 
clipe tăcută, după ce muzica încetase. Dar pentru Relu această 
tăcere însemna cu mult mai mult decât obișnuitele «causerii » 
la care dădea naștere în deobște vioara lui, în saloanele mai mult 
sau mai puțin muzicale, unde, după complimentele de rigoare, 
un meloman de ocazie se găsea dator să exclame: 

— Bravo, tinere | Ştii că ai talent? ! Ți-o spune un cunoscător, 
căci şi eu ador muzica. Ai auzit Tosca? Psssss! N'ai idee !!— 
însoțindu-și interjecția admirativă de un gest circular al celor 
patru degete întinse. 

Relu se apropiase de uşa dinspre terasă, pentru a contempla 
prin ochiurile de cristal perspectiva pentru el inedită a Cișmi- 
giului, Ceilalți nu vorbeau decât de război, comentând ultimele 
noutăţi și zvonuri. 

Colonelul Alexandru Radovici (pe care-l cunoştea și Blanche, 
căci, prieten şi coleg de club cu Oncle Basile, venea uneori pe 
la dânșii în casă) fusese avansat general și numit Directorul 
Artileriei din Ministerul de Război, iar fiul său Mircea, proaspăt 
locotenent, fusese menținut, împotriva dorinței lui, în postul de 
şef de cabinet pe lângă noul titular la Departamentul Războiului, 
Vintilă Brătianu, care succeda el însuși fratelui său Ionel, Mircea 
fusese numit în acest post cu două săptămâni în urmă, printr'o 
simplă întâmplare: 

Cu vre-o lună înaintea Consiliului de Coroană dela Cotroceni, 
Locotenentul Mircea Radovici, un pasionat automobilist (vizita 
la Tante-Irëne nu fusese decât un pretext pentru stabilirea unui 
nou record), întâlnise pe şoseaua Pitești-Bucureşti, la câțiva kilo- 
metri de Florica, automobilul în pană al Primului Ministru. 
Mercedesul lui Mircea reuși să aducă pe Ionel Brătianu în Bu- 
сигез, în mai puţin de două ore, astfel încât importantul Con- 
siliu de Miniștri putu să aibă loc chiar la ora hotărită, Intre Titu 
şi Bucureşti automobilul zburase pe şosea cu o astfel de viteză, 

încât Premierul, spre a domoli zelul temerarului șofer pe care 
întâmplarea i-l așezase alături, îl rugase să conducă mai încet. 

— Vă puteţi încrede în mine, Excelenţă, îi răspunse Mircea 
fostul premiant la Istorie din liceu și școala militară. Imi dau 
seama că duc cu mine pe Cezar şi norocul lui... 

In ultimele săptămâni ce precedaseră mobilizarea, Primul Mi- 
nistru, care deţinea și Departamentul Războiului, fiind neome- 
nește hârțuit în zeci de conferinţe, consilii si comisii, fusese ne- 
voit să se gândească la numirea unui nou șef de cabinet, pe lângă 
cel în fiinţă, ale cărui multiple atribuţiuni nu mai puteau fi ma- 
terialmente îndeplinite în acelaşi timp de o singură persoană. 

De aceea, Ionel Brătianu, care-și întipărise în minte figura, 
numele, dar mai ales fraza cu tâlc a tânărului locotenent Radovici 
Mircea, din artilerie, în frământatele zile dela sfârşitul lui Iulie, 
în momentul când i se prezentase o listă cu cinci nume, din care 
urma să-și desemneze pe noul secretar, se mărginise să tragă 
indolent cu stiloul o singură linie verticală peste pomelnicul de 
nepoți ai sfinților dela Ierusalim, zicând: — E inutil. Mi l-am 
ales de-o săptămână. 

Radu reveni insistent la obiectul pentru el important în primul 
rând, căci asupra umerilor lui apăsa greaua răspundere a stabi- 
гїї numerelor din program, cu care Cohorta Liceului Lazăr 
trebuia să contribue la reuşita faimosului festival al Crucii Roşii, 
pe al cărui succes moral, dar mai cu seamă material, se sconta- 
seră mari speranţe. Frații Robescu trebuiau să hotărască o dată 
ce vor cânta în locul barbarei Cavatine a teutonicului Raff. Relu 
era cam nemulțumit. Această Cavatină îi era foarte dragă, 51 nu 
putea să renunţe cu inimă ușoară la еа. 

— De ce nu cântați Nocturna а noua de Chopin? propuse 
Blanche. E superbă... Şi apoi, Chopin nu e polonez decât pe 
jumătate. Tatăl său a fost franțuz... Partitura о avem şi noi 
în albumul pentru vioară si piano al mamei. 

— Se aprobă, ratifică Radu cu entuziasm. 


Ф 
* * 


Desi n'o mai cântase niciodată până atunci, totuși Relu cu- 
nostea pe din afară melodia nocturnei, căci o auzise zilnic, de 
repetate ori, la pianul lui Niky. 

Cufundată într'unul din fotolii, Blanche asculta nemișcată, 
fixând cu privirea absentă, profilul delicat, aproape feminin, al 
compozitorului ei favorit în medalionul de pe pian. 

Fără a mai privi partitura, Relu cânta ca în vis, căci melodia 
îi evocase într'adevăr, din nou, toate amănuntele visului său din 
noaptea trecută. 

O vedea pe Blanche le Blanc, zâmbindu-i în argintul nenu- 
măratelor oglinzi din rotunda sală albă a castelului din vis. 


(Va urma) 
MIRCEA GESTICONE 


TANTI SIA 


. . Şi apoi mintea desăvârșit placidă a tantii Sia n'ar fi putut 
reține «scena » ce se desfășurase în fața ochilor ei: ar fi trebuit, 
pentru dumirirea ei, catastrofe cosmice, iar nu simple răfuieli 
sentimentale ca aceea la care fusese de față, țesătura ei sufletească 
fiind mult prea săracă pentru a putea pricepe ceva din cuvintele 
schimbate în duel strălucitor între Tăntica şi Alexandru, replici 
menite să dea curs și să clarifice anumite resentimente, pe care 

"oricum nu le înţelegea tanti Sia. Apoi mai era ceva: avusesem timp, 

în răgazurile de tăcere ale celor ce se certau, să o observ cu acea 
stăruință de a aduna cât mai multe amănunte în miezul petrecerii 
scenelor tari, când sensibilitatea e mai vie, și îmi puteam da seama 
că femeia era prinsă ca într'o capcană de farmecul masiv-bărbătesc 
al lui Alexandru, și dacă nu tocmai frumusețea chipului ori a 
trupului viril o turburase, în orice caz înălțimea și lățimea 
umerilor, ce atunci când treceau pe lângă ea îi veneau cam pe 
linia ochilor, ca și fulgerele scăpărate de irișii albaştri-verzui, 
încruntați şi oțeliți — şi de sigur, când privirile acestea treceau, 
neatente, prin pupilele ei, tanti Sia simțea un fior pornind dela 
extremitatea inferioară а șirii spinării în sus şi răsfrângându-se, 
perceptibil, prin umerii ușor înveliţi de o subțire mătase vegetală, 
căci tanti Sia avea preferința pentru marfa ieftină cu aspect luxos, 
a femeilor de mahala. 

Tanti Sia era o domestică sensuală. Ca la toate femeile sensuale, 
frumuseţea bărbătească nu era pentru ea de hotărîtoare însemnătate 
— doar un agrement fizic în plus — iar tanti Sia nici n'ar fi putut-o 
aprecia (sau avea concepții cu totul frizereşti despre frumuseţe: 
astfel un vârf ascuţit de mustață ori un rânjet cu dinți gălbejiţi 

ar fi reprezentat un deosebit farmec), bărbatul fiind apreciat 
mai curând după acea vigoare ori putere captivantă, fără definire 
precisă, care s'ar compune din masivitate trupească, glas dur, 
priviri voluntare, figură apăsată şi un soi de atracţie cu străfunduri 
hipnotice (echivalentă cu ceea се în ştiinţă se numește valență 
atomică și afinitate, iar în vorbirea curentă se găsește concentrată 
în expresia atât de des întrebuințată «e genul meu», се ar voi să 
însemne mult mai mult, dacă o anumită pudoare convenţională 
n'ar fi îngrădit înţelesul cu marginile nedefinite ale expresiei), 
ce se degaje din întreaga ființă a masculului, care, astfel dotat, 
are putere fascinantă a spaimei. Sensualele se arată a fi asemeni 
atomilor polivalenţi, având în permanență una sau două legături 
libere pentru «bărbatul » deplin și proaspăt, stăpânitor adulat, 
de o clipă. 51 aici însă, cele се au un anumit rafinament intuitiv 
ştiu face abstracție de toate calitățile aparente și aleg după inten- 
sitatea de vibraţie a simţurilor lor, atunci când se află în prezența 
unui bărbat oarecare. Pentru aceasta e de ajuns o privire; tot astfel 
vioara își alege sunetele sub degetele artistului. 

Tanti Sia era slabă trupeşte și sărmană sufletește: în prezența 
unui bărbat era cuprinsă de paralizia muștelor în plasa păianjenului. 
« Bărbat », pentru ea, era oricare cu trupul întreg și cu vârsta cu- 
prinsă între douăzeci și cincizeci 51 cinci de ani. Tanti Sia fiind 
pe linia perfect normală în toate funcțiunile fiziologice ori sufle- 
testi, copiii si bătrânii nefiind pentru ea decât copii si bătrâni, case, 
pietre, pomi, etc. 

Tanti Sia văzuse destule scene de felul celei dintre 'Tăntica și 
Alexandru și nu se mai mira (mirarea de altfel îi era inaccesibilă, 
deoarece tanti Sia nu putea fi curioasă), iar 'Tăntica, pe lângă 
că nu se ferea de ea, era atât de enervată, încât nu și-ar fi putut 
închide mânia, asa cum se obișnuiește «în lume», în reticențe 
ori în gesturi atenuate, ca în cutii neîncăpătoare. Altfel « lumea », 
atentă la toate gesturile celor din jur, ştie să interpreteze orice, 
intuitiv, — calitate, poate singura, a oamenilor cu viață exterioară, 
51 care nu se poate exercita decât în această direcție, — cât se poate 
de justă, deşi mai totdeauna micul gest poate ajunge la pătrat ori 
la cub, așa cum mica schiță pentru monument, făcută de sculptor 
în atelierul său, ajunge de zeci de metri în mijlocul unei piețe 
publice. 

Apoi 'Tăntica lepădase multe prejudecăţi, între care și teama 
vulgară de « ce va spune lumea? », ferindu-se după scutul unui « Ei, 
și mult îmi pasă mie de un oarecare (X ori Y) !» când cineva dintre 
noi ar fi obiectat ceva. In deosebi Alexandru avea această fereală 
de ochii publici, — în momentele de luciditate, şi tocmai din 
cauza acestei lucidități exagerate, са toți vitiosii a căror jumătate 
din viață se petrece în semi-conştienţă, — fiind cuprins de o 
curioasă timiditate, 

51 de data aceasta, Tăntica nu ţinuse seamă nici de faptul că 
eram si eu de faţă, căci dacă nu ai nici o îndatorire față de « lumea > 
ce-ţi este indiferentă, {і se impun anumite menajamente pentru 
cei intimi şi dragi; Tăntica însă era nervoasă, și mânia îi întuneca 
astfel vederea, încât tot ce era în jurul ei dispărea în pânze сеѓоаѕе, 
rămânând totuși cu un relief extraordinar (deși, în amănunte, șters) 
cel ce îi provocase supărarea, 

Când se mânia, Tăntica își aprindea luminiţe în ochi, ca felinare 
pierdute pe o apă de întunerec, și vorbea precipitat, în timp 
ce pe gâtul alb proeminau simetric două artere albastre; gesturile 
se desfăceau nervoase din braţe și din ghioacele mâinilor. 

— Nu pot discuta cu istericii | — aruncă generic și crud, din 
mersul apăsat cu furie, Alexandru, şi ieși trântind usa, 

Tanti Sia clipi din ochi. 'Tăntica rămase o clipă aiurită de în- 
dârjirea cuvântului, apoi, înghețându-și plânsul într'o încordare, 
se duse într'altă cameră să și-l ascundă, cu cochetăria de a feri 
ochilor străini durerea ce-i sluțea trăsăturile limpezi si melancolice 
ale feței. 


Pentru mine, 'Tanti Sia era o ființă deosebită de celelalte (desi 
în unele privinţi are atâtea și atâtea semne, nu este «tipul» unei 
anumite categorii de femei — ei, Doamne, își are şi ea, într'un 
fel, personalitatea ei !), interesantă nu prin cine știe ce bogății ori 
adâncimi ori nedumeriri, etc. sufleteşti, ci prin aspectul de schemă, 
extraordinara simplitate a structurii sale morale. 

Nu ştiu dacă aţi avut vreodată curiozitatea să scrutaţi figura 
unui om urât. De obicei, atunci când întâlniți o figură respingă- 
toare sau numai antipatică, întoarceți capul cu silă: «0! Ce urit 
е!» Şi atât. Cele mai adeseori, uritenia nu are decât o singură 
particularitate, cea pe care o văd caricaturiștii (nici ei nu au un 

gust deosebit pentru analiza amănunţită): un nas foarte mare, 
o bărbie enormă, ochi de pisică, gene mâncate, apoi restul nu 
mai poate fi luat în seamă. Te întâlneşti cu cineva: « Cunoști pe X? p, 
— « Cine, ăla cu nas de papagal?» X poate avea în schimb ochi 
frumoși, ' sau altceva ce ar putea compensa ridicolul nasului. 
Nu, atunci când ești nevoit să vorbeşti cu un om шї, nu рой 
privi decât acea parte din figură ce te impresionează în mod deo- 
sebit de displăcut prin extravaganta ei, restul e urît (de sigur), 
prin presupusa corelație ce ar exista în morfologia figurii, între 
diferitele ei părți. Poate în acest fel de dezinteres este și un ascuns 
simțământ de superioritate care sopteste în timp ce gândești « Се 
шї е! — E mai urât decât mine», apoi lipsa de interes însăși 
pentru orice lucru displăcut. 

Deci acest soi de urîți sunt uritii unei singure particularități 
şi sunt de obicei desemnați cu câte-o poreclă: « Papagalul», « Mai- 
muţa », considerându-se fizicește degradant faptul сӣ ai putea 
semăna cu un animal, deşi o maimuţă în sine e drăguță, iar papa- 
galul are înfățișarea unui bătrân filosof. 

Sunt apoi «uriţii interesanţi »; cu aceștia se face aceeaşi gre- 
şeală: 51 ei au o particularitate izbitoare, una singură, însă prin 
deosebita ei frumusețe. Astfel: o frunte bombată ca spinarea 
limpede a unei scoici, ochii plumburii cu luminișuri de otel, dinți 
de porțelan sclipitor, și privirile iti sunt atrase iarăși de această 
particularitate, « interesantă » prin contrastul ce-l prezintă față de 
restul feței. Această frumusețe singular ivită se poate răsfrânge 
şi poate acoperi în privirea străinilor, toată figura urîtului frumos. 

Cu totul altceva se întâmplă când aveţi răgazul să priviți o 
figură frumoasă: după o primă impresie totală, veți simţi o plăcere 
aparte să prindeţi în obiectivele ochilor, fiecare си, fiecare cen- 
timetru pătrat de epidermă, să descoperiţi cauza impresiunii de 
frumos resimţite, ori — cu şi mai multă plăcere — cele mai mici 
defecte: o adâncitură prea largă spre rădăcinile nasului, o aluniță 
castanie са o pată de cafea, un dinte ieșit într'o parte din rândul 
mic de paradă al celorlalți, chiar amănunte pentru lupă: distribuția 
neregulată a porilor, 

Tanti Sia face parte dintr'o categorie de urîți cu totul deose- 
bită. Aceștia au sluţenia egal distribuită tuturor liniilor feței. Este 
o făptură iremediabil urâtă: un nas prea mare îl poţi corecta, fie 

printr'o operaţie, fie virtual în închipuire ori pe o fotografie din 
profil, astupând o parte cu degetul. Acest procedeu n'ar fi avut 
nici un efect în cazul tantii Sia: dacă îi prelungesc nasul, seamănă 
cu un şobolan, dacă îi netezesc părul se face câine cocker, dacă îi 
pun sprincene își schimbă sexul. Ce pot face? 

Tanti Sia are cincizeci și șapte de ani, gene ciupite de molii, 
ochi mărunți, nasul neprecizat: seamănă si cu un fluture cu aripile 
îndoite în jos, gata să-şi ia zborul, și cu un nasture, si cu o boabă 
de cartof, are bărbia lăbărțată, buze decolorate, са muiate într'o 
soluţie de clor, obrajii scofâlciți, părul cărunt, cu fire groase ca 
acele din coada cailor; gâtul аге creţuri orizontale de sus și 
până jos. 

Totuşi o particularitate, doar atunci când deschide gura: are 
niște enormi dinți de cal bătrân, moștenire ereditar-luetică. Dar 
numai când deschide gura, căci tanti Sia are prudentul si înțeleptul 
obicei de a tăcea în permanenţă. Таг când vorbeşte, își aduce glasul 
pe nas si adaogă din când în când, câte o guturală prin mijlocul 
cuvintelor. 

Faptul că am găsit atâtea calificative nu trebue să vă înșele. 
Le-am dat pentru a vă face o idee de ce poate fi înfățișarea tantii 
Sia; de fapt, figura ei nu suferă пісі o determinare cât de vagă; 
a fost dibuită de natură fără nici un rezultat, oscilând prea larg 
între un cap de cal și altul de oaie. Apoi s'a născut o femeie. Putea 
foarte bine fi si bărbat. Insă e femeie, o femeie abstract de urîtă, 
nedefinită, pe care privirile o pot străbate, ca razele X, nefiind 
reținute de vre-un interes, cât de slab. 

Cineva i-a spus tantii Sia « Ciuma ». Auzind porecla nu ţi-ai 
putea-o închipui pe tanti Sia, căci cuvântul devenit abstract, desi 
cuprinzând-o perfect, nu o poate defini; dacă porecla ar fi fost 
« Maimuţa p, era posibilitatea de a reface o analogie, însă tanti 
Sia аге un mers ușor, de şcolăriță. 

O privesc pentru а nu știu câta oară, astăzi, și număr zbârci- 
turile gâtului: nouă, zece... 

— Amh 1 — clatină capul tanti Sia a nedumerire și a fatalitate 
împăcată cu sine. 

«Tanti Sia» e o poreclă, dacă і se poate spune așa, dată de 
mult de noi copiii. Când, nu-mi amintesc, după cum nu-mi pot 
aminti nici când mi-am dat seama pentru prima oară de existența 

tantii Sia, și, mai târziu, de faptul că, în realitate, nu-mi este 
o veritabilă mătușă. 

Numele întreg e « Anastasie Vasilescu >, singurele cuvinte pe 
care le poate silabisi și scrie, cu multă dificultate. 

Fratele meu, expeditiv, i-a bătut la mașină următoarea carte 
de vizită: 

Sia 
București 
apoi i-a arătat-o. Tanti Sia n'a înţeles însă. A citit Sia, Bucureşti, 
l-a ghicit, şi a rămas neclarificată. A zâmbit nedumerită, iar când 
l-a văzut pe el că râde, l-a mustrat, dându-și foarte vag seama că 
trebue să-l mustre, avertizată de râsul lui, pentrucă ştia că de câte 
ori râde, i-a făcut vre-o șotie: 

— Ehm — hm! 

Tanti Sia se exprimă de obicei prin exclamații, foarte originale 
prin consoanele ре care le adună. Spre exemplu: « МҺа!» ex- 
primă blazarea, «Ehâ?» înseamnă mirare, și așa mai departe, 

Acum filosofează: 

— Aşa е toți bărbaţii (sentențios). Uite, Nică-ă nu spune 
nimic, Io-i vorbesc si îi vorbesc, și el, nimic: ќа-Һ-а-се. 

Gândul tantii Sia formează de obicei doar asociațiuni de idei 
prin contrast, cum se formează foarte des în mintea oricui, însă 
pe care nu le rostești decât cu o prealabilă tranziţie, fie cât de 
scurtă, rezumată chiar la un singur cuvânt: «însă». Tanti Sia 
«însă» trece foarte uşor prin nuanţe, си nepăsarea porcului 
răscolind  mocirlele, 

Cine е tanti Sia? De unde vine? 

Tanti Sia a fost croitoreasă; astfel o știam de pe când eram 
copil, cu același păr, cu aceiași ochi, cu aceleași zbârcituri, 
Tanti Sia sta la mașina de cusut şi clămpănea pedala de fier cu 
picioarele. Nu ştiu cum se aciuase pe lângă casa bunicii. Când 
nu cosea, era trimisă după cumpărături, se ocupa cu parastasele 
familiei (specialitatea ei), ве ducea să închirieze $1 să prepare casa 
pentru băi, vara, în sfârşit era un fac-totum sprinten 51 binevoitor; 
de altfel plătit în deajuns, pentrucă totuși Sia avea şi o licărire 
de inteligență: cea instigată de interes, 

Copiii, deși îi spuneau pe nume, se purtau frumos și cuviincios 
cu ea (evitau totdeauna ре «tu »-ul prea intim, iar 4 tanti Sia » i se 

spunea doar în ascuns), iar Sia, cu timpul, își căpătase un loc 
al ei în casă, foarte onorabil, pe care-l cinstea, căutând să-şi modi- 
fice, pe cât posibil, vocabularul ei periferic. Astfel, când se în- 
tâmpla să spună vre-un cuvânt pe care-l considera « гиѕіпоѕ », se 
silea să-l atenueze cu câte un «să mă ierte copilul ăsta », ori, mai 
rar, cu un «pardon». Odată, povestind ceva: 

— Că — zic — io mai fac baie, pardon, și în albie, da’... 

In sfârşit, tanti Sia îşi găsise un cămin pentru făptura ei mică 
și urîtă, în casa bunicii. Figura ei, lipsită și așa de interes, a devenit 
un obicei pentru toți: acum е incoloră ca masa la care scrii de 
ani de zile și intimă ca ceasul pe care-l porţi tot timpul la mână 
şi pe care nu-l mai auzi ticăind decât atunci când iti ascuţești 
atenţia. Pentru mine însă, tanti Sia a rămas un semn de întrebare 
ce se îndesește tot mai mult, 

Dar care e limita dintre prostia ereditar transmisă, purtată de 
atâția strămoşi, apoi constatată în cumul, la unul singur, și cea 
patogenă? Căci tanti Sia e profund și iremediabil proastă, așa 
cum е iremediabil urîtă. Și prostia are adâncimile ei întunecate, 
de nepătruns, așa cum le are și inteligența. 

Tanti Sia a tăcut. Am tăcut și eu. O părăsisem în gând și reve- 
nisem la 'Тапїїса. Ştiam că acum s'a încuiat în odaia ei și caută 
să-şi ascundă lacrimile față de ea însăși, înnăbuşindu-le în pumni 
şi în perne. Dacă aș fi vrut s'o mângâi, nu mi-ar fi răspuns. 

Cred că acum îl urăște pe Alexandru; îl urăște pentru firea 
ei mândră, nevolnic supusă unui altuia, unui bărbat oarecare, un 
Alexandru vicios 51 dârz. Unui prea frumos Alexandru. Rebe- 
liunea inteligenţei supusă de un primitiv și dezolant sentiment. 

Tanti Sia privea o poză pe un jurnal desfăcut: își apropiase 
pleoapele vrând să-mi dea impresia că nu vede bine. 

— Ia citeşte aici, că io nu mi-am adus ochelarii. 

Tanti Sia, de ani de zile, utiliza vecinicul truc al analfabeţilor. 
О cunoșteam de atâta timp, ştiam că nu poate să citească, își 
dădea seama și еа că știu aceasta, însă intrase foarte comod si 
mărginit în pretextul naiv pe care nu-l putea schimba pentrucă 
mintea ei nu îngăduia o soluţie mai simplă: « Ia vezi, ce scrie aici? > 
adică un sfert din sinceritate. 

Poza din ziar înfățișa pe un scriitor francez în vizită prin Ro- 
mânia, primit în gară de oficialități. Tanti Sia însă nu știa ce 

este un scriitor si nici nu şi-ar fi putut închipui, asa că am căutat 
să scap cu răspunsul de totdeauna, totdeauna crezut: 

— E Titulescu. 

— Hu! Ce шй e! 

Pe Titulescu îl cunoștea tanti Sia. Nu știe însă decât că ar fi 
un « om mare ». Аза cum scaunul е scaun și nimic mai mult. Văzuse 
odată o fotografie în jurnal şi fratele meu îi spusese că «seamănă 
cu Nică», De atunci nu-l mai uitase. Și îl găsea шї, Mai шї 
ca ea. Tanti Sia, privindu-se în oglindă, poate că se vedea retușat, 
frumoasă, astfel cum nu mi-o puteam închipui eu. 

Acum a uitat că e mioapă: a desfăcut pleoapele și priveşte 
cumsecade. Prin ce miraj vedea ea în toate fotografiile din jurnal 
(într'adevăr neclare), aceeaşi figură, doar când auzea rostit același 
nume? Până atunci chipul din fotografie nu-și găsise пісі un semen 
în amintirea ei; apoi, printr'un declic parcă (așa ca la aparatul de 
fotografiat), numele auzit reimprimase pe clișeul şters al memoriei 
figura văzută mai de mult, mărită, într'un ziar: Titulescu. 

Sia e mulțumită acum. Таг tace. Știe cine e în «poză». Їп 
cameră suntem singuri amândoi. Eu nu sunt decât același copil 
pe care-l cunoștea de ani şi ani. Despre copii nu poți gândi nimic, 
nici despre cei ce nu sunt de față, nici despre ceea ce s'a petrecut, 
fie doar şi acum zece minute: astfel era cearta la care azistase, 
astfel era « Titulescu » din fotografie. In casă sunt scaune, o masă, 
un bufet, pereţi, tablouri; pe geam se văd pomi şi flori. Atunci nu 
ai la ce să te gândești, stai așa cu tot cugetul gol ca o tinichea 
de conserve si nu gândeşti nimic, nu priveşti nimic. lar cel de 
lângă tine își spune: « Tanti Sia сирей». 

Cu zece ani în urmă Sia se măritase. O partidă neașteptată 
pentru ea: un funcționar de minister, « Nică ». Pe vremuri, Nică 
fusese internat într'un ospiciu: suferea de mania persecuției. 
Fusese eliberat fără a fi vindecat complet; dar cu desăvârşire 
inofensiv. Era muncitor si cinstit, aşa că își găsise un loc modest, 
însă suficient pentru el. Cu timpul ajunsese «şef de birou clasa 
a III-a» după cum se mândrea tanti Sia. Nu vorbea cu nimeni, 
nu avea nevoie de nimic. Părinţii s'au gândit să-i găsească о soață: 
cine putea fi alta decât Sia? Băiatul n'a spus nimic, nu l-a înspăi- 
mântat nici vârsta ei (era cu cincisprezece ani mai mare). Sia s'a 
bucurat, leafă mare, de cheltuit și în plus un bărbat permanent, 

fie el și niţeluș nebun. Insă voal de mireasă și flori de spermanţet 
tot nu i-a fost dat Siei să poarte, căci au făcut numai cununie 
civilă, 

Iar tanti Sia n'a mai lucrat de aici înainte, a continuat doar să 
o viziteze pe bunica, mai rar, si să-i fie un bun ajutor în caz de 
nevoie. 

Nică, atunci când nu are serviciu, se ocupă cu grădinăria sau 
scrie «ceva» într'un caiet. La birou își face conștiincios datoria 
şi tace, Acasă tace, la fel. Doar la masă vorbeşte: o roagă să guste 
din paharul lui înainte de a bea el. 

— Hech ! Nică, când l-am luat io, să ducea și cu friptura la 
cișmea s'o spele, că i-era frică să nu fie otrăvită. 

Pentru tanti Sia întâmplarea era hazlie, râdea cu toți dinţii 
de cal. 

Pe Nică nu l-am văzut decât o singură dată. Un amărît oarecare. 
Din spusele Siei era greu de ales ceva; astfel Nică putea fi un 
autentic filosof, poate numai un biet nebun. Lucra şi tăcea în 
virtutea inerției lucrului și tăcerii începute acum douăzeci de ani. 

— Câteodată pufnește singur în râs. Numa’ ce-l vezi colo: 
puffh !— Ce ai mă, dăhce rhâzi? — Da’ el nimic. Та-һа-се. — 
Ehch ! Rhâzi și tu dă ce ţi-oi fi aducând aminte! 

Sia se împăca de minune cu Nică și cu tăcerea lui. Ea pleca 
de acasă liniștită, se întorcea când vroia, câteodată chiar deloc. 
Nică nu-i spunea nimic, nu o întreba nimic: nu era nici el curios, 
poate dintr'un nespus dezgust, poate din indiferență bolnăvicioasă, 
poate din simpla lipsă a semnelor de întrebare din cugetul lui, 
tot așa cum era la tovarășa sa. 

Tanti Sia iubea zgomotul, petrecerile, nunți, botezuri, Mosi, 
etc. Când petreci nu mai e nevoie să gândești; petreci şi atât, 
Ori poate creerul ei, prea odihnit în golul obişnuit de fiecare zi, 
se cerea ceva muncit, hurducat, căci într'o adunare, oricât de 
uluitor zgomotoasă, de voie de nevoie, trebue să aduni senzații 
şi deci — cât de cât — impresii, atât cât ar fi putut aduna tanti 
Sia. De altfel acesta era maximum de randament al creerului ei, 
plus câteva frânturi de foarte simplu raţionament, câteva asocia- 
Ниш caraghios formate. Și atât, cufundată, mintea еі într'un 
alt mediu intelectual, s'ar fi baricadat într'o invincibilă placiditate, 
Placidă 51 proastă, așa cum e un picior lat cufundat în apă. 

Sia se infruptase, cu mult înainte de a se mărita si Chiar de 
a-i fi fost îngăduit de vârstă, din mărul virtuţilor bărbătești. Era 
o femeie cu un trecut amoros respectabil, și nici acum nu-i era 
prea credincioasă lui Nică; de altfel acestuia nu-i păsa cât de 
puţin. 

Toate acestea ni le povestise bunica, deoarece dela o vreme 
începuse а ne povesti și lucruri oarecum «picante >, considerân- 
du-ne destul de mari, pentru a nu mai face deosebire de vârstă. 
Căci bunica avusese pe vremea ei concepţii cu totul noi și discor- 
dante față de cele ale generaţiei șapteșaptiste; era privită cu multă 
bănuială de cucoanele societăţii ei, își crease multe dușmănii, 
avea în schimb, acum, destui prieteni: copiii ei, mai apoi nepoții. 
De altfel bunica ţinea să fie în curent cu toate ale timpului, să nu 
cedeze nici un pas ritmului celor noi, căci astfel vine bătrânețea: 
câte un pas, câte un pas rămânând înapoi, te trezești după o vreme 
că tu ai rămas în 1910, iar nepoții tăi sunt în 1937 și te privesc 
din depărtarea timpului, cu o crudă perspectivă de obiectivare; 
biata bunică! e ca o muscă închisă într'o cutie de chibrituri, în 
îngustimea vederilor ei. 

Bunica fumează țigarete, frecventează cinematografele, iubeşte 
muzica de jazz si nu se scandalizează de romanele moderne; se 
îmbracă în rochii tăiate după modă, deși în colori stinse, prăfuite. 

E o bunică proaspătă, fără a fi în căutarea, ridicolă ori afectată, 
a unei tinereți pierdute ori prost întrebuințate. Cuprinsă perfect 
în actualitate, ea urmează conduita dictată de o inteligență curată, 
desfăcută din podoabele prejudecăților. 

Bunica, povestindu-ne aventurile tantii Sia (deși nu avea 
de unde să le afle decât dela aceasta), nu comisese vre-o indiscreţie, 
Sia procedând totdeauna cu o lipsă de fereală ce, dacă nu aș 
fi cunoscut-o, mar fi făcut să cred că este sau o femeie plină de 
îndrăzneala de a brava opinia publică (fie și când aceasta ar fi 
fost reprezentată printr'un îngust cartier de mahala), singulari- 
zându-se printr'o morală neobișnuită, pusă imediat în faptă 
(pentru aceasta nefiind nevoie decât de curaj și inteligență, cul- 
tura nefiind necesară, uneori izbutind chiar să întunece autenticul), 
îndată ce se ivește ocazia, sau o femelă în căutare de noutate, Tanti 
Sia însă era dotată cu o enormă doză de impasibilitate — prezența 
unor priviri străine în initimitatea ei nu supăra, deoarece nu o putea 

simți. A avut o legătură cu un bărbat: foarte simplu și firesc. 
Ea fiind femeie, el bărbat — de ce nu? Bărbatul a părăsit-o, a 
venit altul — de ce nu? Tot bărbat e — cam aceasta era judecata 
Siei. O oarecare prudenţă instinctivă, pe care o au si cei mai săr- 
mani în duh şi ţinând în același timp loc de inteligenţă, o făcea 
să se ascundă de rudele soțului ei. 

Tanti Sia realizase un început de drum spre «întoarcerea 
la natură », si aceasta nu după cine ştie ce judecată îndelungă şi 
adâncă, Prin simplitatea ei firească. 

— E proastă ca o mătură! spune fratele meu. 

— E fermecător de simplă; simplă ca un animal, îi răspund. 


In odaia alăturată zburară pe clapele pianului câteva sunete 
acordate răzleţ, apoi au prins să se strecoare prin ușa între- 
deschisă, în celelalte odăi, sclipitoarele paiate ale « Carnavalului » 
lui Schumann. 

Nu ştiu dacă 'Tăntica se gândise la mine începând una din 
bucăţile mele preferate, poate astfel căuta să se scuze pentru 
scena penibilă de mai înainte, poate găsise notele gata deschise 
pe pian. Desluşeam însă lacrimile, ascunse într'un accent nou ce 
se ivise sub jocul degetelor. 

Tanti Sia se dusese să vadă ce se găseşte la bucătărie. Eu nu 
am vrut s'o turbur pe 'Tăntica, știam că până la sfârşitul caie- 
tului se va linişti. Am trecut încet prin camere, spre odaia bunicii, 
unde se găsesc de obicei revistele și jurnalele. 

Pe o canapea în salon, adormise Alexandru: pălăria rostogolită 
pe covor, servea de joacă tăcută pisicutei gri, mănușile erau arun- 
cate lângă el. Nu se hotărîse să plece, și apoi, culcat pe canapea, 
tot gândindu-se, adormise. 

Avea figura, distinsă şi bună, a unui copil în somn. 

Se auzea, departe, pâsloasă, muzica pianului. 


OVIDIU CONSTANTINESCU 


FEMEI DELA NOI 


Viu seara în târg, cu sufletul greu, 

Să văd pe câte cineva din jurul satului meu. 

De o parte şi alta, stau femeile noastre aşternute pe trotoară; 
Au obrajii $1 ochii rumeniţi ca pitele dela ţară. 

Mă duc lângă ele, ce frumos port— 

Orașul acesta fără frumuseţea lor parc” ar fi mort! 

Le îmbii la vorbă, dar ele nu vor să-mi răspundă, 

Le este rușine de parcă nu ştiu ochii unde să și-i ascundă, 
Oamenii râd, se uită la mine ca la un nebun 

Dar nu vreau să le strig, nu vreau să le spun... 

Ei nu ştiu cât îmi sunt de dragi femeile astea bune 

Cu nările subțiri ca nişte coji de alune; 

Nu ştiu că și pe mine acum treizeci de ani la Isbiceni 

Mau crescut tot mâini de-ale lor şi m'au culcat în сосепі... 


Mă ridic trist, nu-mi citește nimeni în gând, 

Nimeni nu ştie cât doresc liniştea, cât sunt de flămând, 
Plec tot cum am venit, tot umil, 

Parcă şi acum аз fi tot servitor, tot copil. 

Luna răsare albă, ca gulerul unei eleve dela liceu, 

Femeile se duc și еп rătăcesc departe de târg cu sufletul greu, 
Inima îmi plânge, drumurile iar mă cuprind 

Și întind mânile, fără să ştiu după cine le 'ntind, 

Ce apus frumos, iubito, ce seară clară — 

Soarele și-a topit peste întinderi turta de ceară, 

Аз vrea să plec iar; undeva trenul fluieră lung; 

Imi amintește tristeți pe care nu mai pot să le ajung... 
In grădina publică, muzica plânge o melodie de seară. 

La şcoala de fete sunt date toate băncile afară, 

Servitorii sunt trişti, clopoțelul nu mai sare zglobiu. 

Imi caut inima printre bănci, până târziu; 

Imi lipesc obrajii de ele și aştept pe cineva să mă cheme, 
Адип toate chipurile si amintirile uitate în vreme 

Și, nu ştiu de ce, nu mai îmi vine să mai viu acasă, 

Să văd aceeași lună luminând în lampa de masă, 

Să te văd în aceeaşi rochie, să-mi pară totul pustiu 

Și la grădina de peste drum, să aud cântece până târziu... 


Ce apus frumos, iubito, ce seară clară — 

Ceasul din turnul bisericii macină vremea ca o moară... 

Aș vrea să mai fiu iar liber, gândurilor mele să nu mai sameni 

Și să rătăcesc iar singur, prin păduri nesfârșite de tristeți şi de 
[oameni. 


ȚĂRANII 


Ji văd, sunt tot așa cu cojoacele rupte 

Cu piepturile si cu feţele supte, 

Le sunt mânile tot așa aspre și dure 
Privirile, tot stele din tăiș de secure. 

Cu obrajii neraşi, cu ochii ca niște bărcuțe, 
Aduc la oraș dimineţile în căruțe. 

Beau ţuică prin cârciumi si vorbesc tare, 
Socotesc banii pe degete si hambare, 

Li se umezesc ochii şi-ascultă duși, 

Când își taie ţiganul sufletul în arcuș. 


Ii simt după mirosul cojoacelor ude, 

Dar sufletul lor chinuit nu m'aude. 

Mă uit în ochii lor mari și adânci, 

La mânile lor care pot să sfarme stânci 

Şi-mi vine să le strig, să-i trag de mintean: 

« Вай, sunt şi eu tot ca voi, tot țăran», 

Dar glasul meu se topește, e de ceară... 

Seara țăranii pleacă cu orașul suit în cară. 

Ji petrec până la margine, până în ţigănie, 

Dar durerea lor, străinul care merge pe jos, n'are de unde s'o știe. 
Și urmez căruțele până le 'nvălue zarea, 

Până își aprinde luna sus lumânarea. 

Aș vrea să mă duc şi eu cu ei, dar sunt las, 

Rămân să mă sugă tot neliniștea și luminile de peste oraș. 


VIRGIL CARIANOPOL 

Un praf de argint umplea văzduhul, Ultimele vâltori ale fur- 
tunii se isprăveau în coloane de nisip care însoțeau mersul nostru 
în deșert. Unele ne tăiau câteodată drumul, iar altele se opreau, 
opintindu-se parcă, pentru a susține bolta cerească. Călăreți galopau 
încet împotriva vântului si lanuri de grâu tânăr erau chinuite de 
valuri ca niște ape. 

După un timp, ne apăru Samara. Nenumărate ruine de lut 
alb ieșeau din verdele închis al ogoarelor de primăvară. Retrasă 
departe de drum, pentru a fi la adăpostul călătorilor, fosta capitală 
a Kalifilor e redusă astăzi la un sat. Nu vom ajunge la porţile ei. 
Fanatismul credincioșilor a făcut în ultimul timp prea multe 
victime şi n'am obținut voia să mă apropiu de mormântul sfânt. 
Văd cupola de aur care-l acoperă, lucind prin ceața uscată și albă- 
strue, minaretele, un zid care se pierde încetul cu încetul prin 
dune, iar spre miază-noapte, turnul helicoidal... arhitectură de 
astronom nebun. 

Astfel a rămas Samara pe marginea drumului, viziune de ne- 
crezut, plutind în licăriri de foc peste câmpuri de grâu tânăr. 


* 
* * 


Asemenea fundului unei mări uscate din care n'a rămas decât 
sare, deşertul asirian reîncepe orbitor. Totul e alb. Un castel 
părăsit ne întâmpină са o cetate de stafii cu turlele sale pe jumătate 
sfărâmate. Un pod nemai încălecând vre-o apă a rămas absurd si 
fără rost de-a-curmezișul drumului. Trecem toată ziua prin sate 
şi ele înconjurate de moșii întinse de ruine. Totul a fost odată 
măreț pe aici, totul, şi ogoarele udate de canaluri, şi orașele îmbo- 
gățite de caravane și jaf; și toate sunt acum pustii. Nu mă mai uit 

Чесаї la kilometrajul automobilului, plictisit de monotonia prive- 
liştii și de dramatica si prea des repetata povață. Spiritul obosit 
de grandilocvența nimicniciei refuză concluziile logice ale deşertă- 
ciunii. Gonesc cuvintele Eclesiastului din suflet, ca un bolnav care 
găsește moartea absurdă. Dar nu-i nimic de făcut. Furia proro- 
cilor e materializată aici peste tot. « Vă va fi rușine de terebinţi în 
care păseaţi plăcere şi veţi rosi din pricina grădinilor în care vă 
desfătaţi » (Isaia І, 29). Ieri eram încă sub umbra grădinilor 
Bagdadului. Vorbele se fac obsesie. Cu cât le găsesc mai puţin 
înţeles, cu atât se învârtesc mai grăbite în sufletul meu golit de 
amintiri. 

Spre seară, ca două armate cerești pornite din Sud, nori grei 
cuceresc repede văzduhul, făcând о neliniştitoare noapte fără lună 
şi stele, spartă în unele locuri de sulițele incandescente ale apu- 
sului. « Te voi face sânge şi te va urmări sângele, fiindcă n'ai шїї 
sângele, de aceea sângele te va urmări» (Ezekiel XXXV, 6). De 
când sunt spuse aceste vorbe? E oare prorocirea lui Ezekiel îm- 
potriva Edomiţilor sau comentarea ultimelor măceluri ale Asi- 
rienilor de către Arabi? Aici, chiar aici, prin aceste . locuri, în 
aceste sate părăsite și arse, triburile regelui Faisal au stârpit ultimii 
urmaşi ai poporului asirian trecut la creștinism | 

Cele două armate cerești s'au unit. Doar spre răsărit se văd 
încă umbre violete. 


+ 
* * 


Coborind un platou stáncos, pe neasteptate, valea Tigrului se 
deschide, si bogatele sinuozităţi ale fluviului cotesc în jurul unui 
oraș masiv si monumental, cetate bine îngrădită de ziduri şi stă- 
pânită de o zigura. Prin întunecime se bănuieşte o viață clocotindă 
în acest decor falnic, la hotarele apelor, înconjurat de câmpii 
roditoare. Dar, apropiindu-ne, deslușim iarăși numai ruine brăz- 
date de şanţuri, ziduri surpate, turnuri răsturnate și zigurata desfi- 
gurată de ploi. Mă minţiseră umbrele serii. . .Aici fusese ASSUR. 


* 
* * 


Am ieşit din desert si din zi. Dacă au mai fost ruine de cetăţi, 
nu le-am văzut, şi dacă au fost gânduri în mine, le-am uitat. O 
şosea bitumată a înlocuit drumul de nisip. Am sosit la Mossul 

târziu în noapte, bănuind după parfumuri, grădini cu chiparosi si 
trandafiri. .. «veţi гоѕі din pricina grădinilor în саге vă desfătaţi ». 

Plouă mărunt o ploaie caldă de primăvară si în noapte nu roşesc 
decât trandafirii. 


> 
* * 


Pe un cer alb, pânze albastre trec împinse de graba unui vânt 
puternic. Nu se aude decât zgomotul ploii. Descopăr dela fereastra 
mea un oraş ocru, de forme ascuţite și ușoare. Mossul nu seamănă 
cu пісі un alt oraș. El nu este arab în întregime, iar moscheele lui 
seamănă adesea a biserici. Aşezat Іа răspântia și la încrucișarea 
năvălirilor militare ori spirituale, el redă în mic şi la o depărtare 
de cincizeci de veacuri, compozitul babilonian al tuturor religiilor 
şi raselor din Asia apuseană. Silueta lui e un desemn dezordonat. 

Parcurg străzile orașului în trăsură. Caii sunt obosiţi de ploaie. 
Vizitiul primește cu resemnare şivoaele de apă ce cad din strașini. 
O apă murdară curge de-a-lungul zidurilor. Cartiere de case multi- 
colore sunt urmate de maidane cu morminte. Mausoleele alternează 
cu căsuțe sărăcăcioase și hazlii. Mossul e un oraş fără palate. Facem 
ocolul de-a-lungul vechilor ziduri în care bat lanuri de grâu. 

Din întinderile verzi se înalță capele mortuare ca nişte stânci 
ascuţite. Plouă mereu cu disperare. N'am văzut niciodată o ploaie 
ca asta. Tigrul, mocirlos, apare între bastioane îngroșat prin acest 
potop primăvăratec, acoperind, încetul cu încetul, grădinile de pe 
maluri. Mossul, în provinciala lui părăsire şi nepăsare, e zdrobit 
de ploaia nemiloasă. Caut undeva o urmă de energie. Doar mau- 
soleele mai înseamnă ceva. Moscheele nu se văd mai mult decât 
bisericile. Creștini şi musulmani trăiesc aici în aceeaşi resemnare. 
Numai secta « Șită > are vlaga fanatismului. De altfel musulmanii 
se războiesc între secte cu aceeași dârzenie ca şi împotriva religiilor 
străine. E marea dramă musulmană. Mă gândesc la toate acestea, 
scuturat într'o trăsură care își urmează drumul, cotind când la 
dreapta, când la stânga, trecând în fața celor mai disparate monu- 
mente şi case de dimensiuni şi culori diferite, de morminte de 
toate soiurile, de grămezi de piatră, de curţi pustii, de maidane 
şi de vile. 

Sunt obosit de acest decor haotic prin саге ţâșneșşte ici-colo, 
stridența primăverii. Plimbarea si ploaia nu se mai isprăvesc. 

Parcă plouă noroi... totul nu-i decât noroi și cerul și pământul 
sunt astăzi noroi. 

Inainte de venirea nopții, norii s'au retras pentru un ceas. 

Ма plimb iar de-a-lungul zidurilor. De data asta sunt martorul 
unei mari feerii. Un fluviu de aur curge la picioarele unui oraş de 
aramă. Cerul e aproape negru ca gura unei peşteri. Lumea a ieșit 
pe străzi și pe maidanele cimitirelor. Cafenelele sunt pline. Vântul 
aduce orașului miresme uşoare din câmpii. Flori bolnăvicioase și ' 
plăpânde, primele lumini tremură pe violetul și purpura umbrelor. 
Dar un vânt nebun a gonit deodată lumea, răsturnând decorul, 
chiar înainte de venirea nopții, și ploaia reîncepe cu răbdare pentru 
toate zilele ce vor urma. 

De data aceasta plouă și în camere. 


* 
* * 


'Ттеї zile am asteptat pentru а putea iesi din oras si а vedea 
се a rămas din Niniva... adică mai nimic. Taluzuri de înălțimi 
inegale alcătuesc un dreptunghi aproape regulat de-a-lungul 
Tigrului, de aproape cinci kilometri unul. Locul porţilor e în- 
semnat printr'o ridicătură care întrerupe taluzurile. Movile sau 
mai bine zis teluri acoperă locul templelor și palatelor. Totul e 
acoperit de grâu tânăr, înviorat de ultimele ploi. Pace desăvârşită. 
Au început să se ivească si macii. Mormântul profetului Ionas se 
înalță falnic pe telul cel mai ridicat, care împarte în două laturea 
cea mai mare а dreptunghiului din spre ape. Un minaret ascuţit 
însoțește domul moscheii sub care zace profetul. Un orăşel încon- 
joară sanctuarul. Pe această înălțime a murit omul lui Dumnezeu 
supărat pe Dumnezeu că El n'a vrut să distrugă cetatea în dauna 
prorocirilor. Tot aici vocea Domnului s'a auzit răspunzând supă- 
rării lui Ionas de a-și vedea cuvântul neîndeplinit în urma pocă- 
inţei poporului Ninivei: « Тіе îți este milă de dovleacul acesta 
care nu te-a costat nici o trudă şi pe care nu tu l-ai făcut să crească, 
ci într'o noapte s'a născut si într'o noapte a pierit. Și mie să nu-mi 
fie milă de Niniva, cetatea cea mare, în care se află mai mult de o 
sută douăzeci de mii de oameni, care nu știu să deosebească dreapta 
de stânga lor. . .» (Iona IV, то, ІІ), vorbe prea blânde pentru asprul 
Israelit. Ca Daniel la Suza si Ezekiel la Kifil lângă Kufa, musul- 
manii Şi-au însușit mormântul prorocului. Atât a rămas astăzi 


. 

din Niniva care nu mai e decât un mare ogor, prin care trec câteva 
poteci. Dumnezeu n'a distrus orașul după patruzeci de zile, dar 
după patruzeci de veacuri. Ce sunt oare zilele ori veacuri pentru 
Dânsul? Iona poate odihni liniştit. Prorocirile i s'au îndeplinit,. 
și la Niniva a rămas numai el, nu la umbra unei foi de dovleac, 
dar sub o boltă răcoroasă de cărămizi în care vin în fiecare an 
rândunelele să-şi facă cuiburi. 
t“ 

Korsabad vine dela Khoroes-abad, adică locuința sau așeză- 
mântul lui Khoroes. Și aici grâul tânăr acoperă totul până în poalele 
primilor munţi. Și aici n'a mai rămas decât desemnul unor talu- 
zuri care indică hotarele cetăţii. O misiune americană face săpă- 
turi cu răbdare. Aici a fost un palat. Rămășițele unei rampe de acces 
îl indică. Colina aceea mai înaltă a fost o zigurată. Săpături adânci 
au dat la iveală un dalaj de lespezi de câte un cot laturea, care duce 
la două trepte. Se spune că ar fi templul lunii. Alte săpături com- 
plicate au localizat unele urme de palate suprapuse cu băile şi 
curţile lor. Inălțimile ce depășesc taluzurile revin la depărtări 
egale... probabil turnurile. 'Toate acestea au fost construite cu 
lut crud. Puţine blocuri de o marmoră descompusă prin umiditate 
se fărâmiţează sub târnăcoapele echipelor de săpători. Іп muzeul 
îngust intrăm pentru a vedea câteva obiecte ale glipticei neo- 
asiriene, bucăţi de bronz, de olane, de piatră. Intr'un birou un 
arhitect încearcă reconstituirea unui plan de templu. Mă întreb: 
la ce bun? Un dor nespus de acțiune mă cuprinde. Mă gândesc la 
șantierele de beton armat, de grinzi de otel, la uruitul betonierelor, 
la febrilitatea orașelor moderne. Їп clipa aceea reconstituirea tre- 
cutului mi-a părut a fi un joc nespus de pueril. Korsabad. .. numele 
care sună ca o chemare, e destul. In aceste ţinuturi ale distrugerii, 
un nume e mai evocator decât o reconstituire harnică și migăloasă. . . 
Korsabad... e destul! 


* 
* * 


Umbra unui plop taie în diagonală piața pavată cu bolovani 
din Ain-Sifui. Acolo l-am întâlnit pe Abden-Nur jucând table 
cu un jandarm. Doream să vorbesc cu acest meșter de care auzisem 

la Bagdad. Retras in satul zidit la poalele muntilor, in jurul unui 
izvor bogat $1 umbrit de măslini, Abden-Nur găsește că a lucrat 
destul. Interpretul care m'a însoțit nu s'a grăbit să-i dea bună ziua. 
Așteaptă ca partida de table să se isprăvească. După ce termină, 
Abden-Nur se sculă și păși spre noi cu un surâs reținut. Inter- 
pretul care-l cunoștea îl prevenise cu câteva zile înainte. După ce 
îmi întinse mâna plictisit, Abden-Nur mă pofti să șed sau mai bine 
zis să mă culc, comandând totodată două cafele și o lulea de opium. 
Cafelele erau pentru mosafiri. 

L-am întrebat mirat cum fumează opium față de toată lumea 
şi mai ales față de un jandarm. Ştiam că în Irak fumatul opiumului 
nu este îngăduit. 

— Legile acestea sunt făcute pentru cei din Bagdad. Acolo 
e un oraş mare și se spune că lumea ar fi mai rea. Pe urmă, într'un 
oraş mare e de datoria ta să fii treaz. Dar аісі..? De altfel legile 
sunt făcute pentru cei care deţin puterea. Dar aici toate sunt аза 
departe ! La ce bun să te supui unui frâu, când hăţurile nu sunt 
ţinute de nimeni. 

Intrebarea mea nu-i plăcuse. Mi-am adus aminte prea târziu 
că arabilor nu le plac întrebările și, temându-mă să-mi 
pierd creditul pe lângă arhitectul zidar, am schimbat repede 
subiectul. 

— Cum ai învățat meseria? 

— Prin bătaie. 

— Cum ai ajuns meşter? 

— Tot prin bătaie. 

— Nu te-ai amărît de atâtea bătăi? 

— De ce? O bătaie se uită mai ușor decât o vorbă grea sau 
jignitoare. Și eu bat pe ucenicii mei si totuşi ei mă iubesc. O dată 
numai, când o boltă s'a surpat în timpul construcției unei capele 
din Mossul, am ocărît pe un zidar care după câteva zile a în- 
cercat să mă ucidă, lăsând să cază o piatră de pe schelă. 

— Aveţi şcoli în care învățați meseria de a construi? 

— Nu, nici şcoli, nici biblioteci. Ce trebue să se uite, se uită, 
ce e al meu moare cu mine, ce trebue spus ucenicilor mai deştepţi 
se spune. 

— Dar totuşi arhitectura voastră se schimbă mai puţin decât 
a noastră. 

— Nu știu ce se petrece în apus. La noi se schimbă numai 
starea oamenilor. Când eram tânăr, aveam prilejul să construiesc 
morminte frumoase si case încăpătoare. Mai târziu, lumea a sărăcit. 
Ре urmă, a venit războiul și toate s'au întunecat. Bogăţiile nu mai 
sunt pentru noi. 

Ceea ce știu, am învățat dela un meșter armean care lucrase Іа 
Samarkanda. Е] era la rândul lui un fost ucenic al unui constructor 
de poduri din Azerbadjan. 

Pentru noi totul este în tot. De felul cum arzi cărămizile 
depinde frumuseţea bolții; după grija cu саге pregăteşti mortarul, 
ceea ce faci va fi veșnic sau de o zi. Măsurile utile {1 le dă chiar 
făptura ta și ochiul te ajută pentru ceea ce depășește întinderea 
braţelor tale. » 

Aici simţii că Abden-Nur începe să mintă, retrăgându-se în- 
dărătul secretului profesional. 

— Totuși nu cred ca acele capele funerare care se înalță 
dincolo de acea pădurice de smochini să fie în formele lor geome- 
trice o întâmplare a ochiului. Cubul acesta care formează corpul 
edificiului terminat printr'un mic dom piramidal, cum reușit 
armonia gingașă numai din ochi şi din construcție? 

— Văd că ştii ceva... merge dela sine că atunci când por- 
nești cu o măsură fără sot nu poti isprăvi cu una cu sot, că 
figurile geometrice cele mai simple fiind apte materiei vor fi 
lângă pământ, că cele mai complicate şi mai ușoare se vor înălța 
în văzduh. 

Ca unul care a spus prea multe, Abden-Nur se opri plictisit 
şi pe urmă adăogă: 

— Toate aceste legi nu sunt adevărate totdeauna. Pentru 
o casă ai legile obiceiurilor... numai pentru morminte, capele ori 
moschei, ai legile frumuseții. Atât ne-a mai rămas nouă să 
facem... morminte. Asta e marea mândrie a unui meşter de 
aici: să zidească multe morminte, căci moschei nu se mai fac. 

— De ce? Credinţa nu pare a slăbi, Islamul nu este în regres. 
Fanatismul e chiar destul de vădit în lumea arabă. 

— Fanatismul... da, fanatismul e plin de vlagă. Dar vezi: 
credința е evlavie curată 51 fanatismul е politică. Or, politica nu 
construește, 

După această declaraţie, Abden-Nur se роѕотогї. Servitorul 
mai aduse o lulea. Norul albastru se îndesa în jurul lui. Nici nu 
băgă în seamă plecarea noastră. 


+ 
+ * 


In urma acestei scurte convorbiri cu Abden-Nur, m'am dus 
de mai multe ori să privesc mormântul imanului Yaya, care e 
așezat în vârful unei râpe stâncoase deasupra 'Tigrului și a Mos- 
sulului. 

In hotarele unei grădini dreptunghiulare, închisă de ziduri, 
edificiul pe plan pătrat acoperit de o piramidă octogonală se înalță 
ca un semn geodezic în liniștea singurătăţii. Sumă a experienţei 
arhitecturale din această parte a lumii, capela funerară e exempli- 
ficarea vorbelor lui Abden-Nur. 

Poate chiar mai mult. Căci meşterul zidar nu m'a învățat mare 
lucru, n'a spus decât formule prea bine cunoscute, uzate ca monete 
vechi. Orientul are darul de a învălui premisele cunoștinței în 
farmecele nedeterminării си o ușuratecă tendință de generalizare. 
Și pe urmă, în Orient, Orice om se simte puţin profet, măcar papaga- 
licește, cu suspecte sonorități în voce. Această atitudine dramatică 
vrăjmaşă oricărei critici e poate paza cea mai sigură a visului 
oriental. 

Noi, când stăm de vorbă, luăm cafea și ceai ca să fim mai treji. 
Abden-Nur și semenii lui fumează opium. De când călătoresc în 
deșert, mă simt prizonierul unei lumi de somnambuli în care tra- 
diția e adesea manie. 

«Totul este în tot», spunea arhitectul zidar. Această formulă 
rotunjită, care se învârte în cap ca o тогіѕсӣ, e bună pentru a elimina 
orice alt gând din minte. E o evidenţă care, oricum о азе, stă 
mereu în picioare. Ar putea fi scrisă deasupra ușii mormântului 
imanului. Privind aceste forme pur geometrice, mi-aduc aminte 
deodată de gravura lui Diirer « Melanconia ». O femeie, cu capul 
rezemat într'o palmă și un compas în mână, privește un dode- 
caedru de cristal. Un soare trist ca moartea apune ori răsare pe ape 
nemișcate. Arhitectura redusă la volume geometrice nu înseamnă 
oare sfârșitul unei evoluţii?.. punctul mort al unei concepții. 
Pe urmă ce se mai poate întâmpla? Formele se pot combina la 
infinit în proporţii mai mult sau mai puțin fericite, dar nu mai pot 

ieși de acolo, prinse în compasul melancoliei. Mormântul imanului 
Yaya e o piatră de hotar a cugetului oriental, Sunt evoluţii care 
s'au terminat. Aici, vârful ascuţit al piramidei atinge în văzduhul 
alb punctul imaterial de încheiere al unui gând între Persia Asia 
Mică şi deşertul Siro-lrakian. În toate aceste țări, formele au ieșit 
din timp... adică din posibilităţile de evoluţie. Noţiunea de pro- 
gres lipseşte. Artiști nu mai sunt... au rămas artizanii са Abden- 
Nur. Toate au fost spuse. Lumea arabă nu vrea decât un lucru... 
izolarea pentru a trăi cum ştie... cum vrea. Deșertul le este 
prielnic. Ei au un legământ cu dânsul. Cât timp vor rămânea 
credincioşi lui, vor fi la adăpostul periculoaselor infiltraţiuni euro- 
pene. Colonizatorii şi protectorii răsăriteni au înțeles acest lucru. 
De aceea, ei combat transhumanța. O dată statornicit într'un oraș, 
beduinul își pierde însușirile. Cu toată vlaga acestei rase, civilizația 
arabă, си măreţele ei amintiri, e nespus de fragilă în apropierea 
corosivei Europe. Măcinată de jocul influențelor care și-au croit 
drumuri prin deșert, înconjurată de mări stăpânite, de vase străine 
[отпеа arabă nu vrea să fie trezită, 

Dar naționalismul arab si panislamismul nu pot oare fi consi- 
derate ca semne premergătoare ale unei deșteptări? Cred că nu, 
căci aceste manifestațiuni nu sunt şiele decât mișcări defensive, 
împotriva încercuirii occidentale, reacțiuni firești față de stăpânirile 
străine. 

Totuşi lumea arabă este o imensă realitate. Dacă aceste po- 
poare ar ajunge să se unească, însușindu-și totodată tehnica mo- 
dernă, ar da poate un Stat puternic. In acest caz, rupând ca și 
Japonia cu vechea, glorioasa și legendara tradiţie, Arabii ar începe 
altceva, Nu se pot prevedea consecinţele acestei înnoiri. În momentul 
de față, sufletul arab este încă depozitarul tainelor lumii biblice 
şi patriarhale. Dar atunci când oalele de fier se vor lovi cu cele 
de lut, numai țăndări și praf se va alege, iar visul sumerian, ca un 
arhanghel gonit, trezit din lenevia lui, își va lua zborul spre raiul 
uitării, 

În puterea luminii, mormântul imanului Yaya deveni pentru 
mine din ce în ce mai mult simbolul melancoliei. 'Totul a fost 
spus. După veacuri de fantezie $1 de visuri nebune, de bogății şi 
de nepermise desfătări, de basme și de epopee, după opunerile 
cele mai brutale și nuanțele cele mai ріпраѕе, în fața apelor Tigrului 

silanurilor Ninivei: o piramidă pe un cub de lut, o grădină în care 

florile sunt înlocuite cu pietre, resemnare și tăcere... somn și 
э 

vesnicie. 


Si păsările și-au oprit zborul, căutând umbră în crescânda 
tiranie a soarelui. $1 apele 'Tigrului seamănă а nemișcare și zarea 


a fum. 
Toate au stat... doar inimile... 


G. M, CANTACUZINO 


OPERA LUI PUSKIN 
IN BASARABIA 


+ In singurătate, geniul meu capricios 
A cunoscut munca liniștită şi setea cugetării, 
Stăpân pe ziua mea, mintea-mi se împrieteneşte cu 
rânduiala, 
Mă deprind să rețin atenţiunea cugetărilor lungi, 
Şi în cultură, să fiu la nivelul secolului meu». 
(Puşkin: € Către Ceaadaev », 1821). 


«Іп pustietatea Moldovei întristate 
Muza mea rătăcea pe la colibele simple 
Ale neamurilor vagabonde, 
Şi printre ele s'a sălbătăcit, 
Uitând pentru graiurile sărace și stranii 
Şi pentru cântecele stepei, drage mie, 
— Limba zeilor!» 
(Pușkin: « Eugeniu Onieghin », сар. 8). 


« Cum putem judeca un om în felul de a fi și de a gândi după 
manifestările lui exterioare? > spunea Pușkin în articolul său de- 
spre Byron. «El poate să-şi ia masca fățarnică a viţiului sau a vir- 
tutii, după cum vrea. Adeseori, din cauza unui capriciu, poate 
arăta mulțimii, nu calităţile cele mai frumoase ale vieţii sale mo- 
rale; adesea poate să orbească prostimea numai prin simple ciu- 
dățenii » 1). 

Aceste cuvinte ale lui Pușkin despre Byron i se potrivesc de 
minune, în perioada șederii sale în Basarabia. I se cunoaşte viața 


1) P. Bartenev, „Пушкинъ въ Южной Россіи“ (Puşkin în Sudul Rusiei), 
Moscova, 1862 şi în e Arhiva Rusă», 1866. 

aventuroasă, plină de petreceri, scandaluri și dueluri, pe care 
o ducea la Chişinău 1). Insă, sub masca romantică a unui tânăr 
neastâmpărat şi desfrânat, se ascundea un suflet curat, o minte 
ageră şi un geniu creator de o netăgăduită valoare. 

« Inzov şi alte câteva persoane din Chișinău » aminteşte cer- 
cetătorul vieţii lui în Sudul Rusiei, Bartenev, «îi iertau lui 
Pușkin toate năzdrăvăniile, fiindcă, în afară de viața dezordo- 
nată се o ducea, de firea-i nepotolită si de cutezanța vorbelor 
sale, ei întrezăreau în el о inteligență sclipitoare și un talent 
excepțional. Incă de atunci se pronunța în tânărul poet o dublă 
personalitate; ега o evidentă contrazicere între viața lui de toate 
zilele şi activitatea lui artistică, între om si poet. El însuși își 
dădea bine seama de acest caracter dublu al firii sale, care 
uneori îl chinuia grozav. De aici poate că provine acea melancolie 
a poeziei sale, acea adâncă tristețe care se remarcă în mai toate 
scrierile lui: Pușkin era cu mult mai bun decât părea si chiar de 
cum se arăta în scrierile sale. Cu drept cuvânt afirmau prietenii 
săi intimi că și discuţiile lui prețuiau tot atât cât si creațiunile sale 
scrise, că era greu să-l cunoști mai deaproape și să nu-l iu- 
Беѕи ». 

« Dar dintr'o pornire sufletească greu de înțeles, pe care un 
observator superficial ar fi considerat-o simplu capriciu, Puşkin 
parcă nici nu se străduia să înlăture această contrazicere, ci, dim- 
potrivă, căuta să pară un scandalagiu, un vitios şi un înfocat 
liber-cugetător > 2). | | 

In articolul nostru amintit, am mai arătat că, printre nume- 
roasele sale aventuri și petreceri în Basarabia, tânărul Pușkin 
îşi găsea totuși destul timp pentru ocupații mult mai serioase. 
La aceasta îl ajuta de sigur şi mediul cult, pe care l-a întâlnit 
la Chişinău, printre prietenii săi ruşi, greci şi români. Sub in- 
fluența lor, tânărul poet începe să se осире în mod insistent 
de istoria și de etnografia provinciei în care își petrecea exilul. 

In vremea aceea, în Chișinău era unul din nucleele asa 
zisei < Alianțe a Prosperării» (Союзъ Благоденствія) ale De- 
cembriştilor din Sudul Rusiei. 


1) Vezi Viața lui Puşkin în Basarabia în R. F. R., Aprilie 1937. 
3) P. Bartenev, ор. cit. 

Printre aceștia, M. Raewski, supranumit pe urmă «primul 
decembrist », se distingea în deosebi în cercul prietenilor lui 
Pușkin din Chişinău, el însuşi poet şi om de cultură vastă, 
mai ales în domeniul istoriei. Tânărul poet îl întâlnea din 
când în când 1а alt prieten al său, Liprandi, 51 acesta istoric erudit, 
în casa căruia se aduna o societate aleasă. 

«La minenu se obișnuiau dansuri şi joc de cărți», amintește 
Liprandi în jurnalul său; «dar se înjgheba din când în când 
câte o discuţie zgomotoasă și totdeauna cu privire la o chestiune 
importantă, mai ales între Pușkin si Raewski. După părerea mea, 
Raewski a fost acela care l-a determinat pe Pușkin să se preocupe 
în mod serios de istorie și, mai ales, de geografie. 

Sunt cu atâta mai convins de aceasta, cu cât observasem că 
Pușkin, după astfel de discuţii, împrumuta din biblioteca mea 
cărți care se refereau la chestiunile discutate. Oricât de uşor ега 
Pușkin la mânie, totuși nu numai că tolera observațiunile lui 
Raewski, uneori destul de aspre, dar căuta, cu tot dinadinsul, 
prilej să asculte vorba vie și aprinsă a acestuia» 1). 

In afară de Raewski, Pușkin аге și alți prieteni ruși, mai 
toţi cu înclinații liberale, dintre care colonelul Pestel, cunoscutul 
decembrist si conducătorul Uniunii Sudice a revoluționarilor, 
fusese trimis în Basarabia să cerceteze răscoala eteriștilor, despre 
care a făcut (lucru ciudat si neașteptat dela un revoluționar) 
un raport nefavorabil cauzei grecești, înfățișând-o Impăratului 
Alexandru I ca o anexă a carbonarismului. Colonelul Pestel a 
fost prezentat la Chișinău domnitorului Moldovei Mihai Şuţu 
de Pușkin 2), «Este una din minţile cele mai originale, ре care 
le cunosc», spune Pușkin despre el2). 

Mişcările liberale erau pe vremea aceea strâns legate de franc- 
masonerie. Pe lângă nucleele decembriştilor se înființează la 
Chișinău si câteva loji masonice, însuși guvernatorul militar al 
Basarabiei, Ivan Nichitici Inzov, şeful și ocrotitorul lui Pușkin, 
fiind mason, iniţiat în loja « Globul de aur» din Hamburg. In 
articolul citat am amintit despre o lojă masonică din Chişinău 


1) I. Liprandi, Jurnalul întim (Arhiva Rusă, 1866). 
з) Jurnalul lui Puşkin, 1833, 24 Noemvrie, 
3) Ibidem, 1821, 9 Aprilie. 

sub conducerea domnitorului Mihai Șuţu, la care se crede că 
participa şi Puşkin, 

«Am fost inițiat mason», notează poetul în jurnalul său din 
1821, 4 Mai, iar la 1826 scrie lui Jucovski: « Am fost mason 
în loja din Chişinău, din pricina căreia au fost desființate toate 
lojile masonice din Rusia ». 

Nu s'a putut afla dacă loja lui Mihai Șuţu și cunoscuta lojă din 
Chișinău « Ovidiu » Nr. 25 sunt una $1 aceeaşi. Se ştie numai că 
loja « Ovidiu > a fost înființată la 1821 în casa lui Mihai Caţâchi, 
venerabilul ei fiind prietenul lui Pușkin, generalul Pavel Puşcin, 
comandantul brigăzii de infanterie din Chișinău, căruia poetul 
îi dedică următoarele versuri: 


« Curând, curând vor înceta 
Robie, nedreptate, 

Și cu ciocanu 'n mâna ta 
Vei spune: « Libertate ! » 
Mărire ţie, frate drept, 
Mason prea venerabil ! 

Fii vesel, Chişinău deştept, 
Oraş prea mizerabil ! > 1) 


In legătură cu activitatea francmasonică din Chişinău, Liprandi 
ne povesteşte următorul episod: 

« Dintre emigraţii atraşi în loja masonică, făcea parte şi un 
arhimandrit bulgar, Efrem >, 


1) Traducerea lui Pan. Halippa (Citat din Viața Basarabiei 1937, 
Nr. 3—4, P. 149). 


Textul rusesc: 


„И скоро, скоро смолкнетъ брань 
Средь рабскаго народа — 

Ты молотокъ вовьмешь во длань 
И воззовешь: „свобода!“ 
Хвалю тебя, о вЪрный братъ, 

О каменыцикъ почтенный! 

О Кишиневъ, о темный градъ! 
Ликуй, имъ просвъщенный “, 


(Пав. Серг. Пущину, 1821 г.) 

Casa lui Catàchi зе afla în partea de jos a orașului, nu departe 
de catedrala veche, într'o piaţă frecventată de Bulgari și Arnăuţi, 
care observau că arhimandritul lor, după ce a intrat în curtea 
casei, a expediat, contrar obiceiului, trăsura. Acest fapt neobişnuit 
a atras spre ogradă o seamă de curioși, mai ales că în popor cir- 
cula zvonul că în această casă s'ar fi aflând un «tribunal al dia- 
volului ». Când însă au văzut, după ce s'a deschis ușa casei, ieșind 
printre alții, și pe arhimandritul lor, legat la ochi și condus de 
două persoane, care au coborit în pivniţă, încuind usa după еі, — 
Bulgarii și-au închipuit că arhimandritul se află în pericol. Sfă- 
tuiți de Arnăuți (care însă nu se mișcau), au dat năvală în 
curte, au spart usa pivnitei,si după un sfert de oră au apărut 
triumfători cu arhimandritul lor, salvat — după cum își închi- 
puiau; după aceea, unul după altul se grăbea să-i ceară bine- 
cuvântare » 1), 

Influența Chișinăului mistic si liberal din această epocă s'a 
oglindit şi în opera lui Pușkin. Masoneria l-a înclinat spre su- 
biectele mistice, cum va fi de pildă poemul său «Proroc», iar 
discuţiile continue cu prietenii săi liberali l-au împins la cerce- 
tări serioase în domeniul istoriei. Іп поба istorică a marelui 
poet despre secolul al XVIII-lea, scrisă la Chişinău, e evidentă 
influența ideilor liberale ale prietenilor săi, si tot de aici purcede 
năzuinţa lui de a fi де, folos Greciei subjugate, luând parte la 
răscoala еі din 1821 împotriva Тигсіїог. 


— «Război | In fine s'au înălțat 
Și fâlfâe steagurile cinstei ostășești | » 


exclamă el în poezia sa « Războiul », scrisă în același an și dedi- 
cată Eteriei: 


q Voi vedea sânge, voi privi al răzbunării praznic, 
Va şuera în juru-mi glonţul ucigaș! 

Și ce impresii vii, zguduitoare 

Va sorbi sufletul meu însetat: 

Avântul cetelor și a lagărului alarmă, 


2) I. Liprandi, ор. cit. 

Al oțelului groaznic zăngănit, 
Și 'n focul pieritor al războirii 
Al ostașilor şi al voevozilor sfârşit !» 1) 


Visul poetului de a participa la acest război nu a putut fi 
realizat; cu toate aceasta Eteria a lăsat urme adânci în unele 
din operele sale. În afară de poezia « Războiul», a mai scris la 
1830 alta, dedicată tot Greciei: 

« Răscoală-te, o Grecie, răscoală-te !» In afară de aceasta a 
descris mișcarea eteriștilor în scrisorile sale și în povestirea 
«Kirdjali » iar în nuvela sa «ÎImpușcătura» l-a pomenit ре 
Alexandru Ispilanti. 

De curând s'a găsit între hârtiile lui Pușkin încă о notiță 
inedită despre Ipsilanti, care dovedeşte intenția poetului de a 
compune un lung poem, dedicat răscoalei greceşti. După ca- 
racterul scrisului, поба se referă la epoca şederii lui Pușkin în 
Chișinău. Iată planul ei în proză: 

«Doi Arnăuţi vor să omoare ре A. I.... Iordachi face cu- 
noscut Агпіц ог fuga lui... El ia comanda și se retrage în munti 
urmărit de Turci»... 

Restul notiţei e rupt și se văd numai urmele unor versuri 
şterse, din care se poate distinge un început epic cu peisajul ro- 
mantic obișnuit: 


1) Textul rusesc: 


„ Война!,, Подъяты наконецъ, 

Шумятъ знамена бранной чести! 

Увижу кровь, увижу праздвикъ мести; 
Засвищетъ вкругъ меня губительный свинецъ. 
И сколько сильныхъ впечатлћній 

Для жаждущей души моей: 

Стремленье бурныхъ ополченій, 

Тревоги стана, звукъ мечей, 

И въ роковомъ огн® сраженій 

Паденье ратныхъ и вождей ! “ 


(А. C, Пушкинъ: „ Война “, 1821) 


OPERA LUI PUSKIN ÎN BASARABIA 313 


« Câmpii și munţi cuprinde noaptea. 
In codru, sub a copacilor umbră 
... Ipsilanti doarme » 1). 


Nu se știe din ce cauză, poemul n'a fost sfârşit. Pușkin 
a descris aceste evenimente mult mai târziu, mulțumindu-se 
cu schițarea lor în proză, la începutul povestirii sale « Kirdjali». 
Dar și această povestire era concepută în proporţii mai mari 
decât a fost realizată. In manuscrisele inedite ale lui Pușkin 
s'a păstrat planul inițial al ei, care arată intenţiunea poetului 
de a furniza mai multe amănunte despre emigraţii eteriști din 
Basarabia: 

« Kirdjali... Emigraţii... Stenka... Bătălia dela Sculeni... 
Cantacuzen pendu... Horcievski... Navroţchi... Bătălia... Ar- 
піці la Chişinău... » ?). 

Deşi «Kirdjali» fusese scris după plecarea lui Pușkin 
din Chişinău, povestirea poartă o pecete vădită a influen- 
telor basarabene. Motivele « haiduceşti 5, atât de frecvente în 
literatura românească populară, sunt în deosebi gustate si din 
belşug întrebuințate în Basarabia. Povestirile și cântecele popu- 
lare despre hoţi și haiduci s'au păstrat acolo până în zilele noastre. 
Cercetătorii trecutului basarabean, A. Zașiuk $) și A. Iaţimirski €), 
ne vorbesc de vastul material, strâns din gura băștinașilor cu 
privire la haiduci. 

In povestirile si cântecele populare, hoțul е totdeauna 
prezentat sub un aspect atrăgător. E înzestrat cu toate calitățile 
posibile: frumos, voinic, mărinimos, dârz apărător al tuturor 
prigoniţilor, luând — nu furând — bani dela bogătași, spre a-i 
împărți nevoiaşilor, şi răzbunând pe cei umili si nedreptățiți. 


1) Textul rusesc: 
„ Поля и горы ночь объемлетъ. 
Въ лЪсу подъ сЪнію древесъ 
es + + + + Ипсиланти дремлетъ “, 
(Tomasevski: „Hat пушкинскихъ рукописей“. (Din manuscrisele lui 
Puşkin) în „Лит. насл.“ М. 1934, m. 16—18, стр. 274). 
2) Citat din Viața Basarabiei, 1937, Nr. 1—2, р. 79. 
з) „Бессарабская область “, S. Peterburg, 1862. 
4) „Разбойники Бессарабіи въ разсказахъ о нихъ “ (Hoţii din Ba- 
sarabia în legendele despre ei) în „Әтнографич. Обозр. “, 1892. 

In vremea sederii lui Puskin in Basarabia, nu numai сй aceste 
poveşti circulau din belșug, dar si hoţii misunau prin pădurile 
basarabene 1). Astfel, pe vremea lui Pușkin, a fost prins și 
executat la Chişinău vestitul hot Ursul, care a dat prilej lui Wet- 
man, scriitor si prieten al lui Pușkin, să compună o întreagă po- 
veste, luând ca subiect viaţa acestui haiduc. Kirdjali, eroul povestei 
lui Pușkin, a fost contemporan cu Ursul. Iată cum îl descrie 
С. Negruzzi într'o notă la traducerea sa din poetul rus: « Kir- 
jaliul, creat de Pușkin a fi un tâlhar ă la Salvator Rosa, a fost 
dimpotrivă un hot foarte nepoetic. Dacă a cerut cinci mii lei 
(de care mă îndoesc) şi care mai ales de i s'au dat (care nu crez), 
nu știu... Știu atât că groaznicul Kirjaliul, care scăpase de teapa 
turcească, nu scăpă de spânzurătoarea moldovenească, unde se 
sfârşi foarte prozaiceşte la 1824» 2). 

Kirdjali i-a mai inspirat lui Pușkin un poem cu același titlu, 
din care însă n'a rămas decât un fragment. 

Istoria vieţii acestui haiduc a mai fost redată și de scriitorul 
polonez Czajkowski în romanul « Kirdjali » (Paris, 1859) 3). 

Motivul « haiducesc » persistă şi în alt poem basarabean al 
lui Pușkin: « Fraţii hoţi », care, deși i-a fost sugerat de o întâm- 
plare adevărată, la care fusese martor în Ecaterinoslav, poartă 
totuși si ea trăsăturile caracteristice ale influențelor « haiducești » 
basarabene. 

Dar, în deosebi, vestita nuvelă a lui Pușkin « Dubrowski» e 
plină de reminiscențe «haiduceşti». Eroul ei este prezentat 
în aceleași colori favorabile ca si hoţii cântecelor populare din 
Basarabia. Ca și ceilalți haiduci, Dubrowski ajunsese hot din 


1) Motivele haiduceşti în Basarabia acestor vremuri erau atât de răspân- 
dite, încât au pătruns si în operele științifice. Astfel, prietenul lui Pușkin, 
scriitorul basarabean C. Stamati, în articolul său despre cetăţile vechi ale 
Basarabiei, caută să dovedească proveniența denumirii Hotinului dela cu- 
vântul «hoț», susținând că în antichitate Hotinul purta numele greco-dac 
« Klepti-dava $ (dela grecescul «Аёлтл)с = hoţ), care pe urmă ar fi fost tradus 
în românește (Mem. Soc. de Inst. și Ant. din Odesa, 1848, vol, III, p. 807 
şi A. Iaţimirski, ор. cit.). 

з) С, Negruzzi, Kirdjaliul (în Curier де ámbe sexe, ediţia din 1862, 
р. 444). 

3) A. Iaţimirski, op. cit. 

pricina nedreptăţilor sociale și luptă pentru apărarea celor obij- 
duiti. 

Influenţa motivului ¿haiducesc> раге să persiste şi în primele 
încercări în proză ale lui Pușkin, scrise în Basarabia la 1823, după 
naraţiunea unora dintre eteriştii trădaţi de Ipsilanti: Vasilie Caravia, 
Constantin Duca şi Pendadeca, care frecventau des casa lui 
Liprandi. 

«Puşkin se întâlnea cu ei deseori la mine, şi îi făcea mare 
plăcere să vorbească și să glumească cu ei», scrie Liprandi în 
jurnalul său 1). «Dela ei a împrumutat două legende, pe care le-a 
notat în câteva rânduri şi totdeauna pe niște file speciale. 

Apoi a plecat la Odesa. 

După puţin timp l-am urmat si eu acolo, pentru câteva zile, 
şi, ca de obicei, am tras la casa clubului lui Oton, unde se insta- 
lase si Pușkin. El mi-a arătat poveştile compuse, dar câteva 
pasaje din ele îi păreau neclare, dat fiind că pierduse câteva 
file; de aceea m'a rugat să-i pun pe Duca și Pendadeca să mi le 
mai povestească din nou, şi să-i comunic datele, privitoare la per- 
soane, pe care povestitorii nu le cunoşteau 2). 

— «Cu proza — curată încurcătură », îmi spuse el, râzând: 

« Vreau să fac această primă încercare ! » 

I-am împlinit rugămintea, cu o completare în plus dela Scufo 
(tot unul din cei trădaţi de Ipsilanti), care în acest timp venise 
la mine, și în curând i-am și înmânat lui Pușkin însemnările mele. 

Două luni după aceasta aflându-mă în Odesa, Pușkin îmi 
spuse că poveştile sunt gata, dar nefiind mulțumit, le-a dat 
spre citire unui bun prieten (pare-se lui V. І. 'Tumanski). Mi-a 
făgăduit să le ia dela prietenul său са să mi le arate, ceea ce a și 
făcut a doua zi. Mi le-a citit și m'a rugat să fac observaţiile mele, 
dacă povestirea pe alocuri n'ar fi exactă sau ceva ar fi încurcat. 

După cât îmi amintesc, n'a fost nevoie să corectez nimic 
din cele auzite, cu atât mai mult cu cât nu m'am aflat de față tot- 
deauna, când i se povesteau legendele. Se înțelege, găsisem că 
totul e bine. 


1) Liprandi, op. cit., pp. 1408—1411. 
3) Liprandi se interesa în deosebi de istoria popoarelor balcanice, Pușkin 


a 


avea mare încredere în cunoştinţele lui istorice. 

Subiectul poveștilor nu mă interesa de fel, neintrând în sfera 
cercetărilor mele; cu toate acestea, pentru a-l măguli pe Puşkin, 
i-am cerut voie să le copiez, și am şi trimis după copist, 

Pe manuscrisul poetului se găseau o mulțime de îndreptări, 
făcute de altă mână. Puşkin îmi spuse că intenționează să dea 
în aceeași seară manuscrisul 1а o nouă examinare, întrucât el 
singur nu era prea mulțumit, Nu știu ce a urmat după aceea, 
însă mi-au rămas copiile amintite, din care una avea titlul: Duca, 
legendă moldovenească din secolul al XVI-lea şi a doua: Dafna 
și Dabija, legendă moldovenească din 1662 ». 

Din păcate, nici originalul poetului, nici măcar copiile lui 
Liprandi n'au fost conservate posterității. 

Nefiind mulțumit de această primă încercare în proză, după 
toate probabilitățile, Pușkin a агѕ-о, cum a procedat și cu ma- 
terialul strâns pentru « Fraţii hoţi » si multe altele din încercările 
sale basarabene. Dar copiile lui Liprandi trebuie odată să iasă la 
iveală, 

Mărturisirile acestui contemporan şi prieten al lui Pușkin ne 
inspiră toată încrederea. E destul să observăm exactitatea da- 
telor si titlurilor pe care ni le dă în pasajul citat despre nuvelele 
româneşti ale lui Pușkin. 

Afară de aceasta, avem şi altă mărturie: 

Р. Bartenev, cercetătorul vieţii lui Pușkin în Sudul Rusiei 
şi editorul « Arhivei ruse », în care au apărut amintirile lui Liprandi, 
adaogă la cele spuse de Liprandi nota următoare: 

«Aici Puşkin n'a pus nimic dela sine», adică nu adăogase 
nimic Іа legendele povestite lui de cei trei eterişti. 

Nota lui Bartenev ne arată că și el văzuse manuscrisul poveşti- 
lor lui Pușkin, probabil cele copiate de Liprandi. 

Unde se găsesc acuma aceste copii? 

Manuscrisul jurnalului lui Liprandi se află în Muzeul lui Ru- 
miantzew, din Moscova, !) dar, după cum ne asigură unul din 
cercetătorii lui Pușkin, Lerner, aceste prime încercări în proză 
ale poetului rus nu s'au găsit printre hârtiile lui Liprandi. 

Cercetătorii istoriei literaturii ruse nu pierd totuși speranța 
de a le găsi cândva în vre-o arhivă uitată. Descoperirea va 


1) In prezent acest muzeu poartă numele lui Lenin. 

fi de o mare importanță nu numai pentru o mai bună cunoa- 
ştere a operei lui Pușkin, dar și pentru completarea studiului 
nuvelei istorice românești, 

Până acum, primul autor de nuvele istorice româneşti în rusește 
era socotit Alexandru Hasdeu, tatăl lui B. P. Hasdeu, care la 
1830 publicase în rusește nuvela cu subiect împrumutat din viața 
vechii Moldove: « Duca Vodă » si apoi, între 1830—1840: « Da- 
bija-Vodă » $. a. 1). Pare a fi însă, oricum, semnificativ faptul că 
tocmai subiectul care atrăsese atenţia lui Pușkin la 1823 fu- 
sese întrebuințat şi de A. Hasdeu la 1830. 

Neavând însă posibilitatea să comparăm textul lui A. Hasdeu 
cu acela al lui Pușkin, nu ne putem pronunța în această privinţă. 

Totuşi, după mărturisirea lui Liprandi, rezultă că nu A. 
Hasdeu, ci Pușkin este de fapt acela care a scris cea dintâi 
nuvelă istorică românească în rusește, stabilind o dată nouă 
pentru acest început: anul 1823 în loc de 1830. 


O dată nouă stabilește Puşkin și pentru începutul folklorului 
românesc în rusește, dobândind și în acest domeniu privilegiul de 
a fi socotit un premergător, 

«Nu е fără interes», zice N. Iorga, «să se pomenească... 
apariţia încă dela 1830, în revista rusească « Vestnicul Europei», 
a celor dintâi poezii populare româneşti cu subiectul istoric, 
publicate de basarabeanul Alexandru sau Alecu Hăjdău. .., prie- 
tenul bun al poetului C. Stamati. Deci, după strângerea cânte- 
celor pe care Obranovici le dădu lui Asachi, pe care acesta nu 
le publică și care se pierdură în focul din 1827, vine la rând, 
îndată, acest început de folkloristică, fără alte scopuri, firește, 
decât ale frumuseţii și patriotismului, care se face de un Român 
rusificat într'o mare foaie din Rusia »2), 


3) Vezi Dacia Literard, І, 1840, p. 479; ed. П, v. I, pp. 348—349. 

I. Vulcan, Panteonul Român, Pesta, 1869, pp. 133—136. 

N. Iorga, Ist. lit. rom. în sec, al XIX-lea, Buc., 1907, vol, II, pp. 41—42. 
Se pare că tocmai aceste nuvele fuseseră pe urmă publicate în traducere 
românească de fiul autorului, В. P. Hasdeu, sub titlul: Domnia Arndutului 
în Columna lui Traian, 1871, Nr. 16[78 şi urm. 5 

2) N, Тогда, op. cit., p. 40. 

Interesul pentru folklorul basarabean se trezea tocmai în 
vremea aceea în această provincie. 

«Faptul că în Basarabia şi în reviste rusești, se publică pri- 
mele articole despre poezia noastră poporană, acelea ale lui A. 
Hasdeu, e caracteristic, pe de o parte pentru gradul la care ajun- 
sese acolo interesul pentru poezia poporană, pe de altă parte, 
pentru că ilustrează un adevăr ce merită să fie reținut: acolo unde 
un neam a fost mai periclitat, în secolul al XIX-lea ca element 
etnic, atenţia cărturarilor s'a îndreptat în chip instinctiv către 
literatura poporană », spune D. Caracostea 1), atrăgând atenţia 
51 asupra influenţei pe care a exercitat-o Pușkin asupra acestor 
preocupări folklorice în Basarabia: 

« Un centru de interes folkloric în Basarabia a fost acela din 
jurul poetului rus Alexandru Pușkin » ?). А 

Și, într'adevăr, tocmai în vremea șederii lui Pușkin їп Basa- 
rabia tatăl lui A, Hasdeu, Tadeu Hasdeu, înseamnă în limba 
polonă legendele populare despre Dragomir, Dragoș, Traian şi 
Dochia, Cheile Bâcului, povestirea despre Papură-Vodă mâncat 
de șoareci și legenda despre amazoane 3); C, Stamati începe 
şi el să se intereseze de temele folklorice, iar contactul lui 
Pușkin cu tânărul Negruzzi îl îndeamnă pe acesta spre roman- 
tism «sub îndoit aspect: istoric si folkloric » 4). 

Pușkin debutează în folkloristică cu hora țigănească: 4 Arde-mă, 
frige-mă » 5), auzită de el la curtea boierului Varfolomeu dela 
niste ţigani-lăutari, ре care o traduce din românește în ruseşte 
pentru poemul său «'Țiganii » şi o publică pentru prima dată în 
revista « Московскій Телеграфъ » (Telegraful din Moscova), la 
1825, împreună cu partitura acestei « melodii sălbatece », cum 
a calificat-o redacția revistei, prezentând-o publicului rusesc. 

Cântecul a avut un succes neaşteptat, 

« Mă bucur de soarta cântecului meu « Taie-mă », scrie Pușkin 
prietenului său Viazemski. «Е o traducere foarte fidelă. Iti trimit 


1) D. Caracostea, Balada poporand romând. Curs ţinut în anul 1932—33, 
рр. 77—78. 

з) Ibidem, p. 78. 

з) Ms. rom. al Academiei Române, Nr. оо, p. 62. 

6) D. Caracostea, op. cit., р. 79. 

$) „РЪжь меня, жги меня...“ (Taie-mă, arde-mă), 

această melodie sălbatecă in original. Motivul pare a fi foarte 
reușit >. 

Originalul românesc al acestui cântec fusese publicat pentru 
prima dată de Alexandru Donici, саге, traducând la 1837 
«'Țiganii э, îl intercalează, în loc să retraducă textul rusesc. О 
altă variantă a acestui cântec ne-o dă Vasile Alecsandri în « Poe- 
ziile populare ale Românilor » 1), apoi A. Iaţimirski 2) și, în sfârșit, 
în zilele noastre îl culege în Sudul Basarabiei Teodor Inculeţ 2). 

Acesta, și nu cunoscutul « Cântec moldovenesc > (Șalul negru), 
scris de Pușkin la 1820, constitue începutul folklorului româ- 
nesc în rusește, dat fiind că «Șalul negru», având o evidentă 
origine cărturărească, după cum s'a arătat de curând ®, nu poate 
fi considerat са un cântec popular. «Șalul negru» nu е decât o ro- 
manţă de dragoste, compusă de un anonim întrun mediu cult, pe 
la sfârșitul secolului al XVIII-lea sau începutul secolului al XIX-lea 
şi trecută pe urmă în gura lăutarilor şi a poporului de jos, de 
unde a cules-o Pușkin, care a auzit-o dela servitoarea Marioara, la 
cârciuma « Verde > din Chișinău, după cum asigură în amintirile 
sale, un prieten al lui Pușkin, 'Tepliakov 5). 

Cu toate că poezia apare publicată pentru prima dată la 1821 ®), 
era cunoscută publicului din Chișinău dela 1820, circulând în 
manuscris. 

«...1п dimineața aceasta s'a vorbit mult despre « Șalul перги >, 
de curând scris de Puşkin »..., aminteşte în jurnalul său, la în- 
ceputul lui Noemvrie 1820, prietenul lui Pușkin, Gorciakov ?): 
« L-am rugat pe Pușkin să-mi citească cântecul moldovenesc... 


1) Pg. 334; ХІ: Hora țigănească. 

з) „П®сня Замфиры въ „Цыганахъ“ А, Пушкина и цыганская хора “, 
(Cântecul Zamfirei din poemul lui Puşkin « Țiganii » si hora țigănească) 
în „Изв. отд. русск. яз. и словесности Имп. Ак. Наукъ“, 1899, vol. IV. 

3) Vezi articolul lui Negovschi, Elementul românesc în opera lui Puşkin 
în Viața Basarabiei, 1937, Nr. 1—2, p. 75. 

€) Al. David, Contribuţii la vechea lirică românească în Viața Basara- 
biet, 1934, Nr. І şi 2. 

5) „Записки Теплякова“ (Insemnările lui 'Tepliakov) în „Общезани- 
мательный В®стникъ %, 1857, Nr. 6. 

6) In revista „Сынъ Отечества“ (Fiul Patriei) din Petersburg (Nr. 5). 

©) Выдержки изъ дневника “ (Fragmente din jurnal) în „ MOCKBH- 
тянинъ “ 1850, Nr. 2. 

Pușkin începu să-l recite cu multă însufleţire. Fiecare rând îl 
preocupa și se părea că era pe deplin mulțumit de opera sa nou- 
născută >. 

Originalul românesc al « Șalului negru > fusese cules Іа 1899 
de A. Iaţimirski 1), iar un fragment dintr'o altă variantă a fost 
publicat de N. Iorga în « Istoria literaturii române din secolul 
al XIX-lea » 2). 

Unii din cercetătorii lui Pușkin afirmă că «Șalul negru» ar 
fi prototipul poemului său «'Țiganii », de vreme ce motivul ë 
acelaşi. 

Sunt și alte versiuni referitoare la originea acestui poem, 
dintre care cea mai răspândită este tradiția despre contactul di- 
rect al tânărului poet cu Тірапіі, fie în împrejurimile Chișinăului, 
fie la moşia prietenului său Rali, fie în Sudul Basarabiei, în timpul 
călătoriei lui arheologice cu Liprandi. 

Poemul fusese scris la 1823—24 şi publicat la 1827. Unul 
din primele manuscrise poartă ca epigraf un fragment dintr'un 
q cântec moldovenesc »: « Suntem oameni simpli, fetelor noastre 
le place libertatea, — ce cauţi pe la noi?» Originalul românesc 
nu s'a găsit încă. 

Un alt element românesc în acest poem al lui Pușkin e tra- 
іа populară despre Ovidiu, pe care Pușkin o pune în gura 
bătrânului țigan: 


« Printre noi trăeşte o legendă: 

Cândva un împărat a fost exilat pe la noi, 
Un locuitor din Sud. 

(Ii cunoșteam odată numele lui ciudat, 

Pe care însă acum l-am uitat). 

Era bătrân în ani, 

Dar sufletul lui era nevinovat, voios şi tânăr. 
Avea darul divin al cântecelor, 

Şi glasul lui părea murmurul apei. 


1) „Черная шаль“ Пушкина и рум. п®сня“ (« Șalul negru: al lui 
Pușkin şi cântecul românesc) în „Изв. Отд. Рус. яз. и слов,“ 1899, 
р. 301. 

3) Bucureşti, 1907; vol. I, p. 248. 

Și era de toți iubit, 

Și trăia pe malurile Dunării, 
Nesupărând pe nimeni, 
Fermecând lumea cu basmele sale. 
Nu se pricepea la nimic 

Și era slab şi timid ca un copil. 
Alţii pentru el 

Vânau şi pescuiau; 

Cum îngheţa fluviul cel repede 

Și începea să urle viforul iernii, 
Tot ei îl acopereau cu blăni moi şi călduroase 
Pe bătrânul divin; 

Dar el niciodată n'a putut să se desprindă 
Cu grijile unei vieți sărace; 
Uscăţiv şi palid, rătăcea doar 
Spunând că mânia lui Dumnezeu 
П pedepseşte pentru greșala lui, 
Și aștepta: veni-va oare izbăvirea? 
Și, colindând malurile Dunării, 
Tot suspina săracul, 

Vărsând amare lacrimi 

La amintirea orașului său părăsit, 
Și ultima lui dorință fu: 

Să-i ducă în Patrie {ӣгапа, — 

Un oaspete neliniștit 

Al ţărmurilor străine» 1). 


1) Textul rusesc: 


» Межъ нами есть одно преданье: 
Царемъ когда-то сосланъ былъ 
Полудня житель къ намъ въ изгнанье 
(Я прежде зналъ, но позабылъ 

Его мудреное прозванье). 

Онъ былъ уже лтами старъ, 

Но младъ и живъ душой незлобной ; 
Имлъ онъ пЪсенъ дивный даръ 

И голосъ, шуму водъ подобный. 

И полюбили BC его, 

И жилъ онъ на брегахъ Дуная, 

Не обижая никого, 

Людей разскавами плЪняя. 

E interesant că aceeași tradiție o găsim și la prietenul lui 
Pușkin, C, Stamati, în articolul său « Despre cetăţile Basarabiei », 
scris la 1848: 

«A venit din Roma un om deosebit, care era nevinovat ca 
un copil si bun ca un tată. Omul acesta suspina mereu și uneori 
vorbea cu sine însuşi; când însă povestea ceva, atunci părea că 
din gura lui curge miere» 1). 

« Cunoscând metoda lui Stamati, se poate presupune că această 
tradiție veche e culeasă de el, nu din gura moldovenilor, ci din 
Tiganii lui Pușkin», susține G, Lozinski în articolul său: « Новое 
изслЪдованіе o Стамати» (O cercetare nouă despre Stamati) 1). 

Credem însă că mai degrabă Pușkin a auzit-o dela Stamati sau 
dela alți români, în timpul șederii sale în Basarabia, interesân- 
du-se de tradiţiile populare românești, mai ales de cele care se 


He разумлъ онъ ничего, 
И слабъ и робокъ былъ, какъ дЪти; 
Чужіе люди за него 
ЗвЪрей и рыбъ ловили въ сти; 
Kaks мерзла быстрая рЪка 
И зимни вихри бушевали, 
Пушистой кожей покрывали 
Они святого старика ; 
Но онъ къ ваботамъ жизни бЪдной 
Привыкнуть никогда не могъ; 
Скитался онъ изсохшій, блЪдный, 
Онъ говорилъ, что гнввный Bor» 
Его каралъ за преступленье, 
Онъ ждалъ: придетъ-ли избавленье ? 
И все несчастный тосковалъ 
Бродя по берегамъ Дуная, 
Да горьки слезы проливалъ, 
Свой дальный градъ воспоминая. 
И завЪщалъ онъ, умирая, 
Чтобы на югъ перенесли 
Его тоскующія кости, 
И смертью — чуждой сей земли 
Неуспокоенные гости “. 
(А. С. Пушкинъ: „Цыганы“), 
1) Op. cit., р. 809. 
2) Recenzia cărții mele, Viaţa şi opera lui С. Stamati, Bucureşti, 1933 
(în „Встръчи“, Paris, 1934, Iunie, pg. 274). 

refereau la Ovidiu, al cărui mormânt îl căuta poetul rus cu atâta 
râvnă. 

Același lucru îl preocupa și pe C. Stamati. 

Incă înainte de sosirea lui Pușkin în Basarabia, poetul mol- 
dovean făcuse o călătorie de studii, însoţind pe învățatul rus 
Svinin, primul cercetător al Basarabiei 1). Rezultatul acestei că- 
Jătorii a fost stabilirea locului unde fusese exilat Ovidiu și anume: 
Cetatea-Albă 2). 

Peste câţiva ani îl vedem și pe Pușkin vizitând acest oraș, 
unde a petrecut o noapte într'un turn antic «vorbind cu umbra 
lui Ovidiu » 3), a cărui soartă îi părea atât de asemănătoare 
cu a lui. 


«Са şi tine resemnat în fața soartei vitrege, 
« Mă asemăn ţie, nu prin glorie, ci prin destin » 4), 


spune el în poezia sa «Către Ovidiu», pe care-l pomeneşte 
deseori si în alte poezii scrise în Basarabia. 

« Inspiraţiile basarabene > ale lui Pușkin nu se mărginesc la 
operele scrise de el în timpul șederii lui în această provincie. 

In afară de prea cunoscuta povestire « Кігајаїі », ele străbat 
« ПЪсни западныхъ славянъ » (Cântecele Slavilor Apuseni) 5) şi 
se oglindesc din când în când în opera lui de căpetenie « Eugeniu 
Onieghin > începută în această provincie. 

« Moldova tristă », cum îi spunea Pușkin Basarabiei, a lăsat 
urme adânci în opera şi în sufletul său. 


1) Svinin a întocmit o descriere amănunţită a Basarabiei din toate punc- 
tele de vedere. E prima lucrare de acest fel în ruseşte, care a servit drept 
izvor pentru toate descrierile ulterioare ale acestei provincii. 

з) Memoriile inedite ale lui Liprandi în „Лтописи Госуд. Музея“ 
(Пушкинъ) Moscova, 1936. 

3) N. Nadejdin: „Прогулка no Бессарабіи“ (Călătoria prin Basarabia) 
în „Одесскій Альманахъ“ 1840, p, 332, 

4) Textul rusesc: 

„ Какъ ты, враждующей покорствуя судьб%, 
Не славой, участью я равенъ былъ теб “, 
(А. С. Пушкинъ: „Къ Овидію “, 1821). 

5) A. Iatimirski: „ Румынскія параллели и отрывки въ нЪкоторыхъ 
произведеніяхъ Пушкина “ (Paralele române în unele opere ale lui Pus- 
kin), Varşovia, 1902, p, 16. 

La curtea Țarului, în atmosfera rece, plină de neînțelegere, 
care-l înconjura, nu o dată îşi aducea el aminte de plaiurile ba- 
sarabene liniștite, unde a petrecut primăvara creaţiei sale poetice, 

« Nu-ţi pot exprima în destul sentimentele саге m'au co- 
{горі când ţi-am citit scrisoarea », răspundea el din nordul Rusiei 
unui prieten din Chişinău, « Dragul meu, m'ai redat Basarabiei ! 
Sunt din nou în camera mea întunecoasă, lângă fereastra cu 
zăbrele, sau în căsuţa ta luminoasă şi curată 1» s 

Și cu toate că Pușkin, după părerea unora, n'a dat destulă 
atenţie elementului autohton din această provincie, preocupân- 
du-se de viața nomazilor, cu toate că «n'a fost izbit de robia» 
basarabenilor, nu «s'a inspirat de romantismul vieţii dela ţară » 1) 
și n'a cântat nici o moldoveancă 2), totuși a adus şi el prinosul 
său cât de modest culturii românești, fiind primul ei propagan- 
dist în Rusia și stabilind date importante pentru istoria literaturii 
române: pentru începutul nuvelei istorice românești și al fol- 
klorului românesc în rusește. 


E. DVOICENCO 


1) Șt. Ciobanu despre Puşkin şi Bararabia (în Gazeta Basarabiei 1937, 
16 lanuarie, р. 2.) 

2) «бе pare că iubea fetele noastre, dar cânta numai... ţigănci, şi n'a 
lăsat nici un cântec în cinstea moldovencelor noastre!» (A, Hasdeu, Mol- 
dovencei în „ Неизданныя стихотворенія “ (poeziile inedite), Chişinău, 1930). 


ADMINISTRAŢIA LOCALĂ 
IN ANGLIA 


т, Administrația Locală (Local Government) este instituţia 
prin care Anglia a trăit din cele mai îndepărtate timpuri și din care 
şi-a tras forța de rezistență politică în cursul istoriei. Originea insti- 
tuției se confundă cu înseși comunităţile primitive ale Saxonilor, 
Iuţilor зі Anglilor, din care se plămădea poporul englez. De fapt, 
orice asociaţie de oameni se susține la început printr'o guvernare 
locală. In această privință nu ar fi nimic nou în istoria poporului 
englez. Ceea ce deosebeşte însă instituția Administraţiei Locale 
din Anglia este continuitatea ei, supraviețuirea ei de-a-lungul 
secolelor şi, mai ales, putinţa ei de readaptare la cerințele întregii 
unități naţionale a Statului. Căci între guvernarea diferitelor 
ţinuturi şi localități, de o parte, și guvernarea centrală, de altă parte, 
a existat totdeauna o colaborare strânsă, care servea interesele na- 
tiunii. 

Dintre toate instituţiile de viață politică produse de geniul 
poporului englez, nici una nu este mai veche si mai caracteristică. 
Inseși libertăţile politice și Parlamentul s'au dezvoltat din guver- 
narea comunităţilor locale. Se poate spune că de Administrația 
Locală se leagă firul neîntrerupt al întregii evoluţii a poporului 
englez. In ea ni se înfățișează creșterea treptată prin care a trecut 
acest popor, care și astăzi, în epoca centralizărilor naţionale, 
înțelege să-și îndrepte paşii pe baza vieţii politice locale. De aceea, 
a urmări Administraţia Locală în trecut, înseamnă a desprinde 
însuşi procesul de organizare şi civilizare al poporului. englez. 
Ne vom mulțumi totuși a menţiona numai câteva momente, 
care au fost hotărîtoare în dezvoltarea instituţiei. Atenţia noastră va 

cădea în deosebi asupra formelor ei de azi, pentru a-i arăta locul 
şi funcțiunea în complexul Statului si al societăţii engleze. 

Este un fapt stabilit si admis de toți istoricii Angliei, că Admi- 
nistrația Locală a existat, cum am pomenit, din timpul ‘primelor 
comunităţi anglo-saxone. Originea ei ar fi teutonică. Inainte de 
Cucerirea Normandă (1066), instituția apărea în forma vieţii de 
trib: Comunităţi rurale autonome în guvernare, asociate între ele 
pentru apărare și stăpânite de familii sau clanuri. Ele aveau adu- 
nările lor în aer liber (Folk-Moots), de care pomenesc cronicele 
timpului 1). 

Comuna (township) sau, din secolul al VII-lea, sub influența 
Bisericii, parohia (parish), orașul (burgh) şi districtul sau comi- 
tatul (shire sau county), sunt unităţile sociale si administrative, 
din care s'a născut comunitatea națională a poporului englez. 
Când se înfiripa regalitatea, aceeași formă de convieţuire demo- 
cratică continua să existe. Chiar după întronarea mai fermă a 
Monarhiei, Administraţia Locală își menținea în unele privințe 
caracterul de guvernare populară. Cu apariţia feudalităţii însă, 
senioria (manor) înlocuia comuna, după cum micii proprietari 
liberi (freeholders) erau înlocuiţi de arendași (tenants). Prin 
această transformare, se modifica simțitor caracterul democratic 
al vechilor comunităţi, Astfel, în locul așa numitului 4 townmoot » 
al satului, a cărui origine se poate recunoaște în descrierea lui 
Tacit din Germania, apărea acum curtea baronului sau a lordului 
latifundiar. lar așa numita «curte populară de o sută» (the hun- 
dred) pierdea din autoritate, fiind înlocuită cu jurisdicția seniorului, 
după cum și curţile de district pierduseră din însemnătatea lor. 
Cu timpul, numai Curtea Regelui (Curia Regis) putea să decidă, 
prin delegaţii ei, asupra pricinilor iscate între baron si popor. 

Aici se cuvine a menționa rolul unui funcționar, a cărui impor- 
tanță în Administraţia Locală nu poate fi ignorată pentru epoca de 
care ne ocupăm. Acesta era așa numitul Serif, care repre- 
zenta în mod special pe Rege sau Guvernul central. El răspundea 
direct de administraţia Justiţiei şi încasarea impozitelor. După 
Cucerirea Normandă, rolul sheriffului deveni si mai important. 


1) Cf., George Laurence Gomme, Primitive Folk-Moots ; or Open-Air 
Assemblies їп Britain (London, 1880), р. 50 urm. 


ADMINISTRAȚIA LOCALĂ ÎN ANGLIA 327 


Regele căuta să-i dea cât mai multă autoritate pentru a restrânge 
tendinţele centrifugale întreţinute de sistemul feodal. Sherifful era 
oarecum legătura între tirania locală a baronilor și autoritatea 
centrală a Coroanei. Cu timpul însă, puterea și atribuţiile acestui 
funcționar slăbiră. Mai întâi dezvoltarea jurisdicției feodale îi 
răpea din drepturi. In secolul al XIV-lea, o parte din însărcinările 
lui au fost luate de judecătorul trimis dela centru. In adevăr, prin 
apariţia așa numiţilor «gardieni ai păcii » (custodes pacis), deve- 
niti mai târziu judecători de pace (1360), rolul sheriffului se reduce 
şi mai mult. Numai atribuţiile lui în alegerile de district rămân 
neatinse. 

Cu toată transformarea produsă de regimul feodal, Admini- 
strația Locală nu-și pierde caracterul inițial. Noul sistem înlocuia 
numai într'un sens vechile întocmiri, fără însă a face să dispară 
autonomia locală, adânc înrădăcinată în popor şi întreținută chiar 
de feodalitate. Deosebirea era numai că Administrația Locală lua 
acum un aspect aristocratic, înlăturând caracterul popular al 
vechii organizări. Baronii înșiși erau preocupaţi de a menţine 
spiritul local de guvernare, împotriva puterii din ce în ce mai 
acaparatoare a Regelui. Nobilii normanzi erau, în adevăr, partizani 
ai independenței locale. Ei reuşiră chiar să inculce populației 
un patriotism local, în ciuda infeodării economice a țărănimii. 
Insăși participarea la armata Regelui se făcea sub comanda directă 
a conducătorilor localnici, care şi pe câmpul de luptă păstrau 
ascendența asupra oamenilor din ţinuturile lor. In sfârșit, chiar 
Parlamentul, în primele lui manifestări, nu era decât un mijloc 
practic de a obține consimțământul diferitelor autorități locale în 
materie de taxare 1). 

In secolul al XIV-lea şi al XV-lea, regimul feudal făcu să 
dispară condiţiile pașnice, pe care le asigurase Administrația 
Locală din trecut. Prin continua rivalitate între lorzi, care nu 
voiau să cedeze nimic din privilegiile lor în materie de justiţie, 
se creă o stare de anarhie cronică pe tot cuprinsul țării. Numai 
puterea dictatorială a Regilor din dinastia Tudor putu să pună 


1) George C. Brodrick, Local Government în England, în volumul Local 
Government and Taxation in the United Kingdom, edited by J. W. Probyn 
(London, 1882), p. 7. 

sfârșit acestei stări de lucruri. Sub aceşti Regi, se întăresc două insti- 
tuții capitale în funcționarea guvernării locale de atunci: Parohia, 
ca unitate administrativă, şi Judecătorul de Pace, ca funcționar 
suprem în afacerile locale. 

Parohia devine acum importantă, nu numai prin faptul că 
era considerată ca unitatea administrativă a țării, даг în acelaşi 
timp ea era însărcinată să îngrijească de săraci, invalizi si şomeri. 
Aceştia din urmă apăreau la începutul secolului al XVI-lea ca un 
rezultat al transformărilor economice, prin care trecuse societatea 
engleză în urma întronării capitalismului şi a proletarizării munci- 
torilor agricoli. Parohia făcea apel la cetăţeni pentru contribuţii 
benevole prin intermediul firesc al preotului. Era un fel de asi- 
stență socială întreținută din inițiativa și contribuţia particulară, 
dar susținută în parte și de autoritatea oficială a Parohiei, ca unitate 
administrativă. 

Administraţia fiecărui district (county) avea în frunte pe un 
mare proprietar (landlord) local, care întrunea funcțiunile civile 
cu funcțiunile militare. De aici numele lui de Lord-Lieutnant, care 
s'a menţinut până astăzi 1). După acest personaj venea Sherifful 
districtului, numit uneori $1 High Sheriff, însărcinat direct de 
Rege, ca şi Lordul Locotenent, cu deosebirea că deţinea func- 
țiunea numai un an. Cu timpul funcțiunea aceasta pierde din 
importanţă, devenind un simplu post administrativ, deşi în timpuri 
mai vechi reprezentase, cum am văzut, autoritatea efectivă a 
districtului 2). 

Atribuţiile Judecătorului de Pace merită de asemenea a fi 
cunoscute. In jurul acestui magistrat, pivota întreg mecanismul 
Administraţiei Locale de atunci. Judecătorul de Pace era în acelaşi 
timp polițai, administrator şi împărţitor de justiţie, fiind răspun- 
zător de menţinerea ordinei publice, de aplicarea măsurilor admi- 
nistrative şi de judecarea împricinaţilor. Multiplicitatea atribuţiilor 
lui îl făcea de fapt cel mai important şi mai ocupat funcționar în 


1) Funcțiunea de Lord-Lieutnant datează din timpul lui Enric al VIII-lea. 
Vezi William Blake and Edward James Naldrett, Local Government (2nd ed. 
London, 1909), р. 203. 

2) Cf. Sidney and Beatrice Webb, English Local Government from the 
Revolution to the Municipal Corporation Act: The Parish and the County 
(London, 1906), pp. 285—287. 

administraţia locală. El trebuia să se îngrijească până la cele mai 
mici lucruri privind gospodăria locală, ca: reparația drumurilor, 
fixarea preţului, la articole de consumaţie și la salarizarea munci- 
torilor, numirea micilor, funcţionari locali, observarea condiţiilor 
sanitare, etc. Intr'un cuvânt, atribuţiile lui, cu excepţia judecării 
proceselor, erau asemănătoare cu acelea ale unui prefect de astăzi. 

Mai erau, în sfârșit, alte funcțiuni mai puţin importante, care 
au supravieţuit până astăzi, ca aceea de Coroner, un fel de ma- 
gistrat însărcinat cu cercetarea cazurilor de moarte suspectă și 
numit de oamenii liberi din district. Așa numiții Constables 
erau funcţionari inferiori, care îndeplineau diferite servicii de 
gospodărie locală 1). "Tot în categoria aceasta de funcţionari intrau 
posturile de supraveghetori ai drumurilor (Surveyors of Highways), 
de îngrijitori ai săracilor (Churchmwardens şi Overseers of the Poor) 
şi primarul (mayor) °). 

Lordul-Locotenent, Sherifful și Judecătorul de Pace au fost 
de fapt cei trei funcţionari principali, pe care se răzima Admini- 
strația Locală din trecut. Toti erau recrutaţi din nobilimea locală 
şi îndeplineau funcțiunile în mod gratuit. Numai Sherifful a devenit 
cu timpul un funcţionar retribuit, pe când ceilalți au rămas până 
astăzi funcţii onorifice. 


2. La orașe, administraţia din timpurile mai vechi prezenta 
de asemenea unele puncte caracteristice pentru asigurarea inde- 
pendenţei locale. La început, burgurile nu erau decât comunităţi 
cu așezări mai numeroase de oameni, care păstrau urmele vieţii 
rurale. Cu timpul însă, ele se dezvoltă şi-şi însușesc drepturi mai 
mari decât comunităţile rurale. Trei elemente intrau în compoziţia 
orașelor engleze din Evul Mediu: elementul agricol, reprezentat 
prin vechiul Folkmoot anglo-saxon; elementul feodal, afirmat 
prin curtea baronului (Court Leet) ; şi elementul comercial, care 
se organiza prin așa numitul «ghild negustoresc» (Merchant 
Guild). Fiecare din aceste elemente domina pe rând viaţa orașelor 
în răstimpul mai multor secole. Așa, cel dintâi, elementul agricol, 


1) Rudolf Gneist, Englische Verfassungsgeschichte (Berlin, 1882), рр. 
643—645. 

2) Rudolf Gneist, Die Geschichte des Selfgovernment in England (Berlin, 
1863 p. 360 urm. : 

stăpânea Ja început orașele, imprimându-le fizionomia. Apoi, în 
plin ev mediu, elementul feudal şi, în urmă, elementul comercial 
la începutul erei moderne. In privinţa ghildurilor, trebue observat 
că ele coexistau de fapt cu administrația municipală, reprezentând 
numai autonomia comerțului în cuprinsul orașului. Drepturile lor 
erau analoage acelora ale breslelor medievale de pe continent. In 
sfârşit, oraşele atârnau, cu toată autonomia lor, de un lord sau de 
Rege. In ultimul caz, ele erau administrate, din punctul de vedere 
fiscal și juridic, de Sheriff. 

Cu timpul, efortul fiecărui oraș era îndreptat spre autonomie 
completă, adică să se emancipeze de tutela Sheriffului. O asemenea 
autonomie era obținută însă numai în mod treptat. Mijlocul 
obişnuit de a realiza independenţa era primirea unei Charte scrise, 
prin care se recunoșteau drepturile locale din partea lordului sau 
a Regelui. Aceasta însemna de fapt dreptul de a avea curţi proprii 
de justiţie si independenţă în materie fiscală. Acest din urmă 
drept consta în a plăti direct 'Tezaurului, fără intermediul Sherif- 
fului, taxele cuvenite. Un asemenea privilegiu se numea atunci 
firma burgi. Un alt semn de autonomie era dreptul de a alege 
pe funcționari şi chiar pe primar. De asemenea recunoașterea 
Ghildurilor de a regula comerțul era un alt privilegiu pe care-l 
căutau orașele să și-l asigure. Londra a fost cel dintâi oraș care 
s'a bucurat de toate aceste privilegii. 

Autonomia oraşelor se dezvoltă însă numai o dată cu afirmarea 
treptată a așa numitelor « corporații municipale », independente 
din punctul de vedere administrativ şi juridic. Asemenea corporaţii 
luau ființă prin statut, adică prin lege a Parlamentului, sau, cum 
am amintit, prin chartă regală. Astfel orașele deveniră cu timpul 
ceea ce se înțelege astăzi prin «persoane juridice», cu dreptul 
de a avea proprietate și de a face legi locale (by laws). Pe la sfârşitul 
secolului al XV-lea erau vreo două sute de oraşe în Anglia, care 
se bucurau de privilegiile autonomiei. 

In asemenea condiţii, fiecare oras avea constituția si organi- 
zarea lui proprie, conforme necesităților lui locale. De aici difi- 
cultatea de a desprinde un tip unitar de organizare municipală. 
Totuși, în linii generale, se poate spune că o astfel de organizare 
avea totdeauna un magistrat principal și consilieri aleși, împreună 
cu un număr de funcționari permanenţi. Caracterul individual al 

fiecărui oraş în materie administrativă era însă întreținut nu numai 
prin așezarea lui geografică şi ocupațiile locuitorilor lui, dar și 
prin relaţiile ce avea cu autoritatea centrală. Căci erau orașe cu 
privilegii mai largi, iar altele cu privilegii mai restrânse, după 
cum fruntașii lor ştiau să le obțină dela Rege 1). 

Autonomia corporațiilor municipale degeneră însă curând 
într'o administrație oligarhică. Consiliul municipal se alegea tot- 
deauna din numărul restrâns al membrilor corporației. Sistemul 
era întărit şi de privilegiul de a trimite reprezentanți în Camera 
Comunelor. Așa numitele «orașe parlamentare » aveau obiceiul 
de a recruta reprezentanţii numai din sânul limitat al corporației, 
accentuând şi din acest punct de vedere caracterul lor oligarhic. 
Aceasta era de fapt situaţia până 1а legea din 1835. Intr'un cuvânt, 
Administraţia Locală, în răstimpul de aproape opt secole, trece 
dela forma ei populară dinainte de Cucerirea Normandă, la forma 
medievală cu caracter aristocratic, degenerând la orașe în oligarhia 
corporațiilor. 


3. Dintre toate reformele, care au modificat Administrația 
Locală în cursul secolului al XIX-lea, legea.din 1835 (The Municipal 
Reform Act) a fost cea mai radicală. Prin această lege se încerca 
pentru întâia oară a se pune orașele pe un plan uniform de organi- 
zare, impunându-le în același timp un control dela centru. Re- 
forma însemna de fapt un început de centralizare, deși libertatea 
de guvernare locală nu era stânjenită. Fiecare comunitate putea 
să se organizeze după propriile ei necesităţi şi interese, în limitele 
normelor generale dictate de lege. Acum fiecare oras avea un con- 
siliu (town council), alcătuit din membri aleși de toți cetățenii 
contribuabili. Interesant de relevat este faptul neobișnuit pe 
atunci, că si femeile erau admise la vot. Participarea lor la alegerile 
parlamentare avea să fie îngăduită abia în zilele noastre, în 1918. 
Consiliul comunal alegea în fiecare an un primar. Același corp 
alegea, pe termen de șase апі, pe așa numiții aldermen, în număr 
de o treime din totalul consilierilor. Legea mai introducea un 


1) Cf. Sidney and Beatrice Webb, English Local Government from the 
Revolution to the Municipal Corporation Асі: The Manor and the Borough 
(London, 1908), vol. I, p. 318. 

număr mai mare de funcționari permanenţi, variind după nevoile 
şi mărimea orașului. 

Vechea distincție între -q cetăți» (cities) şi «burguri» (bo- 
roughs) se menținea. Orașul «cetate » era de obicei un «burg > 
cu o catedrală şi sediul unui episcop, deși nu în mod regulat, 
căci erau unele orașe fără asemenea centre eclesiastice, care se 
numeau «cities >. Privilegiul unui oras de a deveni din «burg» 
o «cetate > era însă nemijlocit legat de o «proclamaţie regală >. 
Deosebirea avusese în trecut o importanță mai mult formală, care 
întreținea mândria și emulaţia cetățenilor. 

Cu toate prevederile legii amintite, stările vechi nu fuseseră 
cu desăvârşire înlocuite. Până la legea din 1867, dar mai ales până 
în 1871, când se creă o autoritate specială pentru Administraţia 
Locală (Local Government Board), a domnit oarecare confuzie în 
diferitele aşezăminte locale. Noua autoritate centrală avea func- 
ţiunea de a veghia în deosebi la condiţiile sanitare și la dezvoltarea 
comunelor și orașelor din punct de vedere edilitar. Legea din 
1888 stabilea că fiecare burg, care avea o populaţie de cel puţin 
50,000, are dreptul să fie considerat ca un district. Astfel au luat 
naștere «consiliile de district» (county councils). 

In privinţa funcţiunilor exercitate de autorităţile municipale, 
ele variau acum, ca şi în trecut, după necesitățile orașului respectiv, 
O libertate de acţiune li se lăsase mai departe. Puterile de auto- 
guvernare ale unui oras erau însă lărgite prin legi speciale, prin 
obținerea asa numitelor Private Acts sau prin «ordine» emanate 
dela centru, de fapt dela autoritatea Administraţiei Locale din 
Londra. 

O problemă în administrația orașelor din Anglia o constituia 
chestiunea limitelor în materie de procurarea serviciilor de nece- 
sitate şi confort public, ca apa, lumina, instrucţia, sanitația, mu- 
zeele, bibliotecile, etc. Este ceea ce se înţelege prin « comerciali- 
zarea municipală» (municipal trading), o chestiune care a dat 
naștere la discuţii în presă. In această privință, opinia publică 
era împărțită, aducând argumente pro si contra. Astfel, pentru 
comercializarea municipală se invocau următoarele, Serviciile de 
primă necesitate, care constituesc adevărate monopoluri, ar trebui 
să fie în controlul comunității, cu venituri sigure, iar nu în mâna 
particularilor, care nu prezintă aceeaşi garanţie, De asemenea, 

unele servicii privitoare la sănătatea $1 confortul locuitorilor (lo- 
cuinţe ieftine, mijloace de transport, etc.) ar trebui să fie controlate 
de autorităţile municipale, pentru a Је feri de specula particu- 
larilor. Pe lângă aceasta, e o datorie a autorităţilor publice de а 
îmbunătăți starea materială a muncitorilor, care nu e posibilă 
decât printr'o cât mai largă participare la diferitele întreprinderi 
ale oraşului. In sfârșit, chiar din punctul de vedere al capitalului 
necesar, comunitatea poate totdeauna să-l găsească în condiţii 
mai avantajoase decât un particular. Pe de altă parte, se ridicau 
obiecţiuni în contra participării directe a autorităţilor municipale 
la întreprinderile comerciale. Așa se observa că asemenea autorități 
ar putea să-şi exercite mai bine funcțiunea de control, dacă nu ar 
fi implicate direct în activitatea întreprinderilor comerciale. Sau, 
în ceea ce privește serviciile de locuinţe și transport, ele ar putea fi 
furnizate de particulari în condiţii mai normale, căci în acest caz 
preţurile ar urma jocul liber al concurenţei. Când însă munici- 
palitatea se decide a le furniza la un preț sub cost, atunci nu e 
nici un avantaj pentru comunitate și nu e nici drept față de con- 
tribuabilii oraşului, proprietari de imobile. 

Chestiunea nu а fost, bine înţeles, definitiv tranșată, In unele 
orașe, participarea autorităţilor la întreprinderile comerciale e mai 
redusă, în altele însă ea se dezvoltă din ce în ce mai intens, acaparând 
aproape toate serviciile. "Tendinţa este spre o municipalizare а 
tuturor serviciilor publice. Căci, în mod general, se recunoaște 
principiul că cetăţenii au dreptul de a fi protejați de speculaţiile 
întreprinderilor particulare, în toate cazurile ce privesc servicii de 
prima necesitate 1). 


4. Londra s'a bucurat de o administraţie sui generis până la 
reforma din 1888. In unele privinţe, acest oraş păstrează și astăzi 
elemente medievale în organizarea lui. Legea din 1835, care trans- 
formase administraţia tuturpr orașelor, lăsa neatinsă capitala. Mai 
multe încercări de a introduce un proiect de reformă rămaseră 
zadarnice din cauza opoziţiei, pe саге o arăta vechea corporație, 
zeloasă de a-și menţine privilegiile seculare. In 1855 Parlamentul 


1) Cf. Р. R, Maud, Local Government іп Modern England (London, 1932), 
р. 41. 

trece totuși o lege (Metropolis Local Management Act), prin care 
se înființau așa numitele « sacristii > (vestries), un consiliu metro- 
politan și consilii de district. Dar aceste organe erau departe de a 
corespunde cerinţelor moderne ale celui mai mare oraș din lume. 
In 1867, John Stuart Mill, în calitate de ales al orașului în Camera 
Comunelor, introduce două proiecte de reformă, care însă avură 
aceeași soartă ca şi încercările de mai înainte. Influențele politice, 
pe care le exercita Corporaţia Londrei erau prea puternice pentru 
a fi înfrânte ușor. Astfel, până în 1888, metropola continuă să se 
bucure de toate privilegiile medievale, în ciuda intereselor marii 
majorităţi a locuitorilor ei. 

Până la această dată, Londra a avut un singur organ de guver- 
nare locală, anume Corporaţia Cetăţii (Corporation of the City), 
cea mai veche din Anglia. Organizarea ei se deosebea însă de alte 
corporaţii municipale, având o putere desăvârșită în afacerile ei 
interne, ca dreptul de taxare si jurisdicție, în ciuda principiilor 
legii din 1835 1). Reacţiunea саге se produse în opinia publică 
determină legea din 1888, prin care Londra intra direct în preve- 
derile reformelor moderne. Prin această lege, capitala devenea un 
district separat, căpătând și un consiliu de district, ca organ de 
control. Iar prin legea din 1899, asa numitele (vestries» erau 
transformate în 28 de burguri metropolitane, fiecare cu primarul 
şi consilierii lui. Din punct de vedere financiar, aceste burguri, 
care de fapt sunt ceea ce numim noi sectoare, se află sub controlul 
consiliului de district al Londrei și sub acela al autorității centrale. 

Numai partea din centru a Londrei, așa numita City of 
London, cu o suprafață de o milă pătrată, continuă şi astăzi să-și 
păstreze vechea administraţie medievală. Nici una din legile men- 
ţionate nu s'a atins de organizarea ei. In această privință, Londra, 
în partea ei centrală, care este de fapt orașul iniţial, reprezintă cel 
mai elocvent caz de supravieţuire a unei administrații așezate în 
formele de acum aproape nouă secole. 

Se cuvine să ne oprim puţin asupra acestei organizări, care stărue 
să se menţină în ciuda timpului. Corporaţia Londrei nu are propriu 


1) Vezi J. F. B. Firth, London Government and How to Reform it, în vo- 
lumul Local Government and Taxation in the United Kington, рр. 153—156. 
Cf. William Blake Odgers and Edward James Naldrett, op. cit., рр. 217—232. 

zis o anumită Chartă, după care să se guverneze, cum era obiceiul 
în trecut cu celelalte corporații municipale. In schimb, ea are vre-o 


sută douăzeci de chărți separate, pe care le-a primit dela diferiţii 
monarhi în cursul secolelor, începând cu Gulielm Cuceritorul, 
Acestea constituesc titlurile ре care se reazimă privilegiile Corpo- 
raţiei, 

Capul Corporaţiei și primul magistrat al Cetăţii este Lordul 
Primar (Lord Mayor), care reprezintă de fapt pe vechiul Port- 
gerefa sau Port-reeve din timpul Regilor normanzi. El este un fel 
de mic monarh, având o curte specială cu o etichetă păstrată cu 
sfințenie de secole, Conform unui vechi obicei, Lordul Primar al 
Londrei este prezentat Lordului Cancelar (Ministrul de Justiţie 
şi Președintele Camerii Lorzilor) pentru a primi numirea sa în 
numele Regelui şi a depune jurământul în fața Curţii din West- 
minster, după ce a fost ales, bine înțeles, de Consiliul Corporaţiei. 
Forma alegerii lui a variat în decursul secolelor, dar în multe pri- 
vinte unele reguli vechi s'au menţinut până astăzi. In prezent, 
Lordul Primar este ales de consilierii de prima categorie, de așa 
numiții City Aldermen. Alegerea are loc în fiecare an în ziua de 
29 Septemvrie în Sala Ghildurilor (Guild Hall), o veche clădire 
în stil gotic. Se propun atunci doi din cei mai vechi aldermeni, 
iar din aceştia cel mai bătrân este ales de obicei Lord Primar pe 
termen de un an. Căci în privința duratei pentru care este ales 
primarul, Londra nu face nici o excepţie față de celelalte orașe. 

Atribuţiile Primarului Londrei au rămas de fapt aceleași ca în 
timpul Evului Mediu. El este Lord Глеиіпапі, adică un fel de 
prefect si conte al Cetăţii şi deținătorul privilegiilor, pe care le 
avea această funcțiune în societatea medievală. El este nu numai 
Preşedintele Consiliului Municipal, dar şi unul din judecătorii 
Curţii Criminale, îndeplinind în același timp şi funcțiunea de 
judecător de pace. Lordul Primar se mai bucură de distincția de 
a face parte din Consiliul Privat (Privy Council), având dreptul 
să se intituleze Right Honourable. Un salariu propriu zis nu 
primeşte Primarul Londrei. In schimb i se atribue suma de zece 
mii lire sterline (adică salariul dublu al Primului Ministru), sub 
forma unui fond de cheltueli de reprezentare, sumă care poate fi 
sporită în cazuri excepţionale, când orașul primeşte vizite de mo- 
narhi. In acelaşi timp, el are dreptul la o pompă mare, dispunând 


336 REVISTA FUNDATIILOR REGALE 


de o suită şi de echipaje aproape regesti. In sfârșit, el locueste 
într'un palat somptuos $ se bucură de folosința unei vesele în 
valoare de 40.000 lire sterline aur, cum spun actele oficiale 1). 

Consiliul Municipal se compune din 26 consilieri de prima 
clasă, așa numiții aldermen şi 206 consilieri ordinari. Primii 
consilieri sunt în același timp judecători de pace pentru Cetatea 
Londrei, iar Lordul Primar are un tribunal special (The Lord 
Mayor Court), un privilegiu rămas din Evul Mediu. Această 
Curte este coordonată cu celelalte Curți de Justiţie. Printr”o lege 
mai recentă însă, se poate apela la аза numitele tribunale superioare 
şi la Curtea de Apel, dar obiceiul persistă ca apelul dela Curtea 
Lordului Primar să se facă direct la Camera Lorzilor. Consiliul 
comunal este de fapt organul legislativ al orașului. El alege și 
numeşte pe toți funcționarii comunali și are un control nelimitat 
asupra fondurilor orașului. « Cetatea » are și un corp special de 
poliţie, independent de poliția metropolitană. 

Veniturile Londrei sunt produse mai ales din taxele portului, 
care sunt foarte mari, îngăduind administraţiei să guverneze afa- 
cerile locale în mod independent. Londra este de fapt singurul 
oraş mare din Anglia, care se bucură de o excelentă situaţie finan- 
ciară şi care nu primeşte nici un ajutor dela Stat. Mulțumită acestei 
situaţii, instituţiile publice din cuprinsul ei, ca școli, spitale, 
poliţie, pompieri, parcuri, biblioteci, muzee, etc. sunt întreţinute 
generos pentru folosul populaţiei. 

In jurul Cetăţii Londrei crescură cu timpul c o mulțime de su- 
burbii, care, atât prin întindere, cât și prin populaţie, întrec cu 
mult orașul medieval de altă dată. Aceste suburbii nu intrau în 
supravegherea propriu zisă a consiliului Corporaţiei, ci se guvernau 
după reguli autonome locale. Dar legea amintită din 1855 aducea 
ordine în aceste părţi ale Londrei, înființând asa numitul « Con- 
siliu Metropolitan » (Metropolitan Board) cu o autoritate cen- 
trală, şi împărțind întregul oraș, în afară de Cetate, în districte. 
Acest Consiliu este alcătuit din 45 membri si un preşedinte, aleşi 
pe trei ani, din care însă o treime se retrage în fiecare an. Numai 
Președintele Consiliului Metropolitan este salariat, ceilalți membri 
îndeplinind funcțiunile în mod gratuit. Consiliul Metropolitan 


3) Firth, ор. cit., р. 157; cf. Odgers and Naldrett, op. cit, р. 233 urm. 

guvernează afacerile metropolei, cu excepția Cetăţii, care rămâne 
o unitate independentă și față de această autoritate. Legea din 
1888 înființa aşa numita « Extra-City of London», cuprinzând 
suburbiile recunoscute prin legea din 1855, adică orașul care se 
află în afară de orbita vechei cetăţi medievale, și care astăzi con- 
stitue mai mult de go la sută din populaţia întreagă a orașului de 
peste opt milioane locuitori. Această « Extra-City of London» а 
fost declarată un comitat sau judeţ şi se administrează după normele 
prevăzute de diferitele legi ale Administraţiei Locale, trecute în 
ultimii patruzeci ani. 


5. Dacă, în trecut, Administraţia Locală a fost produsul obice- 
iului, variind dela ţinut la ţinut și dela comună la comună, în pre- 
zent, ea este rezultatul unor serii de acte ale Parlamentului. Ser- 
viciile pe care le аге în vedere organizarea modernă, cu un caracter 
mai mult sau mai puţin unitar, sunt să protejeze viaţa, să asigure 
buna stare şi să procure confortul cetățenilor. Astfel, în prima cate- 
gorie de servicii intră poliţia, în a doua іпѕігисфа (școli, biblioteci, 
muzee) şi azistența publică (spitale, opere sanitare, etc.) și în a 
treia drumurile și mijloacele de comunicaţie. 'Toate aceste servicii 
sunt susținute cu fonduri acordate de Stat, de taxele pe care le 
încasează autorităţile locale și de contribuţii particulare. Din 
1929, autoritatea supremă şi centrală pentru Administraţia Locală 
este Ministerul Sănătăţii (Ministry of Health). Vechea autoritate 
(Local Government Board) a fost desființată atunci. 

Anglia propriu zisă şi Тага Galilor (Wales) sunt împărţite în 
62 comitate (counties). Anglia are 49 comitate, la care se adaogă 
districtul Londrei, iar Tara Galilor 12 comitate. Pe lângă acestea, 
insulele Scilly sunt considerate са un comitat separat (al 63-lea) 1). 
Unităţile administrative recunoscute de lege, pe lângă vechiul 
comitat, sunt următoarele: burgul de comitat (county-borough), 
adică reşedinţa comitatului, districtul urban (urban district) şi 
districtul rural (rural district). Districtul urban cuprinde uneori 
sate, suprafețe agricole, mici centre urbane din apropiere. 


1) La sfârşitul epocii anglo-saxone, Anglia propriu zisă avea 32 districte, 
pe lângă Cumberland şi Cornwall: < Anglia habet triginta duo Sciras extra 
Cumberland et Cornwalas »; Apud R. Gneist, Das Englische Verwaltungsrecht, 
Bd. I, p. 48. 

Fiecare din aceste părți mai mici se subdivide la rândul ei în 
parohii (parishes), urbane şi rurale, având instituţia ei de guver- 
nare reprezentativă, un consiliu. In cazul când parohia are o 
populaţie mică, în locul consiliului se află câte-o simplă adunare 
(meeting ) de cetăţeni 1). Organele acestea formează autoritatea, 
prin care se exercită guvernarea locală propriu zisă. Pe lângă ele, 
se mai află în fiecare district câte un 4 comitet de gardieni > (Guar- 
dians Committee), alcătuit din 36 membri (bărbaţi si femei), 
numiți de consiliul respectiv si însărcinați cu azistența publică 
locală, Aceşti gardieni examinează pe săraci și invalizi, și stabilesc 
cuantumul ajutorului. 

Atribuţiile consiliului de comitat (county council) sunt destul 
de largi, cu tot controlul dela centru. Un asemenea organ poate 
face legi locale (by laws) asupra unui mare număr de chestiuni. 
De altfel, toate consiliile locale, afară de autoritatea parohiei, pot 
întocmi proiecte, care să devină în Parlament legi cu caracter ge- 
neral. O asemenea intervenţie în legislația generală se produce 
pe trei căi: 1) prin aşa numitul Local Асі, în care sunt prevăzute 
măsuri interesând și alte comunități locale decât aceea de unde au 
emanat și s'au dovedit eficace; 2) prin obţinerea unui Provisional 
Order dela autoritățile centrale, rămânând să fie sancționat 
ulterior de Parlament; şi 3) prin introducerea unei măsuri speciale 
într'o lege, care se ocupă cu guvernarea locală în genere 2). 

Pe lângă consiliile locale, administraţia este exercitată și de 
alte organe, care însă reprezintă autoritatea centrală. Judecătorul 
de pace, al cărui rol în trecut a fost, cum am văzut, atât de impor- 
tant, este si astăzi numit de centru, de fapt de Lordul Cancelar, 
după recomandarea unui comitet consultativ. Funcţionarii fiscali, 
ai poştelor și ai altor servicii sunt de asemenea numiţi de autori- 
tățile dela centru, față de саге ei rămân răspunzători. Tot așa 
Lordul Locotenent, un fel de prefect onorific, este numit de auto- 
ritatea centrală, pe care o reprezintă în treburile locale. De obicei, 
această funcțiune neretribuită este ocupată de o personalitate cu 
vază în localitate şi dispunând de avere. Lordul Locotenent, în 


1) Aceasta este de altfel singurul caz de guvernare directă în Anglia, 
fiindcă la asemenea „adunări“ pot participa efectiv toţi cetățenii, 
2) Maud, op. cit., рр. 69—71. 

calitate de autoritate supremă a comitatului, este ajutat de Sheriff, 
care primește о retribuţie și îndeplinește toate funcțiunile unui 
prefect efectiv. In sfârșit, alt funcționar local important este 
constabilul (constable, lat. comes stabuli) sau policeman-ul, adică 
poliţaiul. Până în 1688, atât judecătorul de pace cât și constabilul 
erau socotiți ca funcţionari ai autorităţii centrale. De atunci însă, 
ei au devenit funcționari locali, deși au rămas mai departe răspun- 
zători față de Guvernul dela centru. 

Electori pentru alegerile locale sunt toți cetățenii cu un interes 
material în guvernarea locală, indiferent de proporţia în care sunt 
implicați. Cu alte cuvinte, deosebirea de avere nu constitue o 
calificație pentru dreptul de vot, ci simplul fapt de a fi locuitor al 
unei comunități, fie ca proprietar, fie ca chiriaş. Comitatul este 
împărţit în circumscripții electorale egale pentru fiecare consilier 
de ales. Districtele urbane sunt împărţite їп cartiere (Wards), 
reprezentate fiecare prin câte trei consilieri. Alegerile au loc la 
un interval de trei ani. Cetăţenii se interesează însă puțin de ase- 
menea alegeri. De regulă numai vre-o 25—30 Іа sută se prezintă 
la urne. Controlul cetățenesc este totuși efectiv, exercitându-se 
prin opinia publică locală. Partidele politice participă rareori la 
alegeri locale. De obicei, membrii consiliilor aparțin unor organi- 
zaţii locale, cum sunt de ex. Uniunea Economică, Asociaţia Con- 
tribuabililor, etc. Chiar atunci când Partidele sunt reprezentate în 
consiliile locale, cum e cazul în orașele mari, membrii lor se pre- 
zintă alegătorilor sub alte denumiri. Așa la Londra, cele două 
partide tradiționale (Liberal și Conservator) iau numele de Refor- 
matori Municipali și Progresiști. In asemenea condiţii, între ale- 
gerile locale şi alegerile naţionale nu există în Anglia nici o cores- 
pondență. 

Candidaţii pentru alegerile locale sunt recrutaţi din toate clasele. 
Există totuşi o selecțiune făcută de prejudecățile populaţiei. In 
consiliile de comitat pătrund de obicei foști ofițeri, profesori, 
preoți, adică ceea ce se înțelege în mod curent sub denumirea de 
« gentlemen >. Femeile sunt rareori alese în asemenea consilii. In 
schimb, numărul lor creşte în consiliile comunale din orașele mari, 
unde au început să pătrundă și muncitori. 

Alături de consilieri, sunt aşa numiții aldermen, care propriu 
zis înseamnă «oameni bătrâni» şi ar corespunde cu ajutorii de 


22* 

primar. Aldermenii sunt alesi in mod indirect, dintre consilieri, 
pe timp de şase ani. Funcțiunea datează din Evul Mediu și fusese 
desființată prin legea din 1835. Dar prin reforma din 1888, după 
insistența Camerii Lorzilor, ea a fost reînfiinţată. Cu excepția 
Londrei, aldermenii deliberează împreună cu consilierii obișnuiți. 
Faptul că din sânul lor se alege primarul, cum și durata mai lungă 
a termenului pentru care sunt aleşi, îi diferenţiază de ceilalți con- 
silieri. Primarul, ales pe un an, cum am amintit mai sus, se deose- 
beşte de alți președinți de autorități locale, prin faptul că primeşte 
un salariu şi cheltueli de reprezentare. El este, ca şi președintele 
consiliului de district, ex officio, judecător de pace. 

Numărul consilierilor variază după localitate. De regulă, 
consiliul parohiei e alcătuit din maximum 15 şi minimum 5 membri. 
Numărul membrilor din consiliile de districte rurale și urbane 
variază după decizia comitatului. Numai în privinţa consiliilor de 
comitat, create prin legea din 1888, există un număr fix de con- 
silieri. Consiliile numesc diverse comitete, alcătuite din oameni 
cu pregătire specială. Așa sunt comitetele financiare, edilitare, de 
instrucție, etc. 

Consiliile, pentru executarea măsurilor luate, au 1а dispoziţia 
lor funcționari permanenţi și retribuiţi. Fiecare consiliu, cu excepţia 
consiliului parohial, trebue să aibă cel puţin câte un copist, un 
casier şi un medic. Consiliile oraşelor mari au, bine înțeles, un 
număr mai mare de funcționari, printre care figurează agenți 
polițienești, pompieri și funcționari pentru azistenţa socială. Toți 
aceşti funcționari sunt direct răspunzători față de consiliul local res- 
pectiv, care-i numeşte. Prin aceasta ei se deosebesc de funcționarii 
diferitelor Departamente dela centru, care nu sunt răspunzători 
față de Parlament, ci față de Coroană, adică miniștrii respectivi 1). 

Funcţionarii locali în Anglia se găsesc într'o situaţie precară 
în ceea ce priveşte salarizarea și stabilitatea. In marea lor majo- 
ritate, ei sunt angajaţi numai pentru o parte din timp. Legea din 
1929 2) a încercat să elimine acest obicei, încetățenit din motive de 
economie, dar care nu încuraja diviziunea muncii și selecționarea 


1) Maud, Ibid., р. 133. 

2) Această lege adopta aproape toate propunerile, pe care le făcea Co- 
misia Lordului Onslow (Royal Commission оп Local Government 1923—1928) 
cu privire la îmbunătăţirea stării materiale a funcţionarilor locali. 


ADMINISTRAȚIA LOCALĂ ÎN ANGLIA 341 


unui corp de funcţionari pregătiţi. Salariile sunt fixate de consiliile 
locale și variază nu numai după capacitatea financiară a comunei, 
dar şi după bunul plac al consilierilor. Numai în cazul învăţă- 
torilor, al medicilor, al funcţionarilor polițienești și de azistenţă 
socială, salariile sunt dictate de centru, după norme generale. 
Această intervenţie se explică prin faptul că o parte din retribuţiile 
unor asemenea funcționari este acoperită cu fonduri provenind din 
tezaurul naţional. Partea gravă a situației funcționarilor locali 
este însă că ei se află Іа discreția consiliului, chiar atunci când au 
fost angajaţi cu contract, fiind expuși oricând să fie dati afară sau 
ѕиргітаў din motive de economie 1). Situaţia lor devine și mai 
grea, când un consiliu şi-a schimbat culoarea politică. Consilierii 
au de obicei oamenii lor, pe care voesc să-i plaseze. Căci în această 
privință, natura omenească nu se deosebește nici în Anglia. In 
sfârşit, nici din punctul de vedere al pensionării, funcţionarii locali 
nu stau mai bine. O lege din 1922 prevedea pensionarea, dar nu 
în mod obligatoriu. Numai în orașele mari se acordă pensii func- 
ționarilor care au atins limita de vârstă. 

Finanţele comitatelor și comunelor sunt în mâinile consiliului, 
care însărcinează un comitet special pentru administrarea lor. 
Sunt patru izvoare de venituri în Administraţia Locală din Anglia: 
proprietăţi (apă, gaz, electricitate, tramvaie, imobile, etc.), împru- 
muturi, taxe comunale (rates) și impozite la Stat (taxes). Impru- 
muturile sunt făcute numai cu încuviințarea Parlamentului. In 
facerea bugetului și în materie de cheltuieli extrabugetare, ce nu 
depășesc veniturile, consiliile locale au toată latitudinea să dispună 
singure. Contribuţia Statului, adică a tezaurului național, se face 
din plăţile contribuabilului (tax-payer) şi este folosită, în primul 
rând, pentru întregirea plăţii funcţionarilor polițienești. O asemenea 
contribuţie reprezintă jumătate din suma stabilită de consiliul 
local împreună cu un inspector delegat de Ministerul de Interne. 


1) In 1929 s'a judecat procesul (Cazul Brown împotriva Consiliului distric- 
tului urban Dagenham) unui funcţionar, care fusese concediat, cu toate că 
în contractul de angajare se stipulase că fiecare parte trebue să anunţe cu 
trei luni înainte încetarea obligaţiilor. Curtea a decis însă că o autoritate 
locală poate licenţia pe funcţionarii săi și fără preaviz. Apud Maud, op. cit., 
р. 141. Sentința ilustrează concepţia care domneşte în Anglia cu privire la 
funcţionarii plătiţi din fonduri locale, 

Pentru instrucție, Statul contribue cu ceva mai mult decât jumătate 
din suma necesară. Ое asemenea Statul contribue pentru construcții 
de șosele, spitale, locuinţe. In caz de șomaj acut, asemenea ajutoare 
sunt sporite 1). 


6. Unul din serviciile cele mai importante pe care le îndepli- 
nește Administraţia Locală din Anglia, este azistența socială, sau 
cum se mai numeşte, azistența publică. Se ştie că Anglia a avut 
legi pentru ocrotirea nevoiașilor încă dela începutul secolului al 
XVII-lea. In timpul Evului Mediu, protecția săracilor era în seama 
Bisericii. Tot atunci, în oraşele mai mari, Ghildurile aveau grije 
de membrii lor săraci sau invalizi. La începutul erei moderne 
însă, când aceste corporaţii au dispărut, iar Biserica, prin desfiin- 
tarea mănăstirilor și secularizarea averilor, nu a mai fost în stare 
să îngrijească de săraci ca înainte, aceştia au ajuns o povară pentru 
societate. Ceva mai mult, dela transformarea economiei naționale, 
numărul lor crescuse considerabil. O bună parte din țărani, deve- 
niti proletari, se refugiaseră la orașe, unde industriile începătoare 
nu-i puteau întrebuința pe toți. Statul se găsi astfel obligat să 
intervină. Parlamentul votă în тбот o lege (Poor Law Act), pe 
baza căreia azistența socială era reglementată și încredinţată autori- 
tăților locale, care percepeau o taxă specială pentru săraci (Poor 
rate) 2). Această lege a rămas în vigoare peste două secole. 

Intre timp, condiţiile din ce în ce mai complicate ale șomajului 
şi ale pauperismului în genere au determinat o nouă legislaţie. In 
1832 о comisiune fu însărcinată de a studia situația și de a găsi 
mijloacele unei mai bune îngrijiri pentru săraci. După recomandările 
acestei comisii, legea din 1834 (The Poor Law Amendement Act) 
prevăzu înființarea de «case de muncă» (mworkhouses), ре care 
trebuia să le întrețină parohiile, grupate în mai multe « uniuni». 
Aceste organe erau încredințate unor «gardieni» (guardians), 
aleși de contribuabilii și judecătorii de pace locali. Săracii valizi 
erau obligați să muncească în morkhouses, pe care însă le ocoleau 


1) Pentru amănunte asupra administraţiei municipale, vezi lucrarea co- 
lectivă apărută nu de mult: A Century оў Municipal Progress, 1835—1935, 
Edited by H. J. Laski, W. J. Jennings and W. A. Robson, London, 1935. 

2) Cf. Rudolf Gneist, Die Geschichte des Self-government în England (Ber- 
lin, 1863), p. 362. 

din cauza regimului sever ce domnea acolo, preferând să trăiască 
din cerşetorie 1). De fapt, legea din 1934 căuta să readapteze 
măsurile de intervenţie ale Statului la noile condiţii ale societății, 
creând în același timp şi o autoritate centrală pentru controlul 
săracilor. O lege sanitară (The Public Health Act) fu trecută în 
1848, prin care orașele erau obligate să procure condiţii sanitare 
mai bune pentru populaţie. Pe atunci se credea în general că cele 
mai multe din neajunsurile pauperismului ar fi înlăturate, dacă 
s'ar lua măsuri de salubritate în toate centrele urbane, 

Dar toate aceste legi și măsuri erau bazate pe о concepție, care 
astăzi a dispărut sau, cel puţin, nu mai constitue singurul motiv 
de intervenţie al Statului în materie de azistență, Se credea că 
o asemenea intervenţie trebue să servească societatea pentru a o 
scuti de pericolul și plictiselile decurgând din pauperism sau din 
creşterea numărului invalizilor şi şomerilor. Cu timpul însă, în 
a doua jumătate a secolului al XIX-lea, o altă concepţie, mai largă 
şi mai umană, își făcu drum, atât în cercurile cunducătoare cât şi în 
opinia publică a țării. Statul trebuia să intervină în așa măsură 
ca să ajute și pe individ în demnitatea sa de om. Astfel se susținea 
că bolnavul nu trebue privit numai ca un pericol pentru comunitate, 
dar, în același timp, să fie vindecat şi pentru binele său propriu. 
Tot asa săracul trebue să fie tratat nu ca un paria, ci ca un om 
vrednic de ajutor si cu drept la viață, Infăptuirea unei asemenea 
concepţii avu loc însă abia la începutul secolului nostru, sub 
influența mișcării muncitorești 51 a ideilor socialiste, pătrunse 
în rândurile Partidului Liberal. 

Legislația socială din ultimii treizeci de ani a organizat azistența 
pe baze moderne. Legea pensiilor pentru bătrâni (Old Pensions 
Act) şi legea pentru asigurarea şomerilor ( Unemployment Insurance 
Act) sunt cele mai importante realizări în această privință. După 
război, Statul a încurajat autorităţile locale să clădească locuinţe 
ieftine 2). In sfârșit, prin legea din 1929, Statul a intervenit în mod 
mai intens în administraţia asistenței, prin intermediul autori- 
tăților locale şi a unui corp de funcționari pregătiți pentru о ase- 


1) Sidney and Beatrice Webb, English Local Government : English Poor 
Law History, part. I (London, 1927), р. 398. 

2) Până în 1929, un milion douăsute cincizeci mii de case au fost con- 
struite, dintre care jumătate din contribuţii locale, Maud, ор, cit, р. 216, 

menea însărcinare. La ajutorul Statului s'a adăogat ajutorul parti- 
cular. Se știe că în Anglia au existat din cele mai îndepărtate timpuri 
diferite societăţi particulare, dedicate azistenței. Spiritul filan- 
tropic al societăţii engleze a fost totdeauna о realitate. Datorită 
acestui spirit, cele mai frumoase opere de caritate si de ajutor 
au luat ființă și s'au dezvoltat pentru binele săracilor și al întregii 
societăţi 1). 


7. In Anglia, Administraţia Locală atârnă în mod direct de 
următoarele Departamente, care exercită un control asupra servi- 
ciilor ei: Ministerul de Interne (Home Office), Ministerul 'Trans- 
porturilor, al Sănătăţii şi al Instrucţiei (Board of Education). In 
mod indirect, Administrația Locală atârnă de Ministerul de 
Finanţe (Treasury), al Agriculturii, al Pescăriilor şi al Comerţului 
(Board of Trade). Astfel relaţia cu autorităţile centrale este destul 
de strânsă, De o independență absolută nu poate fi vorba, cum 
nu a fost nici în trecut, afară de unele cazuri, când administrația 
oraşelor devenise oligarhică prin abuz și prin dezinteresarea Gu- 
vernului, cum am văzut, 

Statul își rezervă dreptul, de o sută de ani încoace, de fapt 
dela legea din 1835 (Corporation Act), să intervină în afacerile 
fiecărei comunităţi. Numai Londra, în partea ei de corporație 
a vechei cetăţi, a rămas mai departe cu desăvârșire autonomă. 
Intervenţia Statului a ajuns din се în ce mai activă în ultimii апі, 
Prin legea din 1930 (Poor Law Act), controlul autorităţilor cen- 
trale în chestiuni de azistență publică a devenit mai insistent 
decât oricând. Apoi toate legile locale (by laws) cu privire la 
sănătatea publică trebue să fie confirmate de Ministerul Sănătăţii. 
Chiar alte legi, care nu cer în mod direct aprobarea centrului, 
trebue să fie comunicate Ministerului de Interne, înainte de a fi 
aplicate, Ministrul le poate anula în timp de patruzeci de zile 
printr'un « ordin în consiliu >. Tot așa, orice îmbunătăţire propusă 
de un consiliu local nu poate deveni legală, înainte de aprobarea 
Ministerului respectiv 2). 


1) Pentru amănunte, vezi Sydney and Beatrice Webb, op. cit., part, II: 
The Last Hunderd Years (London, 1929), vol. II, р. 1003 urm. 
з) Vezi Maud, op. cit., р. 189, urm. 

Cu tot acest control, Administrația Locală în Anglia se bucură 
încă de multe drepturi, de care autorităţile centrale nu se ating. 
Legile în vigoare nu permit miniştrilor să se amestece în mod 
direct decât în chestiunile privind poliția si azistența socială. 
Cetăţenii sunt liberi să aleagă pe oricine în consiliile locale, care 
la rândul lor pot impune taxe (rates) $1 să numească funcționari, 
fără aprobarea centrului. Singura limită la o asemenea libertate 
este legea, care, prin curțile de justiţie, poate oricând să cheme la 
răspundere pe cei însărcinaţi cu afacerile locale. 

De fapt, controlul autorităţii centrale în Administrația Locală 
se exercită pe două căi: prin legislația Parlamentului și prin dife- 
ritele Departamente, însărcinate cu observarea legilor. In regulă 
generală, autoritatea centrală prevalează asupra autorităţii locale. 
Aceasta are însă dreptul dea contesta vre-o dispoziție dela centru, 
când o socotește nedreaptă, folosindu-se de un procedeu vechi, 
dar încă în vigoare, anume de așa numita «citaţie prerogativă » 
(prerogative writ), emanată dela Inalta Curte de Justiţie şi pe 
baza căreia se face acțiunea. Asemenea contestări sunt rare. Ele 
trebue să fie sprijinite de argumente temeinice, altfel acțiunea 
nu е încuviințată de Curte. De asemenea, orice particular poate 
face acțiune în cazul când se crede nedreptăţit sau păgubit de vre-o 
dispoziție a consiliilor locale. Legea din 1893 (Public Authorities 
Protection Асі) specifică însă, în cazul când plângerea se dovedește 
neîntemeiată, că persoana în chestiune trebue să suporte toate 
cheltuielile procesului, care sunt totdeauna mari. Cu asemenea 
riscuri, cetățeanul rareori se încumetă să ia calea justiției împotriva 

autorităților locale. 
` Controlul autorităților centrale asupra diferitelor servicii ale 
Administrației Locale se reduce astăzi mai mult la preocuparea 
de a promova binele obştesc, asigurând aplicarea legilor într'o 
măsură mai mare decât altădată, când un asemenea control era 
mai puţin efectiv. Prin diferitele legi trecute de Parlament, legătura 
între interesele locale și interesele naționale este stabilită, fără a se 
călca principiul de self-government, care rămâne baza organizării 
politice a societății engleze şi în epoca intervenţionismului de 
Stat. 
NICOLAE PETRESCU 


NEOLOGISMELE 


« De ce mi se ia în nume de rău că pot aduce si eu câteva cu- 
vinte noi, când atâţia poeti dinaintea mea au îmbogățit limba 
națională, creând nume pentru diverse noțiuni? S'a permis și se 
va permite întotdeauna să pui în circulație cuvinte cerute de nece- 
sităţile prezentului, După cum la sfârşitul anului copacii își schimbă 
frunzele, şi cele vechi cad, tot așa seria cuvintelor vechi moare, iar 
cele de-abia născute înfloresc şi sunt în putere ca fiinţele tinere. 
Suntem sortiți morții, noi și toate ale noastre. Poţi să construești 
porturi care să apere flotele de vânturi, lucrare demnă de un rege, 
să transformi un lac, multă vreme steril şi folosit numai pentru 
vâslit, în teren care să simtă povara plugului și să hrănească orașele 
apropiate, sau să schimbi cursul unui râu vătămător pentru recolte 
şi să-l obligi să ia un drum mai bun: operele omenești vor pieri 
toate; cum vreți atunci ca vorbele să rămână în cinste $1 să-și 
păstreze mereu trecerea ? Multe care au dispărut vor apărea din nou, 
iar cele care sunt acuma în cinste vor pieri, dacă o va voi uzajul, 
care deține puterea absolută, dreptul si legea în materie de voca- 
bular. » 

Vă închipuiţi poate că frazele acestea sunt citate dintr'un autor 
contemporan, care apără neologismele contra puriștilor? Nu. Ele 
aparțin poetului latin Horaţiu, şi au fost scrise cu câțiva ani înainte 
de începutul erei creştine, în așa numita Artă poetică. Singura 
schimbare pe care mi-am permis ѕ’о fac în traducere a fost supri- 
marea câtorva nume proprii, care ar fi arătat că textul e clasic. 

După cum reiese din cele citate, problema neologismelor se 
punea cu aceeași intensitate acum două mii de ani ca și astăzi, și 
poeţii aveau încă de pe atunci de suferit atacurile puriştilor, care 

le pretindeau să nu intrebuinteze nici un cuvânt care să nu fi fost 
creat de alții, mai înainte. După cum fraza: Nu mai există copii 
este rostită de când lumea, tot aşa si apărătorii purității limbii au 
existat de când există și limba. Cu ce rezultat? se vede ușor, dacă 
ne gândim că cele mai multe cuvinte întrebuințate astăzi în toate 
limbile sunt împrumuturi, mai vechi sau mai noi. Și totuși puriştii 
nu dezarmează, pentrucă cei mai mulți ignorează experiența făcută 
de alții înaintea lor, iar cei care o cunosc speră, cu optimismul 
caracteristic oamenilor simpli, că totuşi sforțările lor vor fi scutite 
de eșecul general, așa cum unii speră în subconștientul lor că poate 
totuși persoana lor va fi scutită de moarte. 

Iată şi câteva exemple din evoluţia recentă a limbii franceze. 
Un mare savant francez îmi povestea că, pe când era student, a 
supus o lucrare a sa unui profesor universitar. Acesta a încremenit 
când a găsit în manuscris cuvântul sonoriser, pe care l-a subliniat 
cu roșu și l-a mai însemnat cu un semn de exclamare pe margine. 
Astăzi sonoriser a devenit termen cât se poate de banal în lucrările 
de lingvistică. Un scriitor din secolul al XIX-lea cita ca un exemplu 
de adevărată monstruozitate lingvistică termenul mentalité. Se 
ştie că astăzi acest termen a devenit general uman. Dicţionarul 
limbii franceze refuză să înregistreze cuvinte ca ste, midinetă, pe 
care totuși cele mai multe limbi europene le-au împrumutat din 
franţuzește si le inserează în dicționarele lor. 

Puritatea vocabularului a devenit și la noi, de vreo câţiva ani, 
o chestiune capitală. Intrebuinţarea unui cuvânt nou este socotită 
de unii o calamitate mai gravă decât o inundație sau un cutremur. 
Avem astăzi o adevărată eflorescenţă de puriști. Nu vreau să vor- 
besc de cei modeşti, subterani, care strică numai câte puțin în sfera 
lor, redusă (profesori care refuză la examene pe elevi sau pe stu- 
Чеп pentrucă au întrebuințat vreun neologism), ci de cei 
care, având la dispoziţie vre-o rubrică de jurnal, pretind să 
reducă toată ţara la vocabularul lor. Unii dintre ei discută teo- 
retic: nu е bine să se spună în cutare fel; alții atacă personal pe 
cutare sau cutare scriitor, pentrucă, în proză sau în versuri, a 
întrebuințat un cuvânt proscris. 

Și atacurile acestea izbutesc să zăpăcească unele minţi nefor- 
mate. O profesoară de limba română povestea deunăzi cum, discu- 
tând cu elevele meritele scriitorilor români contemporani, a po- 

menit si de opera d-lui Liviu Rebreanu. Dar una dintre eleve 1-а 
replicat cu vădită reprobare: 

— Rebreanu întrebuințează neologisme ! 

In zadar a încercat apoi profesoara să-i arate că d. Rebreanu 
este unul dintre cei mai mari scriitori ai noștri, căci eleva n'a 
consimţit cu niciun preț să-și schimbe atitudinea: cineva care 
întrebuințează neologisme nu poate fi scriitor mare, pentrucă așa 
a citit ea în cutare ziar. 


In general, puriștii n'au пісі un fel de cunoștințe de specialitate: 
discută problemele de limbă asa cum cutare gospodină îşi dă 
părerea asupra chestiunilor teoretice de pedagogie sau de economie 
politică, domenii în care se crede competentă pentru motivul că, 
în practică, are aface cu ele. Unii puriști împart neologismele în 
două categorii distincte: r) neologisme propriu zise; acestea denu- 
mesc obiecte sau idei pentru care nu exista dinainte un termen 
în limbă; 2) barbarisme, adică acele cuvinte noi care constitue 
dubluri pentru altele mai vechi (asupra acestei diviziuni voi reveni 
mai Іа vale). Alții admit dintre cuvintele noi numai pe cele tehnice 
(ca radio, stratosferă), dar unii nu admit пісі un fel de inovaţie si 
ar fi gata (ca un cunoscut purist universitar) să înlocuiască pe 
automobil cu de-sine-mișcător, fără să-și dea seama că, în felul 
acesta, introduc de fapt încă un cuvânt nou, cu circumstanța 
agravantă că e format împotriva regulilor impuse de structura 
limbii române, 

Dar de unde știu puriştii care cuvânt e nou și care e vechi? 
Nici măcar specialiștii nu se pot totdeauna lămuri: unii susțin că 
pedestru e neologism din secolul al XVI-lea, iar alții afirmă că 
acest cuvânt e moştenit din latinește, Puristul nu poate merge 
atât de departe cu investigaţiile, căci în general nu-l ajută cunoș- 
tințele lingvistice. Cei mai mulţi vânători de neologisme, oameni 
ceva mai în vârstă, se mulțumesc să facă o comparație între ceea 
ce știu din tinereţea lor şi ceea ce află acuma: tot ce nu au între- 
buintat ei în copilărie e anatemizat. Există însă vreo câţiva care 
au frunzărit textele vechi, sau măcar autorii din secolul al XIX-lea, 
la care ne cer să ne oprim sau să ne întoarcem în ce priveşte voca- 
bularul, Toate inovațiile sunt denunțate ca niște abateri dela regula 
imprescriptibilă stabilită de înaintaşi, 

Dar oare (ca să imităm întrebarea poetului latin) aceşti inaintasi 
au respectat ei limba predecesorilor lor? Răspunsul vine dela sine: 
nu există epocă în care limba să nu fi evoluat, nu există scriitor 
vrednic de acest nume care să nu fi inovat, într'un fel sau într'altul, 
în materie de vocabular. 

Ce e drept, unul dintre argumentele obişnuite împotriva ino- 
vaţiilor este modelul ре care ni-l oferă scriitorii mai vechi: aceştia, se 
afirmă, nu întrebuințează neologisme. Iată, ni se spune, C. Ne- 
gruzzi, Eminescu, Топ Ghica, etc., scriitori desăvârşiţi, s'au putut 
mulțumi cu vocabularul tradițional. De ce n'am face și noi ca ei? 
Afirmația este cam pripită. Nici unul dintre marii scriitori ai seco- 
lului al XIX-lea nu s'a ferit de neologisme. E adevărat că mare 
parte dintre cuvintele introduse de ei s'au împământenit atât de 
complet, încât nu ne mai fac impresie străină. Dar cine va fi între- 
buinţat, înaintea lui Eminescu pe proletar sau pe uragan? Ре de 
altă parte, printre inovațiile acestor mari scriitori sunt și unele care 
n'au prins. De exemplu când Alecsandri zice friandize (Vasile 
Porojan), când Odobescu zice proc pentru «peţitor» (Doamna 
Chiajna), etc. putem noi afirma că ei s'au ferit de a împrumuta 
cuvinte ? 

Nici măcar teoriile pe care unii scriitori le-au emis pentru a 
condamna neologismele nu pot servi de argument, căci în general 
acestor scriitori le lipsea informaţia lingvistică şi sociologică pentru 
a se putea pronunţa în cunoștință de cauză, şi, în general, nici 
ei înşiși nu s'au ţinut de principiile pe care le-au enunțat, căci opera 
lor mișună de cuvinte noi. 

Este adevărat că scriitorii anteriori secolului al XIX-lea au 
împrumutat puţine elemente latine sau franceze, dar aceasta se 
explică prin simplul fapt că limbile lor de civilizaţie erau altele: 
slava, greaca, etc. Din aceste limbi au împrumutat ei cuvinte, şi 
încă cu duiumul. E adevărat că în general puriștii noștri nu con- 
sideră ca neologisme cuvintele de origine slavă, greacă, ungară, 
etc., ci numai pe cele occidentale. Dar nimic nu îndreptățește acest 
punct de vedere. 

Admiţând însă că modelul scriitorilor mai vechi ar fi hotărîtor, 
şi punând problema în mod simplist, aşa cum o pun în general 
puriştii, ajungem la următoarea argumentare. In secolul al XV-lea 
se scria leage, measă, feci, trupură ; epoca următoare a schimbat 

aceste forme în lege, masă, făcui, trupuri. Care forme trebue să le 
admitem noi? — In secolul al XVI-lea se mai spunea cerșut, nop- 
Het, să nu ascultare, ре când mai târziu s'a spus, ca azi, cerut, 
nopții, să nu asculți. Evident, vom prefera şi aici inovațiile. Mer- 
gând tot aşa mai departe (dar scurtând drumul), vom constata că 
marii scriitori din secolul al XIX-lea zic dar însă, ei se joc, el au 
făcut, dar ei făcea, etc. Incă o dată suntem siliți să repudiem forma 
mai veche, în folosul celei mai noi. Bine înțeles, un lingvist serios 
nu va stabili aici clasamente, si nu va pune note diverselor secole, 
ci se va mulțumi să înregistreze și să explice transformările, obser- 
vând cel mult că, uneori, una din forme e mai clară sau mai simplă. 
Dar puriştii, care sunt deprinşi să categorisească cuvintele în con- 
flict, şi să-și aroge rolul de judecător între ele, nu vor putea face 
altfel decât să admită că, de când putem urmări evoluţia limbii 
române, se petrec neîncetate schimbări și că suntem siliți peste 
tot să aprobăm ultima etapă în detrimentul celor vechi; că limba 
a progresat mereu (din punctul lor de vedere), graţie inovaţiilor 
survenite, către idealul care e starea dela sfârşitul secolului al 
XIX-lea şi începutul celui de al XX-lea. Dar, o dată acest ideal 
atins, ei refuză să mai admită vre-o schimbare: tot ce s'ar mai 
schimba de aici înainte ar însemna o stricare. Prin ce se deosebește 
însă epoca de azi de cele trecute sau viitoare, pentru ca să i se 
acorde prerogative atât de însemnate în materie de limbă? Numai 
şi numai prin faptul că în această epocă trăesc puriștii X și Y, pe : 
când în celelalte epoci au trăit sau vor trăi puristi Z sau W. In 
fond, vedem şi în acest caz manifestându-se tendința oamenilor 
simpli de a se pune pe ei în centrul universului si de a crede că 
soarele se învârteşte în jurul lor. Iar dacă ne dezbărăm de această 
prejudecată, atunci ne dăm seama că limba este în perpetuă evo- 
luţie, căutând mereu să se adapteze la împrejurările sociale саге 
sunt necontenit altele, și să corespundă felului de a gândi al oame- 
nilor, care se schimbă neîncetat. Evoluţia aceasta atinge atât 
sintaxa și morfologia, cât şi vocabularul. 

51, ca să revenim la limba scrisă: nu trebue să se uite că scritorii 
se conduc, la alegerea cuvintelor, după alte reguli decât cea mai 
mare parte a vorbitorilor: poeţii, în special, trebue să ţină seamă 
de numărul silabelor, de terminaţie, de natura sunetelor, așa încât 
pentru ei nu este nicidecum indiferent dacă întrebuințează un 

cuvânt sau altul., Posibilitatea de a alege între două expresii, fie 
una dintre ele mai nouă și alta mai veche, este pentru un scriitor 
în general și pentru un poet în special un mare avantaj. Când îţi 
trebue o rimă Іа copil, de geaba ţi-ar recomanda cineva călduros 
adjectivul slab, căci vei prefera ре debil, iar când ai loc numai 
pentru două silabe, vei prefera pe atent lui bâgător de seamă. Se 
mai adaugă apoi cazurile când scriitorul are nevoie de un cuvânt 
care să evoce o dublă atmosferă, să aibă adică două înţelesuri 
deosebite, şi aceasta nu numaidecât pentru calambururi sau epi- 
grame, ci și pentru o replică într'o piesă, sau pentru a lăsa voit să 
planeze o oarecare lipsă de precizie în privința unei afirmații. 
Intr'un asemenea caz, este evident că vei prefera un cuvânt ca 
acțiune, care înseamnă «lucrare, faptă, efect, hârtie de valoare», 
etc., în locul fiecăreia dintre traducerile date între ghilemete. Să 
zicem că, vorbind despre un perceptor, cineva are ocazia să între- 
buinţeze verbul a percepe (un sunet, o idee, etc.), și în felul acesta 
face un joc de cuvinte; puneţi în loc pe a prinde, a înţelege, şi jocul 
de cuvinte a dispărut. Bine înțeles, argumentul este valabil, de 
multe ori, și pentru a apăra păstrarea cuvintelor vechi: singura 
concluzie este că e util să ai la îndemână mai multe mijloace de a 
exprima aceeași idee. 

Socotesc deci că problema stilului scriitorilor trebue înlăturată 
imediat, pentrucă e în primul rând o chestie de gust personal. 
Nimeni nu are dreptul să se amestece în versurile sau în proza 
scriitorului, luându-se după propriile sale preferințe. A spune 
cuiva: Nu trebuia să întrebuințezi cutare cuvânt, pentrucă e 
străin, ci trebuia să te foloseşti de cutare cuvânt neaoș, înseamnă 
a-l obliga pe scriitor să-și calce în picioare criteriile estetice. O 
operă literară este bună sau rea, autorul are sau n'are talent. Dacă 
ware, e inutilă orice discuţie. Dacă are, trebue lăsat în pace. A-i 
impune un vocabular fixat dinainte înseamnă a-l încătușa într'un 
corset care să-i răpească orice libertate în mișcări, a-l obliga să 
se folosească de clișeele răsuflate $1 să devină banal. Ceea ce distinge 
în general poeziile oamenilor lipsiţi de cultură și talent este faptul 
că la fiecare pas ne dau impresia unor fraze cunoscute din altă 
parte. Un scriitor mare este original si în vocabular, aș fi tentat să 
spun mai ales în vocabular. E adevărat că originalitatea poate 
consta nu din introducerea de neologisme, ci din alegerea unui 

vocabular neaos, împestrițat cu arhaisme. Exemplul care se dă în 
această privință este d. Sadoveanu. Voi remarca mai întâi că d. 
Sadoveanu nu este chiar atât de « neaoșist » cum se susține, căci 
ne oferă şi termeni ca 7neschin sau remarcabil. In al doilea rând, 
să nu se uite că limba arhaică a marelui romancier moldovean 
este impusă de subiecte: bine înţeles că cineva care va povesti 
lucruri petrecute acum patru sute de ani nu va întrebuința un 
vocabular ultra-modern, după cum un autor de scrieri cu conținut 
modern nu are dreptul să abuzeze de arhaisme. In sfârșit, admițând 
că, indiferent de subiecte, succesul d-lui Sadoveanu ar fi făcut de 
vocabularul d-sale саге ar fi absolut пеаоз, cred că un scriitor mare 
în acest gen ne ajunge: dacă încă zece sau douăzeci de romancieri 
ar adopta aceeași limbă, am ajunge foarte repede la saţietate. Incă 
о dată, stilul scriitorilor este o chestiune individuală, care-i pri- 
veste personal. Publicul îi judecă numai prin consacrarea pe care 
le-o acordă sau nu. 


Rămâne în discuţie limba marelui public, a ziariştilor, a oame- 
nilor de ştiinţă, adică aceea în care factorul estetic nu joacă un rol 
atât de însemnat. 

Teoria ре саге o fac aici puriștii poate părea, la prima vedere, 
justă: De ce să introducem un cuvânt străin pentru o noțiune 
care are un nume românesc? De ce să înlocuim cuvintele noastre 
strămoşeşti cu altele venite cine ştie de unde? Avem ре omori, 
pentru ce să mai adoptăm pe executa, scrie unul dintre susținătorii 
purismului; zicem foarte frumos Curtea-arsă, pe când Curtea- 
incendiată ar fi oribil, deci să nu înlocuim pe arde cu incendia, 
scrie altul; neglijență este inutil, de vreme ce avem pe nebdgare 
de seamă, şi așa mai departe. In rândurile următoare voi mai dis- 
cuta și alte exemple extrase din publicaţiile polemice ale diferiților 
puriști. 

Primul motiv pentru care argumentarea arătată este greșită 
este faptul că nu există sinonime perfecte, nici în limba noastră, 
nici în alte limbi. In mai multe rânduri am cerut puriștilor cu 
care aveam discuții să-mi citeze un singur exemplu de sinonim 
absolut, şi întotdeauna mi s'a răspuns prin tăcere. E cunoscut 
studiul lui Al. Lambrior în această privinţă; filologul junimist, 
răposat din păcate foarte tânăr, ега om cu mult simţ lingvistic: 

el a arătat că vreme şi timp sunt departe de a avea exact aceeași 
întrebuințare si că ar fi о greşală dacă s'ar încerca înlăturarea 
slavicelor iubire, dragoste, în folosul latinului amor, deoarece 
acesta din urmă nu va putea niciodată suplini complet pe cele 
dintâi. Se poate însă reface această argumentare în sens invers: 
niciodată un arhaism nu va putea înlocui cu deplin folos un neolo- 
gism. A omori nu este tot una cu a executa: nu va spune nimeni 
am executat o muscă, iar dacă cineva ar spune că un criminal a 
fost omorît, s'ar înţelege că acesta a primit moartea dela alt criminal, 
nu dela autoritățile constituite, care au vrut în felul acesta să-i 
aplice o pedeapsă. Ni se spune că deces e inutil, din cauză că avem 
pe moarte, dar moarte e un cuvânt care evocă o noțiune supără- 
toare, și deci e susceptibil de a se schimba des, fiind înlocuit mereu 
cu un termen mai puţin colorat, adică mai nou; în loc de educație 
putem spune creștere, dar cine va zice creștere fizică, morală, pro- 
festonală? Ilegal nu e decât nelegiuit, dar nu putem zice de un 
nelegiuit că е un ilegal, și o măsură ilegală nu е tot una cu о mdsură 
nelegiuită ; imposibihtate înseamnă neputinţă, dar nu se zice aceasta 
este o neputinţă, пісі mau găsit imposibilitățile. Berceuse înseamnă 
literal legândtoare, dar nu vom putea spune că orchestra cântă o 
legânătoare (şi nici măcar un cântec de leagăn). Ni se mai propune 
să spunem а trâmbița în loc de a preconiza; dar după cum nu se 
poate zice că gloria lui Mihai Viteazul a fost preconizată de Băl- 
cescu, tot asa nu se poate spune că d. lunian trâmbițează devalori- 
zarea: primul verb se întrebuințează numai pentru viitor, iar al 
doilea аге în plus față de primul o categorică nuanță peiorativă. 
Pentru joc viril, reporterii sportivi puriști zic joc bărbătesc; dife- 
renta dintre cele două adjective se vede ușor dacă le examinăm 
contrariile: pentru primul vom spune pldpând, delicat, moale, 
pentru al doilea nu avem decât pe feminin sau femeiesc. Райта și 
pasiune provin din aceeași rădăcină primitivă și pot fi uneori între- 
buințaţi unul în locul celuilalt; dar nimeni nu va tăgădui că nu 
e tot una să pui patim sau pasiune în apărarea unei cauze. 

Alt purist se ridică împotriva lui asasin, pentru care avem pe 
ucigaș; dar un ucigaș poate fi fără voie, ре când un asasin nu: 
este limpede că аѕаяп аге în jurul lui o atmosferă mai urîtă decât 
ucigaș. Acelaşi purist se ridică împotriva lui armată, deoarece 
avem pe oaste, fără să-și dea seama că oaste are un parfum arhaic, 

evocă o gloată înarmată cu coase si cu furci, ceea ce nu se potri- 
veste câtuși de puţin cu noțiunea simbolizată prin cuvântul armată. 
Dar autorul pomenit vede el însuși că nu s'ar putea spune coptul 
corp în loc de maturul corp, deşi matur şi copt sunt după el, sino- 
nime. Fiecare cuvânt evocă altă serie de asociaţii, din cauza con- 
textului în care figurează de obicei, din cauza originii lui străine 
sau autohtone, în fine din cauza clasei sociale care-l întrebuinţează 


în mod normal. 
Dacă privim chestiunea sub această lumină, care e cea justă, 


vedem că este exclus să găsim în aceeași limbă două cuvinte care 
să aibă absolut aceeaşi valoare, afară de cazul special când pentru 
aceeaşi invenţie tehnică se propun în acelaşi timp două nume: 
aeroplan și avion. Dar acesta este un accident, si sinonimia se va 
elimina de sigur curând. Mai mult decât atâta: pentru diferen- 
ţierea socială se împrumută în mod special cuvinte străine, din 
limbi cu prestigiu cultural sau politic. Care proprietar mai cu 
pretenţii și-ar pune pe firmă han sau birt, cuvinte mai vechi, si 
nu ar prefera neologismele kotel, restaurant? Acum câtva timp, 
toate cârciumele mai distinse au devenit bodegi, iar astăzi sunt 
baruri. Negustorii bogați nu se mai numesc decât comercianți. 
Când s'au construit case de adăpost în munți, nimănui nu i-a dat 
în gând să le numească, cu cuvântul mai vechi, со а, ci s'a între- 
buinţat corespunzătorul franțuzesc cabană. Când o fabrică de 
încălțăminte a început să confecționeze un fel de pantofi uşori, 
asemănători cu opincile, nu i-a botezat opinci: a împrumutat 
varianta sârbească a aceluiaşi cuvânt, opanci, neologism care nu 
aducea cu el atmosfera rustică a opincilor. Cizmarii nu fac pantofi 
de șopârlă, ci de lézard. Vă închipuiţi ce succes ar avea negustorul 
care ar anunţa ghete de şopârlă ! Cuvântul străin aduce întotdeauna 
cu el prestigiul unui popor care se pricepe mai bine în meseria 
respectivă. Românii au împrumutat dela Slavi terminologia agri- 
colă, după cum Slavii au împrumutat-o dela noi pe cea pastorală. 
In locul vechiului aratru românesc, s'a importat plugul slav. Se 
putea oare păstra cuvântul vechi? Ar fi ca și cum ai cere importa- 
torului de automobile să-şi boteze marfa căruțe. In sfârşit, în anu- 
mite ocazii, când vrei să evoci o atmosferă de mizerie, de puşcărie, 
etc., împrumuţi cuvinte dela poporul care are prestigiu (dacă mi-e 
îngăduit să-l питезс astfel) din acest punct de vedere: iată motivul 

pentru care numeroase cuvinte de argot sunt la noi de origine 
țigănească. 

Alteori adoptarea neologismelor conferă prestigiu ştiinţific: 
medicii nu vorbesc niciodată de inimă, сі de cord; nu zic a vărsa, 
ci a vomita; imediat ce un termen medical a pătruns în public, 
specialiștii adoptă altul, de exemplu astăzi au părăsit și pe vomita 
pentru voma. Se mai întrebuințează neologismele și dintr'un motiv 
încă și mai puţin lăudabil, anume din dorința de a-ţi arăta cultura. 
Dar, indiferent de aprobarea sau dezaprobarea noastră, rezultă 
din faptele citate că neologismele pot fi simţite ca utile de cei care 
le întrebuințează și că, în orice caz, ele au întotdeauna cel puţin 
o nuanță în plus față de așa numitele lor sinonime, Aceasta пе 
arată clar pentru ce despărțirea cuvintelor noi în neologisme si barba- 
risme este nejustificată, fără să mai pomenim că e ridicol să nu- 
mesti barbarism un cuvânt latinesc ca penetrație, atunci când acorzi 
eticheta de neologism sau chiar de cuvânt românesc unor elemente 
venite din turceşte sau din ungureşte, 

Lăsând acum la o parte argumentarea de mai sus, să admitem 
momentan că într'adevăr pentru neologisme se găsesc sinonime 
perfecte în limba noastră: aceasta încă nu ar fi un motiv suficient 
ca să le înlăturăm pe cele dintâi, căci se mai pune și problema deri- 
vatelor și compuselor. Să zicem că a demonstra ar fi exact înlocuit 
prin a dovedi; dar prin се vom înlocui pe demonstrabil? Dacă 
anterior este cel dinainte, cum vom zice Іа anterioritate? Pentru 
microscop пі s'a propus 7nic-udzdtor; dar pentru microscopic? Să 
zicem că educație ar fi creștere; dar reeducație, educabilitate ? Pentru 
intelectual, zic unii cărturar ; dar, la feminin, vor zice oare cârtu- 
răreasă In loc de a incendia, un purist ne impune pe a arde; 
dar în loc de incendiator? Inchipuiţi-vă се ar deveni un text al 
unui filosof, sau al unui om de ştiinţă în general, care ar trebui 
să renunțe la termeni abstracți ca antertoritate. Dar chiar și în 
convorbirile obişnuite se pune problema derivatelor şi compu- 
selor: а influența este а înrâuri (neologism și el de altfel :); dar 
înfluențabil, influent? Neghjenţă este nebăgare de seamă; dar pentru 
a comite neglijente vom spune oare a face nebăgări de seamă î Pentru 
telefon s'a propus departe-vorbitor; dar а telefona, telefonist? In 
loc de natural, mulţi zic firesc; dar natural e si adverb: se poate 
spune mä port firesc, sau fireşte (ca să nu mai vorbim de științe 

firești în loc de științe naturale)? Un purist inlocueste pe perceptor 
cu culegător de dări; dar percepție? 

Mai adaug că perifrazele nu sunt totdeauna fericite în între- 
buințarea stilistică. Ultimul poate fi redat prin cel din urmă, dar 
fraza devine adesea greoaie; ridicol poate fi înlocuit prin de râs, dar 
adjectivul poate fi pus, când e nevoie, înaintea substantivului: un 
ridicol orgoliu, dar nu un de râs orgoliu. E inutil să înmulţesc exem- 
plele: se vede limpede că prezența neologismelor este adesea 
impusă de nevoile stilului. 


Alt argument invocat adesea de dușmanii cuvintelor noi face 
impresie asupra celor care n'au obiceiul să cugete la problemele 
limbii: introducând mereu expresii străine, ajungem să vorbim 
cu totul altă limbă decât țăranii şi oamenii simpli, deci nu ne mai 
putem înţelege cu ei, se creează două dialecte diferite. Afirmația 
aceasta este greșită, şi ea trădează ignorarea realităților sociologice. 
De când e lumea au existat diferențe, mai mari sau mai mici, între 
graiurile diferitelor clase sociale. Evident, diferențele sunt cu atât 
mai mari cu cât clasele sunt mai depărtate între ele, iar această 
depărtare nu provine, sau provine numai în foarte mică măsură, din 
motive lingvistice. "Țăranul n'are habar de înțelesul cuvintelor an- 
tend, difuzor, etc. atâta timp cât n'are aparat de radio; dați-i un a- 
parat, şi va întrebuința aceleași cuvinte ca și noi. Dar nici măcar pe 
vremea lui Ștefan cel Mare nu trebue să ne închipuim că țăranul 
vorbea exact aceeaşi limbă cu secretarul dela curtea Domnului: dife- 
renţele erau foarte serioase şi pe atunci. Айті{апа că deosebirea ling- 
vistică este un mare rău, ce va trebui să facem pentru unificare? 
Să renunțăm la cunoștințele noastre, să părăsim nuanțele câştigate 
prin cultivarea minţii şi să ne punem la nivelul ţăranului, sau е 
preferabil să căutăm să-l ridicăm pe el la nivelul nostru? Răspunsul 
vine dela sine. De altfel nici nu trebue să ne dăm prea mare oste- 
neală pentru a obține rezultatul dorit, deoarece clasele de jos se 
adaptează treptat, chiar fără să le facă nimeni propagandă pentru 
aceasta. Este fals să se afirme că țăranul nu întrebuințează neolo- 
gisme: adevărul este numai că el e în mai mare sau mai mică măsură 
întârziat în această privință, ca de altfel în tot ce priveşte viața 
culturală. Marea masă rurală întrebuințează astăzi în mod curent 
cuvintele introduse în limba cultă în secolele trecute. Ba sătenii 

mai răsăriți, care citesc ziarele, vorbesc de multe ori aproape 
ca noi, Am auzit în ultimii ani din gura țăranilor fraze care 
ar fi uimit pe orice purist. Păzitorul parcului cerbilor, în ju- 
detul Neamţ, mi-a debitat, într'o convorbire de vreo cinci minute, 
termeni ca: alimenta, triunghiular, iritat, calm, toate cu înţelesul 
exact. 

Pentru a menţine « unitatea limbii y, puriștii dezgroapă adesea 
arhaisme moarte de sute de ani (în general cuvinte slave, ungu- 
rești, grecești, etc., care și-au avut voga lor, apoi au dispărut sub 
presiunea altor curente), pe care încearcă să le impună drept 
termeni cunoscuți de toată lumea. Am arătat altă dată că elevii 
din București au de multe ori nevoie să li se traducă prin neolo- 
gisme cuvintele vechi pe care le întâlnesc în diversele manuale: în 
deosebi (pe care copiii îl citesc de obicei în deosebi, din cauză că 
nu-l cunosc), Бата, bunăoară, trebue traduse prin în special, 
originar. Mai mult decât atâta, nici țăranii nu cunosc multe din 

` € neaoşismele > cu care îi servesc diverși conferenţiari dela radio. 
Oamenii politici care fac propagandă la ţară știu foarte bine că 
pentru а fi înţeleşi n'au nevoie să evite decât puține expresii din 
limba lor obişnuită și că, dimpotrivă, dacă se servesc de arhaisme, 
sunt obligați apoi să le traducă. Orice ţăran cunoaște pe funcție, 
imediat, administraţie, dar foarte puţini știu ce e dregătorie, nemij- 
locit, oblăduire. In fond, ori în ce sens am schimba noi vocabularul, 
țăranii tot în urma noastră vor fi $1 tot după noi se vor lua. Dacă 
reintroducem termenii slavi dinainte de Matei Basarab, oamenii 
inculți vor fi întârziați față de aceştia, ре care îi vor considera 
tot așa de noi ca și pe cele mai apusene neologisme. 


Puriștii nu uită niciodată să afirme că ceea ce se.numeste < îmbo- 
gățirea limbii prin împrumuturi » este de fapt о sărăcire a mijloa- 
celor de exprimare. Într'adevăr, ne spun еі, limba se îmbogățește 
atunci când adoptăm un cuvânt nou pentru o noțiune care nu 
avea mai înainte nume; dar când termenul împrumutat sc supra- 
pune unuia mai vechi în limbă, atunci avem de fapt o sărăcire, 
căci cuvântul vechi, pe care-l gonim, are de multe ori derivate, 
şi acestea dispar odată cu forma primitivă. Astfel, ni se spune, 
dacă admitem pe debil, în locul lui slab, vom pierde şi pe slăbiciune, 
a slăbi, etc. Dacă înlocuim pe arde cu incendia, va trebui să spunem 

Curtea-incendiată în loc de Curtea-arsă, etc. Argumentul acesta 
nu este numai fals, ci el denotă și reaua credință a celor care-l 
întrebuinţează. Nimeni nu a pretins vreodată să înlocuiască ter- 
menii vechi cu neologisme, ci toată lumea introduce și întrebuin- 
țează neologismele alături de cuvintele vechi. Imprumutarea lui 
debil n'a adus dispariţia lui slab, după cum putem întrebuința pe 
incendia, deși continuăm să spunem Curtea-arsă. Cele două sino- 
nime se nuanţează imediat fiecare în altă direcţie, îşi creează fiecare 
atmosfera lui, și continuă să trăiască unul lângă altul, ceea ce, fără 
îndoială, înseamnă o îmbogăţire a limbii. Iată bunăoară pe vechiul 
nostru 74и. La un moment dat s'a împrumutat fluviu: numaidecât 
s'a creat o diferenţă: fluviu e râul care se varsă în mare. Prin aceasta, 
râu n'a încetat de a exista, și deci limba n'a sărăcit. S'a citat cuvântul 
de origine latină a cugeta, lângă care s'a adăugat acum câteva 
secole neologismul unguresc a gând. Și puristul care a relevat 
acest fapt protestează: de ce să înlăturăm un cuvânt vechi, lati- 
nesc, frumos, cum е a cugeta? Dar cugeta n'a fost înlăturat: el 
subsistă alături de gândi. Se vorbește de X care e un mare cuge- 
tător, nu gânditor, dar spunem Gânditorul lui Rodin, nu Cugetă- 
torul. Gândirea exprimă o stare momentană, accidentală, iar cuge- 
tarea una permanentă, pornită dintr'o dispoziţie naturală. E inutil, 
cred, să mai atrag atenţia asupra expresiilor ca a fi dus pe gânduri, 
dar mustrare de cuget, зї altele de același fel. 

Este adevărat totuși că, uneori, se produce o luptă între două 
cuvinte «sinonime », că se întâmplă ca unul din ele să dispară, 
şi că nu totdeauna moare cel nou. Dar aceasta se întâmplă numai 
atunci când cuvântul vechi avea o meteahnă oarecare: era prea 
scurt, sau suna la fel cu altul care evoca o imagine neplăcută sau 
obscenă, sau pur și simplu era sinonim cu alt cuvânt și deci dădea 
loc la confuzii. Prin urmare introducerea unui neologism nu numai 
că nu a sărăcit limba, ci, dimpotrivă, i-a dat posibilitatea să repare 
o stricăciune, să lecuiască o boală. Mai adaug apoi că dispariția 
unui cuvânt şi înlocuirea lui cu altul nu constitue o catastrofă: nu 
trebue să uităm că cuvântul este un simplu semn, care trebue să 
evoce o noțiune. N'are пісі o importanţă dacă semnul este X sau Y, 
principalul este ca el să fie clar și să aibă pentru toți vorbitorii 
aceeași accepţiune. Ce pagubă este dacă de exemplu cuvântul 
vechi samoderjeț a fost înlocuit prin neologismul autocrat, şi întru 

cât acesta din urmă ne ajută mai puţin decât cel dintâi să ne comu- 
nicăm gândurile? 


Dar punctul cel mai grav al problemei neologismelor este limba 
oamenilor de ştiinţă. Cei mai feroci dintre purişti ar dori să cen- 
zureze şi termenii ştiinţifici si să împiedece și aici introducerea 
neologismelor. Primul efect pe care l-ar avea o atare măsură ar 
fi izolarea științei noastre în Europa şi în lume. De unde astăzi 
un specialist înțelege de bine de rău o lucrare scrisă într'o limbă 
străină, deoarece cunoaşte toți termenii tehnici, 51 chiar până la 
un punct se poate înțelege cu colegii săi de altă limbă, adoptarea 
în fiecare țară de termeni indigeni ar aduce obligaţia de a învăţa 
perfect o limbă străină pentru a putea înțelege o lucrare. Cred 
că este inutil să mai accentuez că în felul acesta colaborarea ştiinți- 
fică internaţională ar fi teribil de stânjenită, dacă nu chiar desfiin- 
tată. Este vizibil că o bună înțelegere între savanţi trebue să бе 
precedată de alegerea aceloraşi nume pentru aceleași noțiuni. 

Mai este însă o chestiune încă și mai importantă, aceea a creării 
cuvintelor ştiinţifice. Un francez inventează un aparat cu care poate 
reproduce pe un ecran scene fotografiate în mișcare. De ce nu 
botează acest aparat cu un nume franțuzesc și recurge la un cuvânt 
compus grecesc, cinematograf? De ce, cu alte cuvinte, nu numai 
străinii care împrumută invenția adoptă un cuvânt din altă limbă, 
ci chiar inventatorul renunță de a se servi de propriul său idiom? 
Pentrucă un termen științific este cu atât mai bun cu cât este mai 
abstract, cu cât se apropie mai mult de valoarea unui simplu 
simbol algebric. Unui Francez, sau unui Român, cuvântul cine- 
matograf, a cărui etimologie nu e imediat transparentă, nu-i aduce 
în minte altă noțiune decât cea tehnică; unui German, cuvântul 
corespunzător Lichtspiel, adică «joc de lumină », îi deşteaptă, pe 
lângă noțiunea tehnică, și pe cea etimologică, falsă din punctul 
de vedere științific, căci cinematograful nu e un «joc de lumină». 
Același lucru se poate spune despre ascensor, botezat în nemteste 
Fahrstuhl, adică « scaun de călătorie >, sau despre oxigen — Sauer- 
stoff. Pentru noi, oxigenul n'are altă definiție decât cea ştiinţifică; 
pentru un German, o mai are si pe cea etimologică, falsă: materie 
acră. Spuneam mai sus că scriitorii preferă uneori cuvintele care 
ar putea fi înțelese în două feluri, Oamenii de știință, dim- 

potrivă, au nevoie de cuvinte care să nu însemne decât un 
singur lucru. 

Chiar atunci când în limba noastră avem un cuvânt corespun- 
zător, e de multe ori mai bine să împrumutăm, pentru accepțiunile 
tehnice, un cuvânt străin. In franțuzeşte, cuvântul coutume în- 
seamnă «obicei», şi se mai întrebuinţează și cu sensul de «lege 
nescrisă bazată pe tradiţie ». Noi avem pe obicei, care are înţelesul 
cuvântului francez. Cu toate acestea, juriștii au împrumutat, cu 
valoare de termen tehnic, pe cutumă, care are avantajul că este ferit 
de orice echivoc, căci înţelesul lui e limitat strict la noţiunea tehnică. 
Constatăm astfel că neologismele tehnice sunt de multe ori mai 
bune în limba care le împrumută, decât în cea care le-a creat, 
căci pentru un popor străin valoarea lor este mai abstractă. In 
general, cuvintele tehnice indigene au două înțelesuri: cel ştiin- 
tific și cel etimologic, care se jenează reciproc. Cele străine nu-l 
au decât pe primul. 

Cuvintele străine mai au un avantaj: etimologia lor fiind obscură, 
ele rămân valabile chiar atunci când obiectul pe care-l denumesc 
se perfecționează. Dacă s'ar fi admis monstruosul de-parete-freca- 
toriu care trebuia să reprezinte, după gustul puriştilor, chibritul, 
acest cuvânt ar fi fost valabil un timp, apoi ar fi trebuit să-l înlo- 
cuim cu de-talpa-ghetei-frecatoriu, de-pantaloni-frecatoriu, etc., 
apoi cu de-cutie-frecatoriu şi aşa mai departe. (Bine înţeles, pu- 
гі secolului trecut ar fi zis braca pentru pantaloni și capsa pentru 
cutie.) Adoptând neologismul chibrit, puţin ne pasă dacă invenţia 
s'a perfecționat sau se va mai perfecționa: obiectul poate deveni 
Şi electric, şi noi tot chibrit îi vom zice, căci cuvântul acesta nu 
exprimă pentru noi decât înţelesul pe care hotărim să i-l acordăm. 


Singurul mijloc de a evita împrumutul de cuvinte chiar atunci 
când se împrumută noțiuni noi este copierea cuvintelor străine, sau, 
cu un nume mai științific, calcul. Se cunosc două varietăţi de calc: 

т. Un cuvânt străin аге două înţelesuri diferite; un cuvânt al 
nostru, care are numai unul din cele două înţelesuri, îl capătă 
şi pe al doilea. De exemplu în italieneşte aria înseamnă «aer » 
(din latinul aer) şi «arie muzicală » (de altă origine); francezul 
air, care însemna «aer», a căpătat și înțelesul de «arie», după 
modelul italian. 

2. Intro limbă străină, o noțiune este exprimată printr'un 
cuvânt compus, sau printr'o expresie alcătuită din mai multe 
cuvinte; noi traducem fiecare element în parte și creăm astfel o 
expresie nouă. De exemplu, după latinul miseri-cors, Germanii au 
creat pe barm-herzig, iar Slavii pe milo-srd ; tot așa expresia noastră 
unt-de-lemn este copiată după bulgărescul drveno maslo. Când 
Germanii au făcut cunoștință cu cartoful, i-au zis în două feluri: 
cu cuvântul de împrumut Kartoffel (din italianul tartufolo), şi cu 
calcul Erd-apfel (după francezul pomme-de-terre). Noi am împru- 
mutat pe cartof din nemţeşte, dar іл Ardeal s'a format şi calcul 
mere-de-pământ. 

Din fericire, limba noastră n'a utilizat decât în mică măsură 
acest din urmă procedeu, care are numeroase defecte, S'a văzut 
mai sus de ce termenii tehnici nu trebue să fie transparenţi în ce 
priveşte etimologia, și se mai poate adăuga aici un exemplu pro- 
curat de unt-de-lemn al nostru. In vechea limbă românească, 
lemn însemna şi «arbore », deci unt-de-lemnul era untul produs de 
arborele de măslin. Dar astăzi cuvântul Jemn nu mai are acest 
înțeles, deci unt-de-lemn a devenit absurd. Și e cu atât mai absurd 
dacă zicem unt-de-lemn de în sau de тара: ce are aface lemnul cu 
rapita sau cu inul? Iată însă împrumutul ulei, care la origine în- 
seamnă «Че măslin »: etimologia acestui cuvânt nefiind transpa- 
rentă, putem zice ulez de în, ulei mineral, şi așa mai departe, fără să 
devenim ridicoli. 

Cuvintele copiate sunt adesea lungi si greoaie, căci dacă în 
limba primitivă cele două părți componente sunt în general scurte, 
se poate întâmpla ca în cea care le copiază ambele să fie lungi. De 
exemplu francezul nau-frage, copiat de germanul Schiff-bruch, a 
devenit în ruseşte Rorable-krușenie, iar în bulgăreşte korab-otroșenie. 
Cuvinte prea lungi se formează de altfel și prin simplul fapt al 
utilizării extreme a compunerii. Germanii de exemplu redau pe 
chauffeur prin Kraft-wagen-fiihrer, şi pe sufragetă prin Frauen- 
stimm-rechtlerin. 

Procedeul calcului, care este inspirat de un patriotism rău 
înţeles, este în floare mai ales în Europa centrală (germana și 
ungara), în limbile slave şi în greaca modernă. Cine citește un ziar 
neo-grec, bunăoară, trebue tot timpul să traducă părțile compo- 
nente ale unui cuvânt, ca să înţeleagă despre ce e vorba. De exemplu 

partea-care-rupe-din-rădâcină înseamnă «partidul radical». Gre- 
şala pe care o fac aceste limbi este că, copiind cuvintele străine, 
își închipue că au evitat neologismele. In realitate, se creează tot 
neologisme, numai că, în loc să se împrumute cuvintele gata făcute, 
ele sunt compuse din nou, de cele mai multe ori în chip absurd, 
pentrucă li se atribue cuvintelor indigene o evoluţie de conţinut 
cu care nu au nimic de aface. Cuvântul petrol, format în evul 
mediu, a însemnat întâi «ulei de piatră»; pentru a ajunge Іа în- 
ţelesul actual, a fost nevoie de o lungă evoluţie, explicabilă de altfel 
pas cu pas, prin felul de a gândi al ţării și al timpului. Când însă 
Germanii au zis Stein-ol, ei au împrumutat dintr'o dată întreaga 
evoluţie de înţeles, care, la ei și în timpul acela, nu era justificată 
prin nimic. Dreadnought înseamnă propriu zis «nu se teme de 
nimic » și a fost la început numele unui singur vas de război englez, 
apoi s'a generalizat pentru celelalte vase de același fel. Ar fi absurd 
dacă noi am zice vaselor noastre Nu-se-teme-de-nimic, о dată ce 
anecdota ne este străină și chiar necunoscută. Un ultim exemplu: 
coupé înseamnă « tăiat », apoi, printr'un proces semantic prea com- 
plicat pentru a putea fi expus aici, a devenit numele unui fel de 
trăsură. Dacă noi, în loc să fi împrumutat pe cupeu, am fi calcat 
cuvântul și am fi spus am luat un tdzat, m'am plimbat cu tăiatul, 
ar fi trebuit să ne întrebăm mereu: cine l-a tăiat, cum l-a tăiat? 
Este întocmai ca și cum am lua un cioban dela oi, i-am pune 
monoclu si joben, si am pretinde că l-am transformat prin aceasta 
în diplomat. Dar diplomatul autentic are îndărătul lui o lungă 
evoluţie până să ajungă la monoclu și joben, evoluţie care cioba- 
nului îi e cu totul străină. 


Să mai notăm că unificarea europeană se face mai cu seamă prin 
introducerea de cuvinte latine si romanice în limbile de altă origine, 
ceea ce nouă nu ne poate displăcea din nici un punct de vedere. 
Nu este deci cazul, atunci când ţara noastră ţine pasul cu puterile 
apusene, să protestăm, de teamă ca nu cumva să dispară unul' sau 
două cuvinte «vechi», care se întâmplă mai totdeauna să, fie și 
ele tot împrumuturi, făcute acum două, trei sute de ani, din ungu- 
rește, din turcește, din greceşte sau dintr'o limbă slavă, limbi pe 
care nu avem nici un motiv să le privim cu mai multă simpatie 
decât pe cea franceză sau latină, Este un patriotism foarte ciudat 


NEOLOGISMELE 363 


acela care vrea cu tot dinadinsul să ne limiteze relaţiile la popoarele 
vecine, situate, în cel mai bun caz, pe aceeași treaptă culturală 
cu noi, şi care se fereşte ca de foc să ne deschidă calea spre cultura 
occidentală. 

Ca o dovadă a celor afirmate aici, să deschidem la o pagină 
întâmplătoare excelentul dicționar al lui 'Tiktin, care reproduce 
elementele de vocabular de azi și din trecut. Găsim astfel la rând: 
iorgangiu «plăpumar» (turc), zorgantin «organdi» (oriental), 
iorgovan «liliac » (sârb), îortoman «viteaz » (turc), zosag «avere » 
(ungur), 201 «cantitate minusculă » (grec), zotesze < adopţiune » 
(grec), zovă «un fel de salcie » (slav), ipac < de asemenea » (slav), 
ipingea «manta » (turc), îpochimen « persoană » (grec), etc. Câte 
din aceste cuvinte mai sunt cunoscute de publicul de azi? Acestea 
sunt totuși comorile strămoșești pe саге puriștii stărue să ni le 
păstreze, cu riscul de a rupe legăturile lingvistice care ne unesc cu 
țările latine. 


Dacă vre-un purist a avut răbdare destulă ca să ajungă cu lectura 
până aici, de sigur îşi spune de multă vreme: « Domnul acesta аг 
avea pretenţia să lepădăm dintr'o dată tot vocabularul tradițional 
$1 să adoptăm pentru toate noțiunile termeni străini, deoarece toate 
neologismele sunt bune; cu alte cuvinte, să nu mai vorbim româ- 
neşte ». Evident, acuzarea aceasta ar fi nedreaptă. Există neolo- 
gisme care mă agasează şi pe mine, în special acelea întrebuințate 
pentru a arăta ce om subţire e vorbitorul. Dar limba fiind un 
factor social, ea nu ține seamă de gustul unei persoane izolate. 
Afară de aceasta, n'am citit niciodată un articol în care să fie atacate 
cuvintele пеаоѕе, de aceea nu văd nevoia să le iau apărarea. Тоў 
chemaţii și mai ales nechemaţii pornesc la război contra neolo- 
gismelor, pe care le încarcă cu toate păcatele existente, de aceea 
am încercat în rândurile de mai sus să arăt numai ce se poate 
spune în apărarea cuvintelor noi, lăsând la o parte eventualele 
acuzări la care m'as asocia și eu. 

Dar fiindcă am susținut că foarte numeroase expresii noi se 
introduc necontenit în limbă, voi încerca acum să liniștesc pe cei 
care s'ar speria, crezând că în felul acesta limba română se va 
transforma total, astfel încât, la un moment dat, nu vom mai 
putea înțelege textele mai vechi. 

In primul rând trebue să ţinem seama că numai o anumită 
categorie de cuvinte este foarte susceptibilă de a se schimba, 
anume termenii culturali, tehnici, și mai ales cei privitori la admi- 
nistrație, Influenţa slavă ne-a adus ре vornic, postelnic, nacealnic, 
etc.; cea maghiară pe pârcălab, dărdban, pârgar; cea turcă pe 
zapciu, арӣ, beizadea, cea greacă pe epistat, logofăt, ipochimen, 
etc, Toate acestea s'au înlocuit unele pe altele sau au fost toate 
înlocuite de elemente romanice și latine. Таг dacă s'ar întâmpla 
ca Europa să nu se unifice curând și prestigiul cultural al țărilor 
latine să scadă şi să fie înlocuit cu al altor țări, de altă limbă, ne-am 
putea aștepta să vedem şi termenii noi: prefect, comisar, primar, 
etc., înlăturați de cuvinte provenite din cine ştie ce limbă care ar 
fi atunci la modă. In timpul acesta, cuvintele principâle din limbă, 
fondul esențial, rămâne mereu același: casă, mamă, ochi, pictor, 
a zice, a crede şi atâtea altele, și mai ales materialul gramatical: 
conjuncţiile, prepoziţiile, etc. sunt neschimbate de două mii de 
ani, şi vor rămânea de sigur atâta cât va dura limba română. 

Pătrunderea neologismelor este limitată de doi factori esenţial : 
r, Cunoştinţele vorbitorului, şi 2. Cunoștinţele auditorului sau lecto- 
rului. Primul factor este atât de evident, încât e inutil să mai fie 
explicat: nimeni nu poate împrumuta elemente dintr'o limbă pe 
care n'o cunoaşte. Cel de al doilea nu e nici el prea greu de prins: 
poți să cunoşti oricât de bine limba japoneză, dar nu-ţi vei permite, 
într'o publicaţie românească privitoare la lucruri dela noi, să stre- 
cori adjective sau verbe japoneze, căci cititorul nu va înțelege 
nimic. Prin urmare faptul că un cuvânt străin apare într'un text 
sau într'o conversație presupune în general că cititorii sau audi- 
torii îl cunosc de mai înainte, din limba de origine. Aşa dar, în 
afară de termenii tehnici, care dispar tot așa de repede cum apar, 
terenul pentru recrutarea neologismelor este destul de restrâns, 
şi puriștii pot să doarmă liniștiți. 

AL, GRAUR 

Pentru a netezi calea expunerii ce va urma, ne-ar fi de mare folos 
să arătăm mai întâi care este elementul de baştină în Banat. 
Istoriografia românească a lămurit definitiv această chestiune, 
atât sub raport general, cât și în ce priveşte Banatul. Relativ la 
acesta din urmă este suficient să ne referim la studiul d-lui Silviu 
Dragomir: « Vechimea elementului românesc și colonizările străine 
în Banat» 1), cât şi la o lucrare mai veche a celui ce semnează 
aceste rânduri 2). A reproduce aci, fie şi numai în rezumat, capi- 
tolele respective, ar fi să ne abatem dela scopul ce ne-am propus 
şi a repeta adevăruri cunoscute. 

Totuşi va trebui să menționăm aici un lucru care nu este cu- 
noscut decât în cerc cu totul restrâns. Ne gândim la paralelismul 
teoriei istoriografilor maghiari și sârbi, care ne contestă, deopotrivă, 
calitatea noastră de băștinași în Banat. Deosebirea de opinii între 
cele două categorii de istorici se ivește numai în momentul când 
se pune în discuţie chestiunea vechimii ungurilor şi sârbilor în 
Banat și Ardeal, Asupra acesteia va trebui să stăruim, căci mai 
târziu vom fi siliți să ne ocupăm de motivele care au dus la 
teoria comună ungaro-sârbă, 

Istoriografia maghiară afirmă, că până în veacul al XIII-lea 
şi al XIV-lea, Banatul ar fi fost o provincie pur maghiară, care 
şi-ar fi păstrat acest caracter până la năvălirea turcilor în Banat, 
când întreaga populaţie, dar mai ales ungurii, s'ar fi refugiat 2). 


1) Anuarul Institutului de Istorie Naţională al Unirersității din Cluj, ПІ, 
1924—1925, pp. 275—291. ` 
2) P. Nemoianu, Sârbii şi Banatul, Craiova, 1930. 
3) Borovszky Samu, Temes vármegye, р. 309. 
Szentklâray Jenö, Krassó udrmegye 6shajdana, р. 190. 
'Turchânyi Tihamér, Krassó-Szörény vármegye története, 1, v. I, p. 173. 

Istoriografii sârbi nici măcar această vechime nu ne-o recunosc. 
Ei sunt de acord că românii au apărut în vechiul judeţ al Cara- 
şului în veacul al XIII-lea și al XIV-lea, dar au dispărut în urma 
invaziei turceşti. Ei nu s'au răspândit în întreg Banatul decât prin 
veacul al XVIII-lea, adică deodată cu izgonirea turcilor şi cu colo- 
nizarea şvabilor şi mai târziu a ungurilor. In Ardeal si Banat, 
începând cu veacul al VI—VII-lea, populația de baştină o con- 
stituiau sârbii care, mai târziu, sub presiunea românilor mai nume- 
roși şi a ungurilor, au trebuit să se retragă 1). 

Cum în lucrarea < Sârbii şi Banatul» ne-am ocupat pe larg 
de această teorie a istoriografilor sârbi, aici ne vom mărgini să 
urmărim soarta ungurilor din Banat, despre care, sub raport 
bănăţean, nu avem cunoștință să se fi ocupat cineva mai de aproape. 

Un al doilea punct de contact și de înțelegere dintre istoriografii 
sârbi şi maghiari îl găsim în faptul că, în lucrările lor contemporane, 
ei evită să folosească denumirea de Banat. Banatul ca entitate 
geografică şi etnică (ţara Banatului, după expresia lui Eftimie 
Murgu), ungurii şi sârbii se fac a nu o cunoaşte. Cei dintâi vorbesc 
consecvent de Délmagyarország (Ungaria de sud), sub саге 
înţeleg și partea de sud a regiunii dintre Tisa și Dunăre (găsită 
în afară de raza de expansiune istorică şi etnică a elementului 
românesc), iar sârbii folosesc denumirea de Voivodină, creată 
de Curtea din Viena în anul 1849, ca o nouă provincie austriacă 
(nemţească) și саге îmbrăţişa Banatul, comitatul Baci-Bodrog 
dintre Tisa şi Dunăre, si circumscripțiile Ruma şi Ilok din 
Slavonia. Aceste două denumiri își au tâlcul lor. Anume, dacă 
ungurii n'ar încăleca Tisa, iar sârbii Dunărea, ei n'ar fi putut și 
nu ar putea justifica nici un drept asupra Banatului. Numai 
autorii germani au tratat şi au scris istoria Banatului, conside- 
rându-l ca o provincie aparte. 

Cu deosebire în epoca după alungarea turcilor din Banat 
(1718), statisticile ungaro-sârbe evită să dea cifre numai asupra 
Banatului. Inainte de căderea Banatului sub stăpânirea turcească 
(1550), documentele istorice nu sunt în stare să ne prezinte o 


1) Iovan Radonici, Histoire des Serbes de Hongrie, Paris, 1919, préf. pp. 
V—VIII. 
St. Stanoievici, Istoria Srpskoga Naroda, Beograd, 1926, у. I, рр. 9—14. 


UNGURII SI BANATUL 367 


statistică generală a populatiunii și, cu atât mai puţin, o statistică 
etnică a acesteia. Pe vremea aceea, naționalitatea nu se cunoștea, 
istoria si populaţia provinciilor de sub stăpânirea ungară con- 
fundându-se cu istoria latifundiilor şi proprietarilor acestora 2). 
In epoca ocupaţiunii (1550—1718) — proprietarii unguri fiind 
emigrați — « analele maghiare ale Banatului ar vrea să fie goale ». 
Pe ici pe colo, pe istoriografii unguri tot îi mai scapă gura. Astfel, 
Ivânyi Istvân 2), vorbind despre biserica mică ortodoxă din Lugoj, 
spune că aceasta datează din secolul al XIV-lea și că la 1580, deci 
la 30 de ani după instalarea turcilor în Banat, preot în Lugoj era 
Moise Peștişel. Prin urmare, se vede treaba, că românii n'au plecat 
din Banat nici de groaza turcilor, cum afirmă autorii maghiari. 

Sunt și câteva statistici care ne arată caracterul etnic al Bana- 
tului. Cea dintâi este aceea publicată de Francisc Griselini 3) 
după care, numărul populaţiunii din Banat, fără districtele: Pan- 
ciova, Palanca nouă, Mehadia și cele 23 sate aparținătoare Caran- 
sebeșului, la 1770 era: 


183.450 români 
78.780 sârbi 
8.683 bulgari 
5.272 ţigani 
43.201 germani, italieni, francezi. 


In nota cu care însoţeşte această statistică, Francisc Griselini 
observă că populațiunea întregului Banat s'ar putea evalua la 
circa 450.000 suflete, dacă i s'ar adăoga numărul locuitorilor din 
comunele $1 districtele amintite mai sus. Prin aceasta ar creşte 
şi numărul românilor, cunoscută fiind compoziția etnică din toate 
vremurile a regiunii Caransebeș şi Mehadia. 

Pentru anul 1797 avem statistica publicată de Vladimir Jak- 
şici €): 

394-228 români 
147.050 sârbi 
126.634 şvabi, unguri, etc. 


1) Agoston Péter, A magyar vildgi birtok története, B. Pest, 1913, р. IV, 
2) Lugos rendezett tanăcsu város, Szabadka, 1907, р. 149. 

з) Istoria Banatului timigan, р. 145 (scrisă între 1774—1777). 

t) Silviu Dragomir, ор. cit. 

După statistica oficială ungară din 1910, populatiunea Banatului 
se repartizează astfel 1): 


592.049 români 
284.329 sârbi 
287.545 nemți 
242.452 unguri, 


Statisticile sunt atât de nefirești, încât va trebui să dăm câteva 
explicațiuni, căci este greu de înţeles cum unele naționalități, 
inexistente aici în momentul izgonirii turcilor, să se ridice la 
un număr atât de important, cum este acela al şvabilor şi ungu- 
rilor, care, laolaltă, în decurs de un veac (la 1910) nu rămân în 
urma românilor decât cu бо.ооо suflete, De unde la 1770 și 
1797 românii aveau majoritatea absolută în Banat, Ја 1910 ei nu 
mai au decât majoritate relativă. 

Această stare de lucruri este cu atât mai regretabilă pentru 
noi, cu cât în momentul părăsirii Banatului de către turci, carac- 
terul acestuia era pur românesc. Mathias Bel, călătorind în anii 
1720—1730, deci imediat după alungarea turcilor, prin Banat 
scrie 2): « Valachi incolunt potissimum provinciam ». Un alt autor 
contemporan scrie acelaşi lucru 3): «La recucerire, în această 
provincie abia dacă au locuit alte popoare în afară de românii care 
s'au strecurat din Balcani în regiunile muntoase din judeţele Caraş- 
Severin și Timiș >. 

Chiar mai târziu, prin anii 1840, în orașul Timişoara, — azi 
centru important unguresc, — « naghiarimea dela prefectura jude- 
țului părea o oază» €). 

La sfârşitul veacului al XVIII-lea (1780), când o parte din 
Banat ajunsese pentru câtva timp sub conducerea comitatensă 
(feudală) a Ungariei, în Lugoj maghiarimea nu a fost în stare să 
constitue organele administrative « deoarece în județ nu erau familii 


1) Felix Millker, Kurze Geschichte des Banats, Werschetz, 1925, 
р. 47. 

2) P. Nemoianu, ор. сй. 

3) Dr. Bodor Antal, Délmagyarorszdgi telepitések története és hatása a mat 
Rózdllapotokra, Budapest, 1914, P. I. 

4) Szekfă Суша, Hdrom nemzedék, Budapest, 1922, р. 122. 

nobile си сате să completeze diferitele funcțiuni şi a trebuit să le 
importe din străini și mari depârtări y 1). 

Cea dintâi comună ungurească în județul Caraș-Severin, 
« Udvarszâllâs » s'a înființat în anul 1835, pe moșia contelui 
Bissingen, lângă comuna Jam, având în prezent vre o câteva sute 
de locuitori 2). 

Cel dintâi proces-verbal dresat de Primăria Lugoj, în limba 
maghiară, pe lângă cea germană și română, s'a făcut la 23 Fe- 
bruarie 1887, deci cu abia 27 ani înainte de izbucnirea războiului 
mondial 3). 

Avea dreptate deci poetul lugojan Victor Vlad Delamarina, să 
scrie pe marginea « Sărbătorii năvălirii » (serbările milenare): 

Daţi-i voi cu jioc şi cânturi 
D'aia las nu ne prea раза! 
Vai vis d'ăi aduș de vânturi, 
Dapăi noi — noi nis acasă ! 


In sinea lor, recunoșteau aceasta si ungurii, căci pe marginea 
acelorași serbări milenare, iată ce scrie un reputat istoriograf 
maghiar, Borovszky Samu 4): 

€ Istoria de o mie de ani a Ungariei, atât de bogată în rezultate, 
propriu zis nu este altceva decât о descălecare fâră răgaz, o luptă 
desfășurată de rasa maghiară pentru asigurarea patriei sale ». 

Un alt autor, Bodor Antal 5), recunoaște că, din punctul de 
vedere unguresc, Banatul nu are un trecut prea mare: 4 Trecutul 
județelor Torontal, Timiş şi Caraş-Severin, de astăzi, este de abia 
două sute de ani, deoarece regiunea aceasta înfloritoare și populată, 
sub stăpânirea turcească, în mare parte a fost distrusă și a fost repo- 
Pulată abia în cele două veacuri de după eliberare ». 

Să vedem acum în ce măsură s'a făcut așa zisa repopulare a 
Banatului? 

Acţiunile de colonizare a Banatului s'au făcut în mai multe 
epoci şi cu naționalități diferite, din care trei au ajuns să joace un 


1) Iványi István, ор. cit., р. 96. 

2) Dr. Bodor Antal, op. cit., p. 28. 

3) Iványi István, op. cit., pp. 127—128. 

4) A honfoglalás története, Budapest, 1894, P. 157. 
5) Op. cit., p. 1. 

rol important în viaţa acestei provincii: sârbii, șvabii şi ungurii. 
Având în vedere că de cei dintâi ne-am ocupat în lucrarea < Sârbii 
şi Banatul», iar colonizarea șvabilor ne-au înfățișat-o amănunțit 
numeroși autori germani și români, la care se adaogă și consi- 
derentul că proporțiile studiului aceasta nu ne permit să mergem 
cu cercetările până în Evul Mediu, vom rezuma aici numai rezul- 
tatul colonizărilor de după alungarea turcilor din Banat, în scopul 
de a ajunge cât mai curând la politica de colonizare a Statului 
ungar, care nu este destul de cunoscută. 

Colonizările ce s'au făcut după izgonirea turcilor din Banat 
au cunoscut două mari faze. 

Primele făcute între anii 1720 şi 1817 de Curtea imperială din 
Viena, deci de Statul austriac, care a năzuit să facă din Banat 
o provincie germană. In mod sporadic, această politică a continuat 
și mai târziu, din inițiativă particulară, 

A doua acţiune de colonizare s'a făcut în interesul şi spiritul 
Statului naţional maghiar, ale cărui organe au urmărit două sco- 
puri: pe de o parte, să facă reprezentant în această provincie 
elementul unguresc, de alta să taie blocul românesc, creând o 
legătură între coloniile ungurești din Banat şi ungurii din Ardeal. 
Până la 1867, data împăcării austro-ungare și crearea monarhiei 
dualiste, de plasarea ungurilor în Banat s'a ocupat iniţiativa parti- 
culară, iar de atunci încoace puterea de Stat. 

Rămânând să ne ocupăm în amănunt numai de acțiunea de 
colonizare ungurească, vom arăta aici, mai întâi, rezultatul nu- 
meric al sforțărilor făcute dela 1720 si până la 1910. 

In ultimele două sute de ani, s'au înfiinţat următoarele colonii 
cu sate independente, sau colonii anexe la satele existente 1). 


Sub A f ` Numărul 
Județe Carol Maria | Josif | Fran- (Ferdi-| Dela | comunelor 


INI Tereza П cisc {папду 


Torontal. 
Timiș... 
Caraş-Severin 


Total. . 


1) Bodor Antal, ор. cit., p. 38. 

După cum vedem din acest tablou, în județul Torontal 2/3 
din comune sunt nou înfiinţate, iar în Timiş jumătate. In afară de 
aceasta, trebue să menţionăm, că în circa 170 de comune existente 
s'au făcut colonii anexe. 

Intre anii 1817 $1 1867, colonizările de nemți si unguri s'au 
făcut oarecum sporadic. Statul ungar neadministrând provincia, nu 
a putut face o acțiune metodică. Ungurii, care s'au strecurat în 
această epocă în Banat, au venit ca агепдаѕі, din iobagi се erau 
în regiunea lor de origine, fiecare familie primind pentru 2—3 
fiorini arendă anuală, câte 10—20 jughere, sau sprijiniți numai de 
inițiativa particulară. In special latifundiarii unguri au creat din 
muncitorii agricoli aduși pe moșiile lor, mici colonii maghiare. 
Cea mai importantă colonizare în această epocă a făcut-o Siegul, 
antecesoarea « Reciţei » de astăzi, după 1846, respectiv 1855. 
Anume, pe aceea vreme a cumpărat Societatea de căi ferate austro- 
ungare (Steg) dela Stat, cele 156 mii jughere de pădure si 57 mii 
jughere pământ arabil, dimpreună cu toate minele și instalaţiunile 
industriale pentru suma de 11 milioane fiorini. Cum însă toată 
această regiune era locuită exclusiv de români, în câteva decenii, 
politica « Steg »-ului a adus zeci de mii de străini, plasându-i în 
Reciţa, Bocşa, Oraviţa, Sasca, Moldova, Nădrag, etc. 1). 

Acţiunea de colonizare metodică din partea guvernului ungar 
începe după anul 1867, în epoca constituţionalismului, cum le 
place ungurilor să o numească, si pe care o vom rezuma mai jos, 
după luctarea autorului citat în mai multe locuri aici, Bodor Antal. 

In prima decadă а constituționalismului unguresc, acțiunea de 
colonizare s'a desfășurat pe plan mai restrâns, deși, din motivele 
arătate, guvernul unguresc era foarte grăbit. La 1868 se votează 
legea XXV, iar la 1875 legea VII, prin care s'a codificat programul 
general al colonizărilor, iar ca avantaje s'a dat o scutire de impozit 
coloniştilor de 3, respectiv de 6 ani. Neafectându-se însă fonduri 
în scop de colonizare, cele două legi de mai sus nu au avut rezultate 
apreciabile. In temeiul celor două legi de mai sus, abia s'au în- 
ființat vreo 7—8 comune ungurești în tot cuprinsul Banatului. 
Primele colonizări nu au reuşit nici din motivul că cei ce ar fi 
vrut să se colonizeze, nu dispuneau de пісі un fel de avut. In fața 


1) Bodor Antal, op. cit., pp. 28—29. 

acestei situatiuni, în anul 1883, corpurile legiuitoare autoriză 
Ministerul de Finanţe ungar să emită un împrumut de obligaţiuni 
pentru suma de 13.600.000 coroane, în scopul răscumpărării 
pământurilor necesare acţiunii proiectate. De altă parte, coloniștilor 
li s'a acordat un termen de 42 ani, pentru amortizarea preţului 
către Stat. Aceasta a dat un impuls apreciabil acţiunii de colo- 
nizare ungare. 

Mai târziu, legea V. din 1894 cuprinde dispoziţiuni prea- 
labile pentru crearea de colonii, cât și avantaje sporite. In 
sensul acestei legi, loturile coloniștilor nu puteau fi mai mici 
de то jughere și mai mari de 8o jughere. Legea s'a îngrijit şi de 
înfiinţarea de islazuri comunale si a obligat pe colonizator, adică 
Statul, să pună la dispoziţie, cu titlu gratuit, loturile necesare clă- 
dirilor publice, drumurilor și străzilor, iar pentru alte scopuri 
publice să dea, tot cu titlu gratuit, încă 5% din pământul total, 
afectat coloniei respective. Colonie nouă, ca sat independent, 
nu se putea crea decât acolo unde se puteau plasa то familii. Prin 
această lege, directiva colonizărilor a fost dată în atribuţiunea 
Ministerului de Agricultură, punându-i-se la dispoziţie și suma de 
6.000.000 coroane, în scopul achiziţionării de terenuri pentru coloni- 
zări, construiri de case pe seama coloniștilor, pentru îmbunătăţirea 
pământului, etc. Această lege asigură Statului și dreptul de pre- 
emţiune asupra loturilor și dreptul de a scoate din aceste colonii 
pe coloniștii renitenți. Legea de mai sus a fost întregită și cu legea 
XXXII din 1897, care a autorizat instituţiunile financiare să emită 
obligaţiuni asupra loturilor coloniştilor, până la valoarea de 75%, 
cu titlu de împrumut. 

Par nici prin aceste legi nu s'au putut crea mijloacele defini- 
tive pentru sprijinirea acțiunii de colonizare ungurească. La 1909, 
Dâranyi Ignátz, ministrul Agriculturii, a întocmit un amplu 
proiect de lege în această materie,—care prevedea ca toate moșiile 
Statului, fără scop special sau lucrativ, în valoare de 120 milioane 
coroane, să fie întrebuințate în scop de colonizare. Acest proiect 
de lege nu a putut fi votat, deoarece guvernul din care făcea parte 
ministrul Darânyi a căzut, iar noul ministru al Agriculturii, 
contele Serenyi Bela, nu și 1-а însușit. Acesta din urmă face să se 
voteze legea XV din 1911, care prevede înfiinţarea unei institu- 
tiuni financiare, sub numele de Magyar Földhitelintézetek Országos 

Szövetsége (Federaţia regnicolară a instituţiilor funciare maghiare), 
al cărei scop ега să se ocupe de parcelarea și colonizarea pămân- 
turilor, după indicațiunile Ministerului Agriculturii şi potrivit 
intereselor Statului, dându-i în atribuţiune și numeroase alte 
operațiuni, în legătură cu înființarea şi consolidarea acestor colonii, 
sub raport economic şi social. In sensul statutelor ei, această insti- 
тийишпе trebuia să aibă un caracter altruist, fără a tinde la câștiguri. 
Capitalul ei social a fost semnat după cum urmează: Statul 8 
milioane coroane, < Magyar Fâldhitelintezet > (Institutul de Credit 
funciar ungar) 3,5 milioane coroane, 4 Kisbirtokosok Országos Föl- 
dhitelintezete » (Institutul de Credit Funciar Regnicolar al micilor 
proprietari) 2 milioane coroane si < Országos Központi Hitelszăvet- 
kezet » (Centrala Cooperativă regnicolară de Credit) 1,2 milioane 
coroane. Dar această instituţiune nu şi-a mai putut desfășura 
programul еі de activitate, dat fiind că la 1914 a izbucnit răz- 
boiul mondial. Astfel, în Banat ea nu a lăsat nici o urmă. 

Iată căile pe care Banatul românesc a trebuit să primească 
şi pe cei 242.452 unguri, constatați la 1910, deși, în momentul 
retragerii turcilor din Banat, elementul unguresc în această pro- 
vincie era cu totul inexistent. 

Fără а ne extinde la rezultatele acţiunii de colonizare 
făcute de Statul ungar dela 1867 şi până în preajma războiului, 
pe teren şi în diferitele regiuni, ţinem să constatăm aci două 
lucruri: 

a) Că nicio colonie făcută de puterea de Stat ungară nu este 
mai veche de anul 1881; cele mai multe însă s'au înființat dela 
1890 încoace şi până la 1910; 

b) Că atenţiunea guvernului ungar era mereu îndreptată 
asupra judeţului Caraş-Severin, unde românii constituiau un bloc 
impenetrabil. Din acest motiv, guvernul ungar și-a ales linia 
Timișului şi Begheiului, între Timişoara și Făget, fixându-şi ca 
obiectiv colonizarea cu unguri pe o distanță de circa 80 km., cu 
intenția vădită de a face legătura cu ungurii din Ardeal. Este cea 
mai mare acțiune de colonizare concepută pentru Banat, evident 
în scop pur politic, ceea ce a trebuit să aibă în vedere si Statul 
român. Prin art. ro din « Legea Agrară pentru Transilvania, Banat 
şi Maramureș > publicată în Monitorul Oficial din зо Iulie 1921, 
s'au luat următoarele dispozițiuni: 

« Loturile celor colonizați după r Ianuarie 1885 se expropriază 
până la limita lotului fixat în întregime, pentru împroprietărirea 
îndreptățiților dela art. 92». 

Statul român era dator să facă această rectificare din motivul 
că el nu era ţinut să respecte concepții politice dușmănoase ele- 
mentului românesc si fiindcă, după cum am văzut, termenul de 
amortizare al prețului pământului ега de 42 ani şi deci în acest 
timp, guvernul român, ca succesor al aceluia ungar, era în drept 
să ia orice măsură. Noi socotim că termenul de 25 ani, prevăzut 
de art. то citat mai sus, era greşit, El trebuia să meargă cu cel 
puţin 5 ani mai înapoi, adică până Іа 1 Ianuarie 1880. Cu termenul 
de 1 Januarie 1885 au scăpat de sub efectul legii noastre agrare 
două din cele mai puternice comune de colonişti din Valea Be- 
ghiului, una înființată la 1881 și alta la 1883. 

Fireşte, ungurii au protestat, reclamându-ne la Societatea 
Naţiunilor, prilejuind cel dintâi mare proces cu răsunet în opinia 
publică europeană, cunoscut sub numele de « Procesul coloniștilor 
unguri din Banat 2, proces pe care l-am câștigat. 

Incheind acest studiu, nu putem să nu ne exprimăm mirarea 
şi satisfacția în ce priveşte virtuțile poporului românesc, care fără 
nici un ajutor de afară, a putut să ţină piept celor trei mari acțiuni 
de colonizare, urmărite cu tenacitate, vreme de sute de ani, de 
puternice și dușmănoase State, nouă românilor, Deşi sub presiunea 
seculară întreită, elementul românesc a fost nevoit să cedeze 
oarecare teren, să aibă oarecari eclipse de voință, să se automu- 
tileze renunțând la copii, nu a abandonat lupta niciodată, In 
patrimoniul Statului român întregit, românii bănățeni au pășit 
cu conștiința datoriei împlinite, cu fruntea în sus şi refuzăm să 
credem că ei ar renunţa la lupta seculară tocmai acum, după marea 
izbăvire naţională. 

Lupta viguroasă dusă de elementul românesc o remarcă si 
sociologul Balogh Pâl scriind 1): 

«In teritoriul dintre Mureș și Begheiu, de 150 ani, doud 
nații luptă pentru stăpânirea pâmântulu: șvabi și românii. Ат 
fi și o a treia nație, sârbii, dar aceștia sunt aproape scoși din 
luptă y. 


1) A Nepfajok Magyarországon, Budapest, 1902, p, 822, 

La fel îi consideră Balogh Pál si pe unguri când scrie 1): « Până 
unde se întinde etnica românească, treptele maghiare sunt apăsate. 
In Caraş — Timiş şi Arad — Bihor, ritmul treptelor ungurești este 
obosit, lipsit de putere ». 

După încheierea războiului mondial, câmpul nostru de luptă 
s'a mai restrâns, elementul maghiar și sârb fiind neînsemnat, nemai- 
putând juca un rol decât în politica economică și comunală a 
Banatului. In adevăr, în Banatul nostru de astăzi, elementul româ- 
nesc dispune de o majoritate absolută. Dintr'un total de 942.000 
suflete, românii sunt în proporție de 55,3%, ungurii de 11,2%, 
şvabii de 24,6% şi sârbo-croaţii de 4,3% 2). 

In asemenea împrejurări, am îndrăzni să spunem că, în Banat, 
lupta elementului românesc nu ar fi tocmai grea, dacă organele 
Statului român ar avea răgazul de a reflecta o clipă asupra măsurilor 
ce se impun si dacă societatea românească locală ar ști să se mani- 
feste pe alte căi, mai puţin sgomotoase și mai pozitive. 


P. NEMOIANU 


1) A Nebfajok Magyarországon, Budapest, 1902, р. 71. 
з) Buletinul demografic al României, Anul V, Nr. 6, 1936, p. 346. 


INSEMNARI REFERITOARE 
LA O CONCEPTIUNE TEHNICĂ 
A DEMOCRATIEI 


Dacă am vrea să caracterizăm publicistica timpurilor noastre, 
am putea spune că ea înfăţişează această stranie particularitate de 
a număra în rândurile ei foarte mulți doctrinari şi nici o doctrină; 
adică пісі o construcțiune ideologică demnă de o asemenea apela- 
ипе. O seamă de nechemaţi, care nu pot să justifice în nici un fel 
vre-o competenţă pentru a emite teorii sau a discuta în materie de 
ştiinţă politică, nu se sfiesc să se manifeste zgomotos. Libertatea 
scrisului a ajuns libertatea de a spune prostii şi mulți oameni de 
seamă se întrec în a critica formele de guvernământ existente 
cât şi în formularea de «sisteme ideale » pentru viitor. 

Sufragiul universal, pe care mulți îl critică cu înverșunare, 
fără măcar a pătrunde caracterul și rostul său, este, într'o bună 
măsură, indirect vinovat de această înflorire, neașteptată şi inopor- 
tună, a aptitudinilor critico-dogmatice necalificate. In adevăr, 
profanii își spun că, dacă nu se cere nici o pregătire teoretică pentru 
a ajunge deputat, senator sau chiar ministru, nu există nici un motiv 
ca discuţia teoretică referitoare la oportunitatea și modul de recru- 
tare al acestor instituțiuni să reclame în mod imperios anumite 
cunoștințe de specialitate. « Ce este accesibil tuturor poate fi 
discutat cu competență de toți», iată postulatul nemărturisit al 
cugetării profane, când ea pășește fără sfială pe cărările ştiinţei 
politice. 

Noi credem că, în regulă foarte generală, părerile manifestate 
cu atâta suficiență de atâţi « oameni bine > se caracterizează printr”o 

totală incompetenti. Puţini sunt aceia în stare măcar să bănuiască 
complexitatea problemelor pe care le tratează cu atâta dogmatism. 

Dar vina iniţială nu o poartă mulțimea. Ca totdeauna, mul- 
țimea are îndrumători, care sunt, în bună parte, adevărații vino- 
vaţi. Printre ei, la locul de cinste, trebuiesc așezați cugetătorii și 
filosofii reputați care, incredintati că problemele de politică teo- 
retică se pot rezolva fără o serioasă cultură de specialitate şi numai 
cu ajutorul unei bogate culturi filosofice, au invadat știința poli- 
tică și, cu o condamnabilă ușurință, au criticat instituțiuni a căror 
semnificație nu erau pregătiți a o pătrunde și a o înțelege. 

Socotim de aceea, pentru a pune capăt confuziunii, că este 
absolută nevoie de o doctrină, întocmită cu ajutorul unor metode 
adecvate, de oameni într'adevâr competenţi. 

Am spus: o doctrină. Gândul nostru întreg este însă: o doc- 
trină democratică, deoarece, după părerea noastră, nu există decât 
o singură doctrină rațională de guvernământ: acea democratică. 
In lumea realităţilor trecătoare, democraţia tinde astăzi să devină о 
raritate; faptul nu poate însă interesa pe teoretician, dat fiind că 
o reuşită vremelnică nu poate compensa caracterul efemer, irațional, 
inerent formelor autoritare de guvernământ. 

O doctrină democratică este cu atât mai necesară astăzi, cu cât 
sunt în sânul maselor nenumărați oameni care simt democratic, 
dar care se depărtează de această doctrină, deoarece adversarii ei au 
reuşit, printr'o înfăţişare și deformare mincinoasă a ei, să o pre- 
zinte drept « nedemocratică în fapt»! « Democraţia este numai 
în aparență... democratică. In fond, ea este o vastă mistificare >. 
Concluzia logică a unei asemenea răsturnări е lesne de ghicit: 
« Formele autoritare de guvernământ realizează, în ciuda aparen- 
telor, mai multă egalitate socială si chiar mai multă libertate >. 

Răspunderea acestui prea îndrăzneț paradox o poartă, în mod 
exclusiv, inadecvata definițiune a democraţiei, vulgarizată astăzi, 
definițiune care pune accentul pe ideea de guvernare a poporului. 
Aceasta constitue o gravă eroare, dat fiind că о definițiune trebue 
totdeauna să exprime esența conceptului definit, iar nu vre-o parti- 
cularitate întâmplătoare a sa. Ca atare, definiția democraţiei ar 
trebui, la rândul ei, să exprime esența ideii de democraţie, iar 
nu această particularitate accidentală, prea puţin caracteristică 
şi într'o foarte mare măsură pur verbală, care este guvernarea popo- 

rului. De altfel, definitiunea curentă a democraţiei: « guvernarea 
poporului », nici nu este propriu zis o definițiune, сі o simplă 
traducere a unui cuvânt grecesc. Їп consecință, după ce am tradus 
democraţie prin guvernarea poporului, problema definiţiunii acestei 
noțiuni rămâne întreagă, $1 suntem îndreptățiți să adăogăm că 
ceea ce rămâne de făcut este totodată foarte anevoios și important. 
Putem spune chiar că problema formei celui mai bun guvernă- 
mânt se confundă, într'o bună măsură, cu problema unei bune 
definițiuni a democraţiei. 

Ce este Democraţia ? Guvernarea Poporului ? Niciodată ! Nici un 
teoretician contemporan nu ar accepta o asemenea defini- 
tiune, împotriva căreia, la rândul nostru ne înscriem în fals. Atunci, 
ce este Democraţia ? Їп ceea ce ne privește, am fi dispuși să acceptăm 
următoarea definițiune din care, după cum se vede, ideea de guver- 
nământ al poporului este complet îndepărtată: « Democrația este 
Statul în care domnește o ordine de drept, subordonată principiilor 
exprimate prin declarațiunea drepturilor omului ». Nu avem pretenţia 
că definițiunea noastră este foarte bună; nici chiar foarte precisă. 
In sfârșit, nici nu ne obligăm măcar să nu o modificăm cu timpul, 
de pildă pe măsură ce vom aprofunda mai bine raporturile dintre 
libertate si dreptul de proprietate. S'ar putea, de pildă, să ajungem 
la definițiunea: Democraţia este Statul în care domnește o ordine 
de drept, puterile legiuitorului fiind limitate de drepturile rezultând 
pentru individ din instituția proprietății individuale. Se vede că 
închnăm de partea acelora care văd o contradicțiune între autocraţie 
și dreptul de proprietate individuală și deci, opozițiune între demo- 
стајіе şi colectivism. In schimb, pe lângă defectele pe care singuri i le 
recunoaștem, definițiunea noastră a democrației comportă si о 
incontestabilă superioritate: aceea de a ignora cu desăvârşire ideea 
pe care profanii o cred a fi esența democraţiei: guvernarea popo- 
rului. Aceasta nu este decât o consecință indirectă, întâmplătoare, 
o caracterizare verbală a unei organizaţiuni politice foarte com- 
plicate. 

Găsim, prin urmare, ideea de legalitate la baza definițiunii demo- 
craţiei, însă ideea de legalitate limitată și temperată, la rândul său, 
în ceea ce privește iniţiativa legiuitorului, de aceea de libertate. 
Oricât de neprecisă ar fi această din urmă idee, este greu să facem 
abstracție de ea, când definim democraţia. Fără un minimum de 

libertate, fie el chiar derizoriu, dar în schimb imprescriptibil, nu 
există democraţie, 

In sfârșit, suntem de acord cu adversarii democraţiei când ei 
susțin că ideea suveranității poporului este un mit, în contradicțiune 
flagrantă cu realitatea, dar pretindem că o adevărată doctrină a 
democraţiei nu va aminti niciodată de suveranitatea poporului, ex- 
presie la locul ei în frazeologia pompoasă a Revoluţiei Franceze 
(sau în proza ridicolă а semidocţilor prezumţioși care vor să se 
mândrească cu un bogat vocabular), dar inutilă, inexactă și peri- 
culoasă într'o adevărată democraţie, dat fiind că, în cel mai bun 
caz, e susceptibilă să alimenteze tendinţele demagogice ale unor 
politiciani de rea credință. Suveranitatea poporului a fost inventată 
spre a justifica sufragiul universal. Vom arăta că sufragiul universal 
se dispensează de asemenea temelie de quasi-mistică esenţă. 

O paranteză, pentru а ne face mai bine înțeleși. Astăzi, spre 
deosebire de trecut, — prin trecut înțelegem în deosebi perioada 
premergătoare Revoluţiei Franceze, — doctrina democratică s'a 
despărțit de ideile filosofice care, acum 150 de ani, i-au sprijinit 
debuturile. Astăzi doctrina democratică nu mai urmărește răstur- 
narea unei forme absolutiste de guvernământ, atacând și dovedind 
insuficiența premizelor ei teoretice, ci urmărește, pur și simplu, 
organizarea unei forme de viață socială în care individul să 
‚ se bucure de anumite garanţii reale, iar nu verbale, cu privire la 
viața, libertatea, munca și proprietatea sa. Din acest punct de ve- 
dere, о definițiune a democraţiei care ar spune: « Democraţia este 
acea formă de organizațiune socială, în care viaţa, libertatea, 
munca și proprietatea individuală sunt garantate în mod real, 
iar nu verbal», ar constitui, în ciuda caracterului său empiric și 
nejuridic, în ciuda faptului că nu conține nimic cu privire la 
organizarea politică a Statului democratic, o mult mai fericită 
caracterizare a noțiunii de democraţie, decât formula curentă de: 
guvernare a poporului. De altfel, că aici stă nodul problemei, o 
recunosc implicit $1 adversarii democraţiei, când, urmărind să 
recolteze adeziuni printre partizanii acesteia, întemeiază propa- 
ganda lor pe afirmaţia că ideologia democrată, cu așa zisa ei suve- 
ranitate a poporului, este un mit саге nu corespunde realității $1 
susțin mai departe că formele autoritare de guvernământ pe care 
le preconizează, deși neagă (din punct de vedere concret) ideea de 

suveranitate a poporului, asigură totuși poporului o viață mai 
bună. 

In ultimă analiză, controversa dintre democrați si anti-demo- 
craţi se rezumă la răspunsul care trebue dat întrebării, dacă liber- 
tățile individuale pot exista şi în lipsa kbertăților politice. Bine înţeles 
că răspunsul e negativ. 

Să revenim însă la guvernarea poporului. Intru cât caracteri- 
zează ea democrația? Intru nimic, din punctul de vedere al unei 
necesități interioare, logice. Din punct de vedere concret, al reali- 
Са Шог sociale și psihologice, într'un cuvânt, din punct de vedere 
empiric, există însă o legătură de fapt (nicidecum de drept) între 
garanţiile recunoscute persoanei umane și mecanismul de selec- 
ţionare al guvernanţilor. Ori de câte ori poporul contribue Іа desem- 
narea lor, din motive foarte indirecte pe care vom încerca să le 
indicăm mai jos, persoana umană este respectată într'o mare 
măsură. Dimpotrivă, când poporul este exclus dela operaţiunea 
selecționării conducătorilor politici, după un timp mai lung sau 
mai scurt, garanţiile, de care cu toții credem că e bine ca persoana 
umană să fie înconjurată, dispar cu totul. 

Pe ce se reazemă această afirmaţiune ? Pe simpla observare că, 
ori de câte ori poporul nu participă la guvernare, guvernarea se 
exercită împotriva lui. Cu toate că afirmaţia noastră ni se pare 
indiscutabilă, vom arăta că acest adevăr empiric are și o explicaţie 
de ordin raţional. Ea constă în ceea ce s'ar putea numi teoria 
forțelor componente ale realității sociale. 

Leon Duguit a enunțat principiul că, în orice formă de viață 
colectivă, forțele sociale organizate reușesc totdeauna, — fie că 
vrem, fie că nu vrem,—să-și manifesteze existența. Uneori însuși 
legiuitorul constituant face aplicațiunea acestui principiu, recu- 
noscând prin Constituţie existența lor. Astfel, Constituţia noastră 
recunoaște existența, ca forțe de саге organizațiunea politică a 
Statului va trebui să ţină seama, a celor doi factori constituționali: 
popor și Rege. De asemenea, felul în care Constituţia vorbeşte 
despre presă și biserică ne îndreptățește, poate, să credem că cel 
puțin în mod inconștient, ea le-a recunoscut importanţa ca forțe 
sociale organizate. In schimb, Constituţia noastră nu vorbește 
nici un cuvânt, nici despre partidele politice, nici despre marea 
finanţă si industrie, nici despre sindicatele muncitorești, si în același 

fel procedează mai toate constituțiunile contemporane. Rezultatul 
acestei omisiuni este că faptele transgresează textele constituționale 
şi, pretutindeni unde ele există, trusturile influențează într'o bună 
măsură legislația țării, sindicatele muncitoreşti exercită prin mijlo- 
cirea străzii şi a grevelor presiuni asupra puterii constituite, în 
sfârşit, partidele politice exercită un control permanent și de fiecare 
clipă asupra întregii vieţi de Stat. 

Lucrul apare și mai adevărat, dacă ne dăm seama că în regimurile 
totalitare contemporane au fost nimicite, în înțelesul material 
al cuvântului, organizaţiunile partidelor politice şi acele ale sindica- 
telor muncitorești pentru a putea să se asigure dominaţia regimului. 
Marea finanță şi trusturile s'au sustras urgiei acestuia, pentru 
motivul că ele i-au sprijinit ascensiunea, iar după reuşită au știut 
să se mulțumească a culege beneficii economice, renunțând la 
orice veleități de a juca vre-un rol politic. 

(Cu această ocazie, vom aminti că este cu totul greşit a se 
spune că, într'o democraţie, banul poate orice. Intr'o democrație, 
banul în sine nu poate mai nimic. Aceea care poate ceva, deşi cu 
mult mai puţin decât întrun regim autocrat sau totalitar, este 
marea industrie, care se confundă de cele mai multe ori cu marea 
finanţă. Acestea sunt adevărate forțe sociale, adică sunt bine 
organizate, având reprezentanţii lor în toate cercurile care deţin o 
fracțiune a autorităţii de Stat. Prin mijlocirea creaturilor lor, ele 
influenţează viața de Stat, imprimându-i о direcțiune conformă 
cu interesele lor; evident, în linii mari.) 

După cum era de âșteptat, diferitele forțe sociale sunt adeseori 
antagoniste. Interesele lor sunt în parte concurente, de sigur, dar 
şi divergente, sub multe raporturi. Astfel fiind, e normal ca fiecare 
să caute să-și atingă scopul în dauna celorlalți. Așa se nasc, în primul 
rând, conflicte sociale; în al doilea rând, conflictul dintre partidele 
politice și marea finanță, amândouă vrând să exercite în mod 
exclusiv o influență preponderentă; în sfârșit, aşa se naște con- 
flictul dintre pătura intelectuală și marile mase, dat fiind că pătura 
intelectuală, chiar când este săracă, are un ideal conservator şi 
merge mână în mână cu forțele de inerție. Din punct de vedere 
economic, numeroşi intelectuali, liberi profesioniști, funcționari 
fac parte din proletariat; totuşi, din punct de vedere social și 
ideologic, cei mai mulţi dintre ei reacţionează la fel ca și 

reprezentanţii claselor mijlocii, care sunt, prin excelență, forțe 
conservatoare. 

In lupta pentru supremaţia politică de care se leagă atâtea 
avantaje economice, care este cel mai sigur mijloc de a zdrobi 
pe adversar? De sigur acela care-i contestă adversarului dreptul 
de a avea reprezentanţi în sânul organizațiunii politice a Statului. 
Iată în puţine cuvinte motivul pentru care sufragiul universal 
este ţinta atâtor atacuri. Sufragiul universal este mijlocul de 
apărare al maselor, instrumentul prin excelență al revendicărilor 
sociale. Acesta constitue un motiv suficient pentru ca celelalte 
forţe sociale de саге am vorbit mai sus să reclame desființarea sa. 

Chiar din punctul de vedere al intereselor maselor, trebue să 
recunoaştem că, de multe ori, sufragiul universal nu este la înăl- 
{теа chemării sale, dat fiind că adesea aleşii săi trădează 
cauza căreia îi datorează mandatul. Faptul nu trebue însă să ne 
determine să pronunțăm împotriva lui o condamnare pripită, 
deoarece lucrurile stau astfel, încât trădarea, oricât ar fi de gene- 
rală, încă nu reprezintă un prea mare neajuns. Intr'adevăr, intensi- 
tatea si violenţa luptelor politice impun sacrificii şi obligaţii mari 
chiar celor mai egoişti, chiar acelor саге pășesc la drum cu intenția 
fermă de a recolta în mod exclusiv beneficii de pe urma carierei 
politice pe саге au îmbrățişat-o (aceasta bine înțeles în ipoteza că 
vor să fie realeși). 

Iată prin urmare unul din fundamentele teoretice ale institu- 
ţiunii sufragiului universal. Mai sunt încă şi altele, toate fără 
nici o legătură cu faimoasa teorie а reprezentațiunii (care este o 
ficțiune de origine filosofică). Astfel, la baza instituţiunii sufra- 
giului universal găsim, în primul rând, dezideratul fundamental al 
democraţiei moderne: schimbarea, la anumite intervale de timp, 
a persoanelor care dețin frânele Statului. Această schimbare este 
considerată de multă lume, în mod eronat, drept o consecință 
nedorită şi regretabilă a regimului democratic, care trădează prin 
această instabilitate, o imperfecţiune congenitală a sa. In fond, 
lucrurile stau altfel: democraţia reclamă schimbarea (evident nu 
prea des) a celor dela cârma Statului, ştiind că nimic nu este mai 
primejdios pentru o ţară și pentru libertăţile cetățenilor, decât о 
guvernare de prea lungă durată, care sfârşeşte, totdeauna, prin a 
conferi celor ce guvernează, impresia că sunt indispensabili și că 

guvernează în virtutea unui drept propriu, iar nu în baza unui 
mandat, care numai prin merit şi dezinteresare le poate fi con- 
servat. 

In al doilea rând, sufragiul universal e justificat de o necesitate 
practică: în lipsa poporului nu are cine desemna pe guvernanti. 
Intr'adevár, intr'o Monarhie constituțională desemnarea guver- 
nantilor poate fi rezultatul unei colaborări dintre popor si Rege. 

In schimb însă, intr'o Republică cine ar putea, în afară de popor, 
desemna pe guvernanți? Presa? Marea finanță sau industria? 
Sindicatele muncitorești? Armata? Universitățile ? Sau, în sfârşit, 
aceste instituțiuni din nou la modă care poartă numele de corpo- 
rații $1 care constituesc ultima formă a unei anumite cugetări 
politice ? 

E drept că, în ultimul timp, se vorbeşte mult despre așa zisele 
Elite Sociale care ar putea, ele, desemna pe guvernanţi, sau asuma 
eventual răspunderea guvernării. Soluţia pare minunată; păcat 
însă că nu este totodată și posibilă. Asupra acestui punct, de îndată 
ce părăsim planul pur verbal, nici o discuţie nu este măcar cu 
putință. Intr'adevăr, ce înţelegem prin elită? Cine face parte din 
ea, și care este criteriul neîndoielnic al selecţiunii ei? Iată întrebări 
la care este nu numai greu, dar chiar imposibil de răspuns, între 
altele pentru motivul că orice individ, fie el cât de mediocru, 
oridecâteori va descoperi în profesiunea sa, sau în cercul activităţii 
sale, pe altul mai mediocru, va fi tentat să se considere ca făcând 
parte din elită, Și dacă, la urma urmelor, pentru a simplifica pro- 
blema, am elimina din așa zisele elite tot ceea ce nu este de calitate 
indiscutabilă (presupunând ceea ce noi nu credem, că asupra 
acestui punct un acord general ar fi posibil), lăsând doar să subsiste 
capetele de listă ale diferitelor ramuri de activitate socială, si le-am 
încredința acestora sarcina guvernării țării, nici atunci rezultatul 
nu ar fi prea fericit. Ехрегіепје de soiul acesta s'au făcut cam pre- 
tutindeni şi nu au dat niciodată rezultate, 

Iată deci şi inconsistenta, deşi la modă, « teorie» a elitelor 
desminţită de fapte, după ce o analiză logică sumară ne făcuse să 
întrevedem mediocritatea doctrinară a acestei construcțiuni ideo- 
logice. Ce mai rămâne de propus drept instrument de selecționare 
a guvernanților în Statul modern, în afară de biserică şi de dreptul 
divin, care ni se par oarecum perimate, din punctul de vedere al 

unei moderne teorii de риуегпйтапі ?... In consecință suntem ne- 
voiți să ne întoarcem la selecțiunea operată de sufragiul uni- 
versal, de sigur nu pentru motivul că ea este perfectă, ci numai 
pentrucă dintre toate ea este cea mai puţin proastă și totodată 
singura care oferă un criteriu obiectiv de selecţiune. Vom încerca 
însă să prezentăm instituțiunea sufragiului universal în adevărata 
sa lumină, dezbărând-o de argumentele specioase ale adversa- 
rilor săi şi de trasfiguraţiunile pseudo-filosofice pe care i le-au 
impus apărătorii ei zeloşi, dar insuficient informaţi. 

Ce este sufragiul universal? Pentru a răspunde la această 
întrebare, trebue să vedem care este semnificația politică a acestei 
instituțiuni şi, în acest scop, să examinăm, în mod prealabil, cum 
se guvernează o democrație, 

Ceea ce caracterizează, prin excelență, democraţia este faptul 
că, într'o asemenea formă de guvernământ, opoziţia contribue la 
guvernarea ţării, Mai bine zis, într'o democraţie guvernează 
guvernul în colaborare cu opoziţia, cu presa și cu opinia publică. 
Acest fenomen, în mod exclusiv specific democraţiilor, le poate 
caracteriza mai bine decât oricare altul. El lămureşte înţelesul 
locuţiunii britanice « Opoziția Majestății Sale », cât și acela 
al propunerii formulate de curând în Camera Comunelor, de a se 
atribui şefului opoziției о remuneraţie de 2.000 livre anual. 
Privită astfel, întreaga problemă а selecțiunii guvernanților se 
transformă radical. Intr'o autocraţie, unde guvernul conduce tre- 
burile Statului, fără a cere avizul presei și al opiniei publice, e 
necesar, trebue, chiar dacă în fapt lucrările nu stau astfel, și nu 
vedem pentru care motiv ar fi tocmai așa, ca cei mai buni să fie 
la posturile de comandă. Intro democraţie însă, lucrurile se 
schimbă, şi anume; este de ajuns ca cei mai buni, dacă nu se află 
pe banca ministerială, să-şi poată spune cuvântul, fie de pe băncile 
opoziţiei, fie de pe tribuna presei. In asemenea condițiuni, rolul 
sufragiului universal diferă mult de acela pe care i-l atribue detrac- 
torii săi, care nu vor să țină seamă de felul în care se exercită în 
fapt guvernarea unei democraţii, ci urmăresc cu o privire fixă niște 
principii abstracte, perimate de mult. Sufragiul universal nu mai 
trebue considerat astăzi drept un examen la care este de dorit 
să reuşească cei mai buni, ci drept un mecanism de reducere al 
numărului prea mare de postulanţi la conducerea ţării, prin elimi- 

narea mulțimii celor mai prosti. El пи are pretentiunea să spună 
« propriu nomine » care este cel mai bun, ci se declară satisfăcut 
dacă, în mulțimea celor aleși, alături de elementele mediocre sau 
slabe, se găsesc 51 elementele cele mai bune pe care, după cum 
am mai spus, nici nu are pretenția să le desemneze în indivi- 
dualitatea lor. 

Certitudinea că, alături de elemnetele mediocre sau chiar slabe, 
scoase la suprafață de sufragiul universal, se găsesc 51 elementele 
cele mai bune, de care o ţară dispune la un moment dat, îi ajunge 
cu prisosință, deoarece, în ultimă analiză, rostul sufragiului uni- 
versal este de a suscita pe unii dintre interlocutorii unei foarte 
vaste discuțiuni, саге va cuprinde întreaga ţară, datorită atmosferei 
de întinsă publicitate în care se desfășoară. 

Iar acelora care pretind că, în țările democratice, « adevăratele » 
elite refuză să se amestece în politică, din cauză că moravurile 
adoptate au coborit prea jos nivelul moral al vieţii publice, li se 
poate răspunde că afirmațiunea lor este gratuită, pentrucă e incon- 
trolabilă și neverosimilă. Politică se face, înainte de orice, cu 
anume temperament. Numai cine are un anumit temperament 
se aruncă în vâltoarea politicei, oricare ar fi condiţiunile şi rezul- 
tatele luptei. A spune prin urmare că « adevăratele elite» dispre- 
ţuiesc politica, din cauza condiţiunilor în care se desfășoară lupta 
şi a nivelului moral coborit propriu vieţii politice, înseamnă pur 
şi simplu a denatura adevărul, și a transforma o dificienţă de energie, 
care face imposibilă participarea la o luptă atât de grea, într'o 
determinațiune conştientă de a nu interveni, sub pretextul că 
lupta ce se dă este degradantă. 

Există, de sigur, în toate democraţiile lumii, oameni deștepți, 
culti, cinstiţi, întreprinzători, care nu se valorifică în viața publică. 
Acest fapt nu trebue să ducă însă, drept consecinţă, la condam- 
narea regimului democratic, ci numai la încheierea că, pentru a 
figura printre conducătorii politici ai unei țări, pe lângă inteli- 
genţă, cultură, onestitate, mai e nevoie şi de o anumită combativi- 
tate, fără de care nepreţuita superioritate a regimului democra- 
tic nu se poate manifesta. Democraţie înseamnă «luptă și publi- 
citate ». Iar lupta presupune inițiativă şi combativitate. Neîn- 
soțite de aceste calități, inteligența, cultura st cinstea пи valo- 
rează, din punct de vedere al vieţii publice, decât regrete! Iar 

reabilitarea pe care « post mortem » istoria o acordă adeseori, în 
democraţii, oamenilor politici celor mai huliţi, constituie o prezumție 
serioasă în sprijinul afirmaţiunii că elitele politice coincid foarte 
adeseori cu ceea ce o democraţie are cu adevărat mai bun. Intre 
altele multe, cazul Clemenceau e elocvent: calomnia, acuzaţiile 
nedrepte, iată răsplata cotidiană a omului politic, oricare ar fi el 
și oricât ar fi de bun. Iar după moarte, reabilitarea. Astfel, istoria 
se repetă, fără a împiedeca repetițirea aceloraşi erori | 

In sfârşit, când răspundem criticilor aduse sufragiului universal, 
nu trebue să uităm că, în fapt, sufragiul universal nu are consecinţe 
atât de riguros absolute, cu privire la compunerea echipelor guver- 
namentale, ci este totdeauna temperat prin sistemul cooptațiu- 
nilor. Adică, cineva poate să fie foarte popular şi să joace totuși 
un rol cu totul neînsemnat în conducerea țării. Aceasta înseamnă 
că, dată fiind recrutarea echipelor de guvernământ, prin metoda 
cooptaţiunii, sufragiul universal nu poate impune aleşii săi la 
posturile de conducere, când valoarea lor personală este neco- 
respunzătoare, Și dacă totuși, uneori, unii miniștri nu sunt Ја înăl- 
timea postului ce ocupă, vina nu este a sufragiului universal, ci a 
premierului și a cine știe cărei combinaţiuni de culise. Căci este 
totdeauna posibil să găseşti oameni mai calificați în rândurile unui 
partid de guvernământ. 

Concluzia care se desprinde de aici este că criticile aduse sufra- 
giului universal, — mecanism de selecțiune inadecvat, — sunt şi 
mai puţin întemeiate, sufragiul universal fiind doar o simplă etapă, 
şi nu cea mai importantă, а selecțiunii personalului de conducere 
a unei democraţii. El nu este, după cum am spus în altă parte, 
decât un procedeu de primă, promptă si masivă eliminare a mul- 
ţimii celor mai proşti. Atât, $1 în acest scop, nu e nevoie de cine ştie 
ce competență deosebită a alegătorului,. 


* 
* * 


După sufragiul universal, partidele politice ocupă locul întâi 
în ordinea criticilor îndreptate împotriva democraţiei. Aici igno- 
ranta joacă rolul de căpetenie si, dacă ar fi mai puţin răspândită, 
teza acelora care reclamă desfiinţarea partidelor politice nu ar 
merita un răspuns. Din nenorocire însă, trăim într'o epocă în care 

sportul a luat locul școlii, iar conformismul a înlocuit gândirea, 
De aceea ne vom osteni să combatem criticile formulate împotriva 
partidelor politice, iar concluzia noastră va fi — о enunțăm de pe 
acum — necesitatea legiferării existenţii partidelor politice, Adică, 
în loc de înlăturarea lor, recunoaşterea prin lege a rolului lor. 

Ce este un partid politic? O vastă organizațiune socială, hotărîtă 
să cucerească puterea prin căi legale. Adică hotărită să obțină, prin 
mijlocirea sufragiului universal, majoritatea absolută sau, cel puţin 
relativă, în parlement. 

Astfel stând lucrurile, legătura dintre partidele politice si 
sufragiului universal apare în mod foarte clar. Ea nu este o legă- 
tură întâmplătoare, ci, dimpotrivă, exprimă un raport de cone- 
xiune logică si de convenienţă funcțională. Fără partide politice, 
nu pot exista alegeri, deoarece partidele organizează desbaterea 
chestiunilor mari, de politică generală și de interes obștesc, asupra 
cărora alegătorii se vor pronunţa prin votul lor, după cum tot 
partidele efectuează o primă selecţiune a oamenilor politici, în afară 
de prescripțiunile exprese ale legii scrise, Іп absența partidelor 
politice, alegătorii ar fi си totul dezorientați şi, în consecință, votul 
lor ar pierde orice semnificaţie, Acei care reclamă înlăturarea parti- 
delor politice, fără a cere totodată desființarea sufragiului universal, 
ar trebui să mediteze asupra faptului că el nu poate funcționa 
fără partide politice, după cum nu poate funcţiona nici în ipoteza 
partidului unic, care este o elementară și simplistă falsificare a 
instituţiei sufragiului universal, imaginată de regimurile autoritare, 
în scopul de a se confecţiona, fără luptă, majorităţi compacte. De 
sigur că, cu o libertate totală de propagandă şi cu o propagandă 
contrară bine organizată, alegerile cu un partid unic s'ar asemăna 
unui referendum. Ipoteza aceasta este însă inadmisibilă, deoarece, 
în fapt, oridecâteori există un singur partid constituit, el practică 
intoleranța şi împiedică orice propagandă potrivnică. Pe lângă 
aceasta, însăşi ideea de propagandă contrară, bine organizată, cu- 
prinde, în ipoteza unui partid unic, о contradicțiune, deoarece 
posibilitatea unei asemenea propagande implică, pentru a fi eficace, 
un al doilea partid. In sfârșit, orice s'ar spune, existenţa unui 
singur partid implică intoleranța. Numai intoleranța poate reduce 
eterna şi ireductibila diversitate a părerilor, până la a grupa întreaga 
naţiune sub un singur stindard. 

Nu corespunde realităţii afirmatiunea că regimul parlamentar 
funcționează cu atât mai bine, cu cât sunt mai puţine partide. De 
pildă nu se poate susține că, în regulă generală, ar fi mai bine 
dacă ar fi 5 partide în loc de 15. Suntem de părere că, în ambele 
cazuri, е tot atât de rău. Exact ar fi să spunem că regimul parla- 
mentar nu funcționează cu plin randament decât atunci când 
există numai două partide. Acest lucru este în deobște destul de 
superficial cunoscut. Astfel, adeseori se critică sistemul rotativei 
а două partide. Critica este cu totul neîntemeiată. E bine să fie 
numai două partide, deoarece, în această ipoteză, alegătorul tranșează 
prin votul său o îndoită chestiune: 1) o chestiune de persoane, 
referitoare la persoana candidatului ales: 2) o problemă de politică 
concretă, asupra căreia este chemat să se pronunțe. Votând împo- 
triva unui candidat — în ipoteza celor două partide — alegătorul 
votează, în același timp, împotriva unei anumite propuneri. Mai bine 
zis, el tranșează personal o anumită problemă politică atunci când 
votează pentru candidatul care susține afirmativa, sau pentru acel 
care susține negativa. Așa dar, votul său dobândește, în ipoteza 
existenţei a numai două partide, și numai în această ipoteză, o 
semnificație politică, pe care nu o mai poate avea când numărul 
partidelor trece de două. Їп această din urmă ipoteză, semnificația 
politică a votului se pierde, rolul alegătorului mărginindu-se în a 
desemna pe membrii viitorului parlament. Їп rezumat, superiori- 
tatea regimului parlamentar cu numai două partide se exprimă 
printr'o formulă pregnantă, care s'ar putea enunta astfel: într'un 
asemenea regim, alegerile generale au, în același timp, caracterul unui 
referendum. Francezii ar spune că, în acest caz special, «la démo- 
cratie des choses se confond partiellement avec la democratie des 
personnes ». 

Din cele de mai sus rezultă, o consecinţă, pentru unii, de sigur 
neașteptată. үш proportionalá — acest simbol al 
perfectei justitii electorale — este generatoarea partidelor mici și, 
prin aceasta, dușmanul de moarte al adevăratului regim parla- 
mentar. Sub imperiul său, alegerile generale, în loc să rezolve 
problemele politice la ordinea zilei, reflectează diversitatea părerilor 
politice care stăpânesc colegiul electoral. După o foarte fericită 
formulă a d-lui MacDonald, reprezentaţiunea proporțională trans- 
formă alegerile generale si disolvarea Parlamentului într'un 

«recensământ al nasurilor, după culoarea lor politică, саге folo- 
sește partidelor să-și stabilească procentele, dar nu este furtuna 
binefăcătoare care răcorește atmosfera și restabilește echilibrul. 
In practică, situația rămâne ceea ce era mai înainte f, 


* 
* * 


Problema modalitštilor scrutinului și, prin urmare aceea а 
reprezentațiunii proporționale, este atât de strâns legată de buna 
funcţionare a regimului parlamentar, încât nu o putem epuiza, 
înainte de a fi examinat mai de aproape structura acestui regim. 
Jată-ne ajunși la punctul al treilea al criticilor adversarilor de- 
mocrației: Parlamentarismul. 

In primul rând, trebue să atragem atenţiunea că Democraţie 
şi Parlamentarism nu sunt noțiuni echivalente. Democraţia poate fi 
directă, indirectă sau, în sfârşit, semidirectă. La rândul ei, Demo- 
crația indirectă poate adopta înfățișarea unui regim parlamentar 
sau aceea a unui regim prezidenţial. De aici rezultă, de o parte că 
Parlamentarismul nu e decât o anumită modalitate a democraţiei, 
iar de alta că așa zisa criză a parlamentarismului — admițând că 
ar exista — nu implică câtuși de puțin, în mod necesar, criza 
democraţiei în genere. 

In al doilea rând, termenul de parlamentarism constituie o 
nefericită creațiune etimologică, deoarece ar putea să se creadă 
— şi în fapt se si crede acest lucru — că instituțiunea care a dat 
numele еі unui regim trebue să бе instituțiunea fundamentală a 
regimului, aceea care deține supremația politică. Lucrul nu este 
însă câtuși de puţin adevărat. Regimul în care instituția Parlamen- 
tului deține supremaţia politică este acela practicat în Franţa, 
căruia i-ar conveni mai bine apelațiunea de « Régime du Gouver- 
nement d'Assemblée > decât aceea de «regim parlamentar », Din 
punct de vedere practic, deosebirile dintre aceste două forme de 
guvernământ înrudite sunt mari, iar regimul francez constituie, 
după părerea multor teoreticieni ai dreptului constituțional, o 
foarte proastă formă de guvernământ. Ea reprezintă o deviaţiune 
oarecum « morbidă » a regimului parlamentar, care se datorește unei 
legi electorale nepotrivite, prin faptul că nu e susceptibilă să 
trimeată în Parlament, o majoritate stabilă și disciplinată. Cu 
privire la această formă de guvernământ, sunt justificate într'o 


390 REVISTA FUNDATIILOR REGALE 


bună măsură criticile pe care le formulează, împotriva sa, adversarii 
regimului parlamentar, fără a ţine seama de faptul că regimul 
francez nu poate fi calificat astfel, decât în mod cu totul im- 
propriu. 

Pentru consideraţiunile de mai sus şi în vederea de a face си 
neputinţă un întreg ansamblu de concluziuni greşite pe care o 
titulatură improprie l-ar putea suggera, aproape toți savanții con- 
temporani numesc regimul parlamentar, regimul Guvernământului 
de Cabinet. Această apelațiune e cu mult mai fericită, deoarece nu 
ne poate зиррега credința că Parlamentul este factorul fundamental 
al organizațiunii politice. Dimpotrivă, dacă este vorba să ne con- 
ducem după titulatura regimului, vom trage concluzia — de altfel 
perfect legitimă — că Guvernul (Cabinetul) deține supremația 
politică. In acest regim, parlamentul nu este decât o etapă, cea 
de a doua, a procesului de selecțiune а guvernanțţilor, care începe 
cu alegerile generale şi se sfârșește cu desemnarea primului mi- 
nistru. Rolul parlamentul este acela de a elabora, susține şi controla 
guvernarea, iar nicidecum de a impune ţării și guvernului arbitrariul 
său. Factorul cel mai important al regimului parlamentar este gu- 
vernul care, — dat fiind că este expresia majorității parlamentare 
şi cuprinde pe şefii ei, — o domină pe aceasta şi nu se teme de 
еа. Antagonismul din trecut, dintre guvern — expresia voinţii 
regale — şi parlament, expresia voinţii poporului, nu mai poate 
dăinui astăzi, când ambele, atât guvernul cât si parlamentul, au 
aceeași origină şi se confundă în parte, justificând teoria care spune 
că regimul parlamentar nu este un regim de separaţiune al puterilor, 
ci, dimpotrivă — dar fără vre-o semnificație pejorativă — unul de 
confuziune a puterilor. 

Pentru ca guvernul să poată domina parlamentul, impunându-i 
directivele sale, trebuie însă să fie îndeplinită o condiţiune funda- 
mentală. Anume, guvernul trebuie să dispună în sânul acelui 
Parlament de o majoritate, nu servilă, dar disciplinată. Și iată-ne 
astfel întorcându-ne, după un lung ocol, la chestiunea modalității 
scrutinului şi а reprezentaţiunii proporţionale, de care depinde, 
în ultimă analiză, posibilitatea de a avea majorităţi compacte, ne- 
cesare pentru a da naştere unui guvern «tare» și unei guvernări 
stabile, lucru pe care-l doreşte astăzi toată lumea şi pe care adver- 
sarii regimului parlamentar îl consideră imposibil de realizat 

într'un asemenea regim, Problema este cu atât mai fundamentală 
pentru o democraţie, cu cât soluțiunea sa: guvernul tare, fără a 
fi personal, face inutilă soluțiunea cealaltă, extraordinară, atât de 
recomandată astăzi, a guvernului personal, dictatorial. Intr'adevăr, 
un guvern care se reazămă pe o largă şi stabilă majoritate este mai 
puternic decât însuși un guvern dictatorial (dat fiind că primul se 
reazimă pe forță și pe consimțământ, iar cel de al doilea, aproape 
în mod exclusiv, pe forță). 

Cu privire la această complicată problemă a confecţionării 
majorităților parlamentare, prin mijloace legale, nu vom spune 
decât câteva cuvinte, deoarece spaţiul rezervat articolului nostru 
nu ne îngăduie prea lungi desvoltări. In primul rând, reprezenta- 
rea proporțională trebuie condamnată, deoarece duce la fără- 
miţarea partidelor mari si la înmulțirea numărului acelor mici, 
simpli paraziți ai vieţii publice. In al doilea rând, orice lege elec- 
torală care împinge la regruparea forțelor electorale și la reducerea 
numărului partidelor este binevenită. Astfel, dacă prin legea elec- 
torală s'ar spori Іа noi în ţară, dela 2% la 10%, procentul de voturi 
cerut pentru ca un partid să fie reprezentat în parlament măsura 
ar fi binevenită şi în conformitate cu spiritul regimului democratic 
şi parlamentar, care ignorează justiția distributivă, în materie de 
alegeri (atâtea voturi, atâtea mandate). In al treilea rând, prima 
majoritară, care face ca la noi în țară, partidul ce obține 40% din 
voturi să i se atribue majoritatea absolută a mandatelor (70%), a fost 
criticată cu atâta înverșunare, în mod cu totul gratuit. Ea nu este 
mai puţin democratică decât scrutinul majoritar englez, datorită 
căruia, în ultimele alegeri generale, guvernul a obţinut 387 mandate 
din 615, adică 63%, deși nu avusese decât 47 % din totalul voturilor 
exprimate. Sistemul englez, al scrutinului de arondisment, cu majo- 
ritate relativă, fără balotaj și, bine înțeles, fără reprezentare 
proporțională, are însă nepreţuitul avantaj de a elimina cu totul 
partidele mici, reducând lupta electorală la conflictul celor două 
mari partide în prezenţă. 

Inainte de a încheia aceste considerațiuni, vom spune, spre a 
înlătura orice nedumerire, că, dacă alături de o majoritate stabilă 
şi disciplinată, parlamentul mai cuprinde și elementele cele mai 
bune din opoziţie, rostul sâu, care este de a conferi acțiunii guverna- 
mentale un maximum de informațiune, discuțiune, publicitate, eficaci- 

tate și control, va fi fost îndeplinit. Parlamentul nu trebuie să fie o 
reducere la scară, a colegiului electoral, ci un instrument de 
guvernământ, şi, din acest punct de vedere, este complet indiferent 
dacă anumite partide nu au în sânul lui un număr de deputaţi 
proporţional cu numărul voturilor obţinute în alegeri. 


* 
* * 


Rămâne să discutăm câteva obiectiuni, mai puţin obișnuite, 
dar cu atât mai serioase, ce se formulează împotriva democraţiei 
și a idealului de libertate (relativă) pe care această formă de guver- 
nământ îl slujește. 

Libertatea, susțin unii, nu este bunul suprem decât pentru o 
minoritate redusă, de o anumită formaţiune culturală. Pentru 
aceasta, libertatea prețuește nespus de mult. Pe omul de rând 
însă, pe muncitorul manual, pe ţăran, libertatea nu-i poate 
interesa. Lor le trebuie mai curând decât libertate, o hrană mai 
bună, higienă, îmbrăcăminte, drumuri, еїс.; când nivelul vieţii lor 
materiale se va fi ridicat suficient, încă va fi un timp să vorbim 
de libertate. 

Argumentul, fără a fi nicidecum concludent, este totuși suscep- 
tibil de a fi luat în considerație; recunoaștem faptul. El nu poate 
însă, fără contradicţiune, fi folosit de partizanii regimurilor tota- 
litare. Acestea sunt clădite pe un fond de pesimism care merge 
până la negarea ideii de progres nedefinit (postulatul fundamental 
al democraţiei). 

O altă obiecțiune, de asemenea cu substrat economic, îndreptat 
împotriva regimului parlamentar, este acela care susține că demo- 
crația parlamentară era bună în Anglia acum 100—200 de ani. 
Fa corespundea unei organizațiuni economice individualiste si 
liberale, unei societăți de mici proprietari, care aveau nevoie de 
"libertate, pentru a putea culege rodul iniţiativei lor competente. 
Pentru aceştia, Statul era considerat ca având atribuţiuni de simplă 
poliție și administraţie, iar nicidecum atribuţiuni de direcțiune. 
Astfel fiind, parlamentul, compus din oameni oarecum cu aceleași 
idealuri, era locul unde se întocmeau compromisurile legale, de pe 
urma cărora interesele fiecăruia erau mai mult sau mai puțin 
satisfăcute. Discuţia era înconjurată de un maximum de publicitate 

şi se asemăna unui proces, în care fiecare apăra punctul său de 
vedere şi acela al clasei sale, puterea executivă urmând să aducă 
la îndeplinire compromisurile încheiate în Parlament. 

Astăzi, ni se spune, lucrurile nu mai stau astfel. Compunerea 
societății s'a modificat si s'au produs antagonisme ce nu mai pot 
fi lichidate prin compromisuri legale. După cum spune profesorul 
Harold Lasky « Guvernământul parlamentar constituia faza libe- 
rală a capitalismului ». Astăzi, când pretutindeni s'a recurs la 
economia dirijată, parlamentarismul este grav ameninţat. 

Trebuie, în primul rând, să remarcăm că este vorba aici de regimul 
parlamentar, iar nu de democraţie. După această punere la punct, 
mărturisim că nu împărtășim pesimismul acelora care consideră, 
pentru motivele expuse mai sus, soarta parlamentarismului ca fiind 
pecetluită. Recunoaştem că există între realităţile economice si 
instituțiunile politice, oarecare raporturi de conveniență, dar nu 
credem ca ele să meargă până Іа a se exprima printr?o echivalență 
totală, Înstituţiunile politice au dovedit totdeauna о mlădiere mai 
mare decât aceea a inteligenții oamenilor care se ocupau cu critica 
lor. Într'un cuvânt, ele ni se par a fi susceptibile de noi adap- 
tațiuni. 

In sfârşit, dacă liberalismul economic nu poate coexista cu 
o dictatură politică, reciproca nu ni se pare dovedită. Economia 
dirijată a făcut mari progrese în Anglia, Franţa şi Statele-Uhnite, fără 
a periclita existența instituțiunile politice şi soarta libertăţilor indi- 
viduale. Cât timp economia dirijată nu pășește încă Іа confiscări 
pure și simple, libertățile individuale pot coexista cu o dictatură 
economică limitată. Rolul parlamentului va fi de sigur mai redus 
într'o asemenea conjunctură, dar în măsura în care există pro- 
bleme mari, cu caracter politic, iar nu economic, el încă va fi 
destul de important. 


* 
* * 


Inainte de a încheia, un scurt răspuns acelora care, împreună cu 
d. Ch. Maurras, susțin că politica — cu tot cortegiul ei de patimi, 
violent exprimate, ambiţii fără margini, vanități mărunte, toate cu 
consecințe dăunătoare pentru organizațiunea de Stat — poate fi 
eliminată din viața societăţilor contemporane. Noi пи împărtăşim 
asemenea păreri. Din punctul nostru de vedere, politică înseamnă 

luptă pentru putere. Dar, dacă la baza edificiului social se dă o 
luptă de persoane, sus, pe culmi, se poartă o luptă de idei. Cât 
timp societățile umane nu vor fi reușit să găsească pentru proble- 
mele care le frământă, soluţiuni în întregime raţionale (admițând 
că lucrul ar fi posibil; ceea ce nu ni se pare câtuși de puţin dovedit), 
cât timp patimile vor turbura clara judecată (adică totdeauna), 
este inutil să ne închipuim că politica ar putea fi eliminată din 
mijlocul oamenilor. Isgonită o clipă, ea va reînvia sub altă formă. 
După cum ea nu a putut fi îndepărtată din statele totalitare de 
astăzi, ci doar împinsă mai sus, spre culmile edificiului politic, 
tot astfel ea şi-ar face apariţia și în Monarhia prin excelenţă apoli- 
tică preconizată de Charles Maurras. Iar dacă este vorba să nu 
putem scăpa de această patimă turbulentă, generatoare de discordii 
nesfârșite şi de conflicte partizane, e preferabil ca lupta să se dea 
la lumina zilei si să participe la ea cât mai mulți, pentru ca, din 
punct de vedere calitativ, media să fie cât mai ridicată. 

In sfârșit, o ultimă încheiere: La baza crizei politice de astăzi 
stă o profundă nemulțumire. In secolul al XX-lea, lumea e prin 
excelență nemulțumită. Credinţa că, în trecut, a fost mai bine și 
afirmaţiunile utopiștilor că, în viitor, ar putea fi altfel, îl fac ре om 
să se simtă nenorocit și-i insuflă spiritul răzvrătirii. Nu ar fi el 
oare mai resemnat dacă ar şti că Paradisul nu este nici în urmă, 
nici înainte, şi că deceptia este coextensivă vieţii pământeşti? Și 
nu cumva S'ar acomoda mai bine cu această formă de viață socială 
lipsită de'strălucire, de sigur, dar şi de iluzii deșarte, care se numește 
Democraţia ? 


P. DINOPOL 


DESPRE JUNIMEA 
SI TITU MAIORESCU 


Jubileul de şaptezeci de апі al revistei 4 Convorbiri literare » 
actualizează rolul « Junimei » în cultura românească. De asemenea, 
recenta pomenire a două decenii dela moartea lui Titu Maiorescu 
este un prilej nimerit de examinare a direcţiei sale spirituale. 
Aceste două evenimente au fost de altfel norocos precedate de 
publicarea primului volum de 4 Însemnări zilnice» ale lui Titu 
Maiorescu. Din citirea jurnalului maiorescian, ne-a rămas icoana 
unei prodigioase formaţii intelectuale, care avea să servească de 
fundament celei mai riguroase personalități culturale a veacului 
trecut. In publicistica noastră literară, reținută uneori fără folos 
de ecourile cotidiane sau agitată de prea sgomotoasele desbateri 
ale clipei, asemenea priviri retrospective sunt deosebit de profi- 
tabile. Mai ales într'o cultură tânără ca a noastră, în care valorile 
trecutului sunt prea curând lăsate uitării, împrospătarea marilor 
fapte culturale se vădeşte binevenită. 

De bună seamă, longevitatea « Convorbirilor literare», care 
şi-au serbat, Іа 1 Martie, șapte decenii de existenţă, este un semn 
de respectabilă statornicie, care se cuvine menţionat. Prin asemenea 
acte de tenacitate, se desminte proverbiala noastră lipsă de stăruință 
în iniţiativă. Din faptul că mai multe generaţii intelectuale au avut 
simţul continuității, indiferent de împrejurările care le-au deter- 
minat, ne putem alege cu o lecţie de robust optimism. Ceea ce 
face în definitiv preţul unei culturi, este transmiterea unei direc- 
tive, саге îşi verifică vitalitatea cu fiecare nou rând de oameni. 
De acest fenomen ţine apariţia organului literar, întemeiat de 
Junimea. Ca oricare publicaţie care biruie întru câtva rosturile 

de primenire ale vieţii, « Convorbiri literare » sunt un organ supra- 
vieţuitor mișcării literare ce i-a dat naștere. Din vechea Junime 
dela Iași, nu mai trăesc astăzi decât d-nii C. Meissner şi A. C. Cuza. 
Amândoi au adus câte-o contribuţie interesantă, în deosebit de 
îngrijitul număr jubiliar ocazional. Celelalte colaborări, dintre care 
unele tinerești, manifestă o încredere ferventă în регтапепа 
directivei junimiste. Oricare ar fi soarta, pe care o dorim cât mai 
strălucită, a bătrânei reviste, se poate desprinde de pe acum o con- 
statare îndoită. Pe de о parte, revista se găseşte în mâini hotărite 
să o ducă mai departe. Pe de alta, principiile conducătoare ale 
junimismului, considerate din punctul de vedere literar, nu se 
găsesc astăzi îngrădite în vechile ei cadre. 

Gândirea critică a lui Titu Maiorescu, transmisă direct disci- 
polilor săi, care şi-au încheiat oarecum activitatea la rândul lor, 
rodește și în generaţiile mai noi, ieşite la iveală după moartea sa. 
Titu Maiorescu rămâne un profesor viu și pentru cei ce nu l-au 
cunoscut. Gândirea sa este una din forțele active ale timpului 
nostru. Minunată și unică este această manifestare a unei idei-forţe, 
dincolo de prezența trupească а însuflețitorului ei. Intr'o vreme 
de răsturnare a valorilor, de neliniști şi de nesiguranţe, de căutări 
individuale sau de orientări colective, prezenţa spiritului maiores- 
cian, ca o directivă permanentă, este, într'adevăr, un fapt cultural 
dintre cele mai semnificative. El se cuvine deslușit, după ce vom 
trezi amintirea împrejurărilor care au dat naştere societăţii literare 
«Junimea » şi revistei « Convorbiri literare ». 


* 
* * 


Istoricul « Junimei » a fost scris de Iacob Negruzzi, unul din 
alcătuitorii primului ei nucleu. Ea a derivat din grupul de confe- 
renciari liberi, pe lângă Universitatea din Iași, care şi-au ţinut 
primele « prelecţiuni populare » în Februarie 1863. Iacob Negruzzi 
s'a adăogat grupului Titu Maiorescu, P. P. Carp şi Vasile Pogor, 
în Februarie 1864. Din același cerc de prieteni, făcea parte şi Theodor 
Rosetti, cumnatul domnitorului Cuza, dar care n'a reușit să vor- 
bească în public. Prelegerile au durat fără întrerupere, timp de 
optsprezece ani. Ele adunau, mai ales în primii ani, un public 
foarte ales, desminţind oarecum caracterul lor «popular >. Socie- 
tatea ieșană, în amintirea tradițiilor ei culturale, care erau însă 

în scădere, se strângea bucuroasă, în dorinţa unei renașteri spiri- 
tuale. După al doilea ciclu de prelegeri, a urmat între inițiatorii 
lor o serie de conciliabule, în vederea constituirii unei grupări 
literare. Cei cinci tineri, legaţi prin sentimente de prietenie, erau 
înţelegi şi în vederile teoretice. Cu excepția lui Pogor, care făcuse 
studii superioare în Franţa, toți erau de formaţie universitară 
germană. S'a pus mai târziu în cumpănă acest element, pentru 
explicarea fenomenului junimist, 

Momentul cultural din 1860 nu mai prezenta însă opoziția 
antitetică din ajunul anului 1848, între mediul intelectual francez 
$1 cel german. Nu mai erau două lumi și două mentalități 
contrarii. Evoluţionismul german, despre care se pomenește 
pentru а caracteriza substratul ideologic al junimiştilor, se 
regăsea sub o altă formă și în Franţa celui de al doilea imperiu. 
Conservatismul era poate chiar mai accentuat în Franţa, al cărei 
regim politic se întorsese la absolutism. Opoziția este reală, 
așa dar, între spiritul francez libertar dela 48 și spiritul re- 
acţionar din 1860, comun societăţii franceze și germane. Printr”o 
simplă coincidență numai, s'a întâmplat ca viitorul junimist 
Vasile Pogor, care și-a făcut studiile în Franţa, să fi stăpânit un 
temperament аза zicând galic și o inteligență sceptic-ironică, 
voltairiană. 

Acesta este însă mai puțin un fapt cultural, decât o potrivire 
organică. Dacă ar fi să-l examinăm pe însuși Titu Maiorescu, am 
constata că aluviunile culturale au fost, în formarea sa intelectuală, 
mai puţin determinante, decât structura spiritului său. Insuși 
elementul strict etnic s'a subordonat economiei sale spirituale. 
Titu Maiorescu, deși ardelean, n'a primit pecetea mentalității de 
peste munți. Tot astfel, păstrând din cultura superioară germană 
anumite elemente, şi-a făcut un echilibru intelectual simțitor 
diferit de structura germanică. 

In măsura, gustul și claritatea lui Titu Maiorescu, cercetă- 
torul iubitor de clasificări spirituale etnice ar recunoaște mai uşor 
asemănarea cu spiritul latin sau francez, decât cu spiritul german. 
S'a vorbit totuși, prea mult, după părerea noastră, de formalismul 
maiorescian. Admiţând că acesta n'ar fi străin de educația germa- 
nică, vom observa că formalismul universitar depășește granițele, 
ca o supra-structură nivelatoare. 

Când a fost însă vorba, în toamna anului 1864, ca să ia formă 
gruparea, formalismul a fost reprezentat nu de Titu Maiorescu, 
ci de Iacob Negruzzi. In căutarea numelui, s'a propus întâi acela 
de Ulpia Traiana. Propunerea a căzut, din dorinţa de a se evita 
meteahna latinistă, care bântuia pe atunci în filologie, în 
istoriografie și în dreptul public. Theodor Rosetti a propus 
numele de Junimea, îndată primit. Sunt controverse asupra originei 
acestei titulaturi. D. N. Iorga, în « Istoria literaturii româneşti 
contemporane », crede în derivaţia după vre-o «Jugend» stu- 
denţească, Іп volumul omagial pentru < Comemorarea Junimii 
la Iași, Mai 1936», (Iaşi 1937), d. Ilie Bărbulescu susține ipoteza 
filiaţiei onomastice, după societatea literară rusească q Arzamas », 
dela începutul veacului trecut. Costache Negruzzi ar fi cunoscut, 
dela poetul Pușkin, frecventatorul cercului, mișcarea literară 
rusească si Iacob Negruzzi ar fi auzit vorbindu-se de ea în casa 
părintească, Versiunea lui Iacob Negruzzi, care atribuie nășia gru- 
pării lui Theodor Rosetti, face să cadă presupunerea d-lui Ilie 
Bărbulescu. Oricum ar fi, numele corespundea unei realități și 
unei direcţii: întemeietorii Junimei erau toți tineri, care-și pro- 
puneau să reacționeze împotriva tendinţelor celor bătrâni, în 
frunte cu profesorul de drept public dela Iași, Simion Bărnuţiu. 

Este neîndoelnic că gruparea nou constituită, a Junimei, a avut, 
dela început, caracterul unei mișcări menită să strângă rândurile 
generaţiei tinere, în formaţie de luptă literară și ideologică împo- 
triva vechei generaţii. S'a pus firește, din primul ceas al constituirii, 
chestiunea organizării. Maiorescu şi mai ales Negruzzi, după cum 
spune însuși, au dorit să-și facă statute scrise, după modelul corpo- 
rațiilor studenţeşti germane, care fixează totul: drepturi, datorii 
şi chiar norma petrecerilor comune, Cel care s'a opus, a fost Vasile 
Pogor, spirit antiformalist, capricios, amator de discuţii libere, 
fără etichetă, Stăruinţa lui Iacob Negruzzi а fost zadarnică. Maio- 
rescu a dat semnalul renunțării la metodele formalismului, pro- 
punând să se reducă formele scrise la ţinerea unor scurte procese- 
verbale de şedinţă. 

« Eu mă unii până la sfârşit cu această propunere, — scrie Iacob 
Negruzzi, în < Amintiri din Junimea » (р. 48), — deși cu adânc 
suspin și părere de rău, având convingerea atunci, precum am 
păstrat-o şi acum (prin 1892, N. R.) în parte, că formele exterioare 

sunt indispensabile pentru mersul regulat al oricărei societăți 
constituite ». 

Avem deci mărturisirea сӣ intransigența formalistă ега repre- 
zentată în Junimea de Iacob Negruzzi. Profesor strălucit încă 
din prima tinerețe, Titu Maiorescu a pus formalismul său univer- 
sitar în funcțiunea profesorală, menținându-și-l chiar în prele- 
gerile private si făcându-și dintr'însul un stil exterior de viață. 
Deși unii contemporani mai tineri ai șefului literar al Junimei au 
păstrat impresia că Titu Maiorescu ucisese omenescul din el, 
suntem nevoiţi, după arătările discipolilor săi, să primim ca mai 
adevărată icoana mai intimă a prietenului și a sfătuitorului delicat, 
care a știut să cucerească atâtea suflete. 

Până la înființarea « Convorbirilor literare », cercul Junimea 
a avut răgazul de doi ani și jumătate, pentru limpezirea propriilor 
sale năzuințe. Perioada aceasta de pregătire а fost, fireşte, de mare 
preț, ferind-o de improvizările fatale atâtor înjghebări pripite și 
provizorii. Din istoria nescrisă a protoistoriei junimiste, s'a ivit 
maturitatea în judecată şi în soluţii a grupării. Ea dăduse în ciclurile 
precedente de « prelecțiuni populare >, numai un conspect asupra 
stării actuale a unor probleme intelectuale europene, îngăduind, 
publicului cultivat din Iași, să verifice întinderea și soliditatea de 
informație a tinerii societăţi. Problemele locale de cultură se desbă- 
teau însă în şedinţele amicale ale grupării, care-și mărea cercul 
cu fiecare an. Procesele-verbale de ședință, din primii zece ani, s'au 
pierdut odată cu dosarul care le închidea. < Însemnările zilnice > 
ale lui Titu Maiorescu ne-au rămas fragmentar; cu deosebire, ele 
lipsesc între anii 1860—65, ce ne-ar fi interesat prin relatările 
privitoare la întemeierea Junimei și între Octomvrie 1866 si Martie 
1870, cuprinzând primii ani de apariție ai revistei. Sunt tot atâtea 
date istorice, lacunare, care zădărnicesc cercetarea curioasă de 
geneza grupării şi a organului ei. In absenţa lor, închipuirea ne 
îngăduie o destul de palidă reconstruire а însufleţitelor discuții 
care le-au dat naștere amândorura. 

Rolul lui Titu Maiorescu va fi fost hotărîtor în înjghebarea celei 
dintâi, după cum devotamentul lui Iacob Negruzzi $1 spiritul său 
de organizator practic au fost decisive în redactarea revistei. 
Intr'adevăr, « Convorbiri literare » au fost fapta lui Iacob Negruzzi, 
așa cum spune undeva d. N. Iorga, dar spiritul conducător a fost 

Titu Maiorescu. După însăşi mărturia lui Iacob Negruzzi, scurtul 
cuvânt introductiv din primul număr al « Convorbirilor literare » 
a fost îngrijit de Titu Maiorescu. Iesit dintr'un spirit, prin excelență 
ponderat, cuvântul de program, vestind o cercetare critică în 
domeniul literar și științific, nu îmbracă forma unui manifest 
răsunător si revoluţionar. Organul Junimei, bilunar în primii 
cinci ani și, de atunci încoace, lunar, era pătruns de un spirit de 
măsură si obiectivitate, care nu s'a desminţit nici cu prilejul ma- 
rilor desbateri din intervale. Revista a avut o tipografie proprie, 
lichidată în Octomvrie 1871, fără consultarea lui Iacob Negruzzi, 
atrăgând «singurul nour trecător, care a turburat lunga prietenie 
între Maiorescu şi mine », aşa cum spune Iacob Negruzzi (loc. 
cit., p. тоо). In timpul direcţiei sale redacționale, de 23 de ani, 
Iacob Negruzzi a fost factotum la revistă. 

« Amicii mei ziceau glumind că eu singur sunt autorul, cule- 
gătorul, corectorul, directorul, ba chiar și cetitorul Convorbirilor 
Literare. Deşi lucrurile nu erau tocmai așa, totuși numai eu știu 
cu ce greutăți am putut-o scoate la capăt. Opream pe oameni pe 
uliţă ca să Је cer abonamentul, încât unii, când mă vedeau de 
departe, fugeau pe celalt trotuar și grăbeau pasul; mă rugam de 
mai mulţi membri ai societăţii să ajute Convorbirile cu mici con- 
tribuţii particulare, alergam la fiecare lună pe la ei pe acasă са 
să încasez banii, întrețineam corespondența, dam goană după 
materie de tipărit. Incurajam pe toți să scrie, mai ales în timpul 
vacanțelor, $1 mergeam chiar până acolo că hotăram fiecăruia cu ce 
să se ocupe anume (foc. cit., р. тот)». 

După spusa d-lui N. Iorga, colaborator vremelnic al publicaţiei 
sub direcţia lui Iacob Negruzzi, « Convorbirile literare» n'ar fi 
depășit niciodată tirajul de cinci sute de exemplare (« Opinions 
sinceres, La vie intelectuelle des Roumains en 1899», Bucarest, 
1899). Colecţia revistei, mai spune d-sa în altă parte, rămâne prin 
aceasta o raritate pentru colecționar. Vremurile nu erau mai bune 
pentru revistele literare din Principatele Românești nesuverane; 
Independenţa și Regatul n'au adus condițiuni favorabile cetitului 
şi problema lipsei de interes a publicului rămâne dureroasă chiar 
şi în zilele noastre. Revista se susținea prin cotizaţiile junimiştilor 
mai bogaţi, din rândurile marilor proprietari rurali. Cu toate greu- 
tățile materiale prin care а trecut, ea a refuzat subvenţiile oficiali- 

сарі, puse câteodată la dispoziție de regimul politic advers (vezi 
în numărul jubiliar, Ianuarie—Mai 1937: «Cum s'au susținut 
Convorbirile în trecut >, de d. Mih. Popescu). Colaborările ei fiind 
neremunerate, dintr'un principiu de etică scriitoricească, desigur 
prea rigid, la sacrificiul susținătorilor interni se adăoga jertfa 
colaboratorilor. 

Inainte de a examina directiva literară a Junimei, să ne oprim 
un moment asupra atmosferei care domnea în cercul ei. 

Din toate mărturiile rămase, cele mai prețioase rămân acelea 
redactate de G. Panu, în lucrarea sa epuizată «Amintiri dela 
Junimea din Iaşi» (în două volume, București, 1908—1910). 
Nestatornicul om politic, intrat la Junimea în 1872, după ce acti- 
vase în gruparea « fracționistă > a liberalilor ieşeni, este tocmai, prin 
variabilitatea sa, un martor cu atât mai demn de crezare, ale cărui 
relatări pot fi primite fără suspiciunea că ar aparținea unui partizan 
(în timpul când își scria amintirile, era liberal). Iacob Negruzzi 
îl numește într'un loc, răutăcios și invidios. Chiar dacă însă unele 
din afirmările sale se cer verificate și amendate, lucrarea se con- 
sultă cu folos şi cu adevărată plăcere. Mai puţin strălucită decât 
« Portrete și tipuri parlamentare » (București 1892), unde carac- 
terizările sunt lapidare şi norocoase, amintirile lui G. Panu se citesc 
ca un roman. Este o carte cursivă, în care Junimea retrăiește sub 
aspectul omenesc, nefardat al membrilor ei. 

Din această carte, vor culege icoanele cele mai vii ale Junimei, 
dintre 1872 şi 1881, când G. Panu, revoltat de vehementele aluzii 
politice din Scrisoarea III-a de Eminescu, a părăsit gruparea. 
Junimea nu lasă ideea unui cenaclu sau a unui cerc de admiraţie 
mutuală, cum credea G. Panu că a început să se înfățișeze ea după 
articolul maiorescian « Direcţia nouă în poesia şi prosa română» 
(1874). In definitiv, în acel articol nu erau lšudati decât o parte 
din scriitorii 4 Convorbirilor literare ». 

Titu Maiorescu a rămas, până la sfârșit, un preţuitor destul de 
cumpătat al tovarășilor săi literari. In cercul Junimea, domnea 
cea mai largă libertate de apreciere și critică asupra produselor 
proprii. Nimeni nu era scutit de glume cât se poate de slobode, 
Cetirea lucrărilor era foarte anevoioasă, fiind întreruptă de excla- 
mări, observaţii și zeflemele, care mergeau uneori până la sabotare. 
Lecturile plicticoase erau întrerupte prin aplicarea arbitrară а 

principiului: «anecdota primează » — și anecdota, cu sau fără 
perdea, schimba atmosfera. Cu deviza: porco (dela latinescul 
porro), se relua cetirea. Uneori pernele sburau în capetele membrilor, 
care își făceau o distracție din întrunirile literare săptămânale. 
Junimea era o asociaţie primitoare, care arbora ca deviză dictonul: 
«entre qui veut, reste qui peut». 

Uneori, în asistență, se iveau fețe necunoscute, care prindeau 
sau nu rădăcini. Respingându-se conformaţia tabu, a adevăratelor 
cercuri formaliste, Junimea reiese, chiar din cetirea amintirilor 
lui G. Panu, ca o asociaţie departe de structura admirației mutuale. 
Unitatea ei, în principiile conducătoare şi în măsura unui gust 
comun, se disolva în ргиршеќе fără aparentă coeziune. Ea își 
strămuta sediul ceaiurilor, următoare cetirilor, dela locuința lui 
Maiorescu la aceea a lui Pogor, a lui Iacob Negruzzi, a lui N. 
Сапе, s. a. m. d. Banchetele anuale, ţinute cu o regularitate ne- 
desminţită, între 20 Octomvrie și 20 Noemvrie, pentru comemo- 
rarea întemeierii Junimei, se desfășurau cu aceeași voioșie și nesu- 
praveghere ca și reuniunile literare. 

Caracterul liber al şedinţelor Junimei e cu atât mai remarcabil, 
cu cât conducătorii ei făceau parte din stratul social cel mai pre- 
tențios. S'ar spune însă că niciodată «republica literelor > n'a fost 
la noi mai democratică decât în gruparea al cărei nucleu coagu- 
lator a fost oarecum aristocratic. Sub raportul camaraderiei literare 
nestăvilite de vre-un protocol, atmosfera dela Junimea a întrecut, 
prin liberalitatea moravurilor ei, ulterioarele înjghebări de acest 
fel, dela noi. Numai astfel se înțelege cum de a reușit să-și apropie 
tineretul, care se sperie de forme și protocol. De altfel, susținătorii 
materiali аі < Convorbirilor literare» îşi făcuseră o deprindere, 
din iniţiativa lui Titu Maiorescu, de a trimite în străinătate pe 
cei mai înzestrați dintre tineri. Mihail Eminescu, Ioan Slavici, 
A. D. Xenopol, Vasile Conta, Alexandru Lambrior, G. Panu și 
dintre acoliții adversarilor Junimei, Gr. Tocilescu și G. Dem. 
Teodorescu, au fost trimişi pentru studii în străinătate, prin con- 
tributiile junimiștilor mai bogaţi, — fără ca să mai numim pe 
discipolii universitari, maiorescieni, dintr'o generație următoare. 

Junimea a reușit să armonizeze seriozitatea adâncă a spiritului 
ei, în fața problemelor cardinale ale culturii noastre, cu mani- 
festările cele mai slobode ale fiecăruia din membrii ei, în şedinţele 

săptămânale. Dacă ar fi biruit formalismul lui Iacob Negruzzi, 
alta ar fi fost nota de camaraderie si poate chiar destinul de durată 
al Junimei. La lumina acestui considerent, se cuvine o revizuire 
a prejudecăţii care continuă a privi în Titu Maiorescu, silueta 
ușor convențională a magistrului. Noi credem că spiritul înţele- 
gător al capricioasei naturi scriitoricești a pornit dela Titu Maio- 
rescu, rămânând un bun câștigat după mutarea sa la București, sub 
primul său ministeriat. Таг nota sceptică, dar vioaie, spiritul de 
zeflemea universală, au fost imprimate de Vasile Pogor și au dus 
la concretizarea «dosarului», magazin enciclopedic al tuturor 
inepţiilor din publicistica noastră. Acest « sottisier », care făcea 
hazul societăţii, a îndemnat şi pe I. L. Caragiale să strângă, pentru 
uzul său personal, asemenea « acadele > și « dulciuri > pentru descre- 
țirea clipelor sale de plictis. Vom ajunge mai departe la aprecierea 
din afară, la care a dat loc « zeflemeaua » junimistă. 

Directivele junimiste nu au fost propuse, într'un sistem în- 
chegat, din primul ceas al « Convorbirilor literare ». Ele nu au fost 
fixate aprioric, ci s'au desluşit treptat cu împrejurările culturale. 
Opusculul « Despre scrierea limbei române » de Titu Maiorescu, 
prin care se fixează norme ortografice intermediare, între etimolo- 
gismul ardelenilor și fonetismul excesiv al bucovineanului Aron 
Pumnul, a fost scris în Iunie 1866, așa dar, înainte de apariţia 
« Convorbirilor literare ». Autorul lor arăta în prefață că s'a înte- 
meiat o Societate literară, care, «după discuţii prelungite fără 
sistem », s'a încredinţat de folosul unei ortografii noi. Deşi ne- 
specialist în filologie, Maiorescu a venit cu stricte observaţii de 
bun simţ, care au fost până la urmă primite oarecum obștește, 
fără să fi întâmpinat la vremea lor examinarea ştiinţifică dorită. 


Din primul an al Convorbirilor, datează întinsul studiu: « Poesia 
Română, cercetare critică, urmată de o alegere de poesii», în 
« Ediţiunea și imprimeria Societăţii Junimea, lași 1867». Şi în 
prefața acestei lucrări, Titu Maiorescu vorbeşte de « activitatea 
colectivă a Societăţii Junimea, în vederea compunerii unei anto- 
logii, pentru juna generațiune rumână ». In acest fel, conducătorul 
literar al grupării ţinea să fixeze, în conștiința publică, existența 
şi făptuirile Junimei, punându-și propria contribuție critică în 
umbră, cu modestie. Din amintirile lui Iacob Negruzzi, aflăm însă 

care a fost rolul determinant al tânărului critic $1 estetician, în 
orientarea literară a grupării. 

« Scrierea lui Maiorescu deschise la cei mai mulți dintre noi, 
orizonturi nouă. Până atunci noi judecam valoarea unei poezii 
numai după un instinct natural, fără a cerca să analizăm cauzele 
pentru care cutare poezie ne place, iar cutare alta ne pare rea. 
De atunci încoace, lucrurile se schimbară, încetul cu încetul critica 
îşi făcu loc în societate, și, după un şir de ani, aşa ne deprinsesem 
cu oarecare idei fundamentale comune, încât adesea пе înțelegeam 
prin simple semne, fără multă vorbă (p. 81)». 

Pentru prima oară, își făcea loc în publicistica noastră literară, 
o riguroasă selecţie critică, cu înlăturarea categorică a producerilor 
inferioare. Se ivise deci un criticism, sever şi riguros, cu solide 
temeiuri estetice. Efectul acestei lucrări a fost foarte puternic, 
stârnind numeroase protestări si obiecţii. Oricât de rău a fost 
primită lucrarea, care tăiase în carne vie, fapt era că literatura 
noastră câștigase un critic altminteri pregătit decât ocazionalii 
recenzenţi binevoitori din epocă. 

O vâlvă neobișnuită a stârnit cercetarea lui Maiorescu despre 
« Limba română în jurnalele din Austria (1868) ». Se critica fără 
cruţare stricarea limbii prin germanisme și prin tendinţa latini- 
zantă a unor linguiști са A. Т. Laurianu, Cipariu și Massim. 

In acelaşi an, printr'un studiu magistral de critică negativă, 
4 Contra şcoalei Barnuţiu », era atacată o directivă culturală, саге, 
manifestând o seamă de erezii în dreptul public, exercita totuşi o 
adevărată dictatură intelectuală în centrul cultural al Moldovei 
(« fracționiştii », în frunte cu oratorul Nicolae Ionescu, luase fruntea 
mișcării după moartea lui Barnuţiu). 

Un al treilea studiu, « In contra direcţiei de astăzi în cultura 
română (1868) », prezintă, pe scurt, principiile criticei sociale 
maioresciene. Aici sunt vestitele sale propoziţiuni dogmatice împo- 
triva formei fără fond și a neadevărului în fundamentul culturii 
noastre. Sunt atacate toate instituțiile noastre publice de împrumut, 
menite să dea impresia că ne-am însușit civilizația apuseană. Ele 
sunt denunțate ca « producțiuni moarte, pretenţii fără fundament, 
stafii fără trup, iluzii fără adevăr » arătându-se abisul ce se sapă 
între cultura claselor înalte şi poporul de jos. Un cuvânt de milă 
se lasă auzit pentru « singura Clasă reală la noi p care € este țăranul 

român, si realitatea lui este suferința, sub care suspină de fantasma- 
goriile claselor superioare». In concluzie, Titu Maiorescu recomandă 
descurajarea mediocrităţilor dela viața publică și osândirea meto- 
delor de împrumut nimicitoare pentru naţiune, 

Reacţiunea, provocată de critica maioresciană sistematică, а 
fost aproape unanimă. Ei i-a datorat Junimea o adevărată impo- 
pularitate. Politicieni, filologi şi istorici s'au ridicat împotriva 
Junimei și a Convorbirilor, denunţându-le са anti-naţionale și 
cosmopolite. Deşi critica maioresciană ега izvorîtă din ceea се 
S'ar numi astăzi realităţile spirituale româneşti, ea a fost lovită de 
învinovățiri pe cât de nedrepte, pe atât de violente. Impotrivirile 
au crescut din nou după publicarea studiului literar « Direcţia nouă 
în poesia și prosa română (1874)», care opunea vechei direcții 
criticate, valori pozitive din sânul Junimei. Aceleași principii 
generale, din studiul precedent, îşi găseau aplicarea. Ginta lite- 
rară sacrificată se adăoga de astădată la corul sus pomeniţilor 
protestatori. Niciodată, până atunci, nu se făcuse la noi o critică 
atât de severă, sistematică si generalizată, a instituțiilor publice şi 
a personalităților literare, 

Junimea, Convorbirile și T'itu Maiorescu, în deosebi, erau soco- 
titi ca defăimătorii a tot ce era românesc. A trebuit să treacă un 
lung ŝir de ani, până ce criticele severe ale Junimiştilor literari, 
dintre care unii strânși apoi în grupare politică, şi-au susținut 
vederile și dela tribuna parlamentului, să se facă primite de opinia 
cultivată a țării. A fost un proces încet de infiltraţie, care, biruitor, 
s'a transformat într'un fel de dictatură intelectuală. Prin talentul 
şi autoritatea lui Titu Maiorescu, prin contribuția echipei mai tinere 
de mari scriitori, strânşi la « Convorbirile literare », prin eviden- 
ţierea adevărurilor propagate, s'a modificat spiritul public în sensul 
tezelor junimiste. Poate că nu este, în tot cuprinsul istoriei noastre 
culturale, un capitol de viață mai însufleţit $1 mai dramatic decât 
acela dintre anii 1867 si 1890. Judecând după dezbaterile literare 
moderniste, din ajun sau de după război, ne-am face o părere 
palidă despre ceea ce a fost bătălia junimistă susținută de « Con- 
vorbiri literare ». Ea a avut să lupte, nu numai cu fruntașii vieții 
publice ştiinţifice şi literare, ai vremii, dar mai ales cu spiritul 
public, ostil oricărei critice, care îi sdruncina optimismul de natură 
oarecum mistică, privitor Іа realizările noastre progresive. 

Titu Maiorescu a avut, în repetate rânduri, să se desvinovă- 
{еаѕсӣ de acuzații neserioase, ca aceea de cosmopolitism, dar înră- 
dăcinate prin afirmaţie si repetiţie. In şedinţa Camerei, dela 5 
Februarie 1876 (Discursuri parlamentare, v. I, Socec 1897), răspun- 
zând deputatului Pală, a respins cu elocință învinovăţirea de 
cosmopolitism. Dar și în discuția mesajului, la 3 Decemvrie 1894, 
a avut să respingă aceeași învinuire, făcând o profesiune de credință 
impresionantă: « Suntem convinși că numai prin cea mai rodnică 
muncă naţională, prin desvoltarea caracterului nostru etnic, în 
limbă, în literatură, în munca fisică, în costum, în istorie, în forma 
socială și în forma de Stat, trebuie să meargă înainte {ага aceasta b. 

Iar în paginile « Convorbirilor literare >, încă din 1872 (« Di- 
recția nouă >), Titu Maiorescu răspundea la strigătul de cosmo- 
politism ivit întâi « într'un discurs solemn rostit la 1869 în Socie- 
tatea Academică din București de către d. Bariț», și repetat în 
numeroase periodice din ţară si de peste munti. « Adevărul este, 
că poate în România întreagă, dar de sigur cel puţin în Junimea 
din Iaşi, nu există cosmopolitism, dacă sub acesta se înţelege 
frumoasa utopie de a căuta fericirea omenirii într'o constituire 
comună а ei cu negarea individualităţii naţionale. Nici un singur 
articol din « Convorbiri literare > în genere, nici o singură proposiţie 
scrisă sau pronunțată de mine în deosebi nu susține cosmopoli- 
tismul; atât eu cât și ceilalți membri ai 4 Junimei » din Iași suntem 
partizani ai ideii personalității şi ne-am pronunțat totdeauna în 
acest înțeles». După aceste cuvinte energice, urmează dovezi 
pozitive despre opiniile naționaliste profesate în prelegeri publice, 
ca aceea din 1866, pentru individualitatea poporului și împotriva 
cosmopolitismului, sau în articole, ca acela « Despre scrierea limbei 
române », dela primele sale rânduri. Titu Maioreascu mai amintea 
cuvintele sale: «...o causă naţională apărată cu o limbă stricată 
este pe tărâmul literar o causă pierdută (« Limba română în jurnalele 
din Austria », 1868), Numărând loviturile primite într'un singur 
trimestru al anului 1871, Maiorescu totalizează « 86 numere de 
jurnale românești pline de insulte la adresa noastră ca pretinși 
cosmopoliți >. Secerișul este impresionant, judecând după starea 
de atunci a presei noastre, 

Invinuirea de cosmopolitism a avut, așa dar, o viață de 25 de 
ani (1869—1894), dacă nu mai mult. 

Schopenhauerismul maiorescian, pe de altă parte, era exploata 
în public împotriva şefului de şcoală. 

« Era destul ca la o întrunire publică sau într'o gazetă să pro- 
nunţi, apropo de junimișşti şi în special de d. Maiorescu, numele 
de Schopenhauer, pentru ca mahalagii inculti din sala de întrunire 
să izbucnească іп huidueli, iar oamenii ceva mai culţi să desaprobe 
pe d. Maiorescu și să-l condamne în efigie (G. Panu: Amintiri, 
v. I, p. 61). 

Până și în Parlament, schopenhauerismul maiorescian a fost 
adus în discuţie, ca un motiv de invalidare. 

Invinovăţirea de anti-naționalism а junimiştilor, se cuvine 
coroborată cu o afirmare a lui G. Panu: 

« Junimea nu ега — cum se zice — străino-filă si duşmană а 
neamului, dar este drept să spun că nu era nici cald iubitoare 
de trecutul poporului nostru. Orice om, care era ceva prost, era 
apostrofat cu numele de Roman. 

— Ce faci, mă Romane? se zicea în deriziune. 

— Am întâlnit mai mulți romani, începea d. Negruzzi, о 
povestire oarecare. 

‚..Їп râs sau nu, o indiferență — dacă nu chiar un mic dis- 
preţ — învăluia toate chestiunile privitoare la origina şi cultura 
poporului român (I, p. 63)». 

Chiar dacă am primi ca adevărată însemnarea lui G. Panu referi- 
toare Іа atmosfera de glume a Junimei, nu putem păstra ca dreaptă 
observarea după care Junimea nu era « cald iubitoare de trecutul 
poporului nostru », Colecţia < Convorbirilor literare » atestă inte- 
resul deosebit și sporitor pentru studiile istorice naţionale. Maio- 
rescu ţinea la latinitatea noastră, ca la o dogmă indiscutabilă. 
Incă înainte de intrarea lui G. Panu în Junimea, el scria cu 
hotărîre: 

« Fiecare Român știe că e Roman si, în ori ce va face el de acum 
înainte, va căuta cu necesitate a se pune în legătură pe cât va 
putea mai nemijlocită cu tradițiunea latină dela care însuşi a primit 
viaţa sa intelectuală. Noi suntem viță latină —iacă punctul de 
plecare al civilizaţiei noastre, iacă adevărul ce este menit a deveni 
cel mai important în ziua, în care pe toate sferele desvoltării noastre 
vom ști a-i trage urmările practice (« Despre scrierea limbei ro- 
mâne », 1866)». 

Maiorescu nu îngăduia să se pună, la adăpostul trecutului 
naţional glorios, scăderile contemporane. Junimismul ataca na- 
ţionalismul verbal, sterp, spre a păstra neatins adevăratul naţio- 
nalism, de credinţă interioară și de faptă constructivă. Panu era 
în măsură să înţeleagă acest lucru elementar, el care, alteori, ştia 
să desvinovățească Junimea de imputările naive ale unor frac- 
ţioniști, < belferi, proști și inculţi » pentru care « spiritul zeflemist 
al Junimei constituia o imoralitate >. 

« De multe ori discutam cu un anume fanatic profesor. El 
îmi zicea : 

— Bine, dar acești oameni n'au nimic sfânt, ei își bat joc de 
ţară, de instituţiile țării, de libertăţile noastre. 

— Dar de loc, te 'nșeli, îi răspundeam, Junimea îşi bate joc 
de felul cum se manifestează patriotismul, de felul cum se apără 
instituţiile constituţionale, de modul cum se laudă libertăţile. In 
totul este bunul simţ, dreapta judecată, sentimentul relativităţii. 
Fie fondul cel mai respectat, îndată ce clădești pe dânsul lucruri 
ridicole, Junimea te pune la dosar, adică la album. 

— Putin ne pasă, replică cu violență belferul, pe dânșii are 
să-i puie tara la index, la stâlpul infamiei ! 51 se desparte furios, 

Zeflemeaua a fost si va rămânea, cât timp vor fi oameni de 
spirit, în ciuda proştilor și а nesăraţilor. (Amintiri I, pp. 203— 
204) ». 

Cu acest cuvânt al lui G. Panu despre zeflemea, ne simțim uşu- 
rată sarcina de a tălmăci spiritul zeflemist al « Junimei». Deși 
faimoasa zeflemea era un fel de manifestare individuală a unora 
din personalităţile junimiste, ea a trecut ca un caracter constitutiv 
a întregii grupări şi ca un semn de uscăciune sufletească, genera- 
lizată în gruparea întreagă. Ar fi foarte ușor de arătat, caractero- 
logic, câţi dintre junimiști, începând cu Titu Maiorescu, n'au fost 
zeflemiști. In latura ei psihologică, așa dar, zeflemeaua este o 
reacțiune individuală, de sublimare a revoltei intelectuale pe care o 
provocau constatările de neadaptare a formei la fond. Zeflemeaua 
este deci sublimarea în umor a criticei sociale și ţine locul, sintetic 
şi rezumativ, dialecticei sociale junimiste, care se desvolta cu 
seriozitate pe planuri teoretice. Departe de a fi un semn de ne- 
seriozitate şi de uscăciune, ea prezintă o altă latură, delectabilă, 
a severei structuri spirituale junimiste. Ea mai opunea crizei de 

creștere post-paşoptiste, o maturitate de judecată și un simţ de 
răspundere, sub o formă spumoasă de vervă, dedesubtul căreia 
clocotea lava credințelor fierbinţi. 

Junimiștii n'au avut însă conformaţia declamatoare a omului 
public, mai adeseori debitant fals de palavre, atât de plăcute audi- 
torului politic. Pentrucă nu se băteau cu pumnii în piept și nu 
rosteau vorbe umflate şi fără miez, ei au apărut în viața noastră 
publică, printr'o curioasă răsturnare de situaţii, ca nişte înşelători, 
în timp ce flecarii de răspântie au găsit mai multă crezare. Firește, 
neîncrederea publică a fost doar un fenomen trecător, în faza de 
pregătire a opiniei cultivate. Din 25 de ani de luptă, politică, 
socială şi literară, cei mai numeroşi s'au soldat cu consolidarea 
poziţiei publice a « Junimei » si a « Convorbirilor », care s'au acre- 
ditat biruitor. Critica « Junimei » a putut astfel fi urmată personal, 
cu proprii arme şi riscuri, de continuatori indirecţi, ca d. N. Iorga, 
care a pornit în ofensivă împotriva falselor valori științifice. De aceea, 
d-sa, în remarcabila lucrare citată, « Opinions sincères y, aduce 
un cald omagiu mișcării dela « Convorbiri literare », recunoscându-i 
de a fi inaugurat «o eră intelectuală de onestitate, de seriozitate 
a gândirii, de moderație în formă ». D. N. Iorga recunoștea Juni- 
ті$ ог de a fi deținut « situaţia literară а țării №, timp de 20 de ani. 

« Cauza lor triumfase definitiv: se urma direcţia lor intelectuală, 
se imitau scriitorii lor, se acceptase limba lor, aproape și ortografia 
lor э. Ne mărginim a transcrie aceste câteva concluzii, cu părerea 
de rău că nu ne îngăduie locul limitat, de a reproduce întregul 
pasaj cât se poate de spiritual, închinat luptei junimiste şi victimelor 
ei. (4 À fost un adevărat masacru, dar de sigur nu acela al inocen- 
tilor >). Intr'o lucrare mai recentă, « Art et littérature des Roumains, 
Synthèses parallèles » la Paris, Gamber, 1929, d. N. Iorga 
caracterizează «Junimea» printr'o «uşoară influență germanică » 
ce «ținea în cumpănă tendinţa de a aservi literatura română for- 
melor rău înţelese și stângaci imitate ale romantismului francez 
din ultima fază». D-sa stăruie apoi asupra « гесгийеѕсепјеі de 
subiecte populare» dela « Convorbiri», cu Creangă, Ispirescu, 
Gane şi Slavici, fără să uite observaţia adâncă a lui Caragiale. 

Locul pe care îl ocupă această literatură specific românească 
în contribuţiile literare ale « Junimei » serveşte ca replică minunată 
învinuirilor ușuratice de anti-naţionalism și de cosmopolitism. 

Ultimele manifestări literare ale lui Titu Maiorescu, dedicat 
aproape exclusiv politicii si pentru această pricină deosebit de 
rare, au fost tot atât de semnificative: raporturile academice 
pentru premierea volumului de « Poezii » al d-lui Octavian Goga 
(1906), a povestirilor d-lui М. Sadoveanu, a nuvelelor d-lui 1. Al. 
Brătescu-Voinești și răsunătorul răspuns la discursul de recepţie 
al lui Duiliu Zamfirescu (1909), spre a restabili, în drepturile ei 
tăgăduite, poezia populară. După cum constată d. E. Lovinescu, 
în Istoria literaturii române contemporane, І, € Evoluţia ideologiei 
literare >, Titu Maiorescu a privit cu simpatie literatura « Semă- 
nătorului » împrumutându-i uneori şi câte un colaborator, ca 
poetul P. Cerna. 

Să vedem în aceasta o contradicţie cu atitudinea sa strict este- 
tică din trecut? Nu, considerând că marele critic, către sfârşitul 
său, nu judeca noile curente literare în genere, distingând câte un 
reprezentant remarcabil al lor, ci aprecia valorile individuale, 
indiferent de origina și tendinţele lor. Când a fost însă vorba 
să apere totdeauna prețuita de către dânsul poesie populară, 
Maiorescu a preferat să piardă un prieten, decât să-și părăsească 
principiile. 


* 
* * 


Susţinători ai naţionalismului integral, ca d. А. С. Cuza, prin 
cuvinte de sincer omagiu, revendică în junimism, școala adevă- 
ratului naționalism (Titu Maiorescu spunea: «naționalism în 
marginile adevărului »). Procesul este deci închis si câștigat de 
junimism. 

Ne rămâne să arătăm nota specifică a junimismului, sub pecetea 
geniului personal, maiorescian. Părăsindu-şi o vocaţie filosofică, 
din sentimente civice, după interpretarea d-lui I. Petrovici, gân- 
ditorul s'a mulțumit să realizeze pe planurile mai puţin ambiţioase, 
al vieții publice și al literilor. Intors în ţara sa, Titu Maiorescu 
a întâlnit peste tot haosul şi confuzia, destrăbălarea cuvântului 
şi a gândului, desmăţul legiferant si netrăinicia instituţiilor. А 
formulat cel mai aspru rechizitoriu din câte cunoaşte istoria cul- 
turii noastre, în întindere si adâncime. Prin aceasta a făcut o operă 
individuală de igienă socială, politică şi literară. Constituind o 
grupare, căreia i-a imprimat o direcție nouă, individualistul a 

înțeles să sacrifice ambitiilor personale, prin intuiţia că se fáptueste 
mai temeinic în mod colectiv decât individual. 

Lucrarea în grup 51-а dovedit eficacitatea, pentrucă era insu- 
flată de nobilul său duh. Mulțumită lui Titu Maiorescu, junimismul 
literar a luat caracterul unei atitudini de viaţă. A substitui aparen- 
telor esenţa, gestului ţinuta, vorbei goale gândul, improvizărilor 
răspunderea, este junimism, adică maiorescism. Fără să facă operă 
ostentativă de moralist, Titu Maiorescu a introdus etica în stilul 
de viaţă al omului public. Fără să scrie un < Discurs al Metodei », 
gânditorul social și literar a pus la îndemâna urmaşilor săi, o 
metodă riguroasă de gândire, cea dintâi în cultura noastră. El a 
învățat românimea de pretutindeni să gândească și să scrie just. 
A deslănţuit patimi, pentrucă privea producerile spiritului dela о 
înălțime prea mare pentru epocă, dar, până la sfârşit, i s'a recu- 
noscut dreptatea și de adversari. Astfel, sub lucrarea învățămintelor 
sale, înşişi ardelenii latinizanţi și germanizanţi au ajuns să-i 
urmeze sfatul (Slavici, Bogdan-Duică și generaţiile următoare). 
Că progresul social 1-а desminţit, confirmând liberalismul, nu 
sdruncină adevărul cauzei sale, deoarece cu fiecare generaţie, se 
verifică dureros nepotrivirile formelor străine la realitățile noastre. 

Esteticianul și criticul a tras linia de hotărnicie între tărâmul 
literar și domeniile care îi sunt străine. Toate generaţiile de critici 
care l-au urmat până astăzi îi recunosc paternitatea și și-o reven- 
dică. El este profesorul nostru de gust, de măsură și de claritate. 
In critica literară ca și în critica social-politică, el a lăsat o metodă, 
dela abaterea căreia încep toate erorile $1 confuziile. Dar și lecţia 
de seninătate, de obiectivitate și de nepărtinire, este o învățătură 
maioresciană. Cine o urmează poate fi încredințat că disocierea și 
nuanța biruie până la sfârșit toate fanatismele, străine de obiectul 
artei, și risipesc toate erorile. Logica efectivă poate impresiona în 
clipă și dezorienta trecător, dar adevărul în artă și literatură se judecă 
la rece, după cum frumosul se simte prin sensibilitatea estetică. 

Biruinţa spiritului maiorescian asupra pasiunilor nu exclude 
de bună seamă revirimentele lor și turburarea provizorie pe care 
ele le pot produce. In dialectica noastră culturală, exaltările extra- 
literare revin ritmic, opunându-se metodelor 51 scopurilor proprii 
ale frumosului. Ele se frâng înaintea rigorii spirituale, care nu 
consimte să-şi înstrăineze metoda. 

Amintirea lui Titu Maiorescu va comanda tuturora respectul, 
când nu va inspira iubire, acelora care se lasă ispitiți doar de sedu- 
cătorii profesionali, prin sensiblerie: Dar omul va apărea, ceti- 
torilor mai pătrunzători, ca deţinătorul unei sensibilități complete, 
din care aceea afectivă a fost înfrânată si stăpânită cu severitate. 

S'au petrecut asa dar şaptezeci de ani de directivă maioresciană, 
fără ca еа să-și accentueze declinul. Puținele, prea puţinele sale 
studii de critică, prin care a dat directive într'o vreme care le 
solicita, rămân tot atâtea îndreptare într'o epocă, ce refuză direc- 
tivele ce i se oferă. Aceasta este cea din urmă şi cea mai de seamă 
victorie a spiritului maiorescian. Și este o biruinţă a însuși spiri- 
tului, care a găsit, în Titu Maiorescu, una din cele mai înalte încor- 
porări ale sale, spre folosul nepreţuit al culturii româneşti. 


ŞERBAN CIOCULESCU 


CRONICI 


NOTĂ LA O CARTE DE POEZIE 


Titlul cărții d-lui Andrei Tudor — Amor 1926 1) — indică 
nu numai vârsta amorului ре care îl cântă, dar și vârsta poeziei 
sale, 

Deși carte de debut, volumul recent apărut este mai mult 
un « volum de versuri vechi », decât o operă care să exprime stadiul 
literar actual al scriitorului. Poate că nu fără oarecare ironie — 
lizibilă în chiar acest titlu într'adins demodat — publică d. Andrei 
Tudor, după unsprezece ani, primele sale versuri. Este anumită 
detaşare în această întârziere, este un fel de privire înapoi, spre 
lucruri de mult uitate, este, în sfârşit, o despărțire definitivă de o 
etapă literară, pe care poetul nu numai că a încheiat-o, dar — de 
sigur — a depăşit-o, 

Cetitorul care nu are exactă imaginea activității d-lui Andrei 
Tudor (activitate literară diversă, de poet, de traducător, de eseist, 
de critic muzical, răspândită de-a-lungul anilor în o sumă de 
reviste si ziare), va găsi în cartea de față un aspect insuficient 
al scrisului său. Pentru noi însă, care am fost din primul moment 
martorii atenți ai acestei activități și n'am încetat de atunci să 
o urmărim, « Amor 1926» este un excelent prilej de a o privi 
astăzi în întregul ei și de a schița profilul unui scriitor prea modest 
şi poate prea leneș, pentru a-şi fi afirmat până astăzi cu mai multă 
stăruință, vocaţia şi calitatea, 


* 
* * 


D. Andrei Tudor este în literatură un «amator», Spun acest 
cuvânt nu fără oarecare teamă, căci sensul lui curent este 
pejorativ dar e un cuvânt atât de frumos, încât merită să fie 
restabilit în drepturile lui. De altfel l-am mai întrebuințat odată, 
vorbind acum câțiva ani despre d. Perpesicius, și mi se раге 
că atâta lucru e de ajuns pentru a reabilita un epitet compromis. 


1) Andrei Tudor: «Amor 1926s, Fundaţia pentru literatură şi artă 
t Regele Carol Il», 


414 REVISTA FUNDATIILOR REGALE 


Inteleg prea bine disprețul oamenilor de meserie pentru 
termenii « amator » $1 « diletant >. Ele reprezintă în accepţia comună 
două grade de superficialitate $1 implică o nuanţă de snobism. 

“Totuși, mă întreb dacă «profesionalismul» nu a făcut mai 
mult rău decât bine literaturii $1 muncii literare, luându-i acea 
libertate de alegere, acea disponibilitate de spirit, pe care nici o 
metodă de lucru nu le poate înlocui, 

Să nu vorbim de rău munca literară organizată, dar să regretăm 
productivitatea mecanică, la care a ajuns literatura, de când ea a 
început să devină o industrie. 

Poate că numai « amatorii » şi « diletantii » îi pot reda literaturii 
desinteresarea pe care a pierdut-o, poate că numai ei îi pot lărgi 
orizontul închis, punând-o în legătură cu alte peisaje, cu alte 
arte, cu alte mijloace de expresie. 

Marcel Proust n'a fost nici el altceva decât un amator, tipul 
prin excelență al amatorului. Sensibilitatea sa solicitată de atâtea 
arte — muzică, poezie, politică, arhitectură (pretutindeni el nefiind 
decât un privitor și un ascultător de gust) — a deschis mai târziu 
romanului contemporan ferestre, dela care până atunci nici un 
romancier nu privise. 


Imi place definiția ре саге o dă Micul Larousse cuvântului 
«amator »: € qui a du goût, du penchant pour quelque chose ». 

Fineţea de gust, înclinarea instinctivă spre lucrurile de calitate, 
alegerea justă, simțul natural a ceea ce e veritabil si a ceea ce e 
fals, discernământ, claritate, măsură — toate obținute fără efort 
şi cu grație — iată câte sunt virtuțile amatorului, ale diletantului. 

Și dacă vom merge mai departe, dacă vom restitui cuvântului 
sensul său originar, etimologic, dacă пе vom aminti că un « amator » 
este un om care iubește, un «iubitor», atunci poate că nu va fi 
exagerat să spunem că orice poet este un amator, înainte de a fi 
un meșteşugar al versului. 

Cu aplicație, cu stăruintă, cu conștiinciozitate, se pot ridica 
foarte lăudabile schele literare, dar dacă un suflu de libertate n'a 
trecut niciodată prin gândul poetului, dacă mâna sa nu s'a abătut 
niciodată pe hârtia dela transcrierea regulată a versului, dacă 
niciodată nu l-a ispitit un gând de frivolitate literară, un joc, o 
altă chemare, atunci nu știu câtă viață va rămâne în corecta sa 
operă. 

Nu e lipsit de înţeles faptul că cel mai sever artist al versului, 
Mallarmé, a scris atâtea «poeme de circumstanță», în care о 
nuanță epigramatică dădea inspiraţiei ușurință și nepăsare. 

Humorul este tinereţea poeziei. 


In acest sens este d. Andrei Tudor (căci tot despre d-sa este 
vorba, în ciuda acestui lung ocol) un amator. ` 

Poezia sa pare a fi carnetul intim al unui om de gust: carnet 
de lectură, de notații marginale, de reflecții. 


Unul din capitolele cărţii poartă titlul de «Jurnal», și acest 
titlu este semnificativ pentru întreaga operă. Alt capitol se numește 
« Itinerar livresc >, ceea ce îl trădează încă odată pe cetitorul de 
cărți, pe amatorul de lectură, ре omul de gust, care găsește în artă 
pretexte pentru meditaţia sa proprie. 


Sunt anumite spirite care trăesc în intimitatea artei — poezie 
şi muzică mai ales — са în adevăratul lor mediu de existenţă. 
Barnabooth al lui Valery Larland face parte din această familie, 
sau — pentru a nu recurge la un personaj imaginar — Remy de 
Gourmont. 


Am avut totdeauna impresia că poezia lui Gourmont este 
un «produs secund >, o poezie a poeziei, o literatură саге a trecut 
prin două trepte de distilare. Ea datorează mult mai puțin vieții, 
decât culturii. Rădăcinile ei subtile, dar tocmai de aceea fragile, 
se pierd în bibliotecă, în muzică, în artă. 


D. Andrei Tudor este si d-sa un poet al literaturii. Un călător 
inteligent și sensibil printre cărți, printre amintiri. Inspirația sa 
nu are niciodată violența, urgenţa contactului direct cu viața. 
E o poezie delicată, intimă, de climă dulce, cu dureri atenuate 
până la melancolie, cu bucurii ce nu trec mai departe de zâmbet. 
Este eminamente poezia unui scriitor de bun gust. Nimic retoric, 
nimic imperios în lira sa moderată. Sunt poeţi la care necesitatea 
de a se mărturisi are ceva patetic, până și în neîndemânarea stilului, 
în stridenţa cuvintelor, în lupta cu expresia. D. Andrei Tudor, 
dimpotrivă, scrie cu anumită facilitate, cu oarecare eleganţă pre- 
ţioasă, şi una și alta salvate de un humor discret. 

Nu-i lipseşte poeziei sale un accent de elegie, dar nu acesta 
este caracterul ei distinctiv și nu prin el izbutește momentele lirice 
cele mai bune. 

O notă de badinerie, un surâs ironic, puţină ingenuitate, 
puţină fantezie, iată unde este adevărata sa chemare. Poemele 
grave ale d-lui Andrei Tudor au ceva abstract, indiferent, poate 
factice. Jocul voluntar stilistic este pe alocuri supărător şi micile 
efecte de sintaxă sau de praxodie (care datorându-se unui arghe- 
zism juvenil, arată încă odată vârsta adevărată a volumului) sunt 
prea intenţionate, pentru a nu-l preveni pe cetitorul atent. 

Dar ce încântare, când poetul scapă din această cursă și când 
condeiul său ingenuu își recapătă libertatea! Ce simplicitate și 
câtă graţie în humorul său visător, în emoția sa atenuată de 
zâmbet ! 


Сені pentru edificare minunatul Yacht, (р. 77) prea frumos 
pentru a ne opri să-l transcriem în întregime. 

Umblu cu steaua mărilor în crestet 
în noaptea grea de mart, 

m'am plecat peste trecutul veşted 
şi-am luminat cu felinarul din catart 
un ideal pământ pe marea asta rea 


Abstract, am căutat reper o stea 

şi — fără reazem — clătinat sau dans? — 
mistic evoluez spre miss Lawrence: 

îmi joc inima, busolă efemeră 


La piept, felin şi șerpuit acordeon — 
leduncă regală sau mare cordon; 
cu stele pe umeri, epoleti de bal; 
cu roza vânturilor la butonieră, 
plutesc pe ape — amiral. 

‚ *» 

Nu e greu să-i stabilim d-lui Andrei Tudor familia sa literară. 
La noi, cred că poezia d-sale va fi în bună tovărăşie cu Perpessicius, 
cu D. lacobescu. (Reminiscenţele argheziene sunt mai mult de 
ordin literar, decât temperamental. Totuşi, un anumit Arghezi 
— cel din «creioane » — її este în mod firesc apropiat). 

In poezia franceză — în a cărei intimitate e ușor de văzut că 
poetul a trăit— d. Andrei 'Tudor îşi găsește numeroase nume 
înrudite. Francis Jammas, Samain (fără ca amintirea lor, a celui 
din urmă mai ales, să imprime vre-un accent de desuetudine) se 
află undeva în camera obscură a prezentului € Amor 1926». 

Tot atât de legitimă, dar mai directă prin nota comună de 
humor şi ironie, este apropierea de Levet si Toulet. 

Toate aceste nume evocate nu indică propriu zis influențe sau 
surse, ci mai mult o situare a poetului în familia sa spirituală. 
Sunt întâlniri de temperament, de dispoziţie, de formație, 
întâlniri pe care d. Andrei Tudor le-a clarificat şi definit-singur 
prin opera sa de traducător. E regretabil că până astăzi d-sa nu 
şi-a întrunit în volum numeroasele poeme traduse. Cetitorul ar 
fi găsit acolo încă o probă, сеа mai generoasă, a acestui 4ama- 
torism » ре care am încercat să-l definim. Cu familiaritate, cu o 
remarcabilă intuiţie, cu o aptitudine miraculoasă de a găsi în 
româneşte echivalentul unor valori poetice străine, d. Andrei 
Tudor s'a apropiat de poeţii care i-au fost scumpi si i-a tradus 
în aşa Chip, încât fiecare traducere părea o profesiune de credință 
poetică. 

Volumul de faţă ne dă o singură tălmăcire (La Plata, după 
]. Н. М. Levet. pag. 51), dar absolut de prim ordin. E un proces 

delicat şi misterios de transplantare dintr'o limbă în altă limbă, 
de transfuzie a sângelui dintr'un corp în alt corp, proces atât de 
fin, atât de secret, încât el interzice orice drepturi criticului față 
de poet. 

MIHAIL SEBASTIAN 

Mitologia comparată este o știință descoperită şi compromisă 
de secolul al XIX-lea. Ceea ce este mai ciudat, această ştiinţă 
а fost compromisă în deosebi de savanții care depuseseră cele 
mai rodnice sforțări pentru întemeierea istoriei comparate а 
religiilor, editând si traducând «cărțile sfinte ale Orientului ». 
Cel care a întemeiat în bună parte istoria religiunilor a fost Max 
Müller, editând grandioasa colecţie, The Sacred Books of the 
East, în cincizeci de volume, prin care punea la dispoziția cerce- 
tătorului, texte traduse din toate literaturile sacre orientale. Dar 
același Max Müller este și autorul teoriei că mitologia s'a născut 
printr'o « maladie a limbajului >, teorie саге a provocat uluitoarea 
« folie vedique > cu care s'a războit şcoala antropolagică franceză. 
Excesele mitologiei comparate au sfârşit, în prima decadă a seco- 
lului nostru, cu pan-babilonismul și astralismul asiriologului 
P. Jensen, care era de altfel, el însuși, unul dintre cei mai bine 
pregătiți orientaliști germani și care a adus însemnate foloase 
mitologiei comparate, înainte de a o compromite. După definitiva 
compromitere, a mitologiei comparate, s'a căzut într'un exces 
contrar. Şcolile antropologice și sociologice, rămânând biruitoare 
«pe teren», au contestat până si dreptul de a se face cercetări 
comparative în domeniul mitologiei indo-europene. Se spuseseră 
atâtea nebunii asupra acestor« indo-europeni э, încât multă vreme 
cei care vorbeau despre « mitologia indo-europeană » erau aproape 
descalificaţi. 

D. George Dumézil a dovedit, deci, mult curaj trecându-și 
doctoratul în litere cu o teză asupra mitologiei comparate indo- 
europene. Cartea aceasta, Le Festin d'Immortalite (Paris, 1924, 
ed. Geuthner), a fost de altfel primită cu destulă circumspecție 
în lumea specialiştilor. Dar ezitarea savanților nu se datora, credem 
noi, curajului de a relua o problemă de mitologie comparată 
indo-europeană, ci poate încercării autorului de a reduce mitul 
ambrozian la origini rituale prea vagi, origini interpretate de altfel 
prin scheme sociologice prea simpliste. In orice caz, Le Festin 
d'Immortalite avea meritul de a dovedi că studiile de mitologie 
comparată indo-europeană nu sunt definitiv compromise. Că nu 
principiul acestor cercetări este adulterat, ci metoda pe care o 

foloseau comparatiştii veacului trecut era greșită. D. George 
Dumézil şi-a continuat astfel investigaţiile și Le Probleme des 
Centaures (Paris, 1929), carte pe care nu o cunoaștem, l-a impus 
definitiv ca ре unul dintre cei mai pregătiți comparatiști. Posibili- 
tàtile lingvistice ale autorului sunt de altfel foarte vaste. Câteva 
monografii asupra limbilor caucaziene, mai multe studii de ling- 
vistică slavă şi iraniană, dovedesc cât de întinsă este erudiția 
autorului. 

După aceste monografii lingvistice, George Dumézil se în- 
toarce la studiile sale favorite de mitologie comparată indo- 
europeană. Un mic volum, Ourands-Vâruna (Paris, ed. Adrien 
Maisonneuve, 1934), este urmat la interval de un an de 
Flamen- Brahman (Paris 1935, Ed. Paul Geuthner, 112 pag., 20 
fr.), asupra căruia пе vom opri în notele de față. 

Analogiile între ramurile extreme ale grupului indo-arian, si 
anume între indo-iranian si italo-celtic, au fost puse în lumină, 
în timpurile din urmă, de Vendryès (Mémoires de la Société de 
linguistique, vol. XX, p. 165; vol. XXI, р. 40). Ecuația brahman- 
flamen a discutat-o $1 Vendryès, împreună cu alte câteva exemple 
de coincidență italo-indiană. Sepelire, «rendre des hommages 
funèbres », corespunde perfect formei sanskrite saparyati, « rendre 
hommage». Verbul credo corespunde substantivului sraddha 
(credință, fervoare). Importanța colegiilor sacerdotale a fost foarte 
mare, atât la italo-celti cât sila indo-iranieni. Lăsând la o parte 
aceste analize semantice, care stabileau corespondențe între cele 
două ramuri depărtate ale trunchiului indo-european, George 
Dumézil încearcă să explice analogia flamen-brahman, cercetând 
rolul acestor sacerdoti în societatea italică şi indiană. Câteva amă- 
nunte semnificative ne introduc direct în miezul problemei. 
Brahmanul nu ia parte activă la sacrificiul vedic; dar rolul său este 
atât de important încât, cel puţin în timpurile arhaice, el lua 
singur jumătate din onorariul « echipei » sacrificiale. Căci, în caz 
de eroare — adică de pronunție greşită a formulelor sau de inter- 
vertire a gesturilor — brahmanul este acela care, 4 soudainement 
grandi, conjure la catastrophe magique > (Flamen- Brahman, р. 16). 
Forța sacră a sacrificiului, el o orientează și o stăpâneşte. Prin 
această capacitate a sa, de a mânui forțele magice, brahmanul face 
regii, le consacră dreptul de a domni (¿bid., рр. 19—20). Lucrurile 
acestea apar și mai limpezi, când se analizează anumite sacrificii 
brahmane, Brahmanul, consubstanţial cu sacrificiul, e «victima 
prin excelenţă » (pp. 38—39). Ori, această victimă е un substitut 
al regelui (p. 32). Brahmanul înlocuieşte victima primordială, 
regele. In timpurile arhaice, e foarte probabil că jertfirea unui 
brahman, pentru a asigura buna orânduială a regatului întreg, 
era reală. Mai târziu, brahmanul sacrificat în locul regelui a fost 

si el înlocuit cu o victimă alegorică (un animal, etc.). Toate aceste 
rituale, în care regele şi brahmanul jucau rolurile principale, își 
au origina în concepția — care nu e numai indiană — că lumea 
a fost creată printr'un «sacrificiu cosmic». Puruşa, «gigantul 
cosmic», a fost jertfit și îmbucătățit, și din el s'au născut lumile, 
viaţa, oamenii. Ori, în concepţia indiană, purușa este « le brahman 
par excellence » (p. 42). 

Analiza lui George Dumezil nu mi se pare întru totul perfectă. 
Rolul regelui, în aceste sacrificii de « investitură » sau « restaurare », 
are semnificații cosmologice pe care Dumezil nu le pune în lumină. 
Prin toate sacrificiile «regale », regele se identifică cu Prajapati, 
« Stăpânul tuturor făpturilor », şi devine «centrul Universului >. 
O sumă de rituale si simboluri transformă regatul său în Cosmos. 
Sensul cosmologic al acestei transformări nu este discutat de 
Dumezil. In schimb, dovedeşte cu multă claritate rolul de sub- 
stitut al brahmanului în sacrificiile regale. Cum prin asemenea 
sacrificii se «4 restaurează » viața organică a întregului regat (ferti- 
litate, abundență, etc.), este uşor de înțeles autoritatea excepţională 
şi respectul de care se bucura un brahman. 

Flamenul juca, în societatea italică, același rol de frunte. Un 
flamen, care nu putea părăsi teritoriul (р. 46), garantează fecun- 
ditatea ținutului (р. 47). Ca și brahmanul, viața flamenului avea 
un singur scop: oficiile rituale (р. 63), ca și brahmanul, flamenul 
nu avea voie să guste băuturi alcoolice (p. 65); probabil pentrucă 
alcoolul simboliza « descompunerea >, fermentarea, și se opunea 
deci fertilității, virtuților creatoare. Ipoteza lui Dumézil ni se 
pare foarte aproape de adevăr: «f/amen-brahman primitivement 
victime humaine substituce au roi, puis victime indéfiniment 
vivante, palladium humain de PEtat> (р. 70). Ipoteză care con- 
firmă bine cunoscuta teorie a lui Frazer. 


Intr'un ultim capitol, autorul încearcă să stabilească originea 
rituală a cuvântului iranian baresman, «feuillage sacré». Yarl 
Charpentier, indianistul suedez, emisese de curând ipoteza că 
sensul prim al cuvântului brahman este < herbe sacrée ». Dumézil 
amintește, în legătură cu aceste etimologii, rolul celebrilor phar- 
makoi în Grecia (р. 83). Cartea se sfârşeşte cu două apendice; 
primul, L'aoenture ди brahmane celeste, al doilea — datorit: lui 
Raymond Charmet — La legende де Çunahçepa et les contes popu- 
laires. Discutând, în apendice, rolul « sacrificiului cosmic > al lui 
Puruşa, Dumezil nu adânceşte (р. 89 si urm.) sensul prim al 
acestor noțiuni rituale. Nicăieri nu întâlnim, în paginile sale, ideea 
fundamentală а re:ntegrârii în Cosmos prin sacrificiul lui Puruşa, 
idee care stă la baza ritualelor indiene. 


* 
* * 

Filosofia chineză, descoperită cea dintâi dintre filosofiile asiatice şi 
bucurându-se, în secolul al XVIII-lea, de mare vogă printre inte- 
lectualii europeni, a fost cercetată mai ales în începuturile si în 
epoca sa clasică. Marii sinologi, și chiar gânditori atât de personali ca 
Franke sau Marcel Granet, și-au concentrat atenţia asupra < clasi- 
сог» Confucius, Mencius sau Lao-tse. Despre filosofia Evului 
Mediu chinez si a timpurilor imediat următoare — dominate de 
neo-confucianismul « literaţilor » — s'au publicat foarte puține 
monografii. Când Кепё Grousset pornise, prin 1923, să scrie o 
ambițioasă Histoire de la philosophie orientale, în care să se cuprindă 
toate curentele de gândire din India, China şi Japonia, el, care 
nu avea acces la textele chineze (după cum, de altfel, nu avea nici 
la textele indiene), s'a mulțumit în ultimele capitole să rezume și 
să citeze din prodigioasa Histoire des croyances religieuses et des 
opinions philosophiques en Chine a lui Pere Wieger, completând-o; 
pe ici pe colo, cu articole recente. Adevărul este că, pentru cineva 
care va să cunoască întreaga desfășurare a gândirii chineze, lipsa 
traducerilor și a monografiilor critice se face tot mai simțită, cu 
cât se depărtează de «epoca clasică ». 


Meritul d-lui Wang 'Tch'ang-Iche este, înainte de toate, 
de a fi scris o monografie asupra unuia dintre cei mai puţini 
cunoscuți gânditori chinezi. Cartea sa recentă, La philosophie mo- 
rale de Wang Yang-Ming (Ed. Paul Geuthner, Paris 1936 217, 
pag. in 8°, 40 fr.), se ocupă de ultimul dintre marii gânditori 
chinezi neconformiști. Wang Yang-Ming, care a trăit între 1472— 
1529, a fost «literat», administrator, general norocos (a pacificat 
provinciile dela granița mongolă), pedagog si gânditor. Contactul 
său direct și îndelungat cu oameni de tot felul, o carieră strălucită, 
pe care n'a voit-o, dar care l-a silit să cunoască în toată întinderea 
ei mizeria umană, i-a «simplificat» lui Wang Yang-Ming si 
logica, si vocabularul, şi problematica filosofică. Acest non-con- 
formist, care se împotriveşte « literaţilor vulgari », confucianiștilor 
rigizi, sterili şi îngâmfaţi, are curajul să afirme că norma (idealul 
neoconfucianiștilor si țelul întregei lor existente) e imanentă în 
«inima omului » că nu e un dat exterior, fixat de canoane, de 
rituale sau de tradiţii. Toate adevărurile și toate imperativele 
etice, spune Wang Yang-Ming, «se trouvent dans le coeur. Le 
coeur, c'est la norme. Ce coeur, s’il n'est pas obnubile par les 
passions, c'est la norme celeste (norme souveraine de la perfection 
morale), à qui rien ne manque. Avec ce coeur tout entier 
à la norme celeste, on agit envers son père, et c'est la piété 
mëme; on agit envers son prince, et c'est le devouement 
même; on agit envers son ami ou le peuple, c'est la fidélité, 
Phumantité même», (text tradus de Wang 'Tch'ang-Tche, ор. cit., 


р. 45). 

Wang Yang-Ming a scris foarte puţin. Învățătura sa s'a păstrat 
mai ales prin conversațiile redactate de discipoli. Conversaţia era 
instrumentul pedagogic de care se servea Wang Yang-Mingi. El 
refuza să scrie, să vorbească despre lucruri generale; pleca tot- 
deauna dela cazuri concrete; i se părea că, altminteri, își trădează 
gândirea (ор. cit, р. 32). Tehnica aceasta socratică, ре care a 
cunoscut-o şi India înainte de Buddha (asceţii rătăcitori și < sofiști », 
parivrăjăka) şi China în anumite forme de taoism, Wang Yang- 
Ming o pune din nou în aplicare. Deși critică buddhismul, taoismul 
și confucianismul, Wang Yang-Ming recunoaște meritele fiecă- 
ruia dintre aceste mari curente spirituale asiatice. Bunăoară, medi- 
tatia și reculegerea buddhistă o folosește și el, dar i se pare un 
act de excesiv egoism să-ți închipui toată viața pentru propria ta 
desăvârșire ascetică (dhyâna). De aceea, socotește că «şcoala 
normei >, neo-confucianismul, are dreptate în critica pe care о 
face buddhismului: omul nu are dreptul să se deroge obligaţiilor 
familiare și sociale, pentru propria sa mântuire. In locul mântuirii 
individuale, « școala normelor » propovăduiește desăvârșirea morală 
în cadrele societății. Dar și această 4 școală a normelor » păcătueşște 
printr'o prea mare rigiditate și, mai ales, prin pseudo-transcendența 
principiilor morale (care se găsesc în obiceiuri, în respectul pentru 
părinţi, devotamentul pentru superiori, etc.). Taoismul atacase 
de mult confucianismul pentru această falsă transcendenţă. Wang 
Yang-Ming își însușește această critică, deşi refuză să urmărească 
pe doctorii taoiști în tehnicile lor mistico-ascetice, atât de obscure 
și de primejdioase. 

Intr'un cuvânt, Wang Yang-ming este un non-conformist 
care încearcă să fundeze o filosofie morală, plecând dela « datele 
imediate ale conștiinței » (în sensul pre-bergsonian al acestor 
termeni). Cheia de boltă a întregului său « sistem > este /iang-tche, 
termen pe care 1-а lansat filosoful Mencius, dându-i următoarea 
explicație: « Ceea ce omul cunoaște fără să fi învățat, este liang- 
tche » adică acea cunoaștere firească a «binelui». Wang Yang- 
Ming adânceşte sensul acestui termen, pe care autorul nostru îl 
rezumă astfel: « Le lang-tche c'est une connaissance intime, per- 
sonnelle de ia valeur de notre acte concret, actuel; connaissance 
qui decoule de notre nature, et, par suite, directe, intuitive, infail- 
lible; connaissance qui juge toutes nos activités et qui se trouve 
nécessairement, aussi bien que la nature elle-même, chez tous 
les hommes » (Wang 'Tch'ang-Tche, op. cit., р. 64). Pentru cei саге 
vor să cunoască interpretarea unui filosof chinez asupra « intuiției 
morale > $1 a «principiilor etice», monografia aceasta asupra lui 
Wang Yang-Ming este o adevărată mină de texte, clar traduse și 
bine clasate. D. Wang Tch'ang-Tche a adus reale servicii, nu numai 
orientalisticei, dar și filosofiei. Căci problemele filosofului pe 

care îl studiază, sunt din acelea pe care spiritul european le înțelege 
mai cu ușurință. Este întristător că europenii înțeleg etica orientală 
fără să pătrundă metafizica orientală, dar ne putem mulțumi, 
deocamdată, cu atât. Monografia aceasta asupra unui filosof, care 
fundează morala pe « normele inimei » fără a aluneca spre pietism 
sau anarhie etică, e interesantă pentru toți cercetătorii fenome- 
nului protestant. 


* 
зж * 


Dr. J. J. Matignon, care a locuit zece ani în China, pe la 
sfârşitul veacului trecut, a publicat chiar în timpul revoltei boxerilor 
La Chine hermétique. Superstitions, Crime et Miscre. Cartea a avut 
un mare succes, şi, după ce s'au epuizat patru ediții prin 1900, 
a fost retipărită în 1928 şi acum apare într'o nouă sl elegantă 
ediție la Librairie Orientaliste Paul Geuthner (XX + доо pag. 
in quarto mic, + 40 planșe, 8o fr.). In anii din urmă, China este 
iarăși la «modă», Nu numai sângeroasele revoluţii sociale atrag 
privirile occidentalilor asupra acestui imperiu desnădăjduit, саге 
încearcă să-şi conjure destinul istoric imitând sau detestând exem- 
plul Japoniei. « Sufletul » poporului chinez începe să intereseze 
pe europeni; și aceasta datorită în bună parte operii а doi scriitori, 
André Malraux şi Pearl Buck. Nu е de loc exagerată afirmaţia că 
Malraux si Pearl Buck au făcut pentru cunoașterea concretă a 
sufletului chinez mai mult decât o întreagă bibliotecă etnografică 
sau filosofică, 

Cartea doctorului Matignon, deși scrisă acum patru decenii 
(e drept, a fost revizuită în 1927), zugrăvește acea Chină eternă 
а superstiţiei și mizeriei, pe care o simţim prezentă în orice des- 
criere de călătorie. Norocul autorului, şi marele merit al cărții, 
este că Matignon a văzut China prin ochii medicului. Medic al 
palatului, dar, în același timp, « doctorul săracilor» din Peking. 
Se găsesc în La Chine hermétique amănunte revelante asupra: 
diagnosticului intra-uterin al foetusului, sinuciderii, auto-crema- 
ţiunii preoţilor buddhisti, eunucilor Palatului Imperial din Peking, 
picioarelor mutilate ale femeilor; asupra infanticidului si avor- 
turilor, asupra sodomiei, cerșetoriei, cultului morţilor, isteriei 
Boxerilor, etc. Nu este un tratat științific, dar nu este nici cartea 
de călătorie а inevitabilului observator în China. Sunt paginile 
unui medic; lucid, uneori crud, fără nici o superstiție, fără nici o 
simpatie față de mit 51 mistică, paginile unui francez erudit 
care a putut pătrunde în toate gineceele imperiale si a lucrat, în 
acelaşi timp, în nenumărate lazarete mąnciuriene 51 aziluri sociale. 
O imensă experiență omenească, pe care nici caritatea, nici cinismul 
nu o poate adultera. Cine vrea să cunoască China «аза cum е», 
adică, așa cum pare unui medic fără nici o aderență cu spirituali- 

tatea, poate să ia cu încredere în mână cartea doctorului Ma- 
tignon. Autorul n'a vrut să pătrundă nici filosofia chineză, nu 
l-au interesat nici «tainele pagodelor », nici cărțile mistice, пісі 
arta chineză. El a observat pur şi simplu spitalul, casa, strada, 
satul. Mai departe n'a vrut să meargă. Dar acest infern viu pe 
care l-a pătruns zece ani la rând, în condiţii optime pentru un 
observator, este prezentat întreg în această carte tragică, obse- 
dantă, deprimantă. Sociologul, psihologul, eticianul, omul de 
cultură în general, poate folosi La Chine hermétique ca o mină 
bogată de documente umane asupra celei mai stranii societăți 
omenești de astăzi. 
MIRCEA ELIADE 


OCCISIO GREGORII VODAE 
CEA MAI VECHE PIESĂ DE TEATRU ÎN ROMÂNEȘTE 


Deși cercetători cu pricepere si cu dragoste pentru teatru, 
cum au fost D. C. Ollănescu si T. T. Burada, s'au ocupat pe 
larg în lucrările lor de începuturile teatrului românesc, au rămas 
încă în privința acestei prime epoci a artei și a literaturii noastre 
dramatice unele puncte obscure, unele probleme de amănunt, 
care ar trebui studiate mai de aproape şi puse la punct, pentru 
a arăta, sub adevărata lor lumină, cele dintâi silințe româneşti 
pentru teatru. Astfel, datorită în parte 51 preocupărilor lor întru 
câtva speciale, care urmăreau mai puțin o analiză a literaturii 
dramatice originale, de altfel atât de săracă în vremea aceasta, 
decât înfăţişarea atmosferei şi а condiţiunilor generale în care se 
manifesta pentru întâia oară interesul pentru asemenea specta- 
cole la noi, ambii istoriografi n'au făcut decât să citeze în treacăt, 
contestându-i orice merit în afară de acela al întăietății, cea mai 
veche piesă de teatru în românește, această Occisio Gregorii Vodae 
ре care ne propunem ѕ’о înfăţişăm astăzi, și care е unul din cele 
mai curioase produse ale vechii noastre literaturi, 

Un scurt istoric al manuscrisului ce conţine această lucrare 
dramatică va sluji în acelaşi timp si ca să arate felul cum a fost 
îndeobște judecată și apreciată de istoria literară lucrarea cuprinsă 
într'însul. Piesa se găsește în manuscrisul Nr. 103 din biblioteca 
Episcopiei unite din Oradia Mare, acel depozit atât de bogat 
pentru literatura Renaşterii ardelene si unde se păstrează, până 
astăzi, multe din scrierile lui 5. Micu și ale lui G. Șincai. E un 
simplu caiet de 12 foi, purtând titlul Occisio Gregorii Vodae tragice 
expressa. А remarcat-o pentru întâia oară N. Densușianu, în 
călătoria pe care о întreprinsese în scop de cercetări istorice și 

literare prin Transilvania, їп 188т. Plecat sub auspicile Acade- 
miei Române, el îi raporta la întoarcere că a întâlnit şi a cercetat, 
între altele, și această scriere, dând o descriere foarte sumară a 
manuscrisului, și neanticipând nimic, deoarece se pare că n'a 
avut timp să-l examineze decât în mod cu totul superficial, asupra 
eventualului interes pe care ar fi putut să-l prezinte textul acesta. 

In 1898, losif Vulcan, bătrânul academician care conducea la 
Oradea-Mare revista Familia şi care, pentru aceasta, a binemeritat 
atâta dela literile românești, aflând că D. C. Ollănescu, colegul 
său dela Academie, pregătea o întinsă lucrare asupra istoriei 
teatrului la Români, obținuse cu împrumut dela biblioteca Episco- 
piei, manuscrisul în chestiune, și îl transportase la București, punân- 
du-l acolo la dispoziția colegului său, spre a-l putea consulta și 
utiliza în această lucrare. Făcând aceasta, Iosif Vulcan știa că în 
ce priveşte « compoziţia dramatică, lucrarea nu are nici o valoare; 
însă ca document linguistic poate fi preţios», adăoga el, şi de 
aceea crezuse că e bine să-l facă mai larg cunoscut 1). 

Ollănescu l-a studiat într'adevăr, şi a amintit despre această 
piesă foarte pe scurt în lucrarea lui, rămânând și el cu aceeași 
impresie, că « lipsită de orice valoare literară, lucrarea este o înși- 
rare de scene fără nici un caracter dramatic » 2). Cu toate acestea, 
e probabil că, la îndemnul lui, sau al lui Vulcan, Academia Română 
a dispus ca manuscrisul să fie copiat, și copia, efectuată în acelaşi 
ап 1898 de d. Iuliu 'Tuducescu, să fie păstrată în colecţiile ei 3). 
De altă parte, cu puţin în urmă, după întoarcerea manuscrisului 
la Oradea, avea să-l copieze acolo încă odată T. T. Burada, care 
îl amintește într'unul din studiile sale, adăogind o judecată tot 
așa de severă, și într'o formă aproape nevariată: 4 Acea tragedie 
e lipsită de valoare literară şi de caracter dramatic ». 

In timpul din urmă s'a ocupat mai de aproape de ea d. Ladi- 
slau Göbl, care, într'un bun studiu, a dat o analiză sumară a piesei, 
şi câteva considerațiuni asupra mediului în саге a trebuit să fie 
produsă 4). D. Gâbl a făgăduit asupra aceluiași subiect о cer- 
cetare mai amănunțită; ea ar putea duce la preţioase concluzii, 
prin punerea în legătură cu literatura similară maghiară, de care 


1) Familia, XXXIV (1928), р. 585-6. 

2) D.C. Ollănescu: Teatrul la Români (Academia Română, Memoriile Secţiei 
Literare, vol. XX), Bucureşti 1898, p. 120. Capitolul respectiv a fost reprodus, 
sub titlul Cele mai vechi lucrări teatrale românești, în Familia, XXXIV (1898), 
р. 289—291. 

3) Мз. Academiei Române Nr. 1275. Biblioteca Episcopiei din Oradea 
refuzând comunicarea la Bucureşti a manuscrisului original, ne-am servit de 
această copie, foarte bună în ce privește transcrierea textului românesc, dar 
lăsând de dorit în aceea a didascaliilor latine. 

4) Göbl László: A legrégibb oláh iskolai dráma, în Debreceni Szemle, VII 
(1933), p. 204-8. 

fără îndoială că piesa românească a fost influențată. Cele câteva 
indicaţiuni pe care le dă în articolul citat asupra acestui punct 
ne-au fost de altfel și nouă de folos în studiul de față, care nu 
pretinde nici el a fi definitiv. 

Faţă de unanimitatea judecății cercetătorilor care s'au ocupat 
până astăzi cu această presupusă tragedie, nu vom încerca să 
luăm apărarea eventualelor ei calități. Dimpotrivă, vom mărturisi 
împreună cu ei că, privită din punctul de vedere al regulilor cu 
care ne-a obișnuit adevărata tragedie, scrierea aceasta nu e nimic 
mai puțin decât o monstruozitate. Pentru cine s'ar apropia de ea, 
prevenit prin suggestia titlului de tragedie şi păstrând în minte, 
ca pentru o eventuală comparare, amintirea tiparelor cunoscute 
în саге va căuta zadarnic s'o integreze, dela început aspectul ei 
apare straniu și rebarbativ, desminţind din prima clipă iluzia 
care ar fi putut să încolțească, a existenţei unei tragedii regulate 
într'al XVIII-lea veac românesc. Nu vom repeta însă greșala 
de а ne lăsa seduși de un nume impropriu; piesa nu poate fi înţe- 
leasă şi gustată atât cât merită să fie, decât dacă se specifică, dela 
început, că e vorba de o parodie, de o farsă sau de un spectacol 
de carnaval. 


Nimic mai curios decât această piesă de teatru, în care expli- 
са[е interlineare privitoare la jocul mut de scenă si la atitudinile 
actorilor sunt în limba latină, întorcând gândul cu câteva veacuri 
mai înapoi, la misterele medievale, unde de asemenea limba vul- 
gară nu era îngăduită decât în replicile actorilor, singurele pe care 
le auzea vulgul. Dar nu e numai atât. Incepând în limba română, 
textul face loc în decursul acțiunii unor cântece în ungureşte, 
în latineşte, în nemţește, și până și în ţigănește, pentru ca din 
această babilonie pe care nu știm câţi din eventualii spectatori 
ar fi înţeles-o deplin, să rezulte un amestec atât de heteroclit 
şi atât de greu inteligibil, încât, graţie acestei poliglosii de o parte, 
şi de altă parte intermediilor ce intervin după fiecare scenă și 
care uneori atârnă mai greu la cântar decât chiar aceste scene, 
unitatea atât de puţină a acțiunii dramatice se risipește și se pierde 
cu totul. 

Astfel acţiunea, de altfel cu totul redusă și trăgănată, şi înte- 
meiată numai pe un iluzoriu conflict, apare mai curând ca lipsită 
de interes. Pentru ca spectatorii s'o poată suporta, şi pentru a o 
face mai uşor digestibilă unor oameni care se arată a fi fost dornici 
de a petrece, şi nu de a se întrista, privitorii sunt câștigați din 
când în când prin aceste intermedii groteşti, constând din acro- 
baţii, scamatorii și scene de un comic tabarinesc. Așa, după un 
prolog care vesteşte, ca în comediile Renașterii, subiectul acțiunii 
ce se va înfățișa pe scenă, şi cere iertare pentru puţinele merite 
ale lucrării compuse în grabă, se ivesc cinci haiduci, jucând și 

dansând, până când, la un semnal cu fluerul, vor avea să iasă pentru 
a face loc dramei propriu zise. Apare Grigore Vodă, care cere 
sfatul consilierilor săi, pentru а ști dacă sunt de acord cu el în 
noua îndreptare pe care înţelege s'o dea politicii lui şi, cu asenti- 
mentul lor, hotărăște să trimită cărți la Austriaci şi la Ruşi, pen- 
tru a le cere ajutorul împotriva împărăției turceşti. Are loc apoi 
o scenă grotescă, în care Grigore Vodă îşi alege un secretar, 
după саге un nou intermezzo înfăţişează o scenă rustică şi la fel 
de grosolan comică, a рейгіі unei fete de țăran. Tabloul se mută 
apoi la Constantinopol, unde sfetnicii domneşti merg să-şi pârască 
stăpânul, obținându-i dela Sultan condamnarea, care se şi exe- 
cută în scena următoare. Ca încheiere, urmează o plângere ungu- 
rească şi alta nemțească а văduviței lui doamne, un cântec lati- 
nesc al unui păstor care vrea să spună în felul acesta că e mai 
bine la oile lui decât în culmile primejdioase ale măririlor lumești, 
o predică țigănească având cam acelaşi cuprins, $1 o altă predică 
bețivească, fără nici o legătură cu scenele precedente, $1 în care se 
cinstesc după cuviință necumpătatele daruri ale lui Bacchus. 


Pentru cine se aştepta să citească o tragedie, desamăgirea e 
grabnică, şi cu atât mai mare cu cât se apropie mai mult de text, 
ca să întâlnească la fiecare pas expresii deşănțate, glume de о 
sare cu totul alta decât cea atică, și îndrăsneli formale pe care 
pana refuză categoric să le transcrie. Care e atunci meritul pentru 
care am socotit că această piesă de teatru sau, mai bine zis, această 
piesă de bâlci nu trebue lăsată uitării. In afară de faptul că, 
oricât ar fi ea de crudă în formă, existența unei reprezentări româ- 
nești în Ardealul anului 1780 e destul de interesantă în ea însăși 
ca să ne îngăduie, dacă nu ca să ne impună apropierea de ea, 
credem că, privită dintr'un anumit punct de vedere, scrierea 
aceasta nu lipseşte totuşi să înfățişeze şi un interes literar. 


Intr'adevăr, o examinare mai atentă a textului arată că multe 
insuficiențe formale, multe lucruri abia inteligibile, se explică 
altfel decât prin nepriceperea scriitorului, prin faptul că textul 
pe care îl avem înainte nu e o piesă de teatru întreagă, ci un sce- 
nariu, о canava pe ale cărei indicaţii actorul trebuia să brodeze 
51 să improvizeze replici mai ample, întocmai ca în italieneștile 
commedie dell arte. Nu credem că poate fi vorba de vre-o influență 
directă a acestora din urmă asupra celui dintâi spectacol de tea- 
tru în limba română, deoarece nu e vorba aici nici de tipuri tea- 
trale bine definite, nici de locurile comune ale acestui gen, con- 
damnat la epoca aceasta; totuşi, numai alăturarea piesei noastre 
de acest sistem de compunere o poate lămuri, explicând si forma 
atât de nemărginită, în aparenţă a dialogurilor, $1 unele semne de 
prescurtare care arată momentul când talentul de improvizator 
al actorului trebuia să intre în acțiune. Vom da, din intermediile 

comice care separă scenele propriu zise ale piesei, un singur citat, 
care lasă să se vadă limpede cum trebue interpretat textul. E 
vorba de scena în care, într'o casă țărănească, se ivesc peţitorii; 
după ce starostele și-a rostit oraţia, viitorul ginere îi cere să vor- 
bească şi el, în speranța că va convinge mai bine pe gazdă dacă 
își va înfăţişa singur meritele și avuţia, în prealabil însă s'a înţeles 
cu starostele ca la tot ce va spune el, acela să confirme, și încă 
să supraliciteze, ca să nu mai rămână vre-o îndoială asupra bogă- 
феі lui. 

« Bucur procus. Lasă să peţesc $1 eu acuma; numai cât tu înmul- 
țeşte vorba си 3-4 părţi. Dară oare pociu ѕсирі dela masă afară 
pe use, că ştii cât de departe am scupit pe cale. 

Staroste. Poţi dară, arată-ți meșteșugul. 

Bucur. Numai tocmeală să fie, nu vă îndoiţi de mine, că am 
ciurdă de boi, etc. 

Staroste. Ce zici, ce? 3, 4. 

Bucur. Coho, coho, așa tusesc de ieri. 

Staroste. Ce de ieri, bade, etc. ». 


Privită numai la suprafaţă, scena aceasta e aproape lipsită 
de semnificaţie. 'Trebue însă imaginată, adăogându-i-se prin repre- 
zentare, tot ce-i lipseşte în această notație prescurtată, stenografică, 
a mersului acțiunii; trebue văzut Bucur, care ia de o parte într'un 
colț al scenei pe staroste, stabilind cu el procedeul pe care vor 
avea să-l urmeze, și lăudându-se apoi că are ciurdă de boi, şi 
cine ştie ce alte bogății pe care nu le vedem notate decât prin 
semnul саге arată că înşirarea lor se poate prelungi nelimitat, 
pe când starostele îi întăreşte și-i amplifică afirmaţiile cu prea 
mult zel, până când mirelui i se pare că a mers cu exagerările 
prea departe, și tuşeşte ca să-i atragă atenţia s'o ia mai domol; 
trebue înţeles că «аза tușesc de ieri» se adresează gazdei, ca o 
mască a semnalului către stângaciul său auxiliar care, în loc să 
priceapă de ce e vorba, înţelege că trebue să înmulțească și aici: 
« Ce de ieri, bade, că tusesti de 3-4 zile». Şi numai astfel se va 
vedea că, desghiocată din coaja dură care o îmbracă de pretu- 
tindeni, scrierea aceasta ar putea să aibă, pentru vremea în care 
a fost scrisă şi ţinând seama de puţinul exemplu ре care îl avea 
înaintea lui autorul, și un oarecare merit literar. 

In al doilea rând, trebue înțeleasă, înainte de a pàsi la analiza 
mai amănunțită a piesei, atitudinea necunoscutului ei autor față 
de subiectul pe care, cu multă lipsă de tact, și-l propune. Istori- 
ceste privit, avem fără îndoială înaintea noastră un caz tragic, 
de un tragic înălțat încă prin considerentul patriotic adăogat 
ulterior, și în sine însăși o întâmplare atât de impresionantă, încât 
anonimul ardelean nu е singurul care s'a gândit s'o dramatizeze. 
De aceea, pentru cine її citește alcătuirea nu poate să pară decât 

cel puţin curios, dacă nu de-a-dreptul necuviincios, felul cum 
se înfățișează într'însa eroul. Grigore Ghica nu mai e nici domnul 
care se jertfește са să apere integritatea pământului pe care îl 
fură vecinii, nu mai e nici voevodul iubitor de dreptate și protector 
al țărănimii faţă de asupririle boierești; e o simplă fantoșe fără 
fiinţă precisă, lipsit de tot ce poate să-i dea o domnească măreție 
sau o tragică grandoare, prin calități proprii sau prin fusul ursitei. 
Cum lucrarea pe care o compunea nu era decât o farsă, fără scrupule 
şi nerușinată, autorul nu se sfiește să-l oblige a debita discursuri 
grotești, pline de pornografii 51 de glume nesăbuite. Insuportabilă 
atâta vreme cât păstrează cineva în minte trăsăturile cu care 
istoria tradițională a îmbrăcat pe acest domn, si se sileşte să le 
identifice cu acelea ale paiaței ce vorbeşte aici, farsa aceasta tre- 
buie privită, făcându-se abstracţie de realitatea istorică a perso- 
najelor, ele fiind numai pretextul unei acţiuni mai mult sau mai 
puţin închegate, și interesând mai puţin prin această realitate a lor 
decât pentru aspectul lor accidental de paiaţe de bâlci. 

In sfârșit, o ultimă lămurire mai e necesară înainte de a pur- 
cede la lectura acestui text. Cititorul, care își va apleca privirile 
peste el, va fi poate în mod neplăcut surprins de prezența unor 
anumite expresii tari care îl vor face să socotească scrierea întreagă 
drept o înșiruire de simple măscări ce n'ar fi meritat poate aten- 
ţiunea deosebită a unui studiu. Am arătat însă, cel puțin în parte, 
care е interesul pentru care înţelegem să semnalăm acest produs 
dramatic unic în întreaga noastră literatură mai veche, si lectura 
extraselor ce urmează va dovedi poate 51 ea că textul nu merită 
să fie în întregime ignorat. Prezenţa celor câteva scorii pornografice, 
care într'o farsă de specia aceasta se înțeleg și, la rigoare, se iartă, 
nu trebue să ne facă a trece cu vederea cea mai veche piesă de 
teatru din câte cunoaştem alcătuite în limba română, de altfel 
chiar în afara acestui merit de întâietate scrierea nu va fi, credem, 
citită fără un oarecare interes, pentru a fi de un gen în care nu 
s'a scris mult în literatura noastră, și pentru faptul că aici, și nu 
cum s'a crezut de obicei, cu cincizeci de ani mai târziu, în prima 
scriere dramatică a lui Eliade, folklorul românesc se urcă pentru 
întâia oară pe scenă 2). 

Prezența însăși a atât de multe şi de diverse prevenţiuni arată 
că piesa are nevoie, înainte de orice, de multă indulgență. Ele 
erau necesare; fără ele, concluzia la care ar fi ajuns cititorul ar fi 
fost aceea a cercetătorilor mai vechi: o piesă fără valoare și fără 
interes, саге nu merită atențiunea unei lecturi. Predispus în favoa- 
rea ei de conștiința prezenţei unui timid început al limbii care 


1) Cf. C. Gerota, Cea dintâi piesă de teatru originală în Muntenia, în Con- 
vorbiri Literare, LXV (1932), р. 487. 

pentru întâia oară încălțase coturnul, si de aceea a genului nou al 
unui teatru notat cu aproximaţie, pentru a îngădui libertatea de 
improvizare, acelaşi cititor va asculta cu o ureche mai binevoi- 
toare acel Preambulum pe care îl va fi debitat un actor mai înainte 
ca perdeaua scenei înălțate în pripă să se ridice deasupra celui 
dintâi spectacol românesc: 


Acum tocma, nu de mult, 
lucru groaznic, de temut, 
în Moldova s'au tâmplat 
perire ce de împărat. 
Locu-i vestit şi oraș, 
să numeşte, să știți, Iași, 
cu primejdie și-ostaşi. 


Ghica Voevod Grigorie, 
domn în mare dregătorie. 

vrând a sta lângă credință 
şi neamului mântuinţă, 

cu vicleșug s'au chemat, 
tirăneşte s'au tăiat 

de Bașa turcesc legat. 


O, amară prăpădire, 
însuși merge la perire, 
că-argintul l-au zăbovit 
şi cu capul s'au plătit, 
că Turcii îl năpădiră, 
măcar că doi ei căzură, 
și viiaţa îi luară. 


Care până vom arăta 
faceți bine-a asculta 

şi de-om greşi, a ierta, 
toate bine-a le 'ndrepta, 

că târziu ne-am sculat, 
fără gând ne-am apucat, 

iată dar am şi lucrat, 


După acel scurt intermezzo pe care l-am amintit, si care constă 
în saltus quinque latronum qui ad sibillum tertium exeunt, cortina 
se ridică, lăsând să vadă o încăpere presupusă a reprezenta sala 
tronului din palatul domnesc dela Iași. Grigore Vodă se vede 
stând la masă cu doi sfetnici și cu secretarul, străjuit de doi ostași. 
Are loc un consiliu, în care domnul își întreabă sfetnicii dacă 
sunt de acord cu o îndreptare a politicii țării către creştini. 

« După ce prea marele Dumnezeu s'a milostivit și pre mine 
întru acest scaun de deregătorie a domni și o cârmui ţara cu voi 
de împreună, au voit, dăruindu-mă cu înţelepciune si multe alte 
daruri carele alții ai noștri trecuţi până acum nu le-au avut, ziua 
și noaptea gândesc $1 priveghez pentru întemeiarea credinţii şi 
neamului românesc scutință; deci eu am socotit ca lăsând noi de 
o parte poruncile turcescului Împărat Sultan Soliman, pe supt 
ascuns să ne unim cu Austria nemțească si Rusia muscălească... . 
Dară voi, sfetnicii miei, la aceasta ce ziceţi ? Știţi că şi mai dinainte 
îmi cunoaşteţi gândul, și acum încă nu-i de spăsenie a plini multă 
vreme, ca să nu-i crească urechile si să ne sboare cuvintele >. 


După о discuţiune în contradictoriu, indicată sumar, între cei 
doi sfetnici, Vasile argumentând că «încă Dumnezeu cel mare 
îi pentru noi, а cărue credință și apărăm și pentru a cui neam 
stăm », iar Simion răspunde că împotrivirea la poruncile împără- 
teşti e exclusă chiar de legile firii: « nici nu se poate, cineva împărat 
fiind, măcar si păgân de-ar fi; fărădelege ca aceasta se împotrivește 
legilor neamului », divanul convine, în cele din urmă, să se trimită 
cărți la cele două puteri creştine, cerând alianţă împotriva Porții. 
« Toate le vom face, că 51 nouă ne place », conchide Vasile. Vine 
atunci un oștean care aduce vestea încetării din viață a secreta- 
rului domnesc, şi Grigore Vodă, întristat де o ştire care i se pare 
de rău augur, apostrofează în felul acesta pe vestitor: 


«Сар mare de paie, decând ești pe lângă mine și de la atâta 
înţelepciune n'ai putut băga minte în сар са să nu vestești numai 
așa, din senin, lucruri ca acestea, de supărare? Știi că pe domni 
multe grabnice boale, precum și gutta, îi lovește de multe ori 
dintru veşti ca aceste. Și vremea pe ceriu, adecă cursușul stelelor, 
ca un matematic о voiu cerca eu, și secretariuș îmi voiu băga. 
Tu de aci înainte mai mult să nu-mi fii slujitor; ţipă hainele jos, 
şi te du la porci. Plată nu-ți dau, că ţi-o luași acuma; totuşi de te 
vei duce pe lângă vreun solgăbirău îţi voi da о {йга de comen- 
dație pe hârtie; aceia încă să o conţipâlnești tu, și apoi o voi scâr- 
năvi ei, sau iscăli ега să zic». 


Acestei tirade îi urmează un nou intermediu, în timpul căruia 
un ţigan ţinând în mână o ceapă care îi slujeşte de ceas, se pre- 
face a scruta în stele condiţiile pe care le căuta domnul, фит tales 
habet їп Moldavia mathematicos, pentru a-şi alege un secretar în 
locul celui repausat. După се țiganul descoperă în fundul ciurului 
o prevestire de bine, scena se redeschide pentru a arăta pe voevod 
în momentul audienței unui rugător, Instans, care solicită postul 
secretariușului decedat, Petitia latinească prezentată de el e con- 

cepută de asemenea în termeni batjocoritori: «Prea slăvite si 
prea bunule doamne », se adresează el lui Grigore, « doamne prea 
puţin vrednic de stimă», Excellentissime et Humanissime Domine, 
Generose Princeps Valachiae, Domine mihi haudquaquam et ubique 
minime observandissime, şi adaogă că, încredinţat de milostivirea 
lui, a alergat pentru folosul său la Scylla și Charibda acestei vestite 
grații, confugio ad Charibdim et Scyllam gratiarum Excellentiae 
Vestrae, pentru a fi numit în postul vacant. 

« Bună inștanţie ai făcut >, îi spune Domnul « dară aici са să fii 
sicritariuşu trebue să ştii nemțește, ungurește, grecește, rusește, 
frânțozește, ţigănește, turcește, tătărește ». Urmează un scurt exa- 
men de verificare a cunoştinţelor candidatului în toate aceste 
limbi, în dialogul pe care îl redăm cu ortografia originalului: 


— « Соп laics ? — Con ix. 

— Tut magy? — Putudok. 

— Calama romeca xevris ? — Xevro. 

— Poruski znaas ? — Znajo. 

— Parle on franche? — Ui monssö, ze parlom a vot servis. 
— Zane romanes? — Zanam. 

— Turcsa bileorsim seri? — Ebet effendim bilirim. 

— Pechi mazasia bilirim ? — Ei bilirim ». 


Candidatul își prezintă apoi « dreptățile », un fel de certificate, 
pe care domnul le citeşte cu glas tare, şi din care rezultă «că n'ai 
nimica, nu te temi de nimeni si nu dai nimănui nimica, nu ceară 
dela tine nime nimica; cine-ţi va da, el va vedea cum îndărăpt? 
va căpăta. Destul că bea și juca în făgădău ştii bine; încă și tearc 
știi cam pe departe. De loc eşti din Zagrabie, unde-s păduchii 
cu mie, si dela Turnu-Roșu, unde umblă dracu cu coșu ». Cineva 
cu atât de frumoase certificate nu putea să nu placă; solicitantul 
e numit secretar, dar, înainte de a-și lua postul în primire; trebue 
să depună următorul jurământ, pe care i-l dictează însuși Gri- 
gore: « Pe nouă ţări, pe trei mâncări, pe ziua de ieri, pe spatele, 
vântului, pe fata judeciului, pe coada măgarului, pe ciuma pă- 
durii, pe apa Vinerii, pe spuma Dunării, pe picioarele de porc 
ce eşti cu coaste cu sold cu tot, perir'ai tu tot pe oală, pe boală, 
pe pistoale să se р... toţi în iale, pe lună, pe macavei, pe mar- 
tolea cu fasolea, ре miercurată vinerată înclonțată care mâncă pe 
tata, pe acest condei са să piei, că-i de vultur scobiți-ar în с. 
pe lup, pe urs, pe sită, pe fus și pe toți cei de sus, vei fi credinc. os; 
așa ziua de azi să te bată», 

Intermediul următor introduce scena despre care am spus că 
înfățișează pentru întâia oară pe scenă obiceiurile poporului ro- 
mânesc, deşi e firesc că și aceste obiceiuri vor fi deformate în 

același chip grotesc, ca să se obțină un efect comic mai imediat. 
Ne aflăm într'o casă de țară; fit șezătoare vulgo, ubi sedent duae 
Јетіпае et vir faciens fasces. Una din femeie Horholina, mama, 
care descântă ca să-i aducă fetei sale Neaga, un bărbat: 


q Cine n'a venit (repetitur) 
Sara 'n şezătoare, 
Dumnezeu să-l scoale 

De mâni, de picioare, 
Scuture-l frigurile, 
Urască-l toate fetele... », 


Sosesc un pețitor si starostele său, acesta din urmă începând 
o oraţie în care formele populare obişnuite sunt dinadins stâlcite 
şi scâlciate: « Noi ce umblăm, te căutăm, către Dumneavoastră 
cuvântul să ni-l dăm, pe unde am umblat, pe unde n'am umblat, 
la Dumneavostră ne-am îmdreptat, cum că ar fi aici o zână, să 
ne fie nouă sub cunună. Și ca să încep dela capăt, nici noi nu 
suntem mai buni decât Adam, carele şi-au dat costa să-i facă 
Dumnezeu soție; Dumnezeu о au pus să se uste, și уйпа un сапе 
o au apucat, apoi Dumnezeu alergând după câne au luat coada 
şi au zis lui Adam, ne-a dintr'aceia să-i facă soție? au zis că vrea 
si din coada cânelui. Apoi sunt 12 apostoli, dintre cari unul a 
fost Iuda; cine ştie de va fi și fetişoara Domnilorvoastre Iuda cu 
punga noi bine ne-am ospăta. Sunt iarăși șapte taine, una-i că- 
sătoria pe lege, adică cu fuga peste pârloage; carul merge cu doi 
boi, şi voi amândoi. Pentru aceasta zic: Jacătă fecior sdravăn, 
cârlig de gras, galben de roșu; de vă place Domnilorvoastre, să 
facem tocmeală, că ti-om da si adaos de va plăti mai mult... 

Hospes. Noi aşa împodobit a vorbi nu știm, că suntem mai 
încoa cu vreo 2—3 zile decât Adam, nici după coada cânelui 
n'am alergat, nici după vorbă înfrumuseţată nu ne-am bătut 
iastă secure; știm atâta că fata noastră nu-i de măritat, și nu om 
da-o într'acest an. 

Neaga. Ba eu îs de măritat, și m'oi duce, că câți m'au cerut 
până acuma, m'au cerut tot dela pârleaz...». Restul preferăm 
să nu-l mai transcriem. Destul că înțelegerea se face, în cele din 
urmă, și că, poftiți fiind la masă, lucrul pe care scenariul nu-l 
spune, dar care se poate presupune din desfășurarea textului, 
mirele Bucur își aduce aminte de ceea ce spusese starostelui mai 
înainte, că е în stare să scuipe dela masă în curte, $1 vrea să-și do- 
vedească meșteșugul; experiența are însă o tristă reușită și scena 
sfârșește cu o bătae între el şi starostele rușinat de această purtare. 

« Bucur. Fugi, draga badii, din изе, să scupesc afară. 

Neaga. Scupeşte în casă. 

Bucur. Ва nu, că eu tot afară din casă scupesc (spuit in patena). 

Staroste. Porcule, cinste ca aceasta păţesc eu cu tine (et se 
înficiunt lacte) ». 

O scenă mai serioasă urmează acestei bătăi, care amintește 
farsele de nivelul cel mai scăzut; suntem la Constantinopol, unde 
cei doi sfetnici domneşti se înfăţişează Sultanului, înștiințându-l 
de trădarea lui Grigore. « N'ati avut ce călători asa departe», le 
răspunde Sultanul, «nu crez eu aceasta de Grigorie. Grigorie îi 
om înţelept, slugă bună și credincioasă » Când însă sfetnicii ii 
arată scrisorile pe care Domnul le trimisese la Austriaci si la Ruși, 
se convinse de vinovăția lui: « Adevărat, a lui e mâna, și vorba eu 
încă cunosc. Vizirul mieu credincios, să nu te apuce noaptea, 
du-te cu cătane, și în preumblare sau fieștecum îl sugrumă pe 
Grigorie, nici la mine nu-l lăsa, să nu-mi vază fața, nici ochii 
miei să nu-l vază, numai сарш lui». Dar cum atmosfera specta- 
colului nu putea să se menţină la o coloare atât de sumbră, cor- 
tina cade repede peste această scenă, care n'a fost îngăduită decât 
pentrucă e necesară ca să dea întregului o aparență de unitate, și 
se ivește un presupus medic, care umple cu făină gura unui su- 
ferind de măsele, găsește un pui de găină în pântecele unui bolnav 
de stomac, şi din capul unui altuia face să sboare nu ştim ce alte 
păsări. 


In mod silit însă, cu cât se apropie sfârșitul acţiunii, atât de 
nepotrivite pentru o farsă, piesa trebue să ia mai multă gravitate. 
Mutată iarăși la ași, scena arată cum trimisul turcesc, abia ajuns 
acolo, se sfătueşte cu oamenii săi cum аг fi mai bine să procedeze 
pentru a pune mâna pe Grigorie, fără a-şi primejdui ei înşişi viaţa. 
Cum soluţiile pe care le propun aceștia nu i se par potrivite, pune 
să cheme în taină pe Simeon si pe Vasile, sfetnicii trădători, și 
cel din urmă dă sfatul că pașa să se prefacă bolnav si să atragă 
astfel pe Grigorie la el în casă. 

Pasa are în urmă o scurtă întrevedere cu Domnul, căruia її 
dă și o scrisoare de întărire în scaun, şi apoi se duce acasă si se 
preface bolnav. Aflând de aceasta, Ghica îi trimite pe medicul 
său, care, luând « pulzușul > "Turcului, îi spune: < Nimica nu (1-1, 
ca şi mie >, ceea ce face pe Pase să se încrunte și să-l amenințe : 
q Acest cuvânt din gura ta să nu iasă, că capul tău, viața, viţa și 
sămânţa de aici din Iaşi se taie, se topesc şi se stinge; ce te du cu 
aceste cătane îndărăpt, $1 spune lui Grigorie să vie la mine, că-s 
beteag pe moarte ». Ceea ce şi face doctorul, abia ajuns la palat: 

« Medicus. Başa îi beteag foarte rău, și mau trimis cu limbă 
de să moarte vii până la dânsul. 

Gregorius. Să mergem dară, şi să lăsăm toate (et gladium 
enodat ). 

Simion. Nu deslega sabia. 


28 

Gregorius. La beteag nu se mere cu sabie, să se sparie >. 

Scena uciderii e foarte scurtă, autorul necunoscut arătându-și 
limpede preferința pentru scene de alt interes decât cel tragic. 
Indată după ucidere, pasa chiamă pe boieri şi le spune: « De-am 
făcut rău, iacătă-mă si eu, tăiaţi-mă şi pe mine şi îmi puneţi capul 
lângă al lui; ci mai așteptați ca să plinesc porunca desăvârșit. 
Cine-i mai mare aici, între voi? (Silent omes et metuunt). Nu vă 
temereţi, că n'am poruncă să tai mai pe mulți, сі pe cineva în 
locul acestuia ocârmuitor ţării trebue să rânduesc». Și văzând 
că e vorba de altceva decât de o primejdie, Vasile sfetnicul iese 
din rânduri, pentru a lua în primire caimacamia. Apare în urmă 
soția Domnului ucis, cântând un cântec de jale în ungurește, 
după care scena e presupusă a reprezenta un fel de biserică țigă- 
nească, unde un predicator, după ce spune Tatăl nostru în această 
limbă, ţine cam în sensul următor о nacazanie: 


« Nici nu-i bună casa cu două uși, nici nu-i bună cu una. 
Nu-i bună cu una, că dacă te strâmtoresc, n'ai încătrău să te spă- 
seşti; nu-i bună cu două, că văzurăți cum năpădiră Turcii de ре 
una pe Grigorie și îl sugrumară. Da'cumu-i bine dară? Ii bine să 
lăcuiască omul în şură cu patru guri, ca уйпа frica să poată da 
în toate laturi. Vedeţi eu, dacă-s om înțelept și cu pielm în cap, 
ce catretă mi-am căutat, că de va veni cineva dintr'acoace să fac 
fâșt încoace, să mă îmbrac cu ușa pe dincătrău oi vrea; dară Gri- 
gorie Ghica n'au știut nimica, și aceasta iaste că аѕа-і ре care 
Domnul cu aripile umbreşte. Vedeţi eu cumu-s de fericit dacă 
îmi trage cu aripile răcoare neagră Cioară, саге pe cei negri cu 
aripile să umbrească si cu clonțul să-i scobească...). 


Preotul improvizat mai cântă și un cântec în tigáneste, după 
care scena trebue să reprezinte un codru bucolic: clauditur scena, 
effertur cathedra, intrat opilio et dicit versus. Opiho nu e altul 
decât slujbașul pe care Ghica Vodă l-a dat afară, pentru a- 1 fi 
vestit fără menajamente moartea secretarului, şi care s'a dus într'a- 
devăr să păzească, dacă nu porcii, cel puţin oile, fără a fi nemul- 
tumit de această schimbare a soartei: 


51 eu am fost învățat, 

Husar viteaz lăudat 

La Grigorie mare Vodă 

Care Turcii îl tăiară, 

Рага de când mi'au фра 

Că i-am vestit moarte, în sat 
Tot oile am păzit 

Și încă-s mai fericit. 

O minune, cum muri, 

Din viaţă pristăvi, 

De mi-ași aduce aminte 

De nişte împodobite cuvinte, 
Să-i iert, şi să-i cânt mai pre urmă, 
Apoi să mă duc la draga de turmă. 


Cuvintele împodobite pe care și le-aduce aminte sunt un cân- 
tec latinesc întru slăvirea frumuseţilor vieții de păstor; fiecare 
strofă e însoțită de traducerea, de asemenea în versuri, în limba 
maghiară. Este vorba în această cântare de bucuria de a trăi viața 
liberă a naturii, în praeruptis montium, inter aquas fontium, şi se 
laudă pe rând plăcerile acestui trai, începând din zorii zilei, când 


Ortu solis instante 

Radios iam levante, 
Agmen meum producendo, 
Ad pascua promovendo, 
Calco gramen humidum 
Rore coeli medidum. 


Are astfel prilej să asculte philomelas cantantes turturesque 
gementes exhilarantes cor meum, încât nu doreşte nici sceptrul 
unui rege, în schimbul acestor cântări. Urmează, ca un contrast, 
un bocet în limba germană al văduvei lui Grigore Ghica, după 
care, presupunându-se că a murit un betiv, fără să putem afirma 
dacă trebue identificat sau nu cu Domnul ucis, se citeşte testa- 
mentul lui, vrednică operă a unui astfel de părinte: 


« Iacătă dar, fiilor si cari mă cinstiți tuturor, vă las înscris 
testament sub păcat și jurământ ca toate ale mele asa să le dati 
precum minten vă învăţ: Foalele mele, care-i sufletul meu, il 
mâncaţi și în pomana mea vă ospătați; iară de-l veți împărți, mai 
la mulți va prisosi. Faceți dară din mate сйгпа{е, din cele mărunte 
Ја ceteră coarde, din vine strune, din măruntăi tăeței, din plămâne 
bucate bune, si in rânză puneţi brânză, ăl ficat meargă nemestecat, 
din pelița de lângă plămână facă-şi cele gingașe mănuși în mână, 
din реа de burduf facă-și саца cu ţof... Pe mine mă îngropaţi, 
fără popă mă astrucaţi, în ţintirimul făgădăului, în cripta hârdău- 
lui, nici să mă desgropaţi până mor veni alți cârnaţi. Aşa Dumne- 
zeu să vă ajute, și această goală bute ». 


După ce se citeşte apoi un fel de lege а beţivului, apar într'un 
tablou final cei doi sfetnici și medicul lui Grigore care, întovără- 
şindu-se cu Iuda trădătorul, quartum sibi socium Iudam quaerentes, 

sunt dusi de un demon îmbrăcat în flacări. In urmă se aclamă 
numele Mariei Tereza, al Împăratului Iosif si al lui Grigore Maior, 
și adunarea se risipește, spectacolul luând afârșit cu aceasta. 

Acest Vivat Maria Theresia, Josephus et Gregorius Maior con- 
stitue singura indicație asupra împrejurărilor în care trebue age- 
zată reprezentarea textului analizat mai sus. Maria Tereza a murit 
în 1780; cum, de altă parte, prologul piesei spune că uciderea lui 
Ghica s’a întâmplat « acum tocma, nu de mult », alcătuirea piesei 
datează din anii 1778—1780. Grigore Maior a fost arhiepiscop de 
Blaj între 1772 si 1782, și dacă numele lui e aclamat alături de al 
împărătesei, trebue să presupunem că spectacolul se dedea oare- 
cum sub auspiciile lui, poate de studenţii care se întrețineau din 
bursele create de el; nu chiar în prezenţa lui, deoarece nu credem 
că o față bisericească ar fi putut să coboare la un asemenea spec- 
tacol. Felul, însă, cum e alcătuită piesa, lasă să se întrevadă pentru 
cine a fost scrisă. Un public care să aprecieze poliglosia ca ele- 
ment comic, care să guste nişte cântări ungurești și nemțești și 
să înțeleagă, în același timp, niste glume în latinește, niște actori 
Care să priceapă indicaţiile scenice în aceeași limbă, nu pot fi 
decât niște studenţi ai școalelor înalte dela Blaj. Cântece în lati- 
nește mai știau de altfel să compună şcolarii de acolo si mult mai 
târziu, în timpul răscoalei dela 1848, când câte un tânăr fost 
în vreme de pace amator de petreceri ca si autorul farsei de față, 
ştia să devină un ostaş, și îşi cânta în aceeași limbă entuziasmul 1). 

Intr'o societate studenţească, prezența crudităţilor de limbaj se 
înţelege 51 se scuză mai uşor, considerând, mai cu seamă, că spec- 
tacolul nu va fi avut nimic oficial, fiind o simplă petrecere înjghe- 
bată în pripă, foarte probabil cu prilejul carnavalului, dacă nu 
la vre-o sărbătoare studenţească. Numele arhiepiscopului se va fi 
amintit la sfârşit pentru dragostea ре care i-o datorau şcolarii 
aceia, Grigore Maior fiind cel mai de seamă dintre protectorii 
lor și întemeietor al unei fundațiuni care hrănea zilnic 200 de 
studenţi 2), dintre care au putut să fie mulţi printre actorii și 
spectatorii piesei de faţă. 

Cărui îndemn se datorește însă apariţia într'o piesă de teatru 
a vremii acesteia, a figurii Domnului român, și a unei împrejurări 
atât de impresionante şi atât de recente? Și cum se face, mai cu 
seamă, că tragedia de proaspătă amintire, pierirea ca de împărat 
întâmplată de curând în Moldova, avea să fie deformată în mod 
atât de grotesc în Ardealul vecin. Nu e un resentiment personal 
împotriva Domnului, nici o atitudine politică în felul în care e 


1) A. Densușianu, Cântece vechi, în Revista critică-literară, III (1895), 
p. 334-5. 

2) G. Popescu, Curs elementar de istoria literaturii române, în Familia, XIV 
(1878), р. 399. 

înfățișat; prologul îl arată ca ре o victimă, a cărui singură vină 
e aceea de a fi vrut «а sta lângă credință». 

Credem că e vorba mai curând de o modă ungurească, o modă 
curioasă de altfel, pe care ar fi imitat-o studenţii noștri. Din stu- 
diul amintit al d-lui Göbl pare a rezulta că asemenea subiecte 
erau destul de obişnuite în piesele şcolare ungurești, și felul de 
a le trata cu totul asemănător. Se citează astfel, între altele, piesa 
scrisă de piaristul Ilie Zsigmondovicz, si reprezentată în 1744 la 
Szegedin, sub titlul Drama Bacchanaksticum de joce Helnone сит 
uxore et filiis tragice occiso 1), în care argumentul şi atitudinea 
nu par a fi cu mult depărtate de cele ale piesei ce ne interesează. 
E un fel curios şi acesta, de a petrece pe seama unui caz tragic 
şi de a transforma pateticul tragediei în farsă. E o modă care, 
foarte de departe și păstrând toate proporţiile, amintește de cea- 
laltă modă, franceză, a aceluiași veac, care consta în a parodia 
şi a transforma în comedie bufă toate tragediile de oarecare răsu- 
net. Numai că aici trecuse prea puţin timp de când tragedia fusese 
o realitate, şi a râde ascultând-o repetată pe scândura unei scene 
de bâlci, dacă nu e o impietate, e cel puţin o lipsă de gust. 

De altfel se pare că Grigore Ghica n'a fost singurul domn 
român pe care teatrul acelui veac să-l fi înfățişat sub aspectul 
acesta. La 6 Septembrie 1722, elevii liceului Piariştilor dela Nyitra 
jucau o piesă despre care nu știm altceva decât că eroul ei era 
Istvan Vajda, fără îndoială însuși Ștefan cel Mare 2). Ni se pare 
că nu încape discuţie asupra faptului că studenții maghiari din 
Nyitra nu vor fi reprezentat acea piesă pentru a admira figura 
domnului moldovean şi a învăţa ceva din virtuțile lui; Ștefan cel 
Mare va fi fost prezentat sub aceleași colori ca si aici Grigore 
Ghica, pentru petrecerea unor școlari care nu cereau decât să se 
amuze pe seama istoriei ingurgitate zilnic, şi pe care numai în 
felul acesta aveau posibilitatea să se răzbune, Poate că moda 
aceasta va fi trecut şi peste munți; un manuscris al Academiei 
Române, despre care nu știm dacă s'a întors dela Moscova, cu- 
prinde o comedie grecească, « Alexandru Vodă cel neconştiincios », 
scrisă pentru elevii vre-unei școli, de sigur din Bucureşti, în 1785, 
și din care nu cunoaștem decât titlul ce pare a spune că е vorba 
de o glumă la adresa acestui domn 8), 

Uciderea lui Grigore Vodă e deci o farsă, cu un pronunţat 
caracter studenţesc, alcătuită de niște necunoscuţi şcolari dela 
Blaj, dornici să petreacă la aspectul deformării groteşti a unui 
personaj istoric de dată recentă, Numai ştiind aceasta, ea va 


1) L, Göbl, о. c., р. 206, 

2) N, Iorga, în Revista Istorică, VIII (1922), р. 198. 

23) Academia Română, ms. grec бо. Cf, С. Litzica, Catalogul manuscriptelor 
greceşti, p. 113, 

putea fi înţeleasă, căci altfel sunt absurde si odioase atitudinile si 
cuvintele pe care autorul le impune păpușilor sale; numai în 
felul acesta i se va putea cerceta interesul literar, care nu e mare 
de sigur, farsa însăși fiind prin definiție un gen de comic de cali- 
tate inferioară, dar care nu lipsește totuși să însemneze ceva, 
dată fiind unicitatea acestei apariţii în literatura românească mai 


veche. 
AL. CIORĂNESCU 


ACTUALITĂŢI CULTURALE EUROPENE 


Un scriitor român a scos de curând o revistă. O revistă pe 
care o scrie singur, dela un cap la altul. 

Aşa dar, încă un eveniment de— nu zic importanță, dar — 
calitate europeană care se naște aici, în tara noastră. Căci feno- 
menul acesta al revistei personale e un fenomen prin excelență 
european. Și e totdeauna plăcut când aflăm că din România a 
pornit o nouă contribuţie la spiritul european, o nouă cola- 
horare la opera de fortificare a acelei mentalități complexe si supe- 
rioare care prezidă la civilizaţia continentului nostru, 

Europa există. Arn repetat aceasta mereu în această rubrică ce 
tocmai poartă acest nume. Europa nu e o simplă peninsulă geo- 
grafică: este o epocă şi un timp de cultură; este un organism, cu 
viață lungă. Și ne place nespus să-i privim, să-i studiem şi să-i 
admirăm anatomia. 

Că sistemul revistei personale e ceva specific european o do- 
vedește mai întâi faptul că аза ceva nu s'a produs vre-odată pe un 
alt continent. Al doilea, fenomenul — în genere rar—a avut 
loc mai ales în perioada de hegemonie net europeană care se pla- 
sează în jurul datei rgoo (cam între 1885 și 1915). 

Dar să lăsăm teoriile. Istoria mai cunoaște încă trei cazuri de 
revistă personală: « Die Fakel» scoasă de Karl Kraus (căruia i s'a 
spus, din cauza aceasta, și Fakelkraus), «Die Zukunft» a lui 
Maximilian Harden și «Săptămâna» lui Gh. Panu. Prima revistă 
este vieneză; a doua germană (apărută şi dispărută la Berlin); 
iar a treia românească. 

Este interesant de observat asemănarea sufletească a celor 
trei unici redactori. Mai întâi toți erau — în înțelesul german 
al cuvântului — « geniali », 

In limba germană «реше» (cetiţi «șeni >) înseamnă o combi- 
nație de talent, erudiție si inquietudine. 

Talent — adică nevoie de virtuozitate, plăcere de a pune 
lucrurile în valoare, de a le prezenta strălucitor, de a le face să 
sclipească. 

Neliniște — adică tortură permanentă a nu știu cărui demon 
interior care trezește mereu alte doruri, propune alte pofte, trage 
în toate direcțiile gândului și dă aliment tuturor formelor de curio- 
zitate intelectuală și volitivă. 

In sfârşit, са un corolar al acestei universale curiozități: о 
vastă nevoie de cultură și de informare, dragostea de a afla fapte 
noi luate din toate categoriile istoriei, întrun cuvânt, plăcerea 
erudiției devenită febrilă ca un vițiu. 

Cele trei personalități amintite prezintă, în combinaţii deosebite 
ca doze și calitate, această sinteză de talent, nelinişte şi enciclo- 
pedism. Ultima calitate era foarte sensibilă la Panu, și, cu atât 
mai meritorie, cu cât, trăind întrun mediu culturalicește sărac 
ca România, nu-şi putea astâmpăra decât foarte frust enorma 
lui foame de a învăța. 

Dintre cele trei personalități, autori de reviste individuale, 
desigur că cel mai erudit era Maximilian Harden. Ajunsese o lo- 
zincă în publicistica europeană antebelică, anume că ceea ce a 
fost odată pus de Harden între ghilimele are valoarea aurului dela 
Reichsbank. Harden avea pasiunea Istoriei, a studierii de docu- 
mente, a desgropării de adevăruri ignorate. Era un om de ştiinţă, cel 
puțin ca rezultate, dacă nu ca fizionomie intelectuală, căci curio- 
zitatea lui de om al Renașterii nu mai corespundea portretului 
actual al savantului, ci mai degrabă aceluia al diletantului. Decât 
era un diletant extrem de meticulos, şi fişele, celebrele sale fişe, 
strânse în curs de cincizeci de ani, zi de zi, erau un model al ge- 
nului apicular de agonisire intelectuală. 


Kraus era şi el erudit, dar estetismul la el era mai puternic 
decât patima învățării. Acest estetism predominant se remarcă 
si în aceea că demonul politic era mai exigent la Harden decât 
la Kraus. Cel dintâi era capabil de lungi campanii, ca aceea îm- 
potriva lui Biilow, care, în fond, nici nu erau lupte împotriva unei 
persoane, ci contra unei idei, doar personificată de cutare indi- 
vidualitate notorie. Kraus, dimpotrivă, nu ataca decât persoane, 
şi cu preferință părțile ridicole ale acestora. Unul trăgea spre 
sociologie, celălalt spre pictură, cu, la limită, caricatura. Decât 
aceste deosebiri odată constatate, observăm, la ambii, un identic 
suflet de «sofist», în sensul cel antic și onorabil al cuvântului, 
adică avocat de ideologii diverse, dispus să-și schimbe convin- 
gerile (fireşte, nu din interes) şi chiar încântat — întinerit parcă — 
la fiecare asemenea năpârlire intelectuală, în tot cazul fără cea 
mai mică bănuială a vre-unei eventuale datorii de consecvență 
şi de fidelitate față de trecut. Acest caracter îl avea și Panu, pe 
care îl plictisea orice legătură mai lungă cu vre-o ideologie, pe care 
singură cariera de avocat îl satisfăcea filozoficeşte, pentru liber- 
tata ei absolută de a schimba, în curs de șapte zile, şapte reli 

gii. Dar Panu nu pleda des. El era sufletește avocat, nu mate- 
rialmente. Și încă mai puţin fiziologiceşte, căci se ştie că Panu 
era gângav, ceea ce va surprinde poate la un om cu reputaţie 
de mare (avocat presupunând deci oarecare oratoric); într'atât 
este de adevărat că vocaţia e mai tare decât orice condiție tru- 
pească și că, în genere, valorile spirituale ştiu învinge puterile 
materiale. 

Toţi trei aceşti prinți intelectuali ai neastâmpărului erau iscu- 
siti polemiști. Aceasta explică un paradox: erau totdeodată apoli- 
tici și pasionați după politică. Apolitici, pentru că le lipsea acea 
gravitate aproape religioasă, acel sectarism aprig al omului politic. 
Opus omului politic este politicianul, versatil si opurtunist. Dar 
cei trei scriitori: Harden, Kraus si Panu nu erau politicieni; căci 
dacă găsim la ei mobilitate și demonul schimbării, în schimb 
orice oportunism е la dânșii absent (chiar și la Panu, deși a fost 
adeseori acuzat de aceasta). 

Dragostea de polemică era 1а ei mai mare decât aceea de politică. 
Harden și Kraus se legau de orice fapt cultural, social, linguistic, lite- 
rar, etc. Astfel, Harden ia, cu ardoare, loc în lupta ce se dădea împo- 
triva celebrului sculptor Max Klingen, care făcuse o statuie a lui 
Beethoven socotită ridicolă de critica berlineză. Și artistul, în 
orgoliul lui, refuza să dea vre-o explicație căci, spunea el, un 
autor nu are a-și explica opera. Cee drept, statuia părea bizară. 
O primă ciudăţenie: Beethoven era gol, gol din cap până în pi- 
cioare. Tronul pe care stătea era un plagiat evident al tronului 
lui Jupiter. Există și un vultur, care însă, printr'o altă bizarerie, 
şedea la picioarele muzicantului, în formă de «cuț» care face 
«cuş». Harden atunci, în câteva articole scânteetoare — care 
valorau poate mai mult decât însăși opera apărată — explică 
publicului că artistul a vrut să arate că Beethoven l-a detronat 
pe Zeus, luându-i locul; de acea sade pe jilțul acestuia şi este 
el constrâns a îmbrăca (dacă se poate zice) costumul zeilor. 
De aceea, în fine, aquila, aliat natural al descăunatului, este 
coborîtă dela funcția de emblemă la aceea, minoră, de animal 
domestic. 


Lui Maximilian Harden, exact ca si lui Kraus, îi plăceau pole- 
micile personale. Numai că cellui dintâi îi plăcea să pontifice și știa 
că pe marele public îl atragi mult mai durabil cu discuţii de idei 
decât de persoane (poate tocmai pentrucă, cu prilejul unei pole- 
mici de idei, poti lovi în mai multe persoane deodată, pe rând 
şi variat ca lovitură). Dar punctul de plecare era tot o persoană 
саге «plictisea » pe genialul polemist. 

Este interesant cum Kraus își alesese ca țintă principală, la un 
moment dat, pe celebrul Benedikt, directorul ziarului « Neue 
Freie Presse >. Acesta din urmă era foarte «altwienerisch > foarte 

habsburgic, foarte «schwartz-gelb » înțelegând prin aceasta o 
fuziune de sentimente care compuneau laolaltă o mulțumire gene- 
rală şi o aprobare deplină pentru organismul acela complex, curios 
şi ingenios, care era împărăţia lui Franz-Joseph. Fakelkraus, din 
fire « frondeur », nu se împăca cu nimic care era oficial sau cele- 
britate. Și ani de zile s'a legat de Benedikt şi de «şcoala» lui. 
Căci acesta din urmă avea pretenţia de a face școală în gazetărie, 
pe care o concepea ca pe un fel de artă divinatorie. Ziaristul este 
doar stimulat de fapte. Pe urmă brodează, în jurul lor, cu pura sa 
imaginaţie. Decât această imaginaţie nu dă greș; produsele ei 
coincid cu faptele viitoare. Astfel gazetarul nu minte; şi totuşi 
poate aplica adagiul — scump teoriei lui Benedikt — că «der 
gute Journalist schreibt auch wenn er keine Ahnung hat» — 
adică, în românește, chiar când « habar nu are > de ce s'a întâmplat. 

Odată, se produsese un groaznic accident minier. Cu repor- 
tajul pentru «Neue Freie Presse » este însărcinat un foarte ta- 
lentat publicist, în care Benedikt își pusese mari nădejdi. Și într'a- 
devăr, acesta face un emoționant tablou al sinistrului, dan- 
telat pe margini cu tragicul unei conversații dintre autor și un 
minier rescapat. Astfel, toată chestiunea lua un aer de dramă, 
jumătate psihologică, jumătate cosmică. Cetitorii, mișcaţi până 
la lacrimi, asaltau chioșcurile cu jurnale. «Neue Freie Presse » 
trăgea ediţii peste ediţii. Și nimeni nu bănuia că reporterul în 
fond пісі nu se mişcase din locuinţa sa dela Viena. 


Dar Fakelkraus veghea. Intr'un anumit loc al reportajului, 
talentatul publicist evoca o scenă lugubră și cu un vag parfum 
mistic, Un fel de profeție instinctuală a dobitoacelor. Intr'adevăr 
scria autorul, câinii care stau în mod obişnuit pe lângă intrarea 
minelor, cu câteva secunde înainte de explozie, au început să 
urle. (Se știe ce eficacitate garantată are asupra imaginaţiei ceti- 
torului, pretinsul urlet prevestitor de moarte al câinilor). 

Așa dar: «die Grubenhunde haben angefangen zu heulen ». 

Decât, lucru curios, nu existau câini la acea mină (şi nici, 
în genere, în preajma minelor). Atunci ce interes avea jurnalistul 
să riște astfel, pe temeiul unor câini pur hipotetici? In realitate, 
jurnalistul credea că nu riscă nimic. 51 câinii aceia nu erau ipo- 
tetici, ci altceva mult mai grav: erau metaforici. Erau niște câini 
«la figurat ». In limbajul miner, se numesc «câini de hrubă», 
câini de grotă, câini de mină, « Grubenhunde », vagonetele acelea 
mărunțele si pântecoase care vehiculează cărbunele. Putem să admi- 
răm sau nu expresia. Dar e oexpresie pur literară, al cărui obiect 
nu poate пісі urla, пісі lătra, пісі mușca, пісі chiar (în ciuda teo- 
riilor lui Marx) ¿face pui». 

Și multă vreme s'a făcut haz, în « Fakel », de « urlătoarele vago- 
nete» ale d-lui Benedikt. 

Mai târziu, cei doi titani ai polemicii au încrucișat, între et, 
fierul. Astfel, Kraus se lega de strâmbăturile arhaizante ale scri- 
sului lui Harden, care introducea când și când întorsături din 
gramatica lui Luther (de pildă nu zicea «die Mächte Europas >, 
ci « Die Mächte Europens ») si se complăcea în perioade enorme, 
de o pagină fiecare, ceea ce îl făcea pe Kraus să scrie uneori arti- 
cole cu titlul: 


« Uebersetzungen ins Deutsche von der « Zukunft» des Herrn 
Maximilian Harden », 

In schimb, când conferentia, lua un cu totul alt stil, Acolo inter- 
venea amintirea actorului (prima lui carieră; a doua a fost aceea 
de jurnalist «de casă » al lui Bismark, ре când acesta era retras 
la Friederichsruhe şi inspira lui Harden articole pentru « Ham- 
burger Neuste Nachrichten). Asa dar conferentiarul se dubla cu un 
cabotin de gust poate dubios, dar cu mare prestigiu asupra publi- 
cului. Enorma sală dela Filarmonică era tixită, la cuvântările lui 
Harden, care apărea, întrun frac impecabil, cu părul pomădat, 
cu buzele făcute și obrajii fardati, cu o imensă crizantemă la buto- 
nieră; în loc de a veni, liniștit, ca orice brav conferențiar, Harden 
se năpustea са o trombă în mijlocul scenei, {йзпїпа din culise 
cu arătătorul mâinii drepte amenințător са o spadă, și — cu vo- 
cea-i tunătoare — Începând astfel: 


«. . „und wie ich іп der letztzn Vorlesung ihnen gesagt habe. ., 
etc., etc. », pentru ca începutul să pară o continuare, Era mult 
mai «dinamic» aşa... 

Dar acestea sunt mici cusururi ale unui mare om, care zeci de 
ani a scris, săptămânal si integral revista « Zukunft». Publicul a 
răsplătit această înaltă tensiune intelectuală, Revista trăgea 400.000 
de exemplare pe lună. 

Nu vrem să încheiem această cronică fără a pomeni de alte 
două mari personalităţi și care aveau vocaţie, și ele, pentru acest 
gen literar al « revistei individuale ». Este, în primul rând, d. pro- 
fesor N, Iorga, ре care activitatea de om de $0іпүӣ 1-а împede- 
cat dela aceea de publicist pur. Dacă d. profesor N, Iorga n'ar fi făcut 
ştiinţă, profesorat şi politică militantă, ar fi dat, suntem siguri, 
un exemplu de « revistă personală » de o valoare artistică şi cul- 
turală, mult superioară acelora a lui Harden şi Kraus, cu toată 
mondiala deificare a acestora din urmă, 

Celălalt este Kurt 'Tuholsky. Adică «celalt nume» е 
cam puțin, căci acest 'Tuholsky, câtăva vreme redactor exclusiv 
al lui « Weltbiihne », scria sunt o mulțime de nume (Peter Panter 
pentru politică, Teobald Tiger pentru chestiuni culturale, Ignatz 
Wrobel pentru cele literare). Şi, ce e curios, este că adeseori Teo- 
bald 'Tiger combătea pe Ignatz Wrobel, sau Peter Panter pe Kurt 
Tuholsky. In sfârşit, talentatul publicist dăruise fiecăruia din 

alter ego-ii săi un stil propriu perfect distinct de al celorlalți co- 
proprietari ai Eului. 

Dar < Weltbihne > n'a parvenit să se menţină ca revistă per- 
sonală şi a devenit o revista normală, « colectivă >. Azi apare încă, 
și este unul din organele « Fliichtlingslitteratur »-ei. Interesant 
de amintit e faptul că ei i se datoresc cele trei premii de 100.000 
mărci fiecare acordate de cancelarul Hitler ca o compensație 
pentru interzicerea pronunţată de el cetăţenilor germani de a 
mai accepta Premiul Nobel. 

D. 1. SUCHIANU 

D. St. Antim a dat de curând la iveală un volum osebit de 
interesant si care comportă, de bună seamă, discuţii dintre cele 
mai temeinice asupra destinului Europei, cât și asupra unor stări 
dela noi. Avem atât de puțini eseiști de valoarea d-lui Antim, 
încât i-am putea număra pe degete. Таг lucrări de semnificația 
aceleia scrisă de d-sa n'au apărut multe în ultimii ani. De aceea, 
ne oprim cu dinadinsul asupra cărţii sale, Studii și Portrete (Editura 
« Ramuri » Craiova), căci, dacă în străinătate astfel de preocupări 
abundă, dovedind că trăim din ce în ce într'o epocă în care accentul 
cade pe eseu și nu pe roman, pe preocuparea intelectuală și nu pe 
aceea artistică, apoi la noi, din diferite motive, însuși eseul 
constitue încă o raritate. Nu voim să spunem, prin aceasta, că 
este un bine faptul că lumea noastră cultivă din ce în ce mai puțin 
arta și, în neliniștea ei, se îndreaptă către descifrările inteligenții. 
Dar semnul vremii noastre acesta e: omul caută mereu să iasă din 
confuzia actuală sau, dacă nu se poate să iasă, măcar să găsească 
un sens haosului ce l-a cuprins. Si aceasta se manifestă prin 
cultul pentru acele studii restrânse și vii, care sunt eseurile, specie 
intermediară între ştiinţă şi literatură, între inteligență şi trăire, 
între cunoaștere $1 predicţie. 

Eseul este un studiu în raccourci, având menirea de a spune 
cât mai mult în pagini cât mai puţine, trăgând pârtii de lumină 
$1 înțelegere prin materialul enorm de complex si greoi al gån- 
dirii si istoriei. Și nu este nici o mirare ca astăzi, în Anglia sau în 
Franţa, o seamă dintre cei mai distinși oameni de ştiinţă sau 
literați se dedică din ce în ce mai mult eseului. Intr'o vreme de 
grele întrebări și de mari neliniști, eseul poate dumiri mult mai 
mult decât studiul, romanul sau critica propriu zisă, — uneori 
întrebuinţând virtuțile tuturor acestor specialități. Dar, eseist пи 
poate fi decât un om cult și multilateral, de cele mai multe ori 

cu inclinatiuni universaliste, si care să posede totodată anumite 
calități de literat, adică ştiinţa de a simplifica, de a accentua, de 
a face relevante unele amănunte, de a intui anumite principii 
lăsate în umbră. 


D. St. Antim posedă temeinice elemente de cunoaştere a 
Economiei ca și a Istoriei Culturii şiare o serioasă informație. 
Ca o urmarea perspectivei sale istorice, caută să dovedească, pe 
baza unei argumentaţii empirice, sensul viitorului. Eseurile sale 
ca şi portretele, judecă situațiuni, tendinţe, atitudini si acțiuni 
excepțional de semnificative, după cum vom arăta îndată, şi aceasta 
dintr'o perspectivă interesant construită şi foarte viu luminată. 
Chiar dacă nu suntem de acord cu toate observaţiile si conclu- 
ziile d-sale (şi vom arăta de ce), şi chiar dacă şi metodei d-sale îi 
putem găsi unele neajunsuri, acestea nu ne împiedecă de a 
recunoaşte că, în cadrul și cu metoda ce şi le-a propus, autorul 
izbuteşte să descifreze minunat, o seamă de cauze şi efecte ale 
crizei lumii de azi. 

Preocupările cărții manifestă interesul pentru două probleme 
principale: evoluția României moderne, pe de o parte; destinul 
civilizației occidentale, pe de alta. Și în amândouă problematicele, 
autorul aduce serioase contribuțiuni de lămurire, pe bază de 
interesante judecăți personale са și pe о informaţiune remarcabilă. 
Intemeiat pe lecturi de mâna întâia, pe mari istorici, economişti 
şi filosofi ai culturii, autorul aplică semnificativele suggestii cu o 
intuiție şi о judiciozitate ce-l cinstesc. 

Evoluţia României moderne constitue preocuparea din eseurile: 
q Regele Carol I», «Barbu Catargi», « Mihail Kogălniceanu >, 
«Eugeniu Carada», «C. A. Rosetti», «Take Ionescu» si din 
studiile mai desvoltate: « Spre un nou veac de mijloc», « Libera- 
lismul » şi < Cu carul înaintea boilor >. Inainte de a căuta să des- 
prindem concepţia fundamentală a acestor portrete, eseuri şi studii, 
vom rezuma câteva din observațiile d-lui St. Antim. 


Domnia Regelui Carol I, pe care autorul o priveşte cu pro- 
fundă simpatie, a întâmpinat greutățile stiute din pricina meca- 
nismului Statului nostru. Tânărul nostru Stat, având o constituție 
mult prea largă, a despuiat de drepturi pe Rege, trecându-le 
asupra poporului suveran. Dar cum poporul nu era pregătit încă 
să se conducă şi cum puterile regesti erau minime, puterea a fost 
monopolizată de « dinastii de miniștri ereditari ». Regele Carol I 
se plângea mereu că nu avem caractere, aici văzând el pricina 
răului de care suferea tara. « Oamenii cu răspundere însă n'au 
voit să le formeze pentru a nu-și periclita interesele de clasă, căci, 
din punctul lor de vedere egoist, un om de caracter ar fi echi- 
valent cu un răzvrătit » (p. 11). In asemenea condiţii, opera realizată 
de primul nostru Rege apare și mai mare, el având să lupte cu o 

clasă ce voia să guverneze în numele întegului popor și fiind 
totodată singurul care a respectat jurământul pe o Constituţie, pe 
care ceilalți adesea au luat-o în deşert. 

Asupra lui Barbu Catargi, d. Antim se opreşte cu o simpatie ce 
încearcă o reabilitare. Autorul ţine la asasinatul om de Stat pentru 
două motive: Catargi a fost un caracter; Catargi s'a opus la împro- 
prietărirea țăranilor, deşi a fost pentru liberarea lor din iobăgie. 
Într'un sens foarte tipic, Barbu Catargi a fost un adevărat liberal, 
detestând quasi-sclavia, dar ținând și la respectarea proprietăţii 
individuale. Їп acest fel, el întruchipează acea doctrină politică, 
economică și socială — liberalismul -- în care, vom vedea mai jos, 
autorul crede fără nici o rezervă. 


Aceasta nu-l împiedecă, însă, să aibă o frumoasă înţelegere și 
față de Mihail Kogălniceanu, care, se știe, a reulizat împreună 
cu Cuza-Vodă secularizarea averilor mânăstirești si legea agrară. 
Dacă l-ar admira pur şi simplu pe Kogălniceanu, după cele spuse 
în eseul despre Catargi, autorul s'ar face vinovat de o vizibilă 
contradicție. Dar căutând să se comporte în om de știință, d. 
Antim explică atitudinea patriotică și echitatea socială a lui Kogăl- 
niceanu, atât prin faptul că el s'a născut «la răscrucea a două 
stări sociale» (fiind un boier pus în inferioritate de veneticii 
«aluvionari din dreapta Dunării, aduşi aproape goi în bagajele 
domnitorilor fanarioți, ajunși repede 1а averi și ridicați curând 
la ranguri și boierii >), cât și prin aceea că, sub presiunea eveni- 
mentelor economice, starea țăranilor se înrăutăţise. 


Autorul explică reforma agrară са o urmare a înrăutățirii 
stării țăranilor, înrăutățire ce începe odată cu tratatul dela Adria- 
nopole, care, deschizând Marea Neagră și porturile Dunării vaselor 
străine, aduce o mare cerere de grâne românești în străinătate, 
mai cu seamă în Anglia. Proprietarii de pământ devin atunci din 
ce în ce mai avizi de câştig și, pentru a dobândi mai mari si mai 
bune recolte, impilează pe ţărani, cerându-le un număr încincit 
de zile lucrătoare şi reducându-le zonele destinate întreţinerii 
lor. Kogălniceanu a corectat acest neajuns izvorit nu cu mulţi 
ani înainte de dânsul, nimicind feudalismul economic ce se cuibă- 
rise la noi. Și aşa se explică atitudinea favorabilă a d-lui Antim față 
de omul politic moldovean, căci cu toate că d-sa este, în genere, 
împotriva exproprierilor, crede în liberalismul individualist şi 
burghez, admiră economia monetară şi detestă, fireşte, economia 
naturală sau feudală. O şi spune în studiul « Spre un nou Veac 
de Mijloc >: € exproprierea a fost aceea care a răsturnat echilibrul 
social și normele economice în această țară » (р. 89). Am insistat 
asupra interpretării date operii lui Kogălniceanu, mai ales din 
pricină că, de data asta, înțelegerea valorii ei vine nu dela un 
conservator şi reacționar, ci dela un liberalist. 

E drept că liberalismul d-lui Antim se apropie adeseori de 
un conservatorism economic, ce poate nedumeri ре cetitorul 
neavizat. 

Poziţia d-sale este hotărît capitalistă. In revenirea la o economie 
medievală, bazată pe schimburi în natură, în preponderanța 
economiei dirijate, în mărirea fiscalităţii, în îmbucătăţirea proprie- 
tăţii agricole, trecută în mâinile țăranilor, autorul vede semnele 
decăderii economice a ţării noastre, ca și restul Europii, unde 
intervenţia Statului, fuga aurului şi instabilitatea monetei sunt 
fenomene curente, Aceasta este si tema studiului « Spre un nou 
Veac de Mijloc », în care, cu melancolie, autorul observă și argu- 
mentează că Europa se îndreaptă spre acel spirit « rudimentar » 
al Evului-Mediu. « Inainte de război, poporul român era împărțit 
în două ţări deosebite: în România urbană, cârmuită de economie 
monetară şi în România rurală, supusă normelor medievale ale 
economiei rurale; azi, sub presiunea sărăciei, poporul nostru s'a 
unificat într'o singură ţară, dirijată după principiile economiei 
naturale, în care puţina monetă în circulație mai servește doar 
ca unitate de măsură a datoriilor, şi ea si ele nesigure» (рр. 


86—87). 


De sigur că, din punct de vedere capitalist, noi suntem în decă- 
dere, dar rămâne întrebarea dacă « forma inferioară » în care trăim 
acum nu este mai justă şi mai profitabilă majorităţii decât era 
odinioară capitalismul acela bazat pe latifundii și monetă conver- 
tibilă în aur, care, după cum recunoaşte și autorul, despărțea 
Statul nostru în două lumi, din саге una, $1 cea mai numeroasă, 
se afla într'o mizerie de care astăzi a scăpat. 

Concluziile pesimiste ale d-lui Antim nu vor să ţie seama si 
de celelalte corective pe care, e drept, nu liberalismul le oferă 
unei situaţii grele ca aceea în care ne aflăm noi: anume coopera- 
tismul si, mai ales, industrializarea. Relativa autarhie în care ne 
aflăm astăzi poate ti profitabilă unei țări ca a noastră, și este foarte 
probabil ca « regresul » de astăzi să constitue condiţia progresului 
de mâine, De sigur însă că nu tuturor țărilor le poate conveni 
autarhia, așa cum nici liberalismul, la care a renunțat, în mare 
măsură, până si Marea Britanie. 


Şi în materie de cultură, d. Antim judecă Іа fel ca şi în economie, 
privind prezentul cu aceeași melancolie și cu același pesimism. 
Dacă este adevărat că unele țări din vremea noastră au decăzut 
pe tărâmul creaţiei artistice și spirituale, nu la fel de adevărat 
este că starea lor se aseamănă cu aceea a Evului-Mediu. Autorul 
are cele mai proaste păreri despre intelectualitatea veacului de 
mijloc. « Lumea medievală căzuse atât de jos, ca nivel intelectual, 
încât nu mai era în stare să priceapă gândirea antică » (pp. 100— 
101). D. Antim vede, așa dar, numai o parte a adevărului, adică 

barbaria începutului medieval. Dar ignoră voit creaţiunile me- 
dievale, filosofia si arhitectura, misticismul și universalismul acestei 
epoci. Decăderea unora din societățile contemporane nu trebue, 
însă, comparată cu starea medievală, ci, mai curând, cu о perioadă 
de barbarie. Și barbaria a existat totdeauna sub diferite forme, 
așa сит au existat înăuntrul celor mai odioase societăți, și atitu- 
dinile nobile si frumoase. 

Dar поі nu ținem să ne definim poziția noastră aici, ci doar 
să reliefám interesanta poziţie a autorului cărții Studii și Portrete. 
Și trebue să recunoaștem că lucrarea d-sale ne-a impus tocmai prin 
metoda și concluziile ei. Concluziile la care ajunge d. Antim nu 
sunt adesea diferite de acelea la care ajung si reacționarii sau 
conservatiștii. Liberalismul clasic fiind o formă socială rămasă 
în trecut, d-sa devine, prin forța lucrurilor, un paseist, un iubitor 
al trecutului, ca și conservatorii. Şi liberalii și reacționarii vorbesc 
de declinul lumii, regretă prosperitatea, gloria si creațiunile anti- 
chității, deplâng suprimarea aristocrației, consideră Evul-Mediu 
ca o epocă de besnă, barbarie si grosolănie. Dar pe alte motive 
şi cu alte metode. Este însă nespus de interesant să vezi un liberal 
apărând antichitatea si justificând sclavia de atunci, interpretând 
abolirea de mai târziu a sclaviei ca datorindu-se doar creşterii 
populației (p. 185), înțelegând mai toate transformările sociale 
ca urmări ale unor schimbări naturale și concrete, și atribuind, 
prin urmare, foarte puţin puterii spiritului omenesc. “Totuși d. 
Antim insistă suficient că, datorită descoperirii vaccinului de către 
medicul englez Jenner, mortalitatea omenirii a fost atât de mult 
redusă încât, într'un sens, Jenner este răspunzător de înmul- 
ţirea populaţiei, de faptul că pământul este complet ocupat acum, 
lar brațele muncitoare atât de abundente încât «lucrătorul se 
prezintă acum. de bună voie la muncă. Pentru prima dată, în lunga 
istorie a omenirii, nu mai е nevoie de măsuri coercitive pentru 
asigurarea producției. Capitalul şi munca se apropie de o stare de 
echilibru nesilit şi puterea publică se poate abține dela orice 
intervenţie între cei doi factori indispensabili producției ». Iată, 
așa dar, că, în ciuda pozitivismului metodei d-lui Antim, d-sa 
recunoaşte că însuși liberalismul este fructul spiritului uman și 
că natura poate fi îmbunătățită de intervenția omului. 

Dar în chipul acesta am configurat ș și aspectul al doilea al cărții: 
destinul Europei, ale cărei crize si decăderi autorul le tălmăcește 
prin declinul capitalismului și al liberalismului, Europa fiind gata 
să ajungă la un nou Ev Mediu. D. St. Antim apără din răsputeri 
liberalismul, mai ales în eseul cu acelaşi nume, arătând că la noi 
«capitalul nu poate fi încă învinuit de nimic; е1 merită să fie cel 
mult compătimit » (p. 174), iar în străinătate capitalul ne mai 
având astăzi superioritate față de muncă si fiind nevoit să apeleze 

la intervenţia Statului, îngădue muncii să se adapteze noilor condiţii 
tehnice, iar cu timpul să se echilibreze din nou cu ea. €Intr'un 
viitor apropiat, liberalismul va renaște dar, în toată puritatea lui 
clasică » (р. 175). Pesimismul d-lui Antim nu este aşa dar decât 
provizoriu, 

Inainte de a încheia, mai remarcăm două portrete-eseuri admi- 
rabil argumentate şi privind pe C. A. Rosetti şi Take Ionescu. 
Primul continua să vorbească limba dela 1848 şi se adresa unei 
burghezii inexistente, pe când Ion Brătianu, mai realist, a distrus 
pe marii proprietari, înlocuindu-i cu un nou strat proprietăresc, 
străin de idealurile de odinioară. De aceea Brătianu a izbândit, 
pe când Rosetti a rămas «trist, părăsit și cu nedumerirea în suflet > 
(р. 43). Take Ionescu este văzut ca «stegarul burgheziei și în 
deosebi al micii burghezii », fiind deci un străin în mijlocul conser- 
vatorilor care posedau mentalitate de latifundiari. Contrar lui 
Vintilă Brătianu, Take Ionescu a crezut că noi avem nevoie de 
ajutorul străinătății pentru a obține capitalurile de investiţie 
folositoare burgheziei. Dar nu a putut face prea mult pentru 
clasa ce o reprezenta, pentrucă, între timp, partidul liberal deve- 
nise «stegarul» burgheziei şi al micii burghezii, întărite prin 
« Creditul Rural >. 

In această privinţă, ca şi în multe altele, d. Antim se așează 
pe aceeași poziție ideologică, economică în special, ca şi regretatul 
Ștefan Zeletin, nu numai numele amândorura răsunând asemă- 
nător, dar si poziţiile spiritului lor. Mai marxist în metodă, Zeletin; 
mai empirist şi mai englez, d. Antim, concluziile amândorura 
convergând spre aceeaşi preţuire a liberalismului burghez. 

Metoda d-lui St. Antim este, în genere, pozitivistă, oscilând 
între un empirism englezesc și un materialism bazat pe conflictele 
dintre clase. Dar rezultatele şi concluziile depășesc adeseori va- 
loarea unei astfel de metode, care nu ţine îndeajuns seama de 
dualismele istoriei, de pluralismul condiționantelor fenomenelor 
sociale şi, mai ales, de o anumită voință morală şi politică. Chipul 
în care configurează d-sa anumite personaje românești sau străine 
şi felul cum tratează anumite probleme esenţiale preocupărilor 
vremii sunt dintre cele mai interesante $1 cinstesc pe autor. S#udii 
și Portrete aduce perspective neîntâlnite în actualul criticism 
social românesc, iar trecerea gândului nostru prin ele nu poate fi 
decât rodnică, fie pentru o acceptare a lor, fie pentru o respingere 
mai competentă, 

Cronica precedentă am consacrat-o Expoziţiei Internaționale 
care are loc actualmente la Paris, Dar cele ce se pot spune despre 
această importantă manifestaţie nu poate fi epuizat atât de repede 
51 ar trebui să adăogăm cel puţin câteva cuvinte despre un lucru 
care, în această Expoziţie, ne ține mai mult la suflet, anume pavi- 
lionul românesc. 

Inaugurarea acestuia s'a făcut la sfârșitul lui Iunie și a fost 
prilejul nu numai a unei manifestații de prietenie franco-română, 
dar si ocaziunea unui mare și incontestabil succes al țării noastre, 
Toți cei care au văzut sau vor vedea prezentarea românească la 
Expoziţia din Paris vor trebui să recunoască, fără înconjur, că este 
pentru prima oară când, într'o manifestare internațională, Ro- 
mânia se prezintă în mod impecabil. In această întrecere pașnică 
între пані pentru a-și vădi posibilitățile artistice creatoare, dibăcia 
tehnică și bogăţiile naturale ре care această tehnică ştie să le pre- 
facă, — adică deopotrivă geniul rasei şi darurile ei firești, — 
România a prezentat, de data aceasta, un ansamblu, în care toate 
resursele artei și pământului nostru sunt puse în valoare, cu 
ajutorul tehnicelor cele mai înaintate și într'o închegare în care 
fastul si bogăția se îmbină cu îndrăzneala și cu gustul, 

Pavilionul acela cu linii drepte, așezat pe aleea de onoare a 
Expoziţiei, într'o admirabilă pozițiune, pe a cărei înaltă fațadă 
de marmoră roz de Ruschiţa, — somptuoasă și caldă sub mân- 
gâierea soarelui, — se desprinde linia pură a unei arcade bizantine, 
amintind temeiurile artei româneşti și încadrând poarta grea de 
bronz cizelat, — care pare înadins făcută să aducă în acest an- 
samblu de linii senine și calme o notă de dârzenie si de hotărîre, — 
e poate una din cele mai pregnante si mai rare izbânzi în încer- 
carea de a concretiza, în linii de arhitectură si în semnificațiile 
materialelor, caracterele specifice ale sufletului unui popor. 

Interiorul pavilionului nostru nu desminte această reușită a 
fațadei sale, care chiamă privirile. Vizitatorul are aci imaginea 
tuturor posibilităților și tuturor realizărilor, — dincolo de care 
poate să întrevadă toate virtualitățile nesfârșite, — ale poporului 
nostru. Наш de onoare, în care strălucirea onixului se îmbină 
cu transparenţa irizată în mii de lumini a alabastrului, realizată, 
— tot numai din daruri ale pământului românesc, — un ansamblu 
de о rară nobleță. După cum tot pe aceeași linie se așează acea 
minunată statue pe care Mac. Constantinescu a tăiat-o într'un 
bloc de sare și care întruchipează de minune, înăuntrul pavilio- 
nului, îmbinarea darurilor unui pământ îmbelșugat cu geniul 
artistic al creatorilor noștri. 

Pentru vasta prezentare a tuturor bogățiilor și a tuturor acti- 
УЙ Шог realizatoare din țara noastră s'au întrebuințat de astă dată 

cele mai noi mijloace si cele mai îndrăzneţe concepţii ale tehnicei, 
așa cum se cuvenea într'o Expoziţie pusă sub semnul « tehnicei 
şi al artelor э. Și, în adevăr, nu ştii ce să admiri mai mult: imensele 
fotomontaje în care e sintetizată activitatea Fundațiilor Culturale 
Regale, ingenioasa şi originala prezentare pe care a imaginat-o 
Grant pentru zugrăvirea bogățiilor solului, sau tipul nou de 
diorame în care se înfățișează, într'un uluitor ansamblu, vii şi 
pregnante, chemând către călătorii şi aer liber, toate speciile vână- 
torești de pe meleagurile noastre ? 

Ar mai fi de sigur multe de spus despre felul cum ne-am pre- 
zentat la Paris. Ar trebui amintite mozaicurile lui Nora Stelian, 
realizările lui Victor Ion Popa, admirabila colecție de picturi pre- 
zentată sub îngrijirea lui J. Steriade, chemarea O.N.T.-ului către 
pitorescul românesc. De sigur însă că alții vor reveni cu noi de- 
talii asupra tuturor aspectelor pavilionului care astăzi, la Paris, 
cinstește România. După cum vor spune și succesul « săptămânii 
muzicale românești » care a precedat inaugurarea. Noi am vrut 
să însemnăm doar reușita acestei manifestații, — prin care Ro- 
mânia з’а aflat încă odată cu sufletul alături de Franţa, cinstindu-se 
totodată pe sine în fața tuturor popoarelor lumii, — pentru a 
înțelege astfel marele succes întâmpinat din clipa deschiderii de 
pavilionul nostru. Succes mărturisit prin laudele excepționale ale 
presei franceze ca si prin mulțimea de public ce, neîncetat, se 
perindă în această « Casă a României » la Paris... 


* 

Expoziţia parisiană a mai avut încă un efect, acela de a suprima 
aproape cu totul sau, în orice caz, de a întârzia cu mult obișnuita 
vacanță de vară, în care încetează toate manifestările culturale 
care ar fi putut alimenta cronica noastră. Recunoscător deci acestei 
manifestații, — datorită cărei avem chiar prea mult material 
informativ, — vom nota, în treacăt doar, două fapte, cu totul deo- 
sebite, de sigur, dar prilejuite de actuala Expoziţie si priljeuindu-ne, 
la rându-le, interesul. 

O Expoziţie internaţională este un prilej pentru о națiune de 
a primi vizitatori din toate colțurile lumii. Dar dacă turistul este 
dornic să găsească în ţara în care vine hoteluri confortabile, o 
mâncare gustoasă şi prilejul de a vedea lucruri interesante, opere 
de artă și locuri pitoreşti, nu mai puţin el dorește ca primirea ce 
i se face, oamenii pe care este silit să-i întâlnească si atmosfera în 
care va trăi să fie pline de amabilitate şi de politeță. Este de sigur 
motivul pentru care organizatorii Expoziţiei au făcut un apel la 
toţi cei саге, — prin meseria lor sau prin jocul împrejurărilor, — 
participă la această găzduire, pe care Parisul o oferă lumii întregi, 
cerându-le să facă să domnească o desăvârşită politeță în rapor- 

turile lor cu cei ce vizitează Parisul. In apelul acesta este un lucru 
care depășește cadrul în care s'a produs si trebue să ne atragă 
atenția asupra întristătoarei dispariţii a oricărei delicateţi în mora- 
vurile noastre moderne. Căci, în adevăr, politețea nu este decât 
această delicateţe a moravurilor, semn al unei civilizaţii de înde- 
lungă poleire. Și totuși, în chip paradoxal, ea dispare tocmai pe 
măsura în care omenirea înaintează în așa zisa ei civilizație de 
astăzi. Poate fiindcă civilizația de azi, mecanizând treptat ome- 
nirea, ucide în ea, treptat, şi « отепіа ». Poate fiindcă ritmul 
vieţii е tot mai rapid si tot mai agresiv, lupta pentru existență 
tot mai îndârjită, iar agresivitatea și îndârjirea aceasta ne fac să 
vedem în fiecare semen întâi de toate un rival, față de care deli- 
cateţea moravurilor е o slăbiciune, iar politețea o concesiune anti- 
cipată împotriva ta însuţi. Oricum ar fi, dispariția acestei calităţi 
în raporturile dintre oameni e departe de a fi îmbucurătoare si e 
cu atât mai bine dacă nevoile unei bune propagande turistice vor 
contribui s'o reînvieze. Căci, din fericire, într'o epocă în care 
toate țările dau turismului o importanţă tot mai mare, — consi- 
derându-l ca un factor important al economiei naţionale, — ele 
au ajuns să-și dea seama că o bună organizare turistică cere si o 
bună organizare a politeței naționale. Și astfel, poate, politețea 
care era amenințată de civilizație, va renaşte datorită necesităţilor 
ei economice. Să nădăjduim că apelul făcut în Franţa va avea ră- 
sunet și ne va putea servi si nouă drept exemplu... 


Al doilea eveniment legat de manifestările Expoziţiei dela 
Paris şi care ne poate interesa, este o expoziţie de pictură. In general 
n'am acordat un loc în aceste cronici expozițiilor de pictură dela 
Paris, şi nici chiar unor atât de interesante expoziţii retrospective, 
cum sunt cele pe care le-a organizat în ultimii ani criticul Raymond 
Escholier, dintre care ultima a fost chiar de curând deschisă și 
consacrată «artei franceze independente » din ultimii so de ani, 
adică unor oameni ca Matisse, Utrillo, Vlaminck, etc. De astă 
dată este însă vorba de o expoziţie care, fără înaltul sprijin al 
Regelui nostru n'ar fi putut avea loc, de aceea, ne interesează 
cu un titlu aparte. Este vorba de expoziția consacrată lui Greco, 
maestrul din Toledo, alchimistul colorilor, în a cărui paletă s'a 
închegat tot sufletul metafizic, aspru si desperat al Spaniei seco- 
lului al XVII-lea. Acel Domenico Theotocopuli, în ale cărui 
pânze stau zugrăvite luptele spiritului şi ale materiei, în străful- 
gerări de umbre și lumini, si pe care generaţia noastră a învățat 
să-l iubească din paginile incomparabilei cărți ale lui Barrès 
q Greco sau secretul Toledoului ». După gloria care i-a întâmpinat 
în viață creatiunile a urmat însă pentru Greco, timp de două 
secole, o desăvârşită ignorare. In veacul al XVIII-lea și al XIX-lea 
aproape nu se cunoaște despre el vre-un studiu important. Pânzele 


` 

sale, răslețite, nu rămăseseră пісі în atenția publicului nici în a 
criticii. De aceea, în secolul al XIX-lea, când Regele Ludovic 
Filip al Franţei dori să-şi constitue o galerie de pictură spaniolă, 
baronul 'Taylor, care capătă această misiune, a putut să adune o 
admirabilă serie de picturi ale lui Greco, care au fost un timp 
expuse la Luvru, fără a stârni însă vâlva pe care o meritau. In 
clipa Revoluţiei dela 1848, Ludovic Filip luă aceste tablouri cu el 
la Londra. Vândute la licitație şi cumpărate de un diplomat german, 
ele fură dobândite mai târziu de Regele Carol I-u al României. 
Și astfel, nouă dintre cele mai frumoase opere ale maestrului 
castilan împodobesc astăzi palatele dela Sinaia și București. Impru- 
mutate prin Înalta bunăvoință regală pentru această retrospectivă 
ele au putut fi revăzute la Paris după un veac și au constituit unul 
din evenimentele artistice cele mai senzaţionale din ultima vreme. 
Se cuvenea să-l amintim din vreme că acest eveniment artistic a 
pornit de aici, dintre noi. 


r*a 

Am vorbit, într'o cronică trecută, de nou înființata Academie 
Mallarmé. Am prilejul să-i reamintesc existența si activitatea, de 
astă dată pentru un gest de frumoasă pietate literară al membrilor 
săi, саге au făcut un pelerinaj la mormântul lui Fules Laforgue, 
însemnând astfel, — prin această unică manifestare, — împlinirea 
a бо de ani dela moartea poetului acelor melancolice Complaintes. 
S'a putut astfel şti că, după so de ani, pe mormântul unui poet 
genial care, — deşi a murit la 27 de ani, —a ştiut totuşi nu 
numai să dea o virtute nouă versului liber creat de simbolism, 
dar, în acelaşi timp, să creeze el însuși o atitudine poetică nouă, 
în care fantezia lua forme de sfâșietoare ironie la adresa destinului, 
împletind în fiecare clipă gluma si sublimul, nici o piatră nu 
străjuește, Dar dacă, şi în acest fel, Laforgue simbolizează destinul 
trist al poetului, se cuvine să însemnăm cu grave elogii faptul că, 
în fața indolenței tuturor celor chemaţi să străjuiască gloriile 
literare ale unei țări, în Franţa cel puţin scriitori înşişi ştiu să ia 
asupră-le cinstirea memoriei înaintaşilor lor. Pelerinajul făcut de 
membrii Academiei Mallarmé și hotărîrea lor de a pune prin 
subscripţie o piatră pe mormântul lui Laforgue stau mărturie şi 
pildă pentru această conștiință a îndatoririlor scriitoriceşti. După 
cum tot o mărturie a aceleiași stări de spirit, demnă de laudă, este 
și pelerinajul pe care un grup de scriitori francezi l-au făcut zilele 
trecute pe locurile în care Emile Zola s'a inspirat pentru a scrie 
romanul său La Terre dela a cărei apariţie s'au împlinit so de 
ani. Și, lucru curios, printre scriitorii саге au fost acolo se rătăcise 
şi un ministru... 

ION 1, CANTACUZINO 

+ Notre politique militaire, comme 
notre politique extérieure, doit se pro- 
poser non de préparer une guerre 
plus ou moins victorieuse а 1а suite 
de coalition, mais d'Ecarter la guerre 
de notre territoire 3, (Discursul Re- 
gelui Leopold al III-lea din r4 Oc- 
tomvrie 1936), 


Dela Conferinţa dela Londra din 1831, care proclamase inde- 
pendenţa Statului Belgian, și până la izbucnirea războiului din 
1914, Belgia a dispus de privilegiul — pe care însă oamenii de 
Stat belgieni îl socoteau adesea un capitis diminutio — de a fi 
un Stat perpetuu neutru. « Cele cinci Puteri îi garantau această 
neutralitate perpetuă, cât și integritatea și inviolabilitatea terito- 
riului ei», iar « Belgia, printr'o justă reciprocitate, era ţinută să 
respecte această neutralitate față de toate celelalte State, si să 
nu aducă vre-o atingere liniștei lor interne sau externe», conform 
textului Tratatelor dela 1839, încheiate de Belgia cu cele Cinci 
Mari Puteri și cu Olanda. 

Servind drept zonă demilitarizată, între Franţa, Prusia si 
Marea Britanie, Belgia — prin acest statut — ега destinată а 
juca, în politica internaţională, rolul de Stat tampon. Pământul 
care fusese atât de des — 51 urma să fie si în viitor — câmpul 
de bătălie al armatelor europene, trebuia să devină puntea de 
concordie între aceleași Mari Puteri. «Pendant deux siècles », 
scria la începutul veacului al XIX-lea Jean Baptiste Nothomb, 
«l'Europe a creusé en Belgique ces grandes tombes qu'on appelle 
Fleurus, Seneffe, Fontenoy, Steenkerke, Ramillies, etc. et nos 
ancêtres n'étaient que les gardiens du cimetière. L'homme pieux 
pourrait dire que la neutralité promise par la politique moderne 
à cette terre trempée de sang est une expiation ». 

Privilegiul neutralității « perpetue » a durat aproape un veac, 
Pergamentele Tratatelor din 1839 au avut timpul să se transforme 
în «petice de hârtie ». 

Inviolabilitatea garantată şi respectată aproape тоо de ani, 
a sucombat în fața «necesităților strategice » ale Statului Major 
german. In clipa când trupele germane pătrundeau în Luxemburg 
şi Belgia, Bethman Hollweg declara în Reichstag (la 4 August 
1914) «este contrar dreptului gintilor...am fost însă constrânşi 
să trecem peste protestele legitime ale guvernului belgian... 
Not kennt kein Gebot >. 


* 
* * 

Neutralitatea perpetuă si obligatorie nu putea fi reluată după 
război. Regimul care își dovedise eficacitatea în 1870 (prin 
negocierile Regelui Leopold al II-lea cu Regina Angliei, Glad- 
stone şi Granville, care au dus la cele două tratate: anglo-francez 
şi anglo-prusian din g si rr August 1870), nu reușise să împie- 
dice, în 1914, călcarea frontirelor de unul din garanți. Formula 
îşi pierduse vigoarea si trebuia abandonată. De altfel, caracterul 
de regim impus nu mai era compatibil, nici cu eroismul arătat 
de populaţia balgiană și nici cu dispoziţiile Tratatelor de pace 
şi ale noului Drept Internaţional. 

Pax Societatis Natiorum cuprindea, pentru fiecare Stat, ga- 
гапа integrității sale teritoriale și totdeodată obligaţia corelativă 
de asistență mutuală împotriva oricărui agresor. Jn această epocă 
де pacifism activ — suggestiv denumită de scriitorul belgian, ba- 
ronul Descamps: «pacigerat positif» — Belgia ега рагапій și 
garantată, solidară în responsabilitatea menţinerii păcii și în orga- 
nizarea comunităţii internaţionale, 

Cum însă premisele fixate la Conferinţa Păcii au fost în parte 
infirmate prin refuzul Senatului american de a ratifica Tratatul 
dela Versailles, fiecare Stat a căutat, alături de garanția quasi- 
universală a Societăţii Naţiunilor, o garanție locală sau regională. 

Lipsită de cea anglo-americană, preconizată în 1919, şi con- 
tinuând solidaritatea de arme din timpul războiului, Belgia a 
semnat, la 7 Septemvrie 1920, un acord militar cu Franța, саге 
deşi avea de scop: « de renforcer les garanties de paix et de sûreté 
resultant du Pacte de la Société des Nations», a fost socotit în 
permanență — de elementele flamande, mai ales —ca actul de 
infeudare a Belgiei la politica Franţei 1). 

Fundamentul politice: post-belice belgiane a fost Pactul Renan 
dela Locarno, semnat în 1925. 

Tratatul cuprinde, în preambul şi text, definirile Statutului 
internaţional al Belgiei: 


1) Un tratat similar cu Marea Britanie ar fi restabilit echilibrul. Intr'a- 
devăr — după cum spune și Paul Hymans în studiul său, La Belgique depuis 
les Traités des Paix de 1919 — « La garantie de l'Angleterre a toujours été 
considerte par tous les gouvernements belges, avant comme аргёз la guerre, 
comme un élément indispensable de la sécurité de la Belgique ». 

Un asemenea tratat a fost negociat în 1922, la Conferinţa interaliată dela 
Cannes, dar a eșuat. Textul primelor două articole este de o claritate eloc- 
ventă pentru a arăta interesele permanente ale celor două ţări: 

Art. т. — 4 In cazul unui atac direct, neprovocat, din partea Germaniei, 
împotriva teritoriului Belgiei, Marea Britanie va veni imediat în ajutorul 
acesteia, cu toate forţele sale navale, militare si aeriene +. 

Art, 2, — 4 Belgia va folosi toate forțele sale militare, navale și aeriene 
pentru a apăra frontierele sale în caz de atac sau de violare a teritoriului de 
către Germania +. 

< Constatant l'abrogation des traités de neutralites de la Belgique et con- 
scientes de la nécessité d'assurer la paix dans la zone qui a été fréquemment 
le théatre des conflits européens... +. 

Art. т. — Les hautes parties contractantes (c'est-à-dire !'Allemagne, la 
Belgique, la France, la Grande Bretagne et l'Italie) garantissent individuelle- 
ment et colectivement le maintien du statu-quo territorial résultant des 
frontières entre l'Allemagne et la Belgique et entre l'Allemagne et la France, 
et l'inviolabilit€ des dites frontières telles qu’elles sont fixées раг ou en exé- 
cution du traité de paix signé à Versailles le 28 juin 1919, ainsi que l'ob- 
servation des dispositions des articocles 42 et 43 dudit traité concernant la 


zone demilitariste du Rhin. 
Art. 2. — L'Allemagne et la Belgique, et de même l'Allemagne et la 


France s'engagent réciproquement à ne se livrer de part et d'autre à aucune 
ou invasions et à пе recourir de part et d'autre en aucun саз, à la guerre... 


Care este valoarea acestor pacte dela Locarno? 

După cum scriam acum un an (vezi «Pactul Renan» din R. 
F. R. din 1 Mai 1936) acordurile dela Locarno au reprezentat; 
în 1925, un spirit şi o metodă. Un spirit de conciliere, o metodă 
de securitate. Locarno însemnase sfârşitul războiului. Menit a 
pava drumul de intrare a Germaniei în Societatea Naţiunilor, 
Pactul consacra o voință de concordie. Fără distincţie între învin- 
gători și învinși, desbărate de orice urmă de ură sau resentiment, 
fostele State inamice se întruneau, pentru prima oară după răz- 
boi, spre a semna un legământ de pace perpetuă. « L'esprit de 
Locarno » devenise simbolul înțelegerii dintre popoare... 

Prin acordurile dela Locarno, orice diferend ce sar ivi era 
deferit judecății. Comisiuni speciale de conciliere: Consiliul So- 
cietății Naţiunilor, Curtea dela Haga, formau ierarhia instan- 
telor chemate a rezolvi vre-un conflit, judiric sau politic. Prin 
zone demilitarizate, angajamente de dezarmare, comisii de control, 
se făurea un real sistem de securitate. Prin introducerea a două 
state garante pentru aplicarea acordului, sistemul dobândea 
forța sancţiunilor. Locarno incorpora deci: un pact de neagre- 
siune, un pact de arbitraj, un pact de garanție si unul de asistență 
mutuală. Cuprinzând un contract cu angajamente liber consim- 
(е, instanţe de judecată si forță sancţională pentru impunerea 
angajamentelor, Pactul dela Locarno era socotit un pact de secu- 
ritate prin excelenţă. Locaino însemna sistemul de garanţie regio- 
nală suprapusă garanţiei quasi-universale a Pactului Societății 
Naţiunilor. Pactul dela Locarno repretenta cel mai puternic 
instrument de securitate, elaborat după război. 

Acest întreg edificiu de pace și asistență mutuală, construit 
la Locarno, s'a prăbușit în ziua de 7 Martie 1936, când guvernul 
german a hotărît — şi a realizat nestingherit — reocuparea Re- 
naniei de trupele germane. 

Străduinţele de a rezema acest edificiu sau a-l renova în grabă, 
pentru a da iluzia unei continuități a spiritului și a metodei locar- 
тепе, s'au soldat cu: а) un dosar voluminos de note și programe 
schimbate de cei cinci semnatari ai Pactului dela Locarno, în ve- 
derea unui — pentru foarte îndoelnic — « Locarno Nr. 2»; b) o 
declaraţie dela 19 Martie 1936, prin care se păstrează angajamentele 
locarniene în ceea ce privește restul semnatarilor (Franța, Belgia, 
şi Marea Britanie, guvernul italian neacceptând rezoluţia). Aceasta 
s'a transformat si divizat în cursul acestor 15 luni, pe de o parte, 
într'un tratat de alianță defensivă franco-britanică, si de altă parte 
în declarația din 24 Aprilie 1937, privitoare la Belgia, care for- 
mează obiectul acestui studiu, 


* 
ж x 
Prin acceptarea declaratiunei franco-britanice din 24 Aprilie 
1937, Belgia a inaugurat a treia fază în evoluţia Statutului ei inter- 


național. Această semnificaţie specială a declaraţiei ne îndeamnă 
să reproducem textul: 


т. Guvernul francez şi cel britanic, acordând toată atenţiunea lor dorinţii 
exprimate de guvernul belgian de a se aduce anumite precizări drepturilor 
şi obligaţiunilor internaţionale ale Belgiei, precizări devenite necesare din 
cauza poziţiei sale geografice și întârzierii care va putea surveni în negocierea 
şi încheierea actului general destinat a înlocui Tratatul dela Locarno. 

2, In dorinţa de a manifesta întreaga lor simpatie pentru dorinţa guver- 
nului belgian, cele două guverne sunt de acord a face următoarea declaraţie: 

3. Guvernul britanic şi cel francez au luat act de punctul de vedere ex- 
primat de guvernul belgian cu privire la interesele Belgiei şi în special 1а: 

I. Hotărîrea afirmată în mod public, în mai multe rânduri: 

a) De a apăra, cu toate forţele sale, frontierele Belgiei, împotriva oricărei 
agresiuni sau invaziuni și de a împiedeca ca teritoriul belgian să fie folosit — 
cu scopul de a ataca un alt Stat — са trecere sau ca bază de operaţiuni, te- 
restre, maritime sau aeriene; 

b) De a organiza, în acest scop, în mod eficace, apărarea Belgiei. 

II. Asigurarea repetată de guvernul belgian, cu privire la fidelitatea Bel- 
giei, faţă de Pactul Societăţii Naţiunilor şi față de obligaţiile ce decurg pentru 
membri săi. 

4. In consecinţă, luând în seamă hotărîrea și asigurarea mai sus amintite, 
guvernul francez și cel britanic declară că consideră Belgia ca de acum des- 
legată de orice obligaţie rezultând, în ceea ce le priveşte, atât din tratatul 
dela Locarno, cât şi din aranjamentele intervenite la Londra la 19 Martie 1936. 

Declară că menţin, în ceea ce priveşte Belgia, angajamentele de asistență 
pe care le-au luat față de ea prin aceste acte, 

5. Guvernul francez şi cel britanic sunt de acord că liberarea Belgiei de 
obligaţiile ei, conform paragrafului 4 de mai sus, nu atinge întru nimic anga- 
jamentele existente între Franţa şi Marea Britanie. 

Privită din punctul de vedere al Marei Britanii şi al Franţei, 
declaraţia sar putea exprima astfel: 

Franţa și Marea Britanie afirmă că securitatea teritoriului 
belgian este esenţială securităţii lor si deci se angajează ca, — în- 
dată ce trupe sau avioane germane ar trece frontiera Belgiei, în 
drum spre Londra sau Paris, — să organizeze primele lor linii de 
rezistenţă 51 baze de operaţiuni pe teritoriul belgian т), 

Pe de altă parte, dacă războiul s'ar desfășura într'altă zonă 
europeană şi frontiera Belgiei nu ar fi atacată, trupele franceze 
şi britanice ar fi totuși în drept să treacă peste teritoriul Belgiei. 
Aceasta, — a ţinut să precizeze însă Ministrul Belgiei, — numai 
pentru aplicarea unor măsuri dictate de Consiliul Societăţii Na- 
ţiunilor, în conformitate cu art. 16 al Pactului, în executarea 
căruia să participe efectiv Franţa și Marea Britanie si, în sfârșit, 
cu consimțământul expres al guvernului belgian. 

In ultimă analiză, singura modificare adusă colaborării franco- 
anglo-belgiene este amânarea provizorie a planurilor engleze de 
a instala acum, baze aeriene pe teritoriul belgian, și — formal — 
dispariţia acordurilor de colaborare a celor trei State Majore. 
(Dispariţia acordurilor, nu necesarmente a colaborării, întrucât 
— după cum subliniază un publicist englez 2) — cum ar putea 
Franţa şi Marea Britanie garanta inviolabilitatea teritoriului bel- 
gian, — garanție acceptată de Belgia, — fără a cunoaşte condi- 
ţiunile strategice şi tactice de apărare ale acestui teritoriu). 

In fond, rezultatul acestor negocieri şi textul declaraţiei, con- 
firmă vechea afirmaţia atât de semnificativă a d-lui Stanley Baldwin 
— pe care orice ministru englez ar subscri-o — « Frontiera An- 
gliei este ре Rin». Intr'adevăr, în cazul unui război european, 
interesele celor trei State apusene se confundă. 


* 
* * 


1) In ceea ce privește coordonarea operaţiilor defensive, s'a ajuns chiar 
la o serie de precizări, de natură foarte amănunţită, cerute mai ales de autori- 
Ше militare britanice. 

Belgia se angajează, în genere, să-şi apere cu toate forţele, frontierele sale, 
şi să organizeze în mod eficace această apărare. Ea a luat angajamentul de a 
comunica de îndată, autorităţile engleze, trecerea vre-unui avion peste fron- 
tiera belgiană, cu scopul de a ataca Marea Britanie. Acest angajament în- 
seamnă informarea forţelor aeriene cu 45 de minute mai de vreme, de pers- 
pectiva unui atac aerian, dându-le astfel timpul ca avioanele britanice să se 
înalțe şi să poată lua măsurile de apărare necesare. (Se ştie, că în cazul în care 
nu s'ar putea afla de trecerea avioanelor inamice, decât la marginea apelor 
teritoriale britanice, detașamentele aviatice de apărare împotriva aeronavelor 
care nu sunt în aer, nu ar avea timpul să se înalțe la înălțimea cerută, pentru 
a putea interveni efectiv, întru apărarea Londrei). 

2) In Belgium's new Statuts, publicat în The Economist din т Mai 1937. 

Dacă, din punctul de vedere franco-britanic, noul document 
internaţional nu aduce aproape nici o schimbare, el are totuşi o 
deosebită importanță în cadrul politicei belgiene. 

Prin această notă franco-britanică, obligaţiile Belgiei — de 
asistență mutuală și colaborare militară — decurgând din acor- 
durile regionale dela Locarno din 1925, din aranjamentul tri- 
partit dela Londra din 19 Martie 1936 și din acordul bilateral 
franco-belgian din 7 Septemvrie 1920, au fost înlocuite printr'un 
angajament franco-britanic, — revocabil şi condiționat, — de a da 
Belgiei, fără obligaţie de reciprocitate, ajutorul lor, în caz de agre- 
siune neprovocată. 

Intr'o interpretare riguroasă, acest document nu aduce nici o 
modificare de fond, Statutului internaţional al Belgiei. Intr'a- 
devăr, aceste obligaţiuni de asistență mutuală sunt cuprinse cate- 
goric în art. то și 16 ale Pactului Societăţii Naţiunilor. Art. то — 
pentru a nu cita decât un singur articol — prevede textual: 


+ Statele membre ale Societăţii Naţiunilor (a se ceti Franţa, Marea Bri- 
tanie și Belgia) se obligă a respecta şi a menţine împotriva oricărei agresiuni 
din afară, integritatea teritorială și independenţa politică actuală a tuturor 
membrilor Societăţii ». 


Faţă de această obligaţie generală, declaraţia franco-britanică 
este superfetatorie ; iar deslegarea Belgiei ar fi putut părea ca o 
renunțare parţială (a Angliei și a Franţei) la beneficiul angaja- 
mentelor societare ale Belgiei, dacă textul nu ar fi prevăzut anume 
(punctul 3 пг. rr) — ca una dintre condiţiunile de aplicaţiune а 
garanţiei franco-britanice — ca Belgia să rămână credincioasă 
obligațiilor decurgând din Pactul Societăţii Naţiunilor. 

In consecință, semnificația noii pozițiuni internaționale а 
Belgiei trebue căutată, nu atât în interpretarea juridică a decla- 
raţiei franco-britanice din 24 Aprilie 1937, cât în cauzele politice 
sau psihologice si repercusiunile interne şi internaţionale ale discur- 
sului Regelui Leopold al III-lea, din 14 Octomvrie 1936. 

Discursul regal — care de fapt nu a fost decât reluarea unor 
declaraţiuni ministeriale — proclamă revizuirea politicei externe 
a Belgiei. Mai exact, adoptarea unei noi atitudini. 

Ре de o parte, o atitudine de retranșare și de circumspecţie 
față de problemele internaţionale, de altă parte, o voinţă de afir- 
mare a independenţei politicei belgiene. Prima exprimă reacţiunea 
Belgiei față de evenimentele politice internaţionale; secunda re- ' 
prezintă: a) o concesie a guvernului belgian acordată popula- 
ţiunei flamande și: b) o tactică de câștigarea opiniei publice bel- 
giene în favoarea măsurilor — nepopulare — de prelungire a ser- 
viciului militar. 

Cauza externă a acestei revizuiri este firește criza sistemului 
de securitate colectivă. 

In urma сагеп(еі Societăţii Naţiunilor în Extremul Orient, dar 
mai ales în conflictul italo-etiopian ; după călcarea 'Tratatului dela 
Versailles prin reînarmarea Germaniei; după violarea Pactului dela 
Locarno Trin reocuparea Renaniei de trupele germane şi incapaci- 
tatea Marilor Puteri de a garanta respectul 'Tratatelor interna- 
tionale, sistemul securităţii colective a fost prea adânc zdruncinat, 
ca Belgia, — а cărei existență este în funcţie de acordul Marilor 
Puteri asupra statului-quo de-a-lungul Rhin-ului,—să se mai poată 
simţi imună, încadrată în aceleași garanții și obligaţii internaţionale, 

Cu securitatea ei, devenită precară prin fortificațiile germane 
în fostele zone demilitarizate; cu rolul ei de garantă a Franţei 
(conform Pactului renan) şi a Marei Britanii (conform angaja- 
mentului din 19 Martie 1936), devenit disproporționat față de 
forța militară actuală a Germaniei; cu aprehensiunea continuă 
de a nu fi antrenată, — prin înlănțuirea Tratatului franco-ceh, 
celui franco-sovietic și a acordului militar franco-belgian din 1920, 
— într'un conflict ce depășește scera preocupărilor ei, Belgia a 
cerut dreptul de a se retrage din arena tumultoasă a politicii 
internaţionale, pentru a duce o politică externă de mică putere: 
de a-și apăra teritoriul şi nimic mai mult, 

« Nos engagements ne doivent pas aller au delă, declară Regele 
Leopold al III-lea. Cette politique doit viser résolument a nous 
placer en dehors des conflicts de nos voisins. Elle répond à notre 
idéal national », 


Nici angajamente internaţionale, care ar putea ingloba Belgia 
într'un conflict european, de pildă în Orientul Europei, nici alianțe 
care ar putea fi interpretate ca ilustrând o politică de satelit față 
de politică vre-unei Mari Puteri. «Toute politique un ilaterale affai- 
blit notre position à l'exterieur, suscite— à tort ou à raison — 
la division à Pinterieur; une alliance, même purement defensive, 
ne conduit pas au but... Nous devons poursuivre une politique 
exclusivement et intégralement belge», 

Cuvintele au rezonanța formulelor doctrinei Monroe; politică 
de non-entanglement. 


Pentru un Stat mic, — aşezat la frontierele a trei civilizații 
dominante ale Europei, linie de intersecție în planurile Marilor 
Puteri, creat a fi bariera împotriva imperialismului napoleonic 
şi servind, un veac mai târziu, drept zăgaz înpotriva celui ger- 
manic; cu ființa sa dependentă de planurile Statului Major ger- 
man si de forta de opunere a guvernelor francez si britanic, — o 
doctrină Monroe este iluzorie, 

Căci angajamentul de a nu interveni în treburile celorlalte 
puteri, — în пуа Ше seculare ale popoarelor apusene si în 

controversele ideologice care frământă lumea de astăzi, — nu 
aduce după sine, garanţia corelativă că celelalte Puteri vor face 
la fel față de teritoriul Belgiei si stăpânirea coloniei sale în Congo. 
După cum spunea un publicist francez: declaraţia belgiană pare 
o revoltă împotriva situaţiei sale geografice. «La Belgique est 
situce à lun des grands carrefours de l’Europe et elle possède un 
riche empire colonial. Jouir des avantages €conomiques de ce 
carrefour tout en le neutralisant au point de vue strategique; 
jouir du privilège d'irresponsabilite des petits États et, cependant, 
conserver les avantages d'un grand État possessionne en Afrique: 
cest un programme attrayant. Mais est-il réalisable ? >. 

Oricum, Belgia este hotărîtă să adopte o politică de rezervă 
față de problemele internaționale. Politică de non-entanglement, 
mai exact de dis-entanglement. Şi anume : Detasare de orice acord, — 
bilateral sau regional, — care ar putea fi interpretat, fie în inte- 
riorul țării mai ales de flamanzi, — fie în exteriorul țării, — mai 
ales de Germania, — ca simbolizând o aservire a intereselor bel- 
giene vre-unei Mari Puteri (în speță Franței) sau o luare anti- 
cipată de pozitiuni în antagonismul celor două blocuri: german, 
de o parte, franco-rus, de alta. 

Scopul acestei atitudini noi, în politica internațională, este 
ca, printr'o politică de retransare, Belgia să poată, după ce, — 
drept consecință a identității de interese, — а dobândit garanția 
franco-britanică, să câștige, drept recompensă pentru imparția- 
litatea şi rezerva еі, o recunoaştere formală sau tacită а intan- 
gibilității sale, din partea Germaniei 1). 

Viitorul, nu prea îndepărtat, ne va arăta valabilitatea acestui 
program. 

* *»* 

Spuneam mai sus că noua politică belgiană a ieșit și din voinţa 
de afirmare a independenţei belgiene, ca răspuns la curentele și 
realitățile vieţii sale interioare. 

Unite prin religia catolică, prin tradiţia lor de independenţă 
locală şi, mai ales, prin încercările istoriei, cele două neamuri: 
valon $1 flamand, s'au sudat în cadrul Statului belgian. Dacă până 
la războiul din 1914—1918, elementele valone au avut rolul de 
conducător în Stat, în ultimele decenii asistăm la un reviriment 
al flamanzilor. Din cauza malthusianismului populaţiei valone 


1) Germania a făcut propuneri de recunoaştere а intanpibilităţii Belgiei, 
atât în cursul negocierilor pentru un nou Locarno, cât şi prin discursul Cance- 
larului Hitler, în Ianuarie 1937. Propunerile comportau însă condiţia ca Belgia 
să se degajeze de obligaţiile decurgând din calitatea de membru al Societăţii 
Naţiunilor, în speţă de obligaţia de a permite trecerea de trupe peste teri- 
toriul ei conform art. 16 al Pactului. 

(încă o dovadă a originei lor franceze), a epuizării resurselor re- 
giunei Hainaut, simultan cu desvoltarea regiunei industriale din 
Limbourg, datorită calității subsolului și canalurilor de comuni- 
cație, populația flamandă, — cu dârzenia popoarelor care au fost 
mult timp subordonate și care astăzi, prin creșterea natalității, 
au ajuns a reprezenta majoritatea, — tinde să adopte o atitudine 
de frondă si de separatism. 

In politica internă, parte din flamanzi se mulțumesc a pre- 
tinde, în cadrul actualului Stat belgian, supremaţia lor, în vir- 
tutea superiorității lor numerice; alții revendică autonomia, pre- 
conizând uniunea personală sub dinastia actuală a celor două 
State autonome: Flandra şi Valonia, într'o organizație federa- 
Шуй; alții, în sfârşit, visează crearea unei Mari Neerlande prin 
alipirea la Olanda şi alăturarea imperiilor lor coloniale (Germania 
a urmărit totdeauna cu mult interes valul de afirmare al popu- 
Јафеі flamande si gândurile de secesiune sau independenţă ale 
Flandrei 1). 

In politica externă, naționalismul flamand, chiar dacă nu îm- 
bracă forma unei ostilități față de Republica franceză şi poporul 
francez, exprimă totuși o reticență față de orice apropiere politică 
cu Franţa, ca fiind preludiul unei înfeudări a Belgiei la politica 
imperialistă franceză. De aici şi antagonismul față de acordul 
militar franco-belgian din 1920. 

Mai mult însă decât această aprehensiune politică, trebue luată 
în seamă, în analiza tendinţelor populaţiei belgiene, reacţiunea 
elementului flamand, exprimată prin aceea Flamenpolitiek a cărei 
lozincă Los van Frankryk simbolizează răzvrătirea împotriva 
ÎImperiaksmului exercitat pe plan cultural — mai exact linguistic — 
și denumit franțuzism care, veacuri de-a-rândul a asigurat prepon- 
derenţa elementului valon și a ţinut în frâu desvoltarea spiritua- 
lității flamande. 

Astăzi, când populația Belgiei este peste 55% formată din 
flamanzi, politica externă nu putea să nu oglindească și concep- 
{Ше anti-franceze ale acestei populaţii 2). 


Dar enunțarea noii politici externe a Belgiei — autarhie poli- 
tică — a avut și o valoare tactică, în impunerea legislaţiei militare. 


1) A se vedea interesantele documente comentate de Andre Fribourg, în 
Revues des deux Mondes, x mai 1937, La Belgique et le Reich. 

3) Cele trei articole publicate de Ludovic Nadeau în L'Illustration din 19 
Decemvrie, 26 Decemvrie şi 2 Ianuarie 1937, sub titlu; En écoutant parler 
les belges, cuprind o serie de suggestive anchete asupra psihologiei celor două 
rase care formează poporul belgian, şi sentimentele lor faţă de francezi și 
germani, 

Intr'adevăr, pentru a putea ralia, la un program de prelungire 
a serviciului militar, pe socialişti şi liberali, antimilitarişti înver- 
sunati (nu i-au trebuit oare Regelui Leopold al II-lea 22 de ani 
pentru ca Parlamentul să adopte, în 1909, serviciul militar obli- 
gator propus în 1887), catolici, reticenţi față de politica pro-so- 
vietică a Franţei, flamanzi, bănuitori de efectul acordului militar 
franco-belgian din 1920, în sfârșit, belgieni, mândri de tradiţia 
lor individualistă, Regele Belgiei a trebuit să proclame instaurarea 
unei politici externe, bazată numai pe comandamenetele, reali- 
tăţilor belgiene și totdeodată părăsirea oricărui acord care ar fi 
putut fi interpretat de diferitele grupări politice din țară, ca po- 
litică de satelit sau de angajare în «controverse ideologice ce 
ascund rivalități ale Marilor Puteri imperialiste ». 

Pentru a asigura unitatea poporului belgian și a întări secu- 
ritatea teritoriului lui, guvernul belgian a apărut în ambigua și 
paradoxala ipostază de a încerca să reia politica ante-belică de 
neutralitate, să denunțe angajamentele sale internaţionale sí să 
provoace o defecţiune în sistemul de alianţe și prietenii ale 
Franţei 1). 

Or, Belgia nu a denunţat Tratate si nici nu putea denunța 
angajamentele sale internaţionale, deoarece, pentru un popor mic, 
lealitatea în politica internaţională este poate singura garanție a 
existenţei sale. 

Belgia nu putea reveni la regimul desuet la neutralității ante- 
belice care-și dovedise tragica sa ineficacitate. Este adevărat că 
noua politică a Belgiei îmbracă forma unui regim de neutralitate, 
Dar spre deosebire de « neutralitatea pasivă» dinainte de război, 
a adoptat о « neutralitate activă şi armată ». In locul neutralității 
impuse de celelalte Puteri, Belgia tinde să impună neutralitatea 
ei, în caz de conflict, prin propria ei forță militară. 

Declaraţia regală a precizat direcţia politicei militare belgiene. 

De câţiva ani, problema apărării teritoriului belgian — în 
caz de război — a comportat discuţiuni, dintre Galetiști și De- 
văziști după numele personalităţilor care susțineau tezele, — 
prima de retragerea trupelor în regiunea Anvers şi cealaltă de 
apărare a întregului teritoriu, prin întărirea zonelor frontierelor. 

Tactica de rezistenţă pe linia frontierelor implică un întreg 
program de înzestrare cu material modern şi, mai ales, de pre- 
lungire a serviciului militar dela то—т2 la 18 luni, decretat de 


1) Noua orientare a politicei belgiene, a produs — mai ales în Franţa — 
o profundă impresie. Din comentariile critice ale lui Pertinax în L'Europe 
nouvelle din 24 Octomvrie 1936 şi 27 Martie 1937; Bertrand de Jouvenel, în 
L'Europe Nouvelle din 24 Octomvrie 1936; René Pinon din Revue des deux 
Mondes din 1 Mai 1937, se poate forma o idee a neliniştei şi a nemulțumirii 
pe care a produs-o declaraţia Regelui Leopold, în Franţa. 

Statul Major ca «termenul minim» pentru instruirea trupelor 
şi acoperirea frontierelor. 

Tactica de retragere, — care corespundea cu pregătirea mi- 
litară redusă, de acum câţiva ani, — implica sacrificarea Valoniei 
cu întreaga еі avuţie; descoperirea frontului francez de. Nord şi 
lipsirea Marii Britanii de zona de acţiune pe continent, pe care 
conta Statul Major britanic, mai ales pentru aşezarea bazelor 
aeriene pentru apărarea Londrei și a flotei din Marea de Nord. 

Declarația din 24 Aprilie 1937 precizează opţiunea: Belgia 
este hotărîtă a apăra, cu toate forțele sale, teritoriul ei, Legi mili- 
tare și bugete speciale desăvârşesc opera de pregătire minitară 1); 
la frontierele ei se construiesc fortificaţii și se concentrează trupe 
de acoperire. 


. 

In fond, care este valoarea documentului international din 24 
Aprilie 1927? 

Din punct de vedere juridic 2), el nu înseamnă decât abro- 
garea unor angajamente internaționale cuprinse în termeni mai 
largi în Pactul Societății Națiunilor. 

Din punct de vedere militar, actul a înregistrat $i a favorizat 
politica de înarmare si întărire militară a Belgiei. 

Din punct de vedere al principiilor de politică internațională, 
documentul prezintă originalitatea de a prevedea, — la epoca în 
care Statele revendică reciprocitate si egalitate si în relațiile inter- 
naționale, — un pact de garanție unilaterală condiționat, revo- 
cabil ad nutum și fără contra-prestație. Din punct de vedere 
politic, actul din 24 Aprilie a risipit atmosfera de neîncredere 
care se crease in jurul atitudinei Belgiei. 

Intr'adevšr, când la 14 Octomvrie 1936, Regele Leopold 
III-lea proclamă — în faţa Consiliului de miniștri — că inaugu- 
rează «о politică integral şi exclusiv belgiană» opinia publică 


1) Adoptarea legii militare a prilejuit o vastă campanie politică. Iar dispo- 
ziţiile ei modifică fundamental potenţialul militar al Belgiei. Articolele de mai 
jos cuprind interesante comentarii, fie asupra discuţiei politice în jurul legiilor 
militare, fie asupra noii organizări a apărării naţionale belgiene, fie, în sfârşit, 
asupra problemelor de tactică şi strategie, legate de noua politică militară 
belgiană. 

Robert Leurquin, La loi militaire belge, în L'Europe Nouvelle din 19 De- 
cemvrie 1936; Georges Chalyvel, L'asphect militaire du probleme şi Robert 
Leurquin, Les conséquences pour la defense nationale dela Belgique, ambele în 
L'Europe Nouvelle din 24 Octomvrie 1936; Jean Quatremarre, Sur les Fron- 
tières belges, în L'Illustration, 8 Mai 1937. 

2) Jean Ray face în revista Affaires Etrangeres din Noemvrie 1936 sub 
titlul La position de la Belgique, o analiză a discursului Regelui Leopold, în 
raport cu obligaţiile internaționale ale Belgiei. 

europeană a socotit că asistăm la o nouă victorie a politicei pan- 
germaniste şi că declaraţia regală însemna o detaşare a Belgiei 
din cadrul politicei franco-britanice. 

Când însă, după asidue negocieri diplomatice 1) sí interpre- 
tări contradictorii a apărut textul notei franco-britanice din 24 
Aprilie 1937, și discursurile d-lor Eden si Spaak au arătat «sa 
portée » 51 spiritul î în care s'a semnat actul, s'a putut vedea că nu 
s'a clintit poziţia Belgiei în cadrul Societăţii Naţiunilor și că nici o 
manevră nu poate zdruncina solidaritatea poporului belgian cu 
cel francez şi britanic, solidaritate făurită din camaraderie de 
tranșee, comunitate de concepţii democratice și identitatea inte- 
reselor lor vitale. 


RICHARD HILLARD 


1) După vizetele de pregătire a terenului, ale d-lui van Zeeland la Paris şi 
Paul Hymans Ја Londra, au urmat tratativele Regelui Leopold la Londra, 
între 22 şi 24 Martie, ale d-lui Dr. Schacht la Bruxelles la 13 Aprilie, ale 
d-lui Eduard Daladier la Londra la 21 Aprilie, în sfârșit, ale d-lui A. Eden 
la Bruxelles, între 25 şi 27 Aprilie. 

Discuţia a fost încheiată prin declaraţiile făcute de reprezentanţii celor 
trei State la Consiliul Societăţii Naţiunilor, în ziua de 27 Mai 1937. 


REVISTA REVISTELOR 


STREINE 


LA NOUVELLE REVUE FRANCAISE 
Anul 25 — Nr. 285 — І Iunie 1937 


Corespondenta lui Rainer Maria Rilke cu un з tânăr poet », din саге am 
mai citat câteva fragmente despre poezie, vocaţie poetică si artă, continuă 
a fi publicată în acest număr al revistei. ` 

Ultimele scrisori, ce încheie corespondenţa, tratează o temă, pentru care 
Rilke a arătat o constantă suferinţă de-a-lungul întregii sale opere. 

"7 “anscriem câteva pasaje caracteristice. 

< Dacă simţi că singurătatea d-tale este mare, bucură-te. Căci ce preţ 
poate avea o singurătate care nu este о mare singurătate? Singurătatea este 
unică: ea este prin esenţa еі mare şi greu de purtat. Aproape toţi oamenii 
cunosc anumite ore, pe care bucuros le-ar schimba cu o legătură oarecare, 
oricât de banală şi mediocră ar fi, sau cu aparenţa celui mai mic acord cu 
întâiul venit, fie el şi cel mai nedemn... Dar poate că tocmai aceste ore sunt 
acelea în care singurătatea creşte, iar această creștere este dureroasă... Nu 
te lăsa turburat. Un singur lucru e necesar: singurătatea. Marea singurătate 
interioară. Să te cufunzi în tine însuţi şi timp de lungi ceasuri să nu întâlnești 
pe nimeni acolo —iată unde trebue să ajungi. 


«...Nu te lăsa turburat în singurătatea d-tale, pentrucă simţi dorinţa de 
a ieși din ea. Aceste încercări trebue să te ajute... să-ți lărgeşti singurătatea 
spre o zonă mai bogată şi mai vastă. Oamenii găsesc pentru toate lucrurile 
soluţii facile (convenţionale), cele mai facile dintre soluţii. Totuşi e clar că 
noi nu trebue să urmărim decât dificilul. Tot ce e viu, e dificil, 

Fiecare fiinţă se desvoltă și se apără în felul său și trage din ea însăși acea 
formă unică ce-i aparţine, cu orice preţ şi împotriva oricărui obstacol, 

Puţine lucruri vom fi ştiind noi, dar că trebue să cultivăm dificilul, iată 
o certitudine ce nu trebue să ne părăsească. E bine să fii singur, tocmai pentrucă 
singurătatea este dificilă... 

De asemeni este bine să iubeşti: căci iubirea este dificilă. Dragostea unei 
fiinţe omeneşti pentru alta este poate încercarea cea mai grea, pentru fiecare 
dintre noi, mărturia noastră cea mai înaltă, opera supremă pentru care toate 
celelalte nu sunt decât pregătiri. 


БП 

lată de ce tinerii... nu ştiu să iubească: е un lucru pe care trebue să-l 
înveţe. Cu toată puterea fiinţei lor, concentrată în inima ce bate neliniștită 
91 solitară, ei învaţă să iubească. Orice ucenicie este un timp de închidere în 
sine. Astfel, pentru cel care iubeşte, iubirea nu este multă vreme, până în largul 
vieţii, decât singurătate, singurătate mereu mai intensă şi mai profundă. 
Iubirea nu însemnează dela început a te dărui altuia, а te uni cu altul. (Căci 
ce poate fi uniunea a două fiinţe încă neprecise, neterminate, dependente ?). 
Iubirea este un prilej unic de a te maturiza, de a lua formă, de a deveni tu 
însuți pentru fiinţa iubită o lume distinctă. O înaltă exigenţă, o ambiţie fără 
limită face ca cel ce iubeşte să fie un ales, pe care îl cheamă largul. Tinerii 
nu ar trebui să vadă în iubire decât obligaţia de a se făuri pe ei înşişi... 


...Іһ măsura în care suntem singuri, iubirea și moartea se apropie. Exi- 
genţele acestei redutabile încercări, care este o iubire, nu sunt pe măsura 
acestei vieţi şi noi nu suntem capabili să-i răspundem dela primii noştri pași. 
Dar dacă vom accepta iubirea ca pe o aspră ucenicie, în loc să ne pierdem 
în jocurile facile și frivole care permit oamenilor să se derobeze dela gravitatea 
existenţei, atunci poate că ир progres insensibil, o anumită ușurare vom 
cuceri pentru cei ce vin în urma noastră şi poate multă vreme după noi». 


«... Femeia care trăeşte o viaţă mai spontană, mai fecundă, mai încreză- 
toare, este fără îndoială mai matură, mai aproape de tot ce e uman decât băr- 
batul, mascul pretenţios și grăbit, care ignorează valoarea a ceea се el crede 
că iubeşte, pentrucă el nu e legat de profunzimile vieţii, cum e legată femeia, 
prin însuşi trupul ei. Această umanitate pe care femeia a crescut-o în durere 
şi umilinţă, va apuca ziua în care femeia va face să cadă lanţurile condiţiei 
sale sociale. Şi bărbaţii care nu simt venind această zi vor fi surprinși și învinși. 

Intr'o zi, tânăra fată va exista; femeia va exista. Și aceste cuvinte & fată », 
+ femeie », nu vor mai însemna doar contrariul bărbatului, ci un lucru propriu, 
valorând prin sine însuşi, și nu ca un simplu complement, сі ca o formă, 
completă de viață: femeia în veritabila ei umanitate +. 


REVUE DES DEUX MONDES 
Anul 107 — Тоти! 39, Nr. 2 — 15 Mai 1937 


D. Louis Gillet descrie geneza Expoziţiei dela Paris şi-i definește carac- 
сеги]. După ce descrie muzeele de pe Cheiul Tokio și noul Trocadero, a cărei 
terasă, încadrată de două pavilioane puternice, alcătuește un eveniment, o 
lovitură de teatru arhitecturală, cuprinde într'o schemă savuroasă ansamblul 
Expoziţiei, încheind: 

€...Fără teamă de fanfaronadă, putem afirma că Expoziţia reprezintă 
cea mai mare sforţare care a fost făcută, în acest gen, pentru a pune sub ochii 
lumii, suma muncii omeneşti. Poate că asemenea program întrece, prin înseși 
proporţiile sale, ceea ce este îngăduit să se întreprindă într'un spaţiu de câteva 
luni. Execuţia a întâmpinat sumedenie de obstacole, dintre care cele mai grele 

nu au fost acelea despre саге s'a vorbit mai mult: am crezut că lucrul cel mai 
simplu, pentru a explica anumită încetineală, era să înfăţişez istoricul între- 
prinderii si fazele succesive ale evoluţiei ei. Incepută în toiul unei crize uni- 
versale, atunci când toată lumea era convinsă de nereușita ei, întreprinderea 
a sfârșit prin а ralia mai multă solicitudine decât reușiseră înaintașele ei. 
Graţie răbdării, Franţa a reușit să facă să primeze ideea еі de concordie şi 
de bună voinţă. Dacă acest duh va birui pricinile de ceartă şi de neîncre- 
dere, ea îşi va fi atins obiectul şi se va considera plătită de truda ei». 


Anul 107 — Тоти] 39, Nr. 4—15 Iunie 1937 


D. Robert d'Harcourt, un bun cunoscător al stărilor din Germania, 
face un portret ciudat al generalului Erich Ludendorff, căruia i s'a spus « Na- 
poleonul războiului tehnic », și care singur se intitulează < Feldherr », șeful 
războiului. Geniul tactic al lui Ludendorff, la care se adaogă trăsătura cea 
mai însemnată a caracterului său, îndrăzneala, este universal acceptat. D. 
Robert d'Haraucourt studiază în deosebi activitatea de după război a gene- 
ralului Ludendorff, viaţa lui politică, atât de deosebită de aceea de soldat. 
Se cunoaște rolul pe саге 1-а jucat în tputschuls dela München în 1923, 
pe care fostul șef de stat major al lui Hindenburg şi d, Hitler l-au organizat 
împreună, Dar după eșuarea tentativei, Ludendorff s'a desolidarizat de aceia 
pe care i-a calificat drept < subșefi vanitoși care au o prea înaltă idee despre 
ei însiși ». Când, câţiva ani mai târziu, d. Hitler și-a adus aminte de « șeful 
războiului » si a făcut apel la Ludendorff pentru a candida la preşedinţia 
Republicei Germane, înfrângerea acestuia a fost și mai umilitoare, Fostul 
șef de stat-major al marelui război n'a reușit să întrunească decât vre-o 200.000 
de voturi. « Cu sensul său realist, а. Hitler vede că s'a înșelat, că numele, 
dela care nădăjduia un sprijin în propagandă, a pierdut orice putere de asalt 
și de priză asupra maselor, că Ludendorff este un manechin de neîntrebuințat 
pentru propaganda electorală în avalanșă +. Puntea dintre d. Hitler şi Lu- 
dendorff s'a rupt prin urmare. 

Ludendorff a încercat o mare amărăciune. Avea orgoliul omului care se 
considera singurul șef posibil, şi nu ierta naţional-socialismului că acesta 
nu-l tolera decât са o forţă auxiliară. Ludendorff n'a putut să se resemneze 
niciodată la roluri secundare şi a vrut totdeauna să ocupe singur afişul. 
In 1932, în preziua preluării puterii de Führer, Ludendorff îi consacră trei 
broşuri: Hitler vinde Germania Papei dela Roma, Hitler demascat și Să ieşim 
din mocirla brună, broșuri care conţin poate paginile cele mai violente care 
s'au scris cândva împotriva șefului naţional-socialismului. 

lată că Ludendorff se manifestă şi în ipostază de profet. In vila lor dela 
Tutzing, generalul şi soţia sa, d-na Dr. Mathilde Ludendorff, medic neu- 
rolog, își iau misiunea să înzestreze Germania cu o credinţă nouă. Sanctuarul 
lor religios este, în acelaș timp, o uzină de roman-foileton. є Villa dela Tutzing 
seamănă cu un azil de nebuni și cu o dugheană de anticar •. Soții Ludendorff 
demască adversarii omenirii, care sunt dușmanii particulari ai sufletului 

german: franc-masoneria, marxismul, evreii și iesuitii. Ludendorff combate 
Compania lui Christos, militează pentru + războiul împotriva lui Iuda şi Romei + 
și, iscodind izvorul răului, îl găseşte în creștinism. Doctrina lui e următoarea: 
Este o antinomie ireductibilă între creștinism- şi sufletul german, pentru 
care creștinismul reprezintă toxina specifică. Germanul creează pe Dum- 
nezeu în el însuși, $1 orice aport din afară, revelaţie, mântuire, etc., sunt pen- 
tru el un factor de desagregare si reprezintă o doctrină care concură la de- 
căderea lui. Germanul nu trebue liberat prin Christos, ci trebue eliberat de El. 

“Toată latura dogmatică a teoriei lui Ludendorff este tributară soţiei sale, 
Acest lucru reiese din deferenţa cu care vorbește de + marea filosoafă, d-na 
Dr. Mathilde Ludendorff ». De pildă, Ludendorff scrie sentenţios: + Scrie- 
rile Doctorului Mathilde Ludendorff conţin mai multă substanță decât opera 
completă a lui Kant si Schopenhauer », $1, în altă parte, proclamă simplu şi 
împăcat cu sine însuși: ¢ Lumea va avea să aleagă între Iisus Christos şi filo- 
sofia Mathildei Ludendorff 5... După împăcarea sa cu cancelarul Hitler — 
împăcare spectaculoasă, ale cărei mobiluri sunt greu de înţeles până acum 
— generalul vestește lumii: « Pentru întâia oară, de când există universul 
şi omenirea, s'a dat un răspuns, un răspuns nediscutabil, problemelor lumii, 
vieţii, morţii, raselor şi popoarelor. Acest răspuns a fost dat de filosoful Ma- 
thilde Ludendorff. Mathilde Ludendorff a dat o bază solidă vieţii individuale 
a fiecărui German, уоіпўі de viață a Germaniei, în opoziţie cu doctrina 
creştină, саге desrădăcinează popoarele. Acesta e un eveniment menit să 
sguduie lumea ». 

Proclamaţie mai de grabă emoţionantă decât ridiculă prin enormitatea ei. 


REVUE DE PARIS 
Anul 44 — Nr. 12 — 15 Iunie 1937 


Ce reprezintă аха Roma—Berlin? Iată o întrebare nicidecum lipsită de 
interes, după vizita mareșalului von Blomberg la Roma și a baronului von 
Neurath la Belgrad, Sofia și Budapesta. Politica de a se rezema succesiv, 
cum е cazul în ultimii cincisprezece ani, pe Londra împotriva Parisului, 
apoi pe Paris împotriva Londrei sau pe Londra şi Paris împotriva Berlinului, 
în sfârșit, pe Berlin împotriva Londrei și Parisului, este un joc care, pentru 
moment, e în măsură să asigure succesul diplomaţiei italiene, dar care con- 
tribue însă să întreţină acea atmosferă de quasi neîncredere ce domnește în 
multe ţări cu privire la Italia. + Cu tot aparatul cu care se înconjoară, este о 
politică de slăbiciune. 51 Italia nu ignorează acest adevăr >. 

Fie că Italia își dă sau nu-şi dă seama, impresia că ne găsim în prezenţa 
unei politici de slăbiciune se degajă limpede, mai ales din situaţia de fapt. 
Căsătoria italo-germană din 25 Octomvrie 1936, fost-a o căsătorie de necaz, 
de dragoste sau de rațiune? Câte puţin din câte-și trele, adaogă autorul ano- 
nim al studiului, în nici un caz însă n'a fost o căsătorie al cărei mobil să fi 
fost banii. Acordul — acordul nescris — a însumat o serie de capitole active; 
acelea care se referă la Rusia Sovietică, la Spania, la Extremul-Orient, la 

Anglia, la Franța, ţări față de care Germania si Italia urmau să aibă în prin- 
cipiu, iniţiative şi reacțiuni comune, şi capitole negative, acelea relative la 
Europa centrală şi dunăreană şi la Balcani, unde interesele germane şi ita- 
liene par a fi opuse şi contradictorii. Colaborarea celor două puteri în cealaltă 
parte a globului nu este posibilă, decât dacă se înlătură acest măr al discordiei. 
De aceea, era suficient ca Roma și Berlinul să-şi ia angajamentul să nu se 
jeneze reciproc; în acest scop trebuiau să-şi repartizeze zonele de expansiune, 
fiecare fiind liberă să-şi exploateze,după bunul ei plac, domeniul ei de influenţă. 
+ Or faptele au dovedit, de atunci, că tocmai acolo, la această răscruce pri- 
mejdioasă a Europei, în care scepticii aşteptau ciocnirile socotite inevitabile 
între noii asociaţi, înţelegerea a funcţionat cu maximul de perfecțiune». 

In realitate, Italia a renunţat la locul privilegiat pe care și-l dobândise 
în Austria, şi pe care l-a negociat cu o ipotecă asupra succesiunii unei părţi 
din Mica Inţelegere; însă aceasta n'a murit și guvernele din Belgrad şi Bu- 
curești văd tocmai în apropierea de Italia, posibilitatea de a-și asigura propria 
lor apărare împotriva penetraţiunii germane. Colaboratorul anonim al Re- 
vistei se întreabă dacă unitatea italo-germană nu ascunde tendințe adânc 
diferite: 

+ Punctul asupra căruia cei doi bărbați de Stat par а fi sincer de acord, 
e necesitatea de a rupe sistemul care e compus de o parte de Franţa și Anglia, 
de altă parte de U,R.S.S. şi Mica Înţelegere. Acordul franco-societic este 
denunțat întruna și sub toate formele, са o ameninţare pentru Europa, Sis- 
temele de securitate colectivă sunt privite ca utopii primejdioase. Con- 
серўа unui Locarno Nr. 2, căruia sar ralia Berlinul şi Roma, exclude orice 
legătură cu securitatea orientală. Germania vede însă, în această manevră, 
speranţa de a obţine libertate de acţiune în răsărit, Ea doreşte penetraţiunea, 
paşnică sau nu, în Orient. Și ce ar deveni atunci bastioanele slabe pe care 
perseverenţa italiană le cimentează în Europa balcanică? ». 

+ Oare Italia împărtăşeşte acest vis german ? Nu, Ceea ce visează d. Musso- 
lini este, după năruirea ultimelor temelii a edificiului european, în care nu-şi 
găseşte locul, stabilirea acelei înţelegeri între marile puteri al cărui proiect 
l-a schiţat în pactul în patru. De data aceasta, ar fi vorba de un pact lărgit, 
de vreme ce Polonia ar fi învitată să colaboreze 1а el, însă principiul ar fi acelaşi. 
E verosimil că în concepția mussoliniană axa Berlin—Roma ar subsista, şi 
ar fi menită să fie elementul motor al grupului marilor puteri, din care Rusia 
ar fi exclusă; însă Germania аг fi 4 fixată », prin însăși colaborarea cu na- 
ţiunile occidentale, şi Italia nu s'ar găsi singură faţă de еа». 


REVUE POLITIQUE ET PARLEMENTAIRE 
Anul 44, Nr. 510.— ro Mai 1937 


D. Y. M. Goblet studiază problema politicii musulmane britanice. Islamul 
şi-a întins domeniile sale teritoriale și maritime în jurul articulaţiilor celor 
mai importante ale lumii vechi, acolo unde se întâlnesc Asia şi Africa şi unde 
acestea se leagă de Europa, la ambele extremităţi ale Mediteranei. Intre cei 

doi poli ai puterii sale: Regatul-Unit și Imperiul indian, se întinde adevăratul 
domeniu oceanic al Marei Britanii, astfel încât are mii de mile de graniţe 
cu Islamul. Aproape o cincime din cei 493 de milioane de locuitori ai Impe- 
riului britanic sunt musulmani, $1 această sută de milioane de adepţi ai Cora- 
nului reprezintă aproximativ o jumătate din popoarele ce se închină lui Mo- 
hamed. 

De aceea, diplomaţia britanică a întreprins organizarea politică а terito- 
riilor locuite de musulmani sau, cel puţin, a acelor arabe şi, în deosebi, penin- 
sula arabă, care е, în acelaşi timp, inima Islamului si răscrucea în jurul căreia 
circulă marile căi imperiale britanice. Inima Islamului bate în Arabia. Insă 
aceasta nu vrea să spună că tot acolo se află şi capul Islamului și, mai ales, 
al Islamului modern. E de înțeles că Anglia nu s'a compromis ajutând ре 
șeriful Hussein să-şi realizeze visul ambițios când s'a proclamat є Rege al 
Arabilor », nici acela al fiului său, Feisal, саге a încercat să întemeieze un 
imperiu arab. Dimpotrivă însă, a ajutat şi pe unul si pe celălalt, și i-a făcut 
suverani, unul în Hedjaz, altul în Irac, în timp ce fratele mezin al lui Feisal, 
Abdullah, a ajuns emir în 'Tranjordania. Și rege al Arabiei, mai exact al Ara- 
biei saudite, care a reunit Nedjidul cu Hedjazul, a ajuns sultanul uhabit din 
Riyadh, Ibn Seud. 

In ţările musulmane, mai puţin evoluate ca cele occidentale, Marea Bri- 
tanie a simţit că este în interesul ei însăşi să colaboreze la desvoltarea și evo- 
luţia lor, ca să le ridice pe un plan politic în care să fie posibil ca tratatele 
încheiate cu ele să fie respectate. In acest sens, Anglia avea de ales între două 
sisteme: sau să conducă aceste state astfel ca interesele britanice să nu sufere, 
sau să contracteze cu ele alianţe, care să mulțumească exigenţele militare și 
interesele ambelor părţi. 

Prima metodă e aproape perimată, căci actualmente se practică cel de-al 
doilea, procedându-se la creaţii politice pe care nimeni, înainte de război, 
nu le-ar fi bănuit realizabile. In țările musulmane, de abia ieșite de sub domi- 
пайа turcă, Marea Britanie a delimitat, a organizat şi а desvoltat trei state, 
până ce a reușit să le prezinte lumii civilizate: Iracul, Arabia și Egiptul. Două 
noi state sunt în formaţie: 'Tranjordania și Palestina. Și de aceste creaţii 
putem apropia evoluţia recentă din India. Fără îndoială, aceste state rămân 
Jegate prin tratate de Anglia, ceea ce reprezintă o evoluţie de același tip, care 
a transformat Imperiul britanic într'un Commonwealth de națiuni libere 
unite, așa cum nu există altele pe pământ. 


Anul 44 — Nr. 511 — ro Iunie 1937 


D. Angel Marvaud consacră un articol interesant Bascilor, cu ocazia 
participării lor la războiul civil spaniol. Ceea ce a contribuit mai mult să se 
теппе până în prezent unitatea ținuturilor basce, este faptul că poporul 
basc, în unanimitate, se consideră legat de religia catolică şi ţine cu dârzenie 
la vechile sale libertăţi. Astăzi însă se pare că Biscaya și Guipuzcoa au pus, 
înainte de toate, chestiunea libertăţilor regionale, câtă vreme Navarra şi 

Alava subordonează atitudinea lor problemei religioase. Aici este cheia 
dramei prin care trece astăzi poporul basc. <€ Dacă amintirea vechii lor inde- 
pendenţe n'a dispărut niciodată în amintirea Bascilor, aspiraţiile lor, sub о 
formă modernă, nu s'au întruchipat decât într'o epocă recentă зі, în bună 
parte, în urma trezirii ideilor regionale în Catalonia. Adevăratul întemeietor 
al « bizkaitarismului » sau naționalismul basc, Sabino Arana-Goiri, fusese, 
fără îndoială, influenţat de ceea ce se petrecea la Barcelona, în timpul în 
care îşi făcea studiile la Universitatea din capitala Cataloniei. După exemplul 
catalaniştilor din acel timp, а vrut şi el să restitue în loc de cinste limba 
ţării sale, a reînviat istoria bască şi a rezumat revendicările basce, în această 
formulă pe care partizanii săi s'au străduit să o concretizeze când, trei ani 
după moartea şefului lor, au elaborat, într'o adunare care s'a ţinut la Bilbao 
în 1906, programul partidului: € Juan Goikua et a Lagi-Zarra 2 — Dumnezeu 
și vechile legi, formulă care nu e lipsită de măreție. 


L'EUROPE NOUVELLE 
Anul 20, Nr. 1.004.— 8 Mai 1937 


D. Th. Bernard discută problema aprovizionării Germaniei cu materii 
prime. In ultimul timp, asistăm la un reviriment a situaţiei principalelor eco- 
nomii militare europene: noua desvoltare а fabricaţiilor militare franco-bri- 
tanice amortizează, din ce în ce mai mult, ritmul înarmării germane, şi e destul 
de puţin probabil za Germania să poată ieşi învingătoare din lupta angajată 
actualmente pe piața materiilor prime. Această părere e de altminteri împăr- 
tăşită şi de anumite cercuri germane, al căror cuvânt a influenţat, în oare- 
care măsură, politica generală a ţării. Şi această împrejurare trebue în legă- 
tură cu unele informaţii recente, cu privire la eventualitatea unei apropieri 
germano-sovietice. 

Intr'adevăr, din punct de vedere strict economic, Reichul şi U.R,S.S. sunt 
făcute să se înţeleagă şi ambele state ar găsi avantaje certe într'un eventual 
acord: Rusia ar furniza materii prime Germaniei, care, la rândul ei, ar putea 
să servească Uniunea Sovietică cu incontestabila ei experiență în materie 
industrială. Un asemenea acord ar putea să se întemeieze pe un schimb de 
produse brute, contra mașini perfecționate, procedee de fabricaţie speciale, 
brevete, etc. 

In situația actuală a diplomaţiei europene, asemenea consideraţii ar putea 
produce surprindere. Nu trebue totuși să uităm că, în ultimii ani, au avut loc 
mai multe tentative de apropiere economică între Moscova şi Berlin, iar în 
1935 s'a căzut la o înţelegere pe baza unui credit de 2oo de milioane de mărci, 
acordat de Reich, Rusiei. Apoi trebue să nu pierdem din vedere că diplomaţia 
germană e susceptibilă să facă schimbări de front surprinzătoare, asemenea 
acelora pe care le-a operat în chestiunea coridorului polonez și a Austriei. 
In ce priveşte U.R.S,S., ea s'a înţeles foarte bine şi a adus mari servicii Ger- 
maniei social-democratice, a cărei ideologie ега, de sigur, mai opusă de aceea 
a ei, decât este ideologia naţional-socialistă. .. 

Din restul sumarului, semnalám: Convocarea biroului Conferinţei dezar- 
mării de Pierre Brossolette; Biocusul dela Bilbao şi dreptul ginţilor de Georges 
Scelle și René Cassin; Bugetul englez de Robert Marjolin. 


LE MOIS 
Nr. 77 — lunie 1937 


Intrun studiu întitulat + Știință fragmentară, ştiinţă enciclopedică şi 
morală +, d. J. Delevsky analizează discursul pronunţat de curând la Insti- 
tutul Regal Britanic de romancierul H. G. Wells, în care acesta a emis ideea 
unei € enciclopedii mondiale », lucrare al cărei rost ar fi să repare imperfec- 
ţiunile ştiinţei moderne, de care lumea a luat cunoştinţă de-a-lungul anilor 
turburi care au urmat dela 1914 încoace. Tratatele de pace din 1919 și 1920 
sunt caracterizate de Wells prin ignoranţa si lipsa de înţelegere а realităţilor 
sociale şi economice. Wells se referă la cunoscuta lucrare a lui J. M. Keynes, 
Urmările economice ale păcii, din care reiese că bărbaţii de Stat care-şi exer- 
cită autoritatea asupra noastră nu cunosc nicidecum chestiunile care le sunt 
încredințate. € Nimeni nu ştie prea multe lucruri, dar, ceea ce e grav, e că 
ei nu ştiu nici ceea ce trebue să le fie cunoscut. Ei privesc lucrurile într'un 
fel oarecare; această soluţie oarecare va avea urmări; dar ei nu pot sau nu 
vor să ştie care vor fi aceste urmări ». 

Wells critică apoi utilajul mental insuficient » care a slujit la crearea 
Societăţii Naţiunilor. Таг ultimii 18 ani de după război, Well îi caracteri- 
zează ca un şir de paroxisme, de mișcări violente de mase prost îndrumate, 
de agitaţii lente şi de acţiuni convulsive. 

Wells îşi pune întrebarea dacă cunoaşterea științifică și gândirea specia- 
lizată nu pot fi puse în raport, în mod util, cu conducerea Statului, și răs- 
punde negativ, căci, din punct de vedere al vieţii în genere, oamenii de ştiinţă, 
artiştii $1 filosofii, intelectualii specializaţi, nu constituesc «0 elită» care ar putea 
fi utilizată și mobilizată pentru o acţiune colectivă, căci ei formează o adunare 
extraordinar de complexă, şi calitatea lor comună cea mai de seamă este con- 
centrarea fiecăruia într'o retragere relativă, în care fiecare își urmează pro- 
pria sa linie. Ei nu au nici una din calităţile care izvorăsc din practică, 
activitate şi interese comune, pe care le posedă, de pildă, legistii, medicii 
și reprezentanţii profesiunilor organizate social, în adevăratul sens al cuvân- 
tului. 

Un specialist 4 distins š este preţios în funcţie de darul său. Nu rezultă 
însă de aici că ar fi un om superior, din punct de vedere al criteriilor generale. 
Prin însuși faptul al specializării sale, poate să aibe mai puţin spirit practic 
şi competenţă decât un om mijlociu. + Vrem ca știința şi nu oamenii de știință 
să însuflețească pe oamenii noștri politici și să conducă lumea +. 

Aici apare la Wells ideea unui nou organ social, unei noi instituţii, pe 
care о întitulează Enciclopedia mondială şi саге ar avea rostul să transforme 
calitatea mentală a lumii noastre şi să influenţeze asupra vieţii politice, sociale 
şi economice cotidiane. Această instituţie ar aduce elementul care lipseşte 


REVISTA REVISTELOR 473 


mecanismului social modern; conexiunea necesară între părţile perceptibile, 
informaţia şi organizarea puterii. 

Din punct de vedere 2! cetățeanului, Enciclopedia mondială s'ar traduce 
printr'un șir de volume în care s'ar găsi, scrise într'un limbaj limpede şi ре 
înţelesul tuturor, expunerea principiilor directoare ale rânduielii noastre 
sociale, schema şi particularităţile de căpeteme ce sunt necesare să fie cu- 
noscute în toate ramurile de activitate, un tablou exact şi amănunţit al uni- 
versului nostru, o istorie generală a lumii şi, în caz de nevoie, un sistem com- 
plet de referinţe la primele izvoare ale cunoașterii. In domeniile, în care ar 
exista mari varietăţi de metode şi păreri, s'ar găsi expuneri şi argumente în- 
grijit alese, în locul părerilor rezumate. Noua Enciclopedie mondială ar trebui 
să cuprindă citate alese şi extrase culese cu mare îngrijire, cu aprobarea auto- 
rităților eminente, în fiecare materie, riguros verificate şi prezentate în mod 
critic. Nu ar fi deci un amestec, ci o concentrare, o clarificare, o sinteză, care 
ar trebui revăzută necontenit și corectată de gânditorii originali din întreaga 
lume. 

Din restul sumarului, însemnăm: Puterile democrate unite pentru pace, 
de Pierre Descaves; Poate reuși misiunea d-lui Van Zeeland în Statele- Unite ? 
de Florian Delhorbe; Cabinetul Tătărescu și politica românească, de Constant 
Ionescu; Influenţa literaturii și artei franceze în Elveţia, de G. de Reynold; 
Tâlmăcirea Angliei : III. Empirismul, de Daniel Orme. 


DIE MUSIK 
Anul 39.— Caetul 8.— Ma. 1937 


Iată o statistică interesantă a capelelor (orchestre) populare germane. In 
anul 1936 au funcţionat și au activat în Germania 8.082 capele populare, 
ceea ce reprezintă un spor de 2.000 de unităţi, în raport cu anul 1935. Aproape 
jumătate din ele (4.010) sunt compuse numai din instrumente de suflat, 12% 
sunt orchestre de mandoline şi ghitare, 12% orchestre de amatori, 10% orche- 
stre de acordeoane, 5% asociaţii muzicale de ўќегӣ, 1,5% orchestre de har- 
monici de gură. 

Interesantă e repartiţia acestor orchestre, pe provincii. In timp ce în 
partea răsăriteană a Germaniei, muzica populară nu e cultivată cu prea multă 
râvnă, în Palatinat și în Germania de Sud-Vest se remarcă un mare avânt 
în această direcţie. Germania de Sud-Vest, cu s milioane de locuitori, are 
astăzi aproape 2.500 de capele sau 30,95% din numărul total al capelelor 
populare; în schimb însă, Prusia Orientală, cu mai bine de 2 milioane de 
locuitori, are numai 27 de capele, și acestea de amatori. După Germania de 
Sud-Vest, urmează: Westfalia și Rinul inferior cu 868, Bavaria cu 819, Saxo- 
nia cu 735, Germania mijlocie си 619 şi Berlin-Brandenburg cu 51$ capele. 

Demne de semnalat următoarele studii: Un manuscris al lui Brahms cuprin- 
2ând lista operelor sale de Alfred Orel; Haydn şi Mozart de Rudolf Gerber; 
Robert Schumann în relaţiile sale cu Johannes Brahms de Wolfgang Boetticher; 
Cine a pregătit reîntoarcerea lui ў. 5. Bach de Friedrich Baser; Din viața Jennyei 
Lind de Hans von Wagner. 

Bogatš rubrica informativš asupra activitátii muzicale din Germania, care 
ne semnalează reprezentarea în primă audiție a următoarelor opere noi: 
Extrablâtter de Nico Dostal (Bremen); Inka de Albert Henneberger (Chem- 
nitz); Das Wunder de Hugo Hermann, după textul lui Georg Schmiickle şi 
Rembrandt van Rijn de Paul von Klenau (Stuttgart). Afară de acestea, la 
Mannheim s'a reprezintat, într'o versiune nouă, Prinz Caramo de Lortzing,— 
autorul Armurierului, — partitură care nu a mai fost niciodată executată dela 
prima ei audiție, în 1839, iar la Leipzig s'a jucat < Visul unei nopți de vară» 
de Shakespeare, renunţându-se la muzica de scenă obișnuită, Uvertura cu 
același titlu a lui Felix Mendelsohn-Bartholdy, care a fost înlocuită cu parti- 
tura pe care Hans Stieber a prelucrat-o după muzica operei The Fairy Queen 
de Henry Purcell. 


LE TEMPS 
Anul 77 — Nr. 27.678 — 19 Iunie 1937 


In cronica sa săptămânală, d. Florent Schmitt, distins compozitor și mem- 
bru al Institutului Franţei, consacră mai bine de jumătate de foileton, mani- 
festărilor muzicale românești dela Paris, pe care îl reproducem în întregime: 

« Asistăm la Teatrul des Champs Elysées la о € expoziţie > în două compar- 
timente de muzică simfonică românească. La primul concert, după agrea- 
bilele Cântece și Colinde extrase din Divertismentul rustic al lui Sabin Drăgoi, 
ale cărui teme sunt împrumutate din folklorul ardelenesc, un Cântec elegiac 
de d. Cuclin, închinat amintirii maestrului său Vincent d'Indy, şi o pito- 
rească Piaţă de Mihail Jora, în care remarc, într'o orchestră foarte colorată 
curioase efecte de harpă, ascultăm un Capriciu românesc, de Marcel Mihalo- 
vici. V'am vorbit deseori de acest tânăr muzician atât de înzestrat şi, cu toate 
că de formaţie semi-franceză, atât de nedesrădăcinat legat prin inimă și spirit 
de scumpa lui patrie a doinelor. Această nouă partitură nu e întru nimic in- 
ferioară celor mai vechi, din punctul de vedere al invenţiei și al varietăţii. 
Cu toate că autorul, lipsindu-se, după părerea mea, oarecum paradoxal, într'o 
lucrare de aşa veselă exuberanţă, de nepreţuitul aport al trombonilor, se 
consideră fericit că a salvat din această hecatombă voită, doi corni, două 
trompete şi o percusiune ușoară, şi: reușește minunea, cu toată această orchestră 
redusă, a unei orchestre minunat sonore, ba chiar strălucitoare. Imaginate 
după spontaneitatea şi naivitatea populare, aceste Яапўигі se succed şi se 
precipită într'o înfocare sălbatecă, quasi satanică. Și introducerea pastorală 
care le precedează este de o atmosferă delicioasă, în melancolia cornilor în 
surdină şi a oboiului pierdut în visarea sa, pe când ţinuta corzilor, în încincită 
octavă, crează un fond plin de mister și de poesie. Incă dela primele măsuri, 
ne dăm seama că ne găsim în prezenţa unui muzician într'adevăr născut 
pentru muzică ». 

« Condus de George Enescu, cu o mişcare sobră si afectuoasă, concertul 
ne-a rezervat câteva lucrări ale autorului acestui minunat, incomensurabil 
Oedip, care reapare în acest moment la Operă, pentru şi mai marea lui onoare 
şi pentru marea noastră bucurie şi care, de altminteri, n'ar fi trebuit niciodată 

şi nu ar trebui să mai dispară vreodată, căci Opera nu va avea deseori norocul 
unei opere atât de puternic, atât de genial concepută și realizată. Deci, Enescu 
ne-a făcut să ascultăm, între două rapsodii româneşti, aceşti vechi prieteni 
din copilărie, încă împodobiţi de o graţie, de o ingenuitate precoce, care vor 
fi totdeauna cel mai preţios apanaj al unui muzician la douăzeci de ani, Suita 
în do pe care ne-a înfăţişat-o la Chatelet în 1929. Lucrare de o măestrie extra- 
ordinară, această suită adaogă, la rara ei valoare intrinsecă, o atracţie deose- 
bită; аге o istorie, Scrisă în Decemvrie 1915, câteva luni înainte de intrarea 
României în război, cu ocazia retragerii armatei române în 1917, manu- 
scrisul a fost depus, odată cu Tezaurul român, pentru a fi adăpostit la Kremlin. 
'Timp de opt ani, autorul n'a mai auzit vorbindu-se de partitura sa. In sfârșit, 
prin intermediul ambasadei Franţei, administraţia Sovietelor l-a restituit 
intact 91 fără să fi schimbat о notă măcar, adaogă glumeţ autorul. Trebue să 
ne bucurăm. Ar fi fost de desnădăjduit ca, pe chestiuni politice, să fi fost 
lipsiţi de o capodoperă», 

q Suita se compune din șapte bucăți. Din păcate, dimensiunile progra- 
mului şi mai ales al repetiţiilor mau îngăduit, de data aceasta, decât audiţia 
următoarelor: Uvertura, Giga, Menuet şi Bourrée. Am pierdut Sarabanda, 
Grave și Aria. In fond, sunt bucăţile tradiționale la maeștrii veacurilor al 
XVII-lea si al XVIII-lea. Dar cât de întinerite aici | Ar fi necuviincios să în- 
trebuințăm termenul că atâția muziciani mediocri s'au înverșunat să le în- 
josească prin pastișă. Numai cadrul rămâne cel vechi. Si unele părţi sunt 
amplificate în mod considerabil, George Enescu care are idei mari, vrea forme 
mari şi spaţii mari. Discipol al lui Gabriel Fauré și a lui André Gedalge, 
dacă datorește, celui dintâi, eleganța contururilor melodice și subtilitatea 
armoniilor, neașteptatul modulaţiilor, dela cel de al doilea a cules această 
putere în construcţie, această dumnezeiască independenţă de scris care, ştiu, 
nu sunt decât mijloace, dar fără care n'ar fi sprijinit atât de solid, calități 
mari personale, dintre care o abundență de invenţie, o bogăţie ritmică și 
polifonică necesare, o coloare orchestrală splendidă, Suntem literalmente 
copleșiți de muzică, de o muzică semeaţă, îndrăzneață, fără preocupări de 
modă şi de cenacluri, o muzică саге nu e datoare decât ei însăși», 


« Al doilea concert a debutat cu uvertura Actdon de Alfred Alessandrescu, 
de o ţinută serioasă și gravă care, câteodată, fără să aştepte măcar ceasul unei 
pedepse oarecum disproporţionate cu vina, merge până la austeritate, ceea се 
îi conferă în spațiu, o durată pe care poate că n’o are în timp. lată, apoi, de 
Mihail Andricu, un dans pe un motiv popular, pagină simplă, curată şi cu o 
mişcare agreabilă. V'am vorbit de Concertul românesc al lui Stan Golestan, 
de mai multe ori executat la Paris, ale cărui trei părţi se succed cu o lăudabilă 
varietate. Insemnăm în Allegro moderato iniţial, de atmosferă care aduce 
de departe aminte de Simfonia spaniolă, lunga frază a vioarei solo care, dela 
extremul acut al corzii de la, recade cu graţie pe a patra coardă; apoi tema 
frumoasă atât de duios suggestivă din Andantino, alura jubilantă din Rondo 
final, foarte strălucitor. Şi d-ra Lola Bobescu, prin jocul ei svelt şi seducător, 
a contribuit, în mod deosebit, la farmecul ambiant $. 

s Variațiile ре o temă originală de Ionel Perlea se desfășoară poate puţin 
cam prea îmbelșugat. Insă e atâta muzică, încă dela început atrăgătoare, fre- 
mătând toată de o sensibilitate sí de o viaţă foarte personale şi foarte noi. 
Le-am asculta din nou cu plăcere. La fel şi Praznicul de Dinu Lipatti, extras 
din suita Șătrarii, ale cărui scântei de spirit poznașe si pline de duh au pro- 
vocat, în asistenţă, surâsuri pline de recunoştiinţă, și Dela Matei Сейте, operă 
bufă, în care Ion Nonna Otescu face să defileze sub ochii noştri, cu mult 
humor, câteva scene de existenţă trepidantă a «є misticilor» rabelaisieni de 
odinioară. Mai ales cel de al doilea tablou, Dansul călugărilor, este de o sa- 
voare și de о truculenţă irezistibile 2. 


LE NOUVELLES LITTERAIRES 
Nr. 766 — 19 Iunie 1937 


Comentând manifestaţiile muzicale care au avut loc la Paris, cu ocazia 
Expoziţiei, d. André George scrie următoarele despre concertele simfonice 
dirijate de d. George Enescu şi consacrate exclusiv muzicei româneşti : 

s Demonstrația cea mai strălucită a săptămânii ne-a fost oferită de Ro- 
mânia. Un ansamblu armonios de programe simfonice, de şedinţe de cameră, 
de folklor, a însoţit reluarea lui Oedip la Operă. Şi, fără îndoială, numele 
glorios al lui George Enescu figurează, în mod obligatoriu, în fruntea tinerei 
Școale româneşti. Nici unul nu e mai muzician са el, nici unul nu e mai 
devotat muzicii. De altminteri Enescu a prezentat în persoană cele două 
concerte simfonice, conducând în prima seară Orchestra Colonne și în cea 
de a doua Orchestra Lamoureux. Am gustat o excelentă culegere de artă 
românească, Dacă compozitori ca Enescu sau Mihalovici aparțin cu totul 
lumei muzicale a Parisului nostru, nu era de loc de prisos să ni se ofere să 
ascltăm pe Nonna Otescu si Lipatti, Rogalski şi Perlea, Drăgoi, Jora, Cuclin, 
Alessandrescu, fără să uităm pe Stan Golestan, român dela Paris ca şi Mi- 
halovici ». 

4 Ceea ce mă izbeşte la toate aceste lucrări, este onestitatea meșteșugului, 
soliditatea materiei. Regăsim mai bine deodată influenţa directă a meșterilor 
noştri francezi, la aceşti artişti, care, ce e drept, adesea au venit să le solicite 
învățătura. Insă, din capul locului, cântecele şi danţurile patriei lor îi inspiră 
de-a-lungul întregii lor activităţi; nu e o simplă chestiune de titlu dacă un 
Golestan sau un Mihalovici ei înşişi au ţinut, în ultimele zile, să se exprime 
întrun Concert românesc sau întrun Capriciu românesc. O lucrare mai occi- 
dentală ca Actfon de d. Alessandrescu este originală prin calitatea orchestrei, 
alegerea temelor și siguranța orânduirii lor arhitecturale. Mă gândeam mai ales 
la ea, adineaori, insistând asupra îngrijirii tehnice revelată de aceste lucrări ». 

4 Corala Carmen, însufleţită de d. Kirescu, muzician şi muzicolog, cred, 
dovedeşte în chip măreț, seva și strălucitoarea bogăție a României muzicale. 
E acolo o disciplină şi o mişcare, o rigoare și o varietate, un sens popular și 
о perfecţiune, care așează această asociaţie în primul rând al marilor grupări 
naţionale. Si pentru Franţa este o plăcere plină de gratuitudine să întâmpine 
astfel strădania admirabilă şi frumoasa reuşită artistică a unei ţări amice». 

Nr. 768 — 3 Iulie 1937 


Interesante preciziuni aduce André Gide asupra literaturii, în legătură 
cu problemele sociale, afirmând încă odată principiul de autonomie a artei. E 
o atitudine normală pentru autorul « Incidenţelor », dar nu e rău că André 
Gide militantul dovedeşte a nu fi uitat pe André Gide criticul. 

4 Toată viața mea am crezut și am scris că chestiunea morală era singura 
de rezolvat — sau cel puţin esenţială — şi că omul valorează mai mult decât 
oamenii. Astăzi cred la fel, dar am băgat de seamă că trebue să le dăm oame- 
nilor existenţa materială, înainte de a le vorbi despre suflet. Nu spun că 
chestiunile materiale sunt mai importante decât chestiunile morale, nu, nu 
cred aceasta: dar atâta vreme cât aceste chestiuni materiale nu vor fi rezolvate, 
nu vom putea face nimic». 

¢...De sigur, nimic nu este mai grabnic decât necesitatea de hrană, dar 
de asemeni nimic în om nu este mai puţin interesant. Numai de aici mai 
departe opera de artă, dansul sau cântecul, se pot desvolta. Este într'adevăr 
o caracteristică a literaturii franceze de a fi opera unor oameni sătui şi fără 
nici o grijă pentru chestiunile materiale. De aici, posibilitatea unei eflorescenţe 
adesea perfectă, De aici de asemeni depărtarea ei de realitate, tendinţa ei de 
a se pierde în abstract și în factice. 

„ . Dar câţi oameni пе par astăzi 4 interesanţi +, numai pentrucă sunt mize- 
rabili... că trebue să ne ocupăm astăzi înainte de orice să-i hrănim pe cei 
ce suferă de foame, de sigur este evident, dar aceasta nu are nimic de a face 
cu arta. Neliniștea actuală, urgenţa necesităţilor materiale falsifică si per- 
vertesc orice alte chestiuni, decât pe cele sociale. Dar putem afirma că o 
literatură este rea și + burgheză + numai pentrucă se ocupă cu oameni sătui? 
Mă tem că toată această literatură populară, populistă şi proletariană, va 
provoca zâmbete înainte de a fi trecut douăzeci de ani. 


ROMÂNEȘTI 


VIAȚA ROMÂNEASCĂ 
Anul XXIX — Nr. 4-5 — Aprilie—Mai 1937 


Ultimul număr ce precede o nouă refacere a bătrânei reviste. Număr de 
lichidare, pentru a face loc unui nou ciclu în viaţa frământată a € Vieţii Româ- 
nești +. Ca si cum ar fi vrut să ilustreze necesitatea unei prefaceri totale de 
ordin redacţional, sumarul este palid. 

Interesant totuşi unicul studiu 4 Oswald Spengler în biologie + semnat 
de d. Dr. Топ Comşa: 


« Pătrunderea ideilor generale degajate din lucrările specialiştilor în marele 
public urmează criterii stranii. Intru cât nu e vorba de descoperiri cu urmări 
practice epocale — ca lucrările lui Pasteur bunăoară — care se popularizează 
prin utilitatea lor, se pare că importanţa unei inovaţii recente într'o disciplină 
specială, n'are pentru interesul intelectualului pur și simplu decât o însemnă- 

tate cu totul secundară, In schimb, stârneşte interes pasionat o idee nouă 
care se poate încadra ca un caz particular în tabloul opiniilor la modă. Am 
impresia destul de netă că vulgarizarea ştiinţifică mai mult răspândeşte în 
ştiinţă opiniile nespecialiştilor, decât invers, Poate că numai faptul că ideea 
evoluţiei se degaje cu ușurință din observaţia curentă a societăţii omeneşti 
dela mijlocul secolului trecut — epocă de mari inovaţii în toate domeniile, 
dar de inovaţii care mai mult adaogă decât substitue — numai acest fapt, 
zic, a produs răspândirea enormă a ideilor lui Darwin, al cărui quasi-contem- 
poran Claude Bernard, deschizător de drumuri de importanţă incomparabil 
mai mare, a rămas aproape necunoscut în marele public. Public în aparență 
atât de interesat de problemele de biologie în acea epocă. Intr'un caz asemă- 
nător, ideile lui Spengler găsesc azi răsunetul, pe care-l au, poate fiindcă noi 
înșine, se pare, trăim o epocă de declin al valorilor consacrate. Noi înşine 
suntem cei mai puţin chemaţi să ne dăm seama întru cât e exact acest fapt, 
Indoiala în dogma consacrată a progresului neîntrerupt al omenirii, ne e suge- 
rată mai imperios decât de lucrările lui Spengler de desechilibrele multiple 
în care a ajuns societatea de azi, Un autor care se angajează să ne demon- 
streze de o parte relativitatea tuturor adevărurilor, de alta lipsa de temei a 
continuității progresului, are partida câştigată din capul locului», 


Anul ХХІХ — Nr. 6 — Iunie 1937 


Primul număr care apare sub o nouă direcţie și cu redacţia reorganizată, 
Sumarul întruneşte pe scriitorii rămaşi credincioşi revistei de-a-lungul nume- 
roaselor ei schimbări redacţionale (d-nii Mihail Sadoveanu, Ion Minulescu, 
D. I. Suchianu, Cezar Petrescu, Demostene Botez, Tudor Vianu) şi le adaogă 
câteva colaborări noi. О, С, Călinescu continuă a deţine cronica literară, 
Cronica plastică o semnează d. profesor G, Oprescu, cea ştiinţifică şi cea 
medicală d-nii profesori Dr. Rainer si Dr. М, Nasta. 

In genere, ţinând seama și de cronici, recenzii, note, este un număr de 
revistă variat, cu un accent de actualitate, pe care vechea publicaţie îl pierduse 
într'o vreme. 

Interesant prin materialul întrebuințat şi pe alocuri prin maniera de a 
pune în valoare acest material, este studiul < Inceputurilor capitalismului 
în cele trei principate române %, al d-lui Ion С, Ion. 

Iată punctul de vedere al autorului: 

« Este falsă concepţia, curentă în literatura sociologică românească, potrivit 
căreia punctul de plecare al desvoltării capitalismului în România ar fi fost 
pacea dela Adrianopole (1829). 

«In privinţa acestui moment istoric — afirmă Zeletin — întâlnim un 
acord unanim între cercetătorii speciali: toţi scriitorii care au atins această 
chestiune, fie şi numai în treacăt, au învederat că încheierea tratatului dela 
Adrianopole înseamnă momentul când începe procesul de dizolvare а «уе- 
chiului regim + românesc, pe ale cărui ruine se deschide # era nouă » burgheză 
de europenizare a «vieții noastre sociale », 

+ In anul 1829, «procesul de dizolvare a regimului vechi», adică а regi- 
mului feudal avea în realitate, în spatele său câteva etape deja parcurse. De 
fapt, libertatea comerțului, acordată atunci principatelor române, n'a făcut 
decât să continue, să accelereze și să dea întindere unui proces de transformare 
economică şi socială, început mai de mult şi care evidenţiase deja schimbări 
structurale fundamentale. Acest proces a produs ambianța necesară desvoltării 
capitalismului în țările româneşti si a fost el însuşi pricinuit de rapida desvoltare 
a economiei de mărfuri, cu deosebire în ultimele decenii ale veacului fanariot 
și în primele decenii ale celui următor +. 


FAMILIA 
Seria III. Anul IV. Nr. s. Mai 1937 


Excelent studiul d-lui Alexandru Olteanu + Revizuirea şi Bazinul dună- 
rean +. Autorul este un bun specialist al problemelor ardelene, ре care le 
tratează cu dubla cunoaștere а realităţilor și mişcărilor de opinie atât din 
România cât si din Ungaria. 

Studiul publicat în ultimul număr al revistei orădene, ne pune la dispo- 
гіфе un bogat material informativ cu privire la revizionismul maghiar, refe- 
rindu-se mai ales la manifestările sale recente — şi în genere o documentaţie 
interesantă asupra problemei. 

D. lon Minulescu publică în continuare piesa sa de teatru + Nevasta lui 
Moş Zaharia », iar d. N. Davidescu transcrie două teme din « Evul Mediu», 
care — după cum se ştie — este a patra etapă a marei evocări istorice în versuri, 
pe care a întreprins-o. 

Cronica d-lui Octav Șuluţiu variată ca preocupări, interesantă ca atitudine 
critică, 


ROMÂNIA 
Revista Oficiului Naţional de Turism 
Anul II. Nr. 6. Iunie 1937 


Revista oficiului de turism devine cu fiecare număr în mod mai stăruitor, 
un buletin informativ, o publicaţie de propagandă practică, punând la dispo- 
дра cetitorului o serie de date utile cu privire la diverse regiuni turistice 
prea puţin cunoscute. Їп felul acesta împlinește un adevărat rol de ghid, 
Drumeţia românească аге în frumosul album pe care Oficiul îl tipăreşte lunar, 
un monitor excelent. 

In ultimul număr, la «cronica turismului + d. Emanoil Bucuţa scrie un 
articol de evocări, închinat + întâilor drumeţi de munte în România +. După 
ce aminteşte contribuţia personală a Reginei Carmen Sylva în desvoltarea 
4 carpatismului >, după ce schiţează rolul jucat în acest domeniu de Bucura 
Dumbravă, autorul evocă cu melancolie figurile câtorva vechi tovarăși 
de drum: 

+ Il văd încă pe bătrânul Bogdan, cu faţa roșie sănătoasă şi cu părul şi mustaţa 
colilie, gata să se ia până în anii lui din urmă la întrecere cu tinerii. Il cu- 
noscusem cu mult înainte de război, prin băieţii Gold, cu care eram coleg 

de şcoală şi cu care incepusem drumurile cronometrate, plecând dela саза 
noastră din Izvor unde astăzi fumegă între Valea Câinelui şi Prahova, coşurile 
fabricei de şuruburi, pe urmă m'am lăsat de acea direcţie, de vitejie și de 
performanţe, și m'am apropiat încet de Şcoala Bucurei Dumbravă, la care 
am urmat regulat din al doilea an al războiului. Până atunci, cunoscuse, 
mai mult de departe şi ca o trecere între ele, pe Mihai Haret, drumeţ, dar 
91 om de ştiinţă amator, tăietor de poteci, ziditor de case de adăpost şi alcă- 
tuitor de călăuze scrise şi de hărţi, şi cunoscusem pe doctorul Ureche, marele 
bucegist, cel dintâi mai înrudit cu Bogdan şi cel de-al doilea mai mult cu 
Bucura Dumbravă. O întreagă tovărăşie de flori de munte, de focuri de noapte 
la Peştera Ialomiţei, şi de răsărituri de soare pe Omul, de bărbaţi, dar mai cu 
seamă de femei se alcătuise, credincioasă, în jurul întâiei noastre femei dru- 
meţe. Ea s'a pierdut numai în parte, prin nemila anilor sau prin cruzimea 
greutăților vieţii, dar ceea ce a închegat mai bun se păstrează, în duhul de 
atunci şi în atâtea caravane care bat şi astăzi muntele, ca şi cum nimic nu 
s'ar fi schimbat si n'am avea decât să ne întoarcem şi să spunem o vorbă pentru 
ca prietenele şi prietenii de odinioară, duşi pentru totdeauna, să ne răspundă 
şi să răsară din nou alături de noi. Peste amintirile noastre de atunci se îndoaie 
са o mare telakia galbenă, căutată de albinele sălbatece ale poenelor înalte, 
gândul Bucurei Dumbravă +. 

